
CAPITOLUL I 


SE ÎNTINDEA ZVONUL 


1 


ătrinii, împovăraţi de ani, îşi mai aminteau de vremurile de 

altădată, cînd Porolissumul reînviase pe ruinele cetății dace cu 

1) acelaşi nume, după ce legiunea înălțase alături un castru în care 
forfoteau centurioni, decurioni, legionari şi sclavi publici. De atunci urbea 
crescuse neincetat, cele trei aşezări — Magnus, viculi liberţilor şi 
veteranilor, Serdos, vicul colonilor aduşi din imperiu, şi Marodava, vechea 
vatră a dacilor — mai înstărite şi mai întinse, se uniseră, vechiul amfiteatru 
fusese reconstruit încă de pe timpul lui Antonius Pius, iar colonia atinsese 
o asemenea dezvoltare, încît împăratul Septimius o înălțase la rangul de 
municipium. Septimium Porolissense. De mult Magnus, Serdos şi Marodava 
nu mai constituiau nişte vicuri răzlețe, ci deveniseră părți de neseparat ale 
cetății. Rămăsese numai o obişnuință să se spună că Marodava era 
cartierul dacilor, căci scurgerea anilor, opreliştile şi acţiunile procuratorilor 
şi preoţilor contribuiseră în egală măsură ca cei ce se trăgeau din foştii 
stăpini ai acelor meleaguri să se contopească în mulțimea adusă de legiune. 
Timp de peste o sută de ani, Porolissumul cunoscuse prosperitatea, cele 
cîteva mici răscoale şi scurte năvăliri nepricinuindu-i prea multe pagube. Pe 
timpul lui Septimius Severus se vorbea despre un Porolissum felix într-o 
Dacia felix. De cîtva timp însă multe se schimbaseră. Năvala gepizilor ar fi 
prefăcut totul în ruine şi scrum, dacă nu sărea la timp în ajutor legiunea de 
la Potaissa. Reparaţiile noi făcute de-a lungul zidului de apărare, mai ales 
în partea dinspre amfiteatru, erau o mărturie a grelelor lupte pe care 
trebuise să le dea legionarii din Cohors I Palmyrenorum Porolissense. De 
multă vreme, cei veniți din imperiu şi localnicii trăiau în bună înţelegere şi 


1 Vicus (vici) — aşezări rurale ale populației adusă de Roma în Dacia. 


întrajutorare. Virstnicii povesteau deseori nepoților despre faptele pline de 
vitejie ale celor doi oameni bravi: Butes şi Dicomes, cei ce săvirşiseră în 
aceste părți împăcarea romanilor cu dacii. 


La dirzenia celor doi înaintaşi se gindea bătrinul Degidus, iscusitul olar 
a cărui faimă ajunsese pină la Ulpia Traiana Sarmizegetusa, în timp ce 
trăgea încet după el poarta, îndreptindu-se cu paşi rari, nesiguri, spre 
olărie. Învins de povara anilor, vasele le modela acum Offas, ajutat de 
sclavi. Erau însă zile cînd lucra la roată şi nepotul său, Sargetius, un tînăr 
bogat ce se bucura de o frumoasă apreciere în Porolissum. 

— Offas, ai pregătit amforele pentru Napoca? strigă Degidus din uşă, cu 
voce tremurindă, punînd mîna streaşină la ochi, să răzbată cu vederea 
slabă prin umbra deasă din atelier. 

— Toţi zeii cu tine, bunule Degidus! Sint gata pentru drum. Dar de ce 
te-ai mai obosit încoace? 

Bătrinul îl mustră zimbind, ridicînd toiagul spre el: 

— Offas, să nu superi zeii! De cînd munceşti alături de mine, m-ai 
văzut vreodată ostenind? 

Ochii lui Offas luciră. Îl iubea şi-l respecta mult pe omul năpădit de ani 
din fața sa. Rise zgomotos, în timp ce îşi ştergea mîinile pe tunica de postav 
cenuşiu, veche şi ruptă. 

— Haide, loveşte-mă! Zeul Silvanus mi-e martor, nici nu mă gîndesc să 
mă feresc! Acolo unde dai tu, bătrine, creşte carnea pe mine! îşi umflă el 
pieptul puternic. De multe ori mă gindesc cu duioşie la anii cînd rupeai cîte 
o joardă pe spatele meu. Acum unul este olarul Offas, primul după 
meşterul Degidus, cel ales de zei! 

Sprincenele negre şi bogate ale lui Offas jucau deasupra ochilor, 
pierzindu-se în părul stufos ce-i cădea pe frunte. 

Inima bătrinului Degidus începu să bată cu putere, răscolită de 
cuvintele olarului. Făcu un pas, vrind să pătrundă în atelier. Auzind 
scîrțiitul porţii dinspre drum, se opri şi se întoarse, îl văzu pe Sargetius 
intrînd, însoţit de doi preoţi: unul era Suriacus, de la templul lui Mithras 
din cartierul Serdos, pe celălalt nu-l cunoştea. Socotind că nu stătea bine 
să se arate neprimitor de oaspeți, le ieşi în cale: 

— Mă bucur de oaspeţi, Mare preot! Tu, nepoate, te-ai întors sănătos, ai 
călătorit bine? 

— Rog zeii să-ți dea viață lungă, bunicule! se înclină Sargetius. Sint 
tare ca piatra. La înapoierea de la Ulpia Traiana Sarmizegetusa, am însoțit 

alaiul lui Callicles, Marele preot al templului lui Jupiter, dintr-o provincie 
îndepărtată de la răsăritul imperiului, Frigia. A auzit de faima olăriei tale şi, 
fiind în trecere pe aici, arde de nerăbdare să-ți vadă vasele. 

Bătrinul îşi aținti privirea asupra marelui preot, pe a cărui mantie 
luceau fire de aur. I se prosternă cu multă cucernicie şi spuse, arătind spre 
Offas: 

— Să nu mîniem zeii! Olăria mai poartă încă numele meu, însă de cîțiva 
ani renumele îi este păstrat de Offas, cel mai dibaci olar de prin aceste 
părți. Dar să nu întirziem, se lasă seara şi n-o să mai vedem aşa bine 
înăuntru. 

Intrară unul după altul, urmînd pe marele preot din Frigia. Din 
îndemnul lui Offas, sclavii aduseră citeva opaițe şi luminile lor alungară 
umbra deasă. Cei doi preoți se opriră în partea din stînga unde, pe rafturi 
de lemn aliniate de-a lungul peretelui, se înşirau vase şi statuete aranjate 
după mărime. Offas luă unul, un fel de glastră frumos colorată, şi începu s- 
o încerce lovind-o cu degetul. Un sunet melodios se împrăştie în jur. 
Privirile preoților cuprinseră rafturile în lung şi în adînc, încărcate cu oale 
pintecoase, largi la gură, cu buze răsfrinte, străchini şi tipsii de toate 
mărimile, ceşti dace scunde şi opaițe cu mai multe găuri, lucrate la roată 
sau numai de mină, căni cu cozi de diferite forme, bune pentru băutul 
vinului, iar pe două rînduri, jos, numeroase amfore înalte şi zvelte, cu gituri 
lungi şi subțiri ca de lebede. La capul raftului din mijloc, marele preot al 
templului lui Jupiter zări un şir de patru cupe, frumos vopsite cu albastru, 
pe care erau desenate scene cu legionari, coloni şi daci. Înaintă cu o 
curiozitate sporită. Privindu-le, desluşi pe ele istoria Daciei romane, tot ce 
se petrecuse pe aceste meleaguri timp de peste o sută de ani. 

— Cine e meşterul care le-a măestrit? întrebă el, uimit de semnificația 
limpede a scenelor. 

— Eu m-am jucat cu vopselele! rise Sargetius. lar iscusința zugrăvirii 
chipurilor de oameni am învăţat-o de la el, adăugă, arătindu-l pe Offas. 

Marele preot tăcu un timp, privind cupele. Sargetius îi vorbise mult 
despre Offas, pe drumul lung făcut împreună, însă nu la asta se gîndea 
acum. Pe una din cupe, scena reprezenta o mulțime de oameni opunindu-se 
legionarilor care, cu sulițele întinse, îi împingeau în lungul drumului. 

— Triburi barbare năvălitoare vin tot mai numeroase dinspre răsărit şi 
miazănoapte. Ele încearcă să se statornicească prin aceste locuri, spuse, 

întoreîndu-se spre Sargetius. Crezi că dacă Roma îşi va retrage legiunile, 
populaţia nu le-ar urma? 


— Nu m-am gîndit la asta, nu ştiu ce să cred! Cînd am lucrat aceste 
cupe, am vrut numai să fac ceva frumos. Dar să mergem mai departe, să 
vedeți tot. 

Sargetius făcu semn lui Offas şi, înlăturînd sclavii, se aşezară amindoi, 
fiecare la cîte o roată. Din lutul măiestrit cu degetele, începură să se înalțe 
două forme ce deveniră două cupe largi, cu picior scurt. Cei doi preoți îi 
priveau, minunîndu-se. 

— Cînd frămînt lutul la roată mă simt altul, rosti Sargetius, apropiindu- 
se de marele preot. Încep să cuget mai adînc, încerc să pătrund tainele vieţii 
şi ale lumii. Poate că ei, olarii, sînt adevărați filozofi. Acum să-mi spui ce 
anume ţi-a plăcut, Mare preot, pentru că vreau ca oboseala ta, venind pînă 
aici, să fie răsplătită. E o mare cinste pentru noi ca vasele şi statuetele 
noastre să ajungă pînă în Frigia. Primeşti orice ti-ar face plăcere! 

Marele preot rămase un timp pe gînduri. 

— Aş vrea cele patru cupe cu desenele frumos măestrite. Mă voi ruga 
lui Jupiter şi la toţi zeii pentru sănătatea ta şi a celor dragi ție! Asta, dacă te 
lasă inima... 

Sargetius se gîndi la bucuria cu care le va primi Alliana. Dar cuvintul 
nu şi-l mai putea întoarce. 

— Fie, Mare preot! Voi încerca să fac altele... 

— Aici toate sînt minunate, însă nu se cade să mă lăcomesc, abuzind 
de dărnicia voastră. Mi-ar mai place acele două statuete cu pani şi satiri. 

— Nu vrei şi pe zeița Libera, atit de mult căutată şi adorată pe aici? îl 
întrebă bătrinul. După ce primeşti cele alese, vom trece alături, în villa 
nepotului. La noi este obiceiul să omenim oaspeţii. Acolo, ne vom adăpa la 
înțelepciunea ta, Mare preot. 

În tricliniul villei lui Sargetius, gustară ceva şi goliră numeroase cupe. 
Pe feţele lor îmbujorate se oglindea tăria vinului băut. După o vreme, marele 
preot Callicles se întoarse spre bătrinul Degidus, pregătit să-l întrebe ceva: 

— Ai spus că fără Offas, iscusitul meşter olar, atelierul ar fi fost de mult 
închis. Pe el de ce nu l-ai chemat să ospăteze alături de noi? E un om 
minunat. 

— Nu se cădea să-l pun alături de un Mare preot! 

— Îl ai cumva ca sclav? Nu i-am văzut semnul... 

— Nu, Offas e om liber. La noi lucrează cu plată. 

— Poate că atelierul o să-i rămînă lui, interveni Sargetius. Eu nu am de 
gind să mă ocup de modelatul lutului. 


— Ştiu! Cînd eu voi pleca la zei, aici totul se va destrăma! murmură 
bătrinul, neîmpăcat în sinea lui. 

Marele preot se mişcă neliniştit în scaun, treciîndu-şi degetele prin 
barba albă. 

— De la un timp, tot mai puţini oameni spun că pleacă la zei, începu el. 
Prin Misia, Frigia şi Caria multă lume urmează învăţătura acelui galilean. 
Noua credință se întăreşte, lupta marilor preoți nu mai este ajutată de 
Roma. Am venit prin părțile acestea poftit de Marele preot de la Ulpia 
Traiana Sarmizegetusa şi împins de dorința de a cunoaşte oamenii, despre 
care se vorbeşte pină departe în ţările răsăritului. Să nu vă supăraţi dacă 
îndrăznesc să vă întreb ceva: dacii au fost nimiciți cu totul de legiunile 
Romei? 

Marele preot Callicles văzu cum ochii bătrinului Degidus începură să 
lucească. După o scurtă şovăială, se hotări să pună întrebarea al cărei 
răspuns îl urmărea: 

— Voi sînteți daci sau romani? Adică tu, bătrine, şi tu, Sargetius, ce vă 
socotiți? 

Înalt şi bine făcut, în puterea celor treizeci de ani abia împliniţi, 
Sargetius arăta pe drept cuvint un bărbat voinic, energic şi frumos. Se 
ridică în picioare şi începu să se plimbe prin tricliniu. Marele preot îl urmări 
cu privirea, aşteptind răspunsul. 

— Dacă e să vorbim drept, rosti el, în Dacia nu prea mai sînt nici 
romani şi nici daci. De fapt, în tot imperiul numărul romanilor adevărați 
este destul de mic. Ce sintem noi? Cred că ştie mai bine bunicul, el 
cunoaşte rădăcinile din care ne tragem. 

Bătrinul se mişcă vioi, cu toți cei optzeci de ani ai săi, bucuros că 
marele preot îi dădea prilejul să-şi arate originea. 

— Ce sintem noi, ne-o vei spune tu, Mare preot! Eu îți voi arăta numai 
care este obirşia noastră. Înaintaşii mei au avut sînge dac. Bunicul se 
numea Dicomes, feciorul lui Sarmis, cel care a unit în răscoală pe daci şi pe 
sclavi, conducîndu-i în luptele purtate cu legiunile imperiului. Tatăl meu a 
fost fiul lui Dicomes, iar mama, fiica unui colon venit din insula Lesbos. Eu 
am avut trei copii, un băiat şi două fete, cu nevasta care se trăgea dintr-un 
veteran roman şi o dacă. Feciorul — tatăl lui Sargetius — a căzut într-o 
luptă, cînd Porolissumul s-a găsit în pericol de a fi cucerit şi dărimat de o 

hoardă năvălitoare de gepizi, iar soţia lui, o fiică a Romei de toată 
frumusețea, l-a urmat la zei peste cîțiva ani. Copiii — Sargetius şi Opilia — 
au fost crescuți mai mult de mine... Ne întrebăm şi noi, Mare preot, 
continuă bătrinul după o scurtă pauză, ce sintem, daci sau romani? Tu ai 
putea să ne spui. 

— Singele vostru e destul de amestecat, începu marele preot după un 
timp de gîndire, însă nu trebuie sa uitam că pe linie bărbătească vă trageţi 
din poporul viteazului Decebal. Eu zic că sînteți mai mult daci, decât 
romani. 

— Aşa ne socotim şi noi, întări bătrinul, dar asta nu ne mai foloseşte la 
NIMIC! 

— Nu se ştie! reluă marele preot, zîmbind. În părţile acestea imperiul 
este destul de şubred, iar în vinele tînărului curge sînge de la acela care ar 
fi fost rege, dacă alunga legiunile. 

— Poate că nu e bine spus aşa, Mare preot, se simţi dator Sargetius să 
intervină. Nu imperiul e şubred în aceste părți, ci duşmanii lui sînt mulți. 
Dacă vor veni vremuri grele, vom porni dincolo de Danuvius, unde au 
început să plece cei mai grijulii. 

Tonul cu care vorbise îl făcu pe marele preot să-l privească mirat şi 
rece: 

— Am crezut că am în față un bărbat cu suflet de căpetenie! Ai de gînd 
să-i părăseşti pe cei care, simțind în vinele lor sînge dac, nu se vor îndura 
să părăsească pămîntul strămoşesc? 

— Roma va avea grijă de toţi! răspunse Sargetius, căruia nu-i plăcea 
direcția discuţiei. 

Marele preot se ridică de la masă. 

— A venit timpul să vă părăsesc. E destul de tirziu, vreau să mă 
odihnesc. Cît mai stau la Porolissum, sper să te mai văd, Sargetius. lar la 
plecare, nu voi uita să salut pe bătrinul Degidus şi pe iscusitul Offas. 
Pentru cele patru cupe dăruite, mă voi ruga zeilor să vă ţină sănătoşi şi să 
vă dea fericire! 

Rămaşi singuri, bunicul şi nepotul priviră mult timp după ei. În liniştea 
serii, se auzeau tot mai încet paşii gărzii ce-l însoțea pe marele preot. Cînd 
în jurul lor se stinse orice zgomot, bătrinul se întoarse spre Sargetius şi-l 
întrebă: 

— Ce ai aflat pe la Ulpia Traiana Sarmizegetusa? Se retrag legiunile 
dincolo de Danuvius? 


Sargetius răspunse cu voce potolită: 


— N-am simţit nici o mişcare. Tot ce se aude, sînt numai zvonuri! 

CW oarele scăpătase după crestele munților de dincolo de Marodava. 

Rp Pădurea, cu frunziş proaspăt de primăvară, împrăştia mireasmă 

AD plăcută de verdeață şi flori. Cercul mare, luminos al lunii se ridica 
peste culmile ce se lăsau, spre răsărit, către valea riului Samus. 

Pe poteca ce se răzlețea din drumul Napocăi, şerpuind de-a lungul 
povirnişului, mergea cu paşi repezi un tînăr. Robust, puternic, călca apăsat, 
urmînd coborişul iute al potecii, gata să se sprijine în toiagul ce-l stringea 
în mînă. Diurpanneus — acesta îi era numele — grăbea paşii cu gîndul la 
clipa întilnirii cu Opilia. După îmbrăcăminte, avea înfăţişarea oricărui 
flăcău al Daciei romane trăitor prin vicurile înşirate de-a lungul văilor: 
pantaloni şi încălțăminte ca ale dacilor, tunică şi centură cum purtau 
romanii. Venea de acasă, de dincolo de munți, din ţinutul străbătut de 
riurile mari Hierasus şi Pyrethus, loc al dacilor liberi. Era bogat, avea moşie 
întinsă şi stină cu o mare turmă de oi. Dacă cineva l-ar fi întrebat cine este, 
răspundea liniştit: 

— Sint cioban cu plată la stîna lui Sargetius Gemellinus Felix, unul din 
quatorvirii? colegiului de conducere de la Porolissum. 

Într-un loc se opri, căutînd să-şi dea seama unde a ajuns. În vale, 
sclipeau luminile la casele din cartierul Serdos, iar mai în sus, cele de la 
Marodava. Toată lumea din Porolissum folosea tot numele vechi de 
Marodava, deşi în scriptele aedililors, quaestorilor+ şi tabularilorS fusese 
romanizat în acela de Marodivus. La vederea luminilor, inima lui 
Diurpanneus începu să bată cu putere. Nu mai avea mult de mers pînă la 
Surillius, omul care îi cunoştea taina. 

Taberna lui Surillius se înălța pe locul ocupat altădată de taberna lui 
Theodotos, greu de recunoscut acum. Cîmpul dintre Magnus şi Serdos se 
acoperise cu case de toate mărimile, lăsînd între ele o piață largă unde se 
ținea în fiecare săptămînă tirgul, cu mulțime de vînzatori şi cumpărători din 
Porolissum şi de prin vicurile apropiate. Prin mijlocul pieţei trecea via Ulpia 


2 Cei patru magistrați ce formau colegiul de conducere. 

3 Functionarii care asigurau ordinea în piețe şi pe străzi. 

4 Funcţionari care administrau bunurile şi finanţele locale. 

5 Scribi în cancelariile oficiilor publice şi încasatori ai dărilor. 

Traiana Sarmizegetusa, prelungindu-se spre for, în centrul municipiului. 
Dincolo de drum, în fața tabernei, deasupra uşii căreia spinzura nelipsita 
firmă, scrisă cu litere de culoare galbenă: „La înfrățirea neamurilor”, se 
ridica, impunătoare, pe temelie de piatră, prăvălia lui Synethus, negustorul 
cel mai bogat din această parte a Daciei romane. 

Surillius îşi romanizase numele: din cel dac, Surilio, în Surillius. Era 
cunoscut drept un om potolit, se purta frumos cu oricine şi se străduia să 
nu-l supere pe bogatul negustor vecin. Pe clienți îi servea el şi sclavul său, 
un băiat de şaptesprezece ani, iar la bucătărie se ajuta de o bătrină sclavă. 
Fiind bărbat în putere — abia trecuse de jumătatea vieții — cei puşi pe 
scandal nu uitau niciodată că brațele şi pumnii lui Surillius îi puteau 
arunca uşor afară. Taberna avea două încăperi destul de mari. De obicei 
numai o dată pe săptămînă, cînd piața se umplea de mulțimea venită să 
cumpere sau să viîndă, devenea neîncăpătoare, iar el abia prididea cu 
treaba. 

Devreme, Surillius servi cu vin în încăperea retrasă pe doi din clienții 
săi obişnuiţi: Anicetus, actorele fermierului Laetius Vitalis şi Bellinus, 
tabularul Serdosului. Mulţi vorbeau că legăturile lor nu păreau a fi curate. 
Tabularul, sclav public, ştia să sustragă cu dibăcie ceva din banii cuveniți 
imperiului, iar actorele vindea pe ascuns o bună parte din recolta de la 
ferma lui Laetius Vitalis. 

Cînd în încăpere se strecurară Anthus, aedilul de la templul lui Apollo 
din cartierul Magnus, şi Servius, sclav al negustorului Synethus, Bellinus le 
făcu semn să se aşeze la masa lor. 

— Zeul Apollo să vă ţină sănătoşi şi să vă dea viață lunga! salută 
sclavul timid, aşezindu-se pe scaun. 

— Numai să-l lase Anthus, că el e cu cheile templului, glumi actorele, 
slobozind un hohot de ris. 

Tabularul căută să le dea curaj: 

— Lasă că ne ajută zeii pe toți. Vorbim după ce goliți şi voi cîte o cană 
de vin. Ţi-o fi foame, Servius? 

Sfios, sclavul tuşi uşor. 

— Nu sînt flămînd, stăpiîne, am mîncat... 

Bellinus îşi umflă pieptul: îi spusese „stăpine”. El, sclav public, se 
simţea cineva. 

— Ei, Servius, te-ai răscumpărat? îl întrebă pe sclav. 


6 Actores — supraveghetori la ferme, îngrijitori de vite. 

— Nu, stăpine, zeii nu vor să mă ajute! Nu ştiu ce să... 

— E necăjit, sărmanul! interveni aedilul. Lacomul de Synethus i-a mărit 
iarăşi preţul răscumpărării. Bietul om, ar mai avea nevoie de vreo 
cincisprezece denari! Te roagă să-i dai tot tu, că e greu să se încurce în 
datorii şi la altul. 

Tabularul se prefăcu îngrijorat: 

— Anthus, te-ai gîndit bine? Poate că Synethus nici n-are de gînd să-i 
dea libertatea. De şapte-opt ori a sporit suma pretinsă şi tot de atitea ori 
Servius a venit să-i împrumut bani. 

Sclavul sări în picioare. Ochii îi luceau plini de speranţă. 

— Ţi-i dau pe toți înapoi, stăpine! îi dau cu zeciuiala tocmită, numai să 
mă văd liber! N-am să cunosc odihnă nici o clipă, pînă nu iei şi ultimul 
denar, şi pînă... 

— Şi pînă nu cumperi sclava aia, pe care vrei sa ţi-o faci nevastă. Nu-i 
aşa? 

— Da, stăpine! Zeii să-ți dea sănătate! 

Bellinus îşi întoarse privirea spre aedil. El îi ţinea socoteala 
cheltuielilor. 

— Ce zici, Anthus, pierd denarii pe care îi dau lui? 

— Să n-ai teamă! Să zicem că Servius, devenit om liber, uită să-şi 
plătească datoria. Dar eu sînt martor, spun că s-a răscumpărat cu bani de 
la tine, aşa că îl poţi face oricind sclavul tău. 

Tabularul începu să zimbească. Şi ce — gîndi el — nu s-au mai văzut 
sclavi publici, care să aibă servi vikarii”? Continuă cu voce tare, înveselit: 

— Te pui tu chezăşie, Anthus? 

În timp ce vorbeau, în încăpere intră un decurion, însoţit de doi 
legionari. Surillius le servi vinul cam în silă. Ştia că nu va scăpa de ei, decit 
atunci cînd vor cădea sub masă. De la o vreme, nu numai la Porolissum, ci 
în toată Dacia slăbise disciplina în armată. Populaţia era jefuită fără 
măsură de tabulari, decurioni şi legionari. 

Tocmai se pregătise să închidă taberna. Se simțea cam obosit. Picotea 
de somn pe scaunul de lingă tejghea. Tresări auzind uşa deschizindu-se. 
Nu-i venea să creadă. Închise ochii şi-i deschise, clipind des. Vederea nu-l 
înşela: era el, Diurpanneus. Sări în picioare, întimpinîndu-l. 

— Ai venit? Ai găsit-o? îl întrebă în şoaptă. 

— Am venit! N-am găsit-o! 


7 Servi vikarii — sclavi ai sclavilor. 


Înțelegîndu-i mîhnirea, Surillius încercă să-l îmbărbăteze: 
— Ți-am mai spus, Diurpanneus, niciodată o fată răpită nu e în pericol 
să-şi piardă viaţa... 


— Ci libertatea! Poate să ajungă sclavă, să fie siluită şi chinuită de 
stăpîni ticăloşi! 

— Citeodată zeii mai fac şi minuni. 

De aproape un an, Diurpanneus îşi căuta disperat sora furată, pe 
Diegia. Într-o frumoasă zi de vară, în plină înflorire a celor optsprezece ani, 
fata rămăsese singură la stină în timp ce baciul şi ciobanii plecaseră să 
sperie un urs ce se învățase la oi. La înapoiere n-au mai găsit-o, iar 
căutările lor au rămas zadarnice. Mai tîrziu, unul din ciobani a aflat de la o 
bpătrină că văzuse patru oameni ducind o fată ce se zbătea să scape. 
Urcaseră grăbiţi coasta muntelui, ținînd-o numai către apus. 

De atunci, Diurpanneus răscolise Dacia în căutarea fetei, rătăcise prin 
părţile Porolissumului, se oprise la ferma lui Sargetius, în apropiere de riul 
Samus, se împrietenise cu el, o cunoscuse pe Opilia, sora lui, şi o îndrăgise. 

— Să nu te grăbeşti, schimbă vorba Surillius. Nu trebuie să te duci în 
seara asta la ei. 

— S-a întimplat ceva? îl întrebă Diurpanneus îngrijorat. 

— Nimic rău. Mai devreme a fost aici Offas, a băut o ulcica de vin şi a 
plecat grăbit. La noapte porneşte spre Napoca, încărcat cu vase de tot felul. 
Mi-a spus că au un oaspete, un mare preot venit de departe, dornic să vadă 
olăria bătrinului. Dar ia să gustăm şi noi ceva, cu tine mi-a pierit somnul. 
Să trecem în încăperea de alături, mai sînt şi alții, nu strică dacă auzim ce 
mai vorbeşte lumea... 

Surillius aduse cîrnaţi şi două ulcele cu vin. Diurpanneus începu să 
mănînce, atent să prindă ce vorbeau tabularul, actorele, decurionul şi 
legionarii. De cîte ori intra într-o tabernă, nu uita să tragă cu urechea în 
jur, cu speranţa că va putea descoperi un semn, oricît de slab, despre locul 
unde s-ar găsi Diegia. Vinul începuse să-i încălzească, toți vorbeau tare, 
izbucnind în hohote de ris. Ascultă ce povestea actorele Anicetus: 

— Luptam în amfiteatrul de la Ulpia Traiana. Eu eram mirmilonul, iar 
unul de pe malurile Eufratului, retiarul. Cu plasa şi cu tridentul în mînă, 
retiarul mă alergase mult, de vreo două ori m-am aflat în primejdie, mă 
încurcam în plasa aruncată de el cu multă dibăcie. Eu, de cîte ori am luptat 
în arenă, aveam grijă să iau bine seama adversarului. Cînd observam pe 
fața lui spaima de moarte, eram convins că-l voi răpune fără prea multă 


13 


fa = AE K SESE 
AS D 5 De, Cate Ste 


greutate. Am făcut cîteva mişcări agere, l-am zăpăcit, şi a uitat de plasă, iar 
eu l-am doborit fulgerător la pămînt. Cînd i-am pus piciorul pe piept, pre- 
gătindu-mă să-l străpung cu spada, el a început să mă roage: 

„lartă-mă, lasă-mi viața! Mă fac sclavul tău! Cybela să te ajute!” Eu am 
apăsat pe spadă, am auzit-o cum piriia prin pieptul lui. Auzi, prostul, se 
gîndea la iertare! Păi dacă aş fi fost eu în locul lui, el m-ar fi cruțat? 

Încăperea răsună de rîsul gros, hodorogit al decurionului. Se vedea că îi 
plăcuse povestea actorelui. 

— Ăla a fost o javră fricoasă, nu gladiator! hurui el, după ce se potoli 
din ris. Să vă spun eu una, cu un centurion. Ne găseam în luptă cu o ceată 
de astingi vandalici, dincolo de Samus. Centurionul fusese încercuit de 
cîțiva barbari. Văzind că nu are altă scăpare, sărise de pe cal şi se băgase 
între picioarele animalului, pîndind pericolul şi retrăgindu-se cînd într-o 
parte, cînd în alta. Nu ştiu cît va fi arătat de fricos, că reuşise să-i facă pe 
astingi să se prăpădească de ris, uitind să-l mai atace. Cînd l-am 
despresurat, nu te puteai apropia de el, aşa de tare era împuțţiciunea din 
pantalonii lui. 


1? 


Cei de la masa tabularului izbucniră în rîs. Decurionul se ridică şi se 
apropie de Diurpanneus. Văzuse că lui nu-i plăcuse povestea cu 
centurionul. 

— Cine eşti tu? Nu te-am mai văzut pe-aici! 

— Nici eu pe tine! răspunse Diurpanneus, fără să-l privească. 

Surillius prinse dintr-o ochire pericolul: 

— Tribune, eşti băiat cumsecade! sări el, împingîndu-l înapoi spre masa 
de la care plecase. Poate ca omul este supărat! 

— Şi dacă e supărat, ce-mi pasă mie?! mormăi decurionul, abia 
ţinîndu-se pe picioare. De vrea să-l las în pace, să plătească vinul băut de 
noi! 

— Lasă asta, tribune, nu e nici o pagubă, n-ai nimic de plată! căută 
Surillius să-l potolească. 

Diurpanneus se săltă în picioare şi-l privi rece. Făcu un pas spre el cu 
pumnii strînşi. 

— Pe el, legionari! strigă decurionul, trăgîndu-şi spada. Legionarii săriră 
de pe scaune. Unul se împiedică şi căzu de-a lungul mesei, iar celălalt se 
repezi spre Diurpanneus. Primi o lovitură sub bărbie, prăbuşindu-se şi el. 
Cu o mişcare ageră, Diurpanneus trase cuțitul de la brîu şi se întoarse spre 
decurion: 

— Armata Romei a ajuns o bandă de latroni betivi! rosti el, aruncîndu-i 
o privire plină de scirbă. Dacă nu părăseşti taberna numaidecit, te arunc 
afară! 


Surillius nu vedea cum ar putea să-i potolească. Starea încordată se 
prelungi citeva clipe, curmată de zgomotul uşii de la intrare trintită cu 
putere. În faţa lor se opri Sargetius. 

— Ce se petrece aici? întrebă el, dindu-şi seama că sosise la timp. 
Decurioane, îți ordon să pui la loc spada, altfel vei fi dus în fața 
comandantului cohortei tale! Iar tu, ce cauţi? Pentru ce ai părăsit stina? i se 
adresă lui Diurpanneus. 

— E un dac sălbăticit! rise în batjocură decurionul. 

Pe Sargetius îl săgeta un fior de mînie. Dintr-o lovitură i-ar fi doborit pe 
militarul prins de tăria vinului. Căută să se stăpinească. Zimbi, vorbind mai 
potolit: 

— E cioban la turmele mele şi, tot stînd prin păduri şi munţi, poate căi 
s-a cam asprit sufletul. Pe toţi zeii, decurioane, de cînd armata imperiului a 
început să se bată cu ciobanii? 

La vederea lui Sargetius — quattorvirul — tabularul Bellinus se ridicase 
speriat, pierind în întunericul de afară. După el plecară şi ceilalți. Cu totul 
potolit, decurionul se lăsă greu pe scaun. 

Sargetius făcu semn lui Diurpanneus să-l urmeze. Trecură de templul 
lui Mithras din cartierul Serdos şi pătrunseră în Marodava. Lumini rare 
sclipeau pe la ferestre. Lumea se culcase demult. Departe, la marginea 
pădurii, pe malul pîrîului Zerdis, în partea în care altădată fusese casa lui 
Sagitulp, un cîine lătra nehotărit, trăgiînd a somn. 

— Am venit ieri de la Sarmizegetusa, începu Sargetius. Timp de două 
săptămîni am tot căutat-o pe Diegia prin părţile acelea. Am trecut de 
Tibiscum, spre Lederata, am ajuns pînă la intrarea rîului Rabo în munți, pe 
drumul ce duce la Drobeta, dar nu i-am dat de urmă, n-am aflat nimic. Să 
ştii că n-am tinut-o numai pe drum. Oprindu-mă pe la taberne, m-am 
abătut pe la fermele şi stinile din cale, prefăcîndu-mă cumpărător de oi. 
Nimeni nu ştia nimic. 

Diurpanneus oftă: 

— Mi-am pierdut orice speranţă! Peste puţin timp se împlineşte un an 
şi, cu o fată, mai ales cînd este frumoasă, se pot petrece multe! Mă bate 
gîndul că s-a întîmplat o nenorocire! 

— Oricât de ticălos ar fi un bărbat, nu omoară o femeie în floarea 
tinereții! 

— Sargetius, îmi cunosc sora. Mi-e teamă că, împinsă de disperare, şi-a 
curmat viața! 

— Să nu ne pierdem firea. O vom mai căuta şi-n vara asta. Poate că 
vom prinde vreun semn de undeva. Acum să-ți spun ce am văzut şi auzit la 
Sarmizegetusa. Acolo, panica s-a întins mai mult decît aici. Am aflat că 
acum cîțiva ani împăratul Gallienus a fost aproape hotărît să-şi retragă 
legiunile din Dacia. Se spune că procuratorii şi tribunii au păstrat taina, de 
frica haosului ce s-ar fi creat. Se pare că Roma încă nu ştie ce să facă: să 
ducă dincolo de Danuvius numai legiunile, sau să treacă toată populaţia. În 
seara asta a fost la mine un mare preot, am vorbit despre toate, el s-a 
arătat convins că multă lume nu se va clinti din loc, mai ales dintre aceia 
care mai simt în vinele lor curgînd sînge dac. 

— Şi tu crezi că s-a înşelat? 

— Nu se hotărăşte aşa de uşor Roma să renunţe la o provincie atit de 
bogată! 

— Nu se grăbeşte Roma să părăsească Dacia! Sau nu te vei decide tu să 
rămîi aici? 

— Mă crezi un înstrăinat de neam, Diurpanneus? 

— Numai tu poţi să ştii ce frăminți în suflet! 

Sus, în poiana în care se înălțase vechea cetate a tarabostilor 
Marodavei, răsună un strigăt de huhurez pe care pădurea îl aduse în ecouri 
repetate spre vale. Printre copacii ce străjuiau drumul, luna lumina pavajul 
neted din lespezi de piatră bine rostuite. 

— Cit am întîrziat la Ulpia Traiana Sarmizegetusa, reluă Sargetius după 
o lungă tăcere, m-au tulburat mult cele văzute acolo. Vile mari, bogate şi 
frumoase, forul, palatul augustalilor, amfiteatrul, termele, prăvălii încărcate 
cu mărfuri, lume veselă, frumos îmbrăcată! Toate astea te făceau să te crezi 
la Roma. M-am gîndit de multe ori: ce ar fi ajuns Sarmizegetusa, dacă Dacia 
n-ar fi fost subjugată, iar vajnicul Decebal ar fi trăit pînă la adinci bătrineți? 
Ce ar fi devenit țara noastră, dacă Sarmis reuşea să alunge legiunile 
romane? 

Ajunseră în poarta villei. Dincolo de casa bătrinului Degidus, la olărie, 
se zărea lumină. Offas se pregătea să plece la Napoca. 


illa procuratorului Iustus Valentinus se înălța, frumoasă şi 
impunătoare, între for şi casa augustalilor, acolo unde se 
încrucişau cele trei căi principale ale Porolissumului: via Septimia, 
via Hadriana şi via Ulpia Traiana Sarmizegetusa. Înainte de a urca pe 
treptele de marmoră ale scării, printre coloanele zvelte cu capiteluri în stil 
corintian, oaspetele era primit cu un cuvînt de bun venit: „SALVE”, măestrit 
cu alb în mozaicul de culoare roşie. Înăuntru, casa arăta încăpătoare şi 
bogată: atriu cu compulviu şi impulviu, perystil lung, susținut de coloane 
suple din marmoră albă, cu portice arcuite, tricliniu cu statui ce se 
pierdeau în iederă şi trandafiri, tabliniu şi exedră largi, în care puteau fi 
primiți numeroşi oaspeți, şi multe alte încăperi ce făceau plăcută şi plină 
viaţa a două familii. În villa procuratorului locuia şi sora sa, Metella, 
împreună cu fiica ei, Alliana. Soţul Metellei, tribunul Caius Flavius, căzuse 
în marea bătălie cu goții de la Abrittus, în Moesia, în anul 9058 de la 
întemeierea Romei. Cum sora, rămasă văduvă, nu voise să-şi mai lege viața 
de un alt bărbat, Iustus Valentinus îşi împărțise villa în aşa fel, încît cele 
două familii să nu se stingherească una pe alta, mai ales că Metella — o 
matroană mică la trup, brunetă şi vioaie — se dovedise de un mare ajutor 
în casă de cînd Valeria, soţia lui, căzuse greu suferindă şi părăsea rar patul. 
Sosise ziua cînd Callicles, marele preot din Frigia, era aşteptat să facă 
procuratorului vizita de plecare, aşa cum impuneau relaţiile oficiale. Toţi ai 
casei şi prietenii mai apropiați se arătară dornici să fie de față, să primească 
binecuvintarea marelui preot al templului lui Jupiter. Unul dintre ei era şi 
Laetius Vitalis, bogatul fermier, întotdeauna prezent în casa lor. De multe 
ori stăruise ca Metella să primească să-i fie soție, însă ea refuzase cu 
neclintită hotărire. 
În această zi el venise cu mult înaintea celorlalți, de pe la vremea 
prinzului. 
— Aş aduce jertfă toate turmele mele de oi şi de capre, numai ca tu să 
fii fericită! şopti el Allianei, mîngiind-o uşor pe obraz. 
Ochii fetei scînteiară, înțelegea aluzia. 
— Sînt fericită, Laetius Vitalis, nu doresc să-mi dea zeii altceva! Vezi-ţi 
de turmele tale! 

— Să-mi laşi copila în pace! îl ameninţă în glumă Metella. 

— Jupiter mi-e martor, scumpă Metella, nu vreau în ruptul capului ca 
atita gingăşie să ajungă în mîinile unui bărbat care n-ar şti cum să o 
respecte! 

— Te pricepi la vorbe, Laetius Vitalis, cine ştie ce ascunzi în suflet! 
murmură Metella. 

Alliana se aruncă pe pat, înfundîndu-şi fața în pernă: 

— Are cine să-mi umple viața de mulțumire, Laetius Vitalis! Nu e nevoie 
de jertfele tale către zei! 

Bogatul fermier se aşeză pe un scaun, avînd grijă să-şi potrivească bine 
toga, lucrată dintr-o țesătură scumpă de lină, adusă de negustori de prin 
părțile Bizanțului. 

— Un bărbat poate să aibă minte şi curaj, să fie chiar frumos, dar dacă 
păstrează în el apucături barbare, niciodată nu va şti să împlinească voile 
unei frumuseți ca tine, adăugă el, clătinînd capul. 

Fata îl auzise deseori rostind astfel de cuvinte, întotdeauna tintea să 
lovească în Sargetius. 

— Bunica a fost dacă, am şi eu ceva singe dac, aşa că zeii nu vor face 
prea mare greşeală; amindoi avem în noi ceva singe de... barbar! i-o întoarse 
Alliana, răsucindu-se pe pernă. 

Dincolo, în tabliniu, aşteptind sosirea marelui preot, procuratorul se 
întreținea cu Decius Sabinus, tribunul comandant al formației militare 
Cohors I Palmyrenorum Porolissensium. Veştile aduse de tribun nu erau 
prea îmbucurătoare, însă nici nu-l îngrijorau prea mult pe procurator. 

— Spune, ce ai mai auzit? îl întrebă Iustus Valentinus. 

— Un centurion din cohorta mea, venit de curind dinspre Singidunum 
şi Siscia, s-a mirat văzînd aici atita linişte. Acolo, năvălirea goților face ca 
legiunile să se retragă spre Tracia. La podul de la Drobeta, a auzit pe un 
negustor ce se îndrepta către Roma cu tot avutul, strigînd că Dacia a 
devenit via gentium — drum al popoarelor — şi, se înțelege, este vorba de 
barbari. 

— Panică a fost şi pe-aici, dar s-a potolit repede! 

— Dacă goții vor cuceri Moesia, se va tăia calea de retragere a legiunilor 
din Dacia, continuă tribunul. 

— Se va găsi alta, mai lungă, însă destul de sigură, prin partea de 
miazăzi a Panoniei. Dar ce te-a găsit astăzi, Decius Sabinus? Te-a învins 
teama”? Te poartă gîndul să părăsim cu cohorta aceste locuri, sau vrei să 


pleci numai tu?! Pe Synethus îl înțeleg, caută să-şi pună averea la adăpost, 
dar tu ce ai de pierdut? Tunica, sandalele, spada?! 

Tribunul îşi şterse ochii lăcrimoşi şi umflaţi. Ca centurion, trăise mulți 
ani la un castru din Iudeea, unde se îmbolnăvise de o chinuitoare boală de 
ochi. Tot acolo, faţa lui se înnegrise atît de mult, încît nu-şi mai revenise. În 
fiecare primăvară, de cum îl vedea puţin soarele, se bronza ca un egiptean, 
deşi de neam era gal: blond, înalt, bine făcut. 

— Nu e vorba de mine, lustus Valentinus, ci de mulțimea adusă aici de 
Roma. Ce vor face atiția oameni, dacă se retrag legiunile? 

— Într-o vreme, s-a vorbit că împăratul Galienus se gîndea să ordone 
părăsirea Daciei. 

— Poate că totuşi acest ordin se va da odată. Se spune, şi de cîtva timp 
se tot întinde zvonul, că mulți de la Ulpia Traiana, Apulum, Potaissa şi din 
alte părți au plecat deja spre Danuvius. 

— Se grăbesc! Sint din cei ce se tem că îşi vor pierde averea, admise 
procuratorul, privindu-l îndelung. Decius Sabinus, dacă socoteşti că aici nu 
te mai găseşti în siguranță, te las să porneşti spre Roma. Şi aşa suferi 
destul din cauza ochilor. Dar nu mi-ai spus, ce se aude cu gepizii? 

— A, da, nu uitam să raportez. Iscoadele noastre de la un castru 
dinspre miazănoapte au descoperit dincolo de hotar o hoardă de gepizi, 
ascunsă în pădurile din apropiere. Poate că barbarii se pregătesc să 
năvălească. 

— Au mai încercat ei şi au fost alungaţi. Totuşi, trebuie să ne pregătim. 
Să trimitem într-acolo ceva întăriri... 

Procuratorul tăcu la intrarea contubernalului. 

— Marele preot a sosit! raportă el. 

De talie potrivită, cu pornire spre îngrăşare, lustus Valentinus arăta 
încă un bărbat în putere. Brunet, cu părul scurt, ondulat, cu fața rotundă 
şi gitul gros, impunea respect mai ales prin ochii mari şi negri, 
pătrunzători. Îşi aşeză bine toga, îi potrivi faldurile şi, însoţit de tribun, 
trecu în tricliniu, unde fusese pregătită masa pentru înaltul oaspete. După 
ei intrară şi ceilalți: Metella, Alliana şi Laetius Vitalis. Doi sclavi aduseră pe 
Valeria, soția procuratorului, ajutind-o să meargă. 

La un semn al lui lustus Valentinus, contubernalul introduse pe marele 
preot, urmat de preotul Suriacus şi de aedilul templului său, care aducea 
darurile. 

— Marele Jupiter şi toți zeii să-i dea sănătate augustului nostru 
împărat! începu marele preot, oprindu-se la cîțiva paşi în fața 
procuratorului, rostind salutul oficial ce se folosea pentru înalții funcționari 
ai imperiului — guvernatori, procuratori, generali — pentru că aceştia îl 
reprezentau pe stăpiînul Romei în funcţiile ce le dețineau. Te salut, Iustus 
Valentinus, continuă el, mă rog zeilor pentru tine! Mă bucur că ei m-au 
ajutat să cunosc un bărbat brav, plin de curaj, care apără imperiul în 
aceste locuri atît de îndepărtate de drumurile mari ale lumii! 

— Mă înclin cu smerenie în fața Marelui preot al Marelui Jupiter, fericit 
de onoarea ce-mi face! răspunse procuratorul. Toţi zeii să-ți dea viață lungă, 
bunule Callicles! Pentru noi este o mare cinste că te-ai obosit să vii pînă 
aici. 

Iustus Valentinus îl conduse la masa încărcată cu tot felul de bunătăți, 
dintre care nu lipsea vinul cel mai bun aflat în Dacia. Marele preot 
binecuvintă masa, după ce intona o rugăciune către zei, secondat de 
preotul Suriacus, avînd grijă să adauge şi cîteva urări de sănătate şi fericire 
pentru cele trei femei. 

Gustară din bucate, golind cîteva cupe de vin, printre glumele şi 
valurile de ris cu care fiecare căută să onoreze pe înaltul oaspete. Niciodată 
nu se ştia ce se urmăreşte prin vizita unui mare preot: misiuni tainice din 
partea Romei, sau însărcinări speciale hotărite în adunările secrete ale 
marilor preoţi. Trăiau vremuri tulburi, anarhia militară dăinuia de mult 
timp, împărați erau alungați sau omoriîți, generali se proclamau împărați cu 
ajutorul armatei, ca la rîndul lor să fie părăsiți de legiunile care prin 
aclamații făceau din alți militari stăpini ai Romei, triburi barbare năvăleau 
din miazănoapte şi răsărit, ducînd cu ele mii de captivi destinați sclaviei, cei 
trecuți la învățătura galileanului sufereau persecuții şi torturi ce îngrozeau 
chiar şi pe aceia care continuau să aducă jertfe zeilor. De multe ori Justus 
Valentinus se bucurase, ştiindu-se departe de Roma, într-un loc şi post ce 
nu era rivnit de pretendențţii la funcţii mai înalte în armată şi în 
administrația imperiului. 

Aşezat lingă Metella, Laetius Vitalis se mişcă nerăbdător. Aştepta ca 
discuția să se îndrepte spre situația din Moesia şi, mai ales, de la Roma. 
Văzind că procuratorul şi tribunul se fereau să se arate îngrijorați, bogatul 
fermier se hotări să pună el întrebarea: 


— Mă rog zeilor pentru sănătatea ta, Mare preot! îndrăznesc să-ți cer 
un îndemn. Vii tocmai din Frigia, ai fost la Atena, spui că ai stat mult la 


Roma. Ce mă sfătuieşti să fac? Să-mi string averea, să-mi iau turmele şi să 
mă îndrept spre locurile de dincolo de Danuvius, sau să stau pe loc liniştit? 

Marele preot îl privi îndelung. Nu se grăbi şi nu căută să dea un 
răspuns limpede. 

— Ai spus că vin de departe. E drept că de cîtva timp am umblat cam 
mult. Însă noi, Marii preoţi, nu ne ocupăm de politica făcută de Roma, 
credinţa în zei îşi are propriile greutăți. Dar, pentru că mă rogi să-ţi dau un 
sfat, pot să-ţi spun numai ce gîndesc, rămînind să faci aşa cum crezi că e 
mai bine. 

Procuratorul şi tribunul îşi încordară atenţia, convinşi că marele preot 
nu voia să dea în vileag scopul venirii sale la Porolissum, speriînd că vor 
putea să prindă ceva din spusele lui. 

— Cînd un om este respectat şi iubit de cei în mijlocul cărora trăieşte, 
cred că e bine să nu-i părăsească, continuă marele preot. Asta numai dacă 
acolo unde se duce nu întilneşte prieteni mai buni sau rude mai apropiate. 
Eu nutresc convingerea că omul găseşte binele doar în locul unde poate să-l 
şi facă. 

— Eu o am pe Alliana, pentru ea mai trăiesc! Nu ştiu ce hotărire să iau! 
murmură Metella îngrijorată, văzind că Marele preot se ferea să spună ce 
ştie. 

— Da, Metella o are pe Alliana! Fata aşteaptă să se decidă Sargetius, 
aşa că orice sfat... rise Laetius Vitalis. 

Marele preot îl privi mai întîi mirat, apoi înțelese şi începu să 
zimbească. Rosti rar, clătinând încet capul: 

— ÎL cunosc mai bine de cînd am fost să văd atelierul bătrînului 
Degidus. Sargetius e un bărbat brav! Vă pot spune, fără teamă că mă înşel: 
orice s-ar întîmpla aici, el nu va părăsi aceste locuri, nu va pleca din Dacia! 

Ridicîndu-se în picioare, bogatul fermier Laetius Vitalis izbucni într-un 
hohot de ris, în care plutea satisfacţie amestecată cu o undă de răutate. 
Bătu din palme, făcîndu-i pe toți atenți: 

— Mare preot! strigă el. La stina mea, cînd un cioban vrea să ducă o 
mioară undeva, îi ia mieluşelul şi pleacă, iar blindul animal îl urmează 
oriunde, trece şi prin foc. Poate că şi el se va ţine după cineva, dacă acea 
ființă porneşte... 

Ochii Allianei se umeziră. Înţelegea aluzia, niciodată nu se gîndise la 
plecare. 


Ocolind să dea un răspuns Metellei, marele preot continuă cu aceeaşi 
linişte, întărită de încrederea acordată celor în mijlocul cărora se găsea: 
— Trăim vremuri în care lumea trece prin mari frămîntări şi prin mari 


prefaceri. Noi, Marii preoți, ştim multe, de aceea sîntem îngrijorați. Aşa cum 
ai spus, Laetius Vitalis, am mers de multe ori la Atena şi la Roma. L-am 
cunoscut pe Marele Plotin, filozoful cel mai învăţat din zilele noastre. Mă 
bucur de prietenia lui, iar el de protecţia împăratului Gallienus şi a soției 
sale, Salonina. Filozofia şi învățătura lui mi se par cuprinzătoare şi adinci. 
În cele şase eneade — cum au fost grupate dizertaţiile lui de către discipolul 
său Porfirios — vorbeşte despre purtare şi virtute, despre viaţă şi moarte, 
despre cer şi stele, despre eternitate şi timp, despre trup şi suflet, iar în 
ultima, ca o finalizare a convingerilor sale, despre existență şi credinţă. 
Ceea ce mă tulbură mult este faptul că acel om, care mai crede încă în zei şi 
le aduce jertfe, a ajuns la concluzia că totul provine de la o putere supremă 
unică, singura care călăuzeşte viața oamenilor. Binele, fericirea, libertatea 
sufletului, viețuirea dincolo de moarte sînt date oamenilor de acea putere 
absolută, în care el vede cu totul altceva decît nişte zei. Filozoful Ammonios 
Saccas din Alexandria, al cărui discipol a fost şi el — marele Plotin — s-a 
ataşat în tinereţe la învățătura galileanului, apoi a revenit la zei. Cu toate 
persecuțiile pornite de Roma împotriva celor trecuți la noua credinţă, 
numărul lor creşte neîncetat. La ce a folosit edictul împăratului Decius, ca 
toți creştinii care vor refuza să aducă jertfe zeilor să fie întemnițați, 
înfometați şi torturați? Ce a obținut împăratul Gallienus dind edictul ca 
preoții noii credinţe să fie decapitați, iar ceilalți credincioşi puşi în lanţuri şi 
trimişi ca sclavi publici pe şantierele de drumuri, foruri şi amfiteatre? 

Preotul Suriacus asculta cu înfrigurare. Cele spuse de marele preot îl 
tulburau. Nu se mai putu stăpini: 

— Şi în Dacia sînt din cei trecuți la noua credință. Pe unii, preoţii şi 
armata i-au făcut să plece, dar numărul lor... 

— Acolo de unde vin eu, în Frigia, Caria, Misia şi Capadocia, ei s-au 
înmulțit, lupta a ajuns să fie grea. Nu se mai feresc, nu se mai ascund, 
spun pe față că urmează noua credință. Se adună şi se roagă acelui 
galilean, să le mîintuiască sufletele.. 

Neîncrederea procuratorului în marele preot se topise. În tot ce spusese 
nu arătase ură, nu îndemnase la persecuții, fusese pătruns numai de 
îngrijorare, de nesiguranță asupra viitorului. Convins că acel om al zeilor 


ştia şi gindea mai departe, dincolo de ceea ce dezvăluise, socoti că prilejul 
nu trebuie pierdut: 


— După felul cum ne-ai vorbit, Mare preot, zeii îmi sînt martori că nu 
mă înşel: ne-ai învrednicit cu multă cinstire, deschizindu-ţi sufletul... 

— Să ştii că nu greşeşti, Iustus Valentinus! Voi duce cu mine amintiri 
plăcute de aici din Porolissum! 

— Te rog să-mi spui, ce te îngrijorează mai mult: soarta credinţei în zei, 
a oamenilor sau a imperiului? 

Marele preot începu să zimbească. Pe fața lui acoperită de barba 
bogată, albă, se aşternu o undă de compătimire. 

— Sint om bătrîn, Iustus Valentinus, cu zilele numărate! Mă 
îngrijorează numai soarta oamenilor! Nu văd prea departe vremea cînd 
celelalte două se vor prăbuşi deodată — şi credinţa în zei, şi imperiul — una 
nu va putea dăinui fără cealaltă. V-am spus că noi, Marii Preoţi, ştim multe. 
Relele nu vin de la zei, iar lumea nu va fi salvată prin credința în învățătura 
acelui galilean. Nenorocirile cad asupra oamenilor pornite tot de la oameni: 
mici sau mari, tabulari sau procuratori, centurioni sau generali, preoți sau 
împărați. Mă poartă gîndul departe, prevăd că va veni o vreme cînd filozofii 
vor descoperi cu uimire că religia noastră, credința în zei, a fost curată, 
deschisă, apropiată de toată făptura. De ce să ne încîntăm cu speranţele, 
Iustus Valentinus? Marile prefaceri care se apropie nu vor putea fi oprite 
nici de tine, nici de mine şi nici de nimeni!... 

Marele preot rămase cîteva clipe adincit în gînduri, privind în jos. Cei 
din jur tăceau, cuprinşi de admiraţie şi evlavie. Deodată săltă capul şi un 
suris îi înflori pe față. 

— M-a uimit, reluă el, ceea ce am găsit acum cîteva zile în atelierul de 
olărie al acelui bătrîn, Degidus. Adevărată operă demnă de marii artişti ai 
grecilor. Pe patru cupe modelate din lut s-a povestit pe scurt, cum nu se 
putea mai frumos, istoria Daciei romane. După cum mi s-a spus, ele au fost 
măestrite de Sargetius. Minunat bărbat! 

Alliana se înfiora, faţa ei se îmbujora. 

— Mă voi duce să le văd! murmură ea. 

— Nu le vei mai găsi, frumoasă fată! M-a rugat să-mi aleg ceva ce mi-a 
plăcut mai mult, iar eu m-am lăcomit, am cerut cupele. Le am la mine. 
Dacă vreţi să le admirati, pot fi aduse. Sînt afară, în grija însoţitorilor mei. 

— Vreau să le privesc numai o clipă, Mare preot! îl rugă Alliana 
tulburată. 

Contubernalul le aduse repede şi cupele trecură una după alta prin 
mîinile celor de față, impresionați de nuanțele culorilor, simplitatea liniilor, 


claritatea formelor. Fiecare căuta cuvinte cît mai alese în admiraţia sa. 
Printre exclamațţiile ce se rosteau, la un moment dat răsună strigătul plin 
de indignare al lui Laetius Vitalis: 

— Astfel de desene nu puteau fi făcute decît de un mare duşman al 
imperiului! 

Toţi se întoarseră spre el, mirați. 

— Uite, Iustus Valentinus, continuă bogatul fermier cu vocea 
sugrumată de minie, ascunzîndu-şi greu satisfacția. Uite o dovadă că cel ce 
a meşterit aceste cupe aşteaptă cu nerăbdare ca Roma să părăsească Dacia! 
Se vede limpede pe una din ele cum populaţia atacă legiunile, se opune 
plecării. Cele patru scene pictate pe cupe vorbesc cu toată claritatea despre 
cele patru etape din stăpînirea acestei provincii: prima — cucerirea, a doua 
— colonizarea, a treia — romanizarea, iar ultima — alungarea legiunilor. 
Uite la ce visează acela care e quattorvir în Porolissum: doreşte plecarea 
cohortelor de aici. lată ce fel de fiu al Romei este Sargetius Gemellinus 
Felix! Cum vezi asta, Iustus Valentinus? 

Procuratorul luă din mîna lui Laetius Vitalis cupa pe care se distingea 
bine, în culori vii, cum populaţia Daciei se simțea mai legată de pămîntul pe 
care trăia, decit de Roma, şi-i alunga legiunile. Pe fața lui brunetă sîngele 
năvăli dintr-o dată. De miînie, se învineți, mîinile îi tremurau. 

— Pe toți zeii, la orice m-aş fi aşteptat din partea lui, dar la asta nu! îl 
voi chema în for, va fi judecat în fața mulțimii! Vom avea mărturie această 
cupă, pe care o s-o punem la vederea tuturor. Un astfel de om nu poate să 
mai rămînă în colegiul de conducere a treburilor municipiului! 

Se apropie de marele preot, ţinind cupa sus, şi îi vorbi cu ton schimbat 
cu totul: 

— Jupiter mi-e martor că nu vreau să te supăr! Trebuie să mă înţelegi! 
Această cupă o opresc la mine. Celelalte trei rămîn ale tale, Mare preot. Ele 
povestesc bine ce s-a petrecut în Dacia. 

— Cum îţi este voia, Iustus Valentinus! murmură uşor întristat marele 
preot. Eu nu văd lucrurile aşa. Laetius Vitalis greşeşte. Poate că te înşeli şi 
tu... 

Ținîndu-se de brațul mamei, Alliana îşi stăpînea greu lacrimile. Îl ura 
din suflet pe Laetius Vitalis, dacă ar fi avut putere, îl zdrobea pe loc. Îl 
vedea pe Sargetius în primejdie şi nu găsea o cale prin care să-i vină în 

ajutor. În sufletul ei era furtună şi flăcări. Şi totuşi îşi dădea seama că 
trebuie să întreprindă ceva, să împiedice lovirea bărbatului de care îşi 
simțea viața legată. 

— Mamă, ajută-mă să oprim ticăloşia! şopti ea la urechea Metellei. Nu 
pot să îndur! 

— Ce putem să facem noi? Sint treburi de bărbați! Fata nu luă în 
seamă răspunsul mamei. Un gînd o fulgeră. 

Simţi un fior, ca o săgetare, prin tot trupul. Începu să tremure, deveni 
palidă, cu o lucire metalică în ochi. Se apropie de Iustus Valentinus cu o 
încordare ce-i strivea ființa. Făcu o sforțare grea, vorbind încet, cu voce 
potolită: 

— Nu sînt oameni din Dacia, unchiule, cei ce se luptă cu legiunile şi le 
alungă! Trebuie să vă uitaţi mai bine pe cupă. Dă-mi-o, să-ţi arăt eu... 

Procuratorul dorea din tot sufletul ca fata să poată dovedi că dreptatea 
este de partea ei. Îi întinse cupa, pe care ea o prinse cu o lăcomie greu 
stăpinită. 

— Da, am spus bine, nu sînt locuitori ai Daciei romane! continuă ea, 
slobozind un oftat de uşurare. Sînt poate... 

O roti de cîteva ori şi ridică mîna. 

— Justus Valentinus, ia-i cupa! se repezi Laetius Vitalis. 

Dar totul se dovedi prea tirziu. Cu o mişcare bine simulată, fata se 
prefăcu ameţită, se răsuci într-o parte, îşi pierdu echilibrul, repezi cupa cu 
putere pe lespezile de marmoră ale tricliniului şi se prăbuşi alături de 
cioburile împrăştiate. 

Urmărind scena, marele preot pricepu ce se petrecea. El nu-şi pierdu 
cumpătul ca ceilalți. Cu toată virsta înaintată, se aplecă şi încercă să ridice 
fata. Îl îngrijora numai dacă în cădere nu se lovise. Pieptul Allianei sălta cu 
putere, în colțul gurii îi răsărise un zîmbet. Văzindu-i fața, un suris plin de 
înțelegere lumină figura marelui preot. 

Metella îşi conduse fiica pînă la un scaun, în timp ce bătrinul 
murmura, clătinînd uşor capul: 

— Tînărul poate să fie fericit: fata îl iubeşte atit de mult, încît este gata 
să se sacrifice pentru el. Noi să-i legăm fapta de situaţia în care se găsea, s- 
o luăm aşa cum trebuie. Pe Sargetius îl socotesc un mare artist şi totodată 
un bărbat cu noroc. Nu mă îndoiesc că, din dragostea ce-i încălzeşte 
sufletul, va face o altă cupă, poate mai frumoasă. Vă sfătuiesc să dați uitării 
cele petrecute! 


— Cum să uităm, cînd sîntem convinşi că urmaşul barbarilor este 
duşman al imperiului? strigă Laetius Vitalis plin de furie. 

— Dacă aşa vezi lucrurile, atunci potrivnicii Romei sînt toți aceia care 
au părăsit Dacia, precum şi cei ce se gindesc la plecare, adăugă marele 
preot cu aceeaşi linişte... 

Callicles încă vorbea cînd uşa se deschise şi în tricliniu intră Sargetius. 
Vesel, cu privirea limpede, adincă, se opri la cîțiva paşi, rostind salutul 
obişnuit, rugînd zeii să le dea sănătate şi viață lungă. 

— Dar ce se întimplă aici? întrebă el, văzind răceala cu care era privit 
de procurator şi tribun, fără să-i răspundă la salut. Mă aşteptam să găsesc 
numai veselie şi voie bună! 

— Doreşti ca legiunile să părăsească Dacia, Sargetius? îl întrebă 
procuratorul, fără ocol, cu voce tăioasă. 

— Nu văd rostul întrebării, răspunse el, privind zecile de cioburi 
împrăştiate pe pardoseală. 

Ridică unul, îl cercetă îndelung, apoi continuă: 

— Nu ştiu ce s-a petrecut aici. Dar dacă este ceva în legătură cu cele 
zugrăvite pe cupa care s-a spart, răspunsul meu este limpede: de la 
preceptorul meu am învățat că îi este permis artistului să se avinte cu 
mintea cît mai departe. Unii arată prin arta lor cum ar fi infernul, deşi 
nimeni nu l-a văzut. Alţii, cum zeițele fac dragoste cu oamenii, cu toate că 
nici un muritor n-a strins la piept vreun trup viu şi cald de-al lor. Cine se 
crede îndreptăţit să susțină că Roma nu-şi va retrage niciodată legiunile de 
aici? 

Alliana se săltă de pe scaun, se apropie şi îşi petrecu mîna sub brațul 
lui. Ochii ei mari, adinci, pluteau în lacrimi. 

— Şi cine a putut să facă o astfel de faptă? Cine a spart frumoasa 
cupă? întrebă el tulburat. 

Cu acelaşi suris plin de bunătate, marele preot dădu un răspuns care 
mări şi mai mult frămîntarea lui Sargetius: 

— Fiica zeilor, fecioara care se sprijină de tine! 


a villa mare şi veche, cu urme proaspete de reparații, a cărei curte 
largă, plină cu pomi, se întindea din drumul părăsit — ce dusese 

A An vremurile de demult sus în cetate — pînă prin locurile unde în 
aceleaşi vremuri se ridicau magaziile, grajdurile şi ergastulele lui Decimus 
Silvanus, se adunase lume multă. Acolo era sediul Colegiului săracilor din 
Porolissum. Casa şi curtea aparținuseră unui bogat negustor de cereale, 
plecat dincolo de Danuvius, încă de la primele zvonuri despre retragerea 
legiunilor de către Roma, pentru a stăvili năvălirea goților în Moesia. Villa 
rămăsese mult timp pustie, se dărăpănase, iar curtea o năpădise bălăriile, 
pînă în primăvara anului din urmă cînd Sargetius, ales quattorvir, pusese 
în joc influența sa în colegiul de conducere al municipiului şi obținuse 
cedarea ei către Colegiul săracilor. Înainte, cei din colegiu se adunaseră 
într-o încăpere mică, lipită de căsuţa modestă a lui Offas, olarul, pe care de 
mulți ani membrii îl realegeau ca magister”, tot aşa cum pe Metrobius îl 
țineau comagister. Metrobius era unul din numeroşii sclavi ai lui Laetius 
Vitalis. Bogatul fermier încuviințase cîtorva, printre care şi lui Metrobius, să 
intre în Colegiul săracilor, dornic să se arate în Porolissum drept un stăpin 
cu mult suflet. Adevărul era însă altul: de cînd îl cumpărase, îl stăpinea 
miîndria de a avea un sclav mai învățat decit preceptorii de acolo, care ştia 
tot atit de multe despre lume cit un filozof sau un geometru. Offas şi 
Metrobius se dovedeau potriviți pentru îndeplinirea celor două funcții. 
Puneau suflet în tot ce făceau, de aceea membrii colegiului îi priveau cu 
dragoste caldă şi respect deosebit. În Sargetius vedeau un mare ocrotitor, a 
cărui influenţă urca pînă sus, la procurator. Se ştia în Porolissum că între 
quatorvirul tînăr, frumos şi bogat, şi nepoata lui Iustus Valentinus se 
înfiripase o dragoste puternică, sinceră, curată. 

În fiecare zi de sărbătoare, săracii şi sclavii din colegiu se adunau în 
curtea largă, prînzeau împreună şi petreceau pînă seara. În astfel de zile 
prinzul se pregătea din ceea ce aducea fiecare, din fondurile colegiului şi 
din danii primite de la oameni milostivi. Mulţi sclavi nefericiți socoteau 
colegiul ca fiind familia lor. În fiecare an — aşa se stabilise încă de la 
constituire — în prima duminică a lui iunie, magisterul şi comagisterul 


9 Conducător, preşedinte al unei asociații. Ajutorul său se numea comagister. 

prezentau în fața adunării situaţia încasărilor, a contribuţiilor şi a 
cheltuielilor. 

Soarele trecuse de mult de amiază. Săracii şi sclavii stăteau în curtea 
colegiului adunaţi în grupuri. Vorbeau, aşteptindu-i pe Offas şi pe 
Metrobius. Erau după o masă bogată, cu bucate de mai multe feluri, se 
împărțise vin din belşug. Toţi ştiau că cei doi conducători se pregăteau să le 
vorbească. Dinspre pădurea din apropiere trecea peste ograda colegiului o 
uşoară adiere cu miros de frunziş proaspăt de fag şi iarbă crudă. 

În mijlocul celui mai numeros grup aşezat în apropierea gardului, 
vorbea Erastus, sclav al bogatului Synethus. Negustorul îl învoise numai pe 
el să se înscrie în colegiu. 

— Da, Servius se chinuieşte degeaba, spunea el. De cîte ori a strîns 
banii pentru răscumpărare, de atîtea ori stăpînul i-a mărit preţul. Îl tot 
poartă cu vorba. Nu-l bate, nu-l pune la treburi grele, îl lasă liber noaptea, 
şi asta fiindcă ştie că Servius se duce şi munceşte la alții pentru cîțiva aşi!0. 
Acum, sărmanul, s-a îmbolnăvit! Nu e de mirare dacă zeii nu-l vor lua la ei. 
Eu unul, jur pe Proserpina, dacă aş fi fost aşa de chinuit, mă lipseam de 
răscumpărare, ori îl omoram pe Synethus! 

— Asta o spui aici, față de noi! se porni altul, văzind că Erastus nu mai 
zice nimic. De unde să ştim că tu nu eşti omul lui de încredere? Cum se 
face că, dintre toți sclavii săi, numai pe tine te-a învoit să intri în colegiul 
nostru? 

Erastus începu să ridă: 

Jupiter mi-e martor, jur că nu ştiu, însă bănuiesc ceva. Dacă 
presimţirea mea e adevărată, aflați că nu m-am lăsat prins. De cîte ori mă 
întorc seara de la colegiu, Synethus mă aşteaptă, încearcă să afle ce se 
vorbeşte pe aici. Mă întreabă despre multe: care sclavi au fost torturați de 
stăpinii lor şi ei ce au spus, dacă săracii îi vorbesc de rău pe cei bogați, cine 
s-a mai răscumpărat, care sărac a fost făcut sclav pentru că nu şi-a plătit 
datoriile, şi fel de fel de întrebări de felul ăsta. Eu am simţit ce urmăreşte, 
de aceea nu-i spun decit ce vreau. 

— Adică, ce ai simţit? 

— Cum, tu mă crezi atit de prost, încît să uit ce ne spune mereu fratele 
Metrobius? Procuratorul, tribunul şi mulți dintre cei bogați se tem că aici în 
colegiu s-ar putea să se pună la cale vreo răscoală a săracilor şi sclavilor. 


10 Monedă romană din bronz, de mică valoare. 


28 
Da a A O EI a A at gr a J i 
ZA oy SS ANA r SS 
A 


ISSN 


"d EN rm 7 


ri Ra SON 


Revolte au mai fost în Dacia romană, mai ales pe la Ampelum şi pe la 


Brucla. 

— Ar mai trebui şi cîte-o răzvrătire! hurui vocea groasă a unui sclav 
voinic, roşcovan, cu căutătură rece. Numai aşa ne-am mai răcori niţel 
sufletele cu ticăloşii! 

— Bine, dar în răscoale piere multă lume! şopti cineva cu teamă. Cum 
să lupti cu... 

Roşcovanul îi luă vorba: 

— Da, cad aproape toți cei ridicați împotriva asupririi, dar sînt ucişi şi 
din aceia care torturează sclavii, jefuiesc săracii, se îmbogăţesc pe suferința 
noastră! Eu unul i-aş zobi cu multă poftă capul lui Laetius Vitalis. Ce vă 
uitaţi cu teamă, şi ce vă mirați atita? Nu ştiţi ce a pățit Crispina? Femeie 
săracă, rămasă văduvă cu trei copii, a fost încîntată de bogatul fermier să-i 
cedeze pămîntul pe care îşi are casa, în schimb el s-a legat să-i dea o 
bucată de loc în altă parte, precum şi banii trebuincioşi să-şi ridice alta, 
mai bună. Învinsă de sărăcie, femeia a primit învoiala. Laetius Vitalis îşi 
pusese de gînd să-şi lărgească mult curtea, cu o ieşire nouă de la villa lui 
bogată, spre for. Crispina a început să-şi dărime casa, dar după puţin timp 
ticălosul a-ntors-o, i-a spus că nu mai are nevoie de pămîntul ei. Acum se 
chinuieşte, sărmana, între cei doi pereți rămaşi nedărimaţi, peste care a 
înjghebat un fel de acoperiş. Nu ştiu ce o să facă la iarnă, că aici e ger de 
crapă lemnele. 

— Poate s-o găsi cineva să-i dea o mină de ajutor, murmură o femeie ce 
stătea la spatele roşcovanului. 

— Cine? Noi, sclavii? întrebă, întorcîndu-se spre ea. Nu ne lasă stăpinii, 
iar cei săraci muncesc pe la alţii atît de mult, încît nu le rărnîne timp nici 
să se odihnească. 

Roşcovanul tăcu, întorcînd capul în partea spre care ceilalți se uitau 
mirați. De grupul lor se apropia plingînd o femeie. Aşteaptă să-şi spună 
necazul. 

— Zeii nu vor să ne ajute! se vaită ea printre suspine. Am aflat că 
Synethus îl face pe Zenos sclavul lui! 

Femeia tăcu, ştergindu-şi lacrimile cu dosul palmei. Cei din jur o 
priveau cu milă, ştiau că în curînd Zenos urma să-i fie soț. Sărmani şi 
văduvi, amîndoi cu copii, uniți, sperau să-i crească mai uşor în sărăcia lor. 

— Eu n-am aflat decît astăzi că Zenos a luat bani de la el, altfel nu l-aş 
fi lăsat, se porni din nou femeia. Acum ce să fac, încotro s-o apuc?! El 

aleargă ca un nebun, poate o găsi pe cineva să-l ajute. Cică Synethus se 
duce miine la Zenos cu tabularul Bellinus, să-i facă actul de sclav. Am fost 
adineaori la Offas, i-am spus şi lui. Era cu Metrobius, nu prea au avut timp 
să mă asculte... 

Învins de milă, roşcovanul se apropie de ea şi o strînse la piept. Pe fața 
lui plutea un zimbet sub care se ascundea revolta. 


— Linişteşte-te! Dacă i-ai spus lui Offas, nu vă lasă în necaz, o încuraja 
el. Să sperăm că zeii nu dorm, au ei grijă să pedepsească ticăloşi ca 
Synethus şi ca Laetius Vitalis! 

— Poate de aceea întirzie atita. Or fi prea multe ajutoare de dat şi 
colegiul n-o fi avind destui bani, adăugă Erastus, ieşind mai în față, spre a 
fi mai aproape de femeie. Dacă era cu Metrobius, e o speranţă, au făcut ei 
multe lucruri bune. Hei, dar uite-i că au ieşit! schimbă el vorba, privind 
spre villa. Sint veseli, zeii ne ajută, cred că au reuşit să împace toate 
necazurile... 

De sus de pe scara colegiului, Offas bătu tare din palmele lui mari de 
olar, făcînd semne în toate părțile pentru adunare. Lîngă el Metrobius ținea 
în mînă un papirus. 

Se strinseră în grabă, nerăbdători să asculte ce vor spune magisterul şi 
ajutorul său. 

Offas îşi roti privirea pe deasupra lor, schițind un zîmbet larg. Pletele şi 
barba îi jucau în suflarea vîntului potolit ce cădea dinspre pădure. Începu 
să vorbească, stăpînindu-şi greu vocea groasă, puternică: 

— Nici acum nu-mi place cum v-aţi aşezat! Aici sîntem frați, formăm cu 
toții o mare familie, ne găsim în casa colegiului nostru. Iarăşi v-aţi grupat, 
cei liberi de o parte, iar sclavii de alta. Şi chiar aşa, femeile s-au tras 
deoparte de bărbați. Păi ce spuneţi, sîntem sau nu frați? Eu zic că e bine să 
vă amestecați: bărbați, femei, liberi şi sclavi, toți laolaltă. Aşa să faceţi 
întotdeauna. 

Se produse o foiala scurtă. Fiecare se duse alături de cel pe care ar fi 
dorit să-l aibă în apropiere. Offas urmărea mişcarea, surisul său se 
deschise şi mai mult. Reluă: 

— Uite ce frumos vă şade! Aşa arătați mai înfrățiți, mai legați. Nu ştiţi 
că numai prin unire vom putea înfrunta greutățile şi potoli necazurile? 
Acum să mă ascultați în linişte, am să vă spun care a fost situația 
colegiului nostru în răstimpul anului ce s-a scurs. Din ceea ce s-a strins de 
la fiecare, ne-am descurcat bine, deşi mai sînt unii cu contribuția nedată. 

Eu şi fratele Metrobius am chibzuit mult şi cum îi cunoaştem bine pe frații 
noştri, pe unii i-am scutit de plată, pe alţii îi mai păsuim pînă vor putea 
strînge banii ce-i datorează, iar pe cei cărora am socotit că nu le stă bine să 
fie între noi, i-am scos din colegiu. Fratele Metrobius o să vă spună de pe 
papirus care este situaţia fiecăruia. 

Metrobius începu să strige numele celor ce nu-şi plătiseră contribuţia, 
precizînd dacă era iertat, păsuit sau scos dintre ei. 

— Are cineva ceva de propus? întrebă Offas, după ce Metrobius sfirşi de 
citit. Poate că noi ne-am înşelat. E bine să îndreptăm greşeala. Gindiţi-vă 
mai mult la cei pe care i-am alungat. 

— Păi, dacă numai ăştia sînt, eu zic că aţi greşit! strigă roşcovanul, 
apropiindu-se de scară. Mai sînt şi alții care, deşi au plătit, trebuie să-i dăm 
afară! Nu cred ca voi să nu-i cunoaşteţi. 

Se întinseră murmure de aprobare în toate părțile. Offas săltă mîinile, 
făcîndu-le semn să tacă. Reluă cu voce mai aspră: 

— Fratele nostru a spus bine, mai sînt şi alții, îi ştim şi îi vom scoate 
din colegiu, cu toate că au achitat tot ce se cuvenea. Cu aceia vom proceda 
însă în aşa fel, încît nimeni să nu cunoască adevăratele motive ale 
excluderii. Sînt unii mai slabi, nu-şi ţin gura, spun tot ce se vorbeşte aici, 
fără să-şi dea seama că fac mult rău acestei mari familii a noastră. Sint alții 
trimişi alături de noi ca iscoade, veniți să ne trădeze, faţă de aceştia trebuie 
să fim neîndurători. Şi acum să trec mai departe, să vă spun cum am folosit 
banii colegiului. În anul care s-a scurs, au plecat la zei şapte dintre fraţii 
noştri: trei oameni liberi şi patru sclavi. Noi am făcut cheltuieli pentru a-i 
înhuma omeneşte, am pus la capul fiecăruia piatră de mormînt, pe care i s- 
a săpat numele şi s-a scris că a fost înmormîntat prin grija Colegiului 
săracilor. Tot în acest an am răscumpărat pe trei dintre frații noştri, care şi- 
au luat nume de oameni liberi: Fabriciusi! Nexos, Fabricius Dexter şi 
Fabricius Nonia. Eu şi fratele Metrobius ne-am gîndit să-l răscumpărăm şi 
pe sclavul Servius de la Synethus, pentru asta cerem dezlegarea voastră. 
Servius s-a chinuit prea mult, dacă nu ne grăbim, ajutorul nostru i-ar 
putea veni prea tirziu. De fapt noi vom completa numai restul, pentru că el 
mai are ceva denari strinşi. Îl întreb pe fratele Erastus, ce crede, vom putea 
să cădem la învoială cu lacomul de Synethus? 

— O să mărească din nou prețul răscumpărării! 


11 Sclavii eliberaţi de colegii adoptau nume derivate din cuvintul faber — muncitor, meşteşugar. 

— Să dăm tilharului cît cere! strigă roşcovanul. Şi, dacă ne-o veni 
vreodată bine, să luăm înapoi banii cu vîrf şi îndesat! 

— Vom plăti, căci avem de ajuns, reluă Offas. Vom mai da bani şi 
pentru altceva: ne-am gîndit să ajutăm pe văduva Crispina să-şi înalțe la 
loc casa stricată din îndemnul lui Laetius Vitalis. 

— O facem şi pe asta! încuviință roşcovanul. Dacă nu vom avea denari 
destui, s-o ajutăm care cu ce putem: unii cu munca, alții cu lemne, cu 
cărămidă... 

— Bani sînt, aşa am socotit eu şi fratele Metrobius. Şi vom mai găsi 
încă pentru ceva: astăzi a venit plingînd sora lunilla, ne-a spus că tabularul 
o să-l dea pe Zenos ca sclav lui Synethus, pentru neplata unei datorii. 
Colegiul trebuie să-i ajute, sînt frații noştri. Eu aş zice că n-ar fi rău, dacă 
sora lunilla ar da fuga după fratele Zenos şi l-ar aduce încoace, îi dăm cât 
trebuie, să se plătească de Synethus chiar în seara asta. 

— Fugi, Iunilla, nu mai sta! o îndemnă roşcovanul, întorcîndu-se spre 
ea şi împingînd-o uşor. 

— Sint multe şi grele durerile omeneşti! continuă Offas, slobozind un 
oftat, privind după lunilla cum se îndepărta în fugă, plingînd. Şi acum, 
fraților şi surorilor, dacă socotiți că eu şi fratele Metrobius am făcut bine, 
aşa cum am cheltuit banii colegiului nostru, să săltaţi cîte o mînă în sus. 
lar de nu, noi ne vom da la o parte, ca voi să alegeți pe alții mai buni, mai... 

Printre zecile de braţe ridicate, roşcovanul îşi făcu loc cu coatele, pînă 
ajunse în fața lui Offas: 

— Eu n-am săltat mîna, Offas, ai văzut bine, mie mi se pare încurcată 
folosirea banilor! Cît timp ai vorbit, am tot făcut socoteli în gînd, nu-mi iese 
cum... 

— Crezi că am oprit ceva pentru noi? îl întrebă Metrobius, lăsînd loc 
unui suris. 

— Nu, răspunse roşcovanul, rizîind şi el, bănuiesc că ați mai pus de la 
voi. Am socotit că din ceea ce s-a putut stringe, abia dacă ajungea pentru 
cele şapte înhumări. Aşa că nu înțeleg cum ați făcut, ce aţi făcut?! Noi am 
vrea să ştim... 

Roşcovanul aştepta ca Offas să vorbească, magisterul era dator să 
lămurească încurcătura descoperită. Dar el ridea, privind spre poartă. 
Întoarseră toţi capetele într-acolo... Îl văzură pe Sargetius apropiindu-se, 
însoțit de Diurpanneus. 


1? 


— O vorbă din bătrîni spune cam aşa: „Vorbeşti de lup şi lupul la uşă 
Frate Gallius, îi răspunse roşcovanului, căci acesta îi era numele, colegiul 
nostru a avut bani, fiindcă ne-a ajutat bunul Sargetius. El este sprijinul 
nostru. 

Apropiat destul de mult, Sargetius prinse ceva din cele spuse de Offas. 
Vorbi din mers: 


— Ce bani? Cu ce v-am ajutat eu? întrebă stăpinindu-se să nu ridă, cu 
privirea ațintită spre Offas. 

— Zeii să-ți dea sănătate şi viață lungă, Sargetius! strigă roşcovanul, 
ridicînd deasupra capului o mînă cu pumnul strîns. Tu întotdeauna faci 
ceva pentru săraci şi pentru sclavi. 

— Stai, Gallius, vezi că greşeşti! N-am dat nici un ajutor, numai am 
plătit dinainte partea pentru acest cioban al meu, spuse, întorcîndu-se spre 
Diurpanneus. Este om sărac, de mult m-a tot rugat să vorbesc cu Offas, să- 
l primească şi pe el în colegiu. Altceva poate a dat bunicul Degidus. Ei, ce 
ziceți, îl primiţi şi pe ciobanul meu? 

Ocolind un răspuns sau o confirmare directă, Offas schimbă vorba, deşi 
sensul rămase acelaşi: 

— Aşa e că astăzi am avut un prînz mai bogat ca niciodată? Multe din 
bucate ne-au fost aduse de la ferma lui. 

Din multe părți se porniră mulțumiri, laude şi rugăciuni către zei 
pentru sănătatea lui Sargetius. Cu toată modestia lui, această manifestaţie 
spontană îl bucura, îi dădea o adincă satisfacţie. Se gîndi că era potrivit ca, 
la atitea dovezi de recunoştinţă, să răspundă cu o glumă, al cărei efect îl 
prevedea: 

— Eu v-aş îndemna că, dacă nu sînteți mulțumiți de modul cum Offas 
şi Metrobius au gospodărit colegiul în acest an, să vă alegeți alt magister şi 
un alt comagister... Dar să lăsăm la o parte gluma, continuă el. Nu trăim 
timpuri prea bune. Poate că va veni o vreme cînd voi cei din colegiu va 
trebui să dovediți că sinteți uniți, că îi ascultați şi urmaţi pe cei ce vă 
conduc. Dar toate astea la timpul lor, acum să ne vedem de prezent. Cred 
că ştiţi pentru ce am venit încoace. Sint, ca şi voi, dornic să-l ascult pe Me- 
trobius. 

Offas şi Metrobius coboriră de pe treptele scării, apropiindu-se de 
Sargetius. Din adunare, unii se strinseră în jurul lor, alții se împrăştiară. 


În fiecare zi de sărbătoare, spre seară, Metrobius vorbea celor dornici 
să-l asculte. 


M o 


Se frămintase mult Laetius Vitalis să afle ceva din trecutul sclavului 


său şi totdeauna se izbise de muţenia lui tare ca stinca. Metrobius tăcea 
însă numai cînd era întrebat despre el, despre viaţa lui. În mijlocul celor din 
colegiu era un om volubil, gata oricînd să înveţe pe alţii, să explice cît de 
mult se întinde lumea, să povestească fapte din istoria popoarelor, să spună 
ce credea despre zei şi despre noua credinţă în învăţătura galileanului şi, 
mai ales, să vorbească, despre cele ce se puteau stringe în sufletele 
oamenilor. După ţinută, se vedea că nu dădea importanţă lucrurilor şi fap- 
telor mărunte. De înălțime potrivită, legat, brunet, cu privire vie, adincă, pe 
fața lui încadrată de părul încâlcit şi barba răvăşită plutea în permanenţă o 
undă de meditaţie şi umor. Laetius Vitalis rămăsese cu o teamă ascunsă 
față de sclavul învăţat. Neliniştea îşi avea obirşia din cuvintele negustorului 
de la care îl cumpărase: 

— Cel ce mi-a vîndut acest sclav mi-a spus cinstit că era stăpinit de 
frica lui, deşi nu încercase în nici un fel să-i facă vreun rău. Ai grijă cum te 
porți cu el. 

La început îl urmărise din umbră, îngrijorat să nu pună ceva la cale. Se 
văzuseră multe viile şi ferme arse de focurile aprinse de sclavi, fie din 
disperare, fie din ură şi răzbunare. Avea şi momente cînd punea să-l 
tortureze, la fel ca pe ceilalți. Metrobius nu se ferea, nu se umilea, nu cerea 
iertare, privea în jurul său cu o lucire în ochi ce oglindea, în egală măsură, 
scîrbă şi compătimire. Îl bănuise trecut la noua credinţă, dar se convinsese 
de totala lui indiferență față de zei şi de învăţătura galileanului. În cele din 
urmă, Laetius Vitalis cedase: îl învoise să se înscrie în Colegiul săracilor, 
lăsîndu-i mai multă libertate. Părăsise gîndul de a-l vinde, numai din 
ambiția de a fi stăpînul unui sclav învăţat, pentru că prin asta îi creştea 
prestigiul. 

Sargetius şi Offas, urmaţi de ceilalți, porniră spre fagul cu coroană 
bogată din colțul dinspre pădure al curţii, locul unde de obicei ascultau 
prelegerile sclavului filozof. În mers, Sargetius îl luă de braţ şi îl întrebă cu 
ton în care răsuna pornirea spre glumă: 

— Frate Metrobius — îi spuse frate, ca şi cum şi el făcea parte din 
Colegiul săracilor — astăzi despre ce vrei să ne vorbeşti? 

Metrobius mergea privind în jos. Răspunse, fără să salte capul: 

— Despre multe. Niciodată nu mă pregătesc anume. Pornesc de la ceva 
în legătură cu cele petrecute peste zi, ori de la o întîmplare mai proaspătă. 
Sînt atitea lucruri de spus oamenilor... 


Ajunşi sub frunzişul des al fagului, se aşezară pe iarbă în jurul 
scîndurii bătută pe patru pari, pe care şedea Metrobius cînd le vorbea. Pe 
fețele multora se oglindea nerăbdarea, curiozitatea. 

— Văd după privirile voastre cît siînteți de dornici să mă ascultați, şi 
asta mă bucură, începu Metrobius cu voce calda, potolită. Oamenii sînt 
lacomi să afle multe, pentru că nu înţeleg multe din ale vieţii. Putem să ne 
întrebăm: De ce o parte din oameni sînt buni şi cealaltă răi? 

— Buni ca Sargetius, răi ca Synethus! strigă roşcovanul. 

— Ca ei şi ca alţii, relua Metrobius. De ce unii sînt urîți, iar alții 
frumoşi? De ce printre noi vedem firavi, neputincioşi, alături de oameni 
graşi, voinici? De ce unii înțeleg cu mintea mai uşor, alții mai greu? 
întrebări de felul acesta se pot pune oricite vreţi, însă numai la puţine s-a 
găsit un răspuns. Poate că unele vor chinui filozofii încă timp îndelungat. 
Eu unul n-am găsit bun nici un răspuns din cele date pînă acum. Aşa, de 
pildă, învățații spun că tot ce există pe lume provine din patru lucruri: aer, 
apă, pămînt şi foc, străduindu-se să ne explice cum tot ce ne înconjoară se 
trage din aceste elemente. Este uşor oricui să înțeleagă ce este apa şi lutul, 
însă aerul şi focul nu. Mai ales focul. Avem foc din paie sau din lemne, dar 
ciîteodată mai cade şi din cer, ori izbucneşte din adîncul pămîntului. Ca să 
iasă din încurcătură, oamenii au născocit zeii. Să nu vă mire, da, i-au 
născocit: unul pentru foc, altul pentru apă, şi mulți alții, pentru toate câte le 
ştiţi. Dar nu numai că i-au plăsmuit cu mintea, atribuindu-le unele 
însuşiri, ci îi şi cioplesc, le fac chipuri din lemn, din piatră sau din lut, aşa 
cum măestreşte fratele Offas. V-aţi întrebat vreodată ce este un zeu şi ce 
putere are el? Cum ar putea să ne ajute o bucată de lemn, de piatră, sau de 
lut? Şi dacă mii de oameni îl au acasă frumos cioplit pe zeul Silvanus, 
înseamnă că atiția Silvanuşi sînt? lar dacă chipul de lut ars ţi-a scăpat din 
mină şi s-a spart pe pardoseală, înseamnă că a murit, a pierit zeul? Nu vă 
spun toate astea ca îndemn să nu mai credeţi în idoli, ci să ne întrebăm, 
poate vom reuşi să înțelegem: există ei sau nu? Un zeu adevărat, cu viaţă, 
eu mişcare, cu putere de a te ajuta, ori de a-ţi face rău, n-a văzut nimeni, şi 
n-o să întilnească niciodată, pentru că asemenea, ființe nu există. Văd că 
unii se miră, poate îi înfricoşează cele ce spun, alții se supără. Le cer 
iertare, de aceea pentru astăzi numai atît vă spun. Uite că lunilla l-a adus 
pe fratele Zenos. Eu şi Offas trebuie să mergem să-i dăm denarii cu care să 
scape de Synethus. 


e la Erastus, Synethus nu reuşi să afle ce se hotărise la Colegiul 

săracilor, în legătură cu răscumpărarea lui Servius. Negustorul 

urmărea cu lăcomie să nu scape din mînă banii sclavului. De 
aceea pîndea momentul potrivit, la apropierea, sfirşitului, spre a-i face actul 
de eliberare, luiîndu-şi plata. De cîtva timp Servius căzuse greu bolnav. N-ar 
fi făcut asta, dacă descoperea locul unde îşi ținea ascunse economiile, căci 
după moarte tot ce era al sclavului rămînea stăpînului. 

De dimineaţă, Synethus se sculă îngrijorat, tinînd-o drept la ergastule, 
să vadă dacă Servius mai era în viață. Găsindu-l într-o stare mult 
înrăutățită, trimise după tabularul Bellinus. Bolnavul îi spuse gemînd că 
banii îi ţinea la bătrinul Anthus, aedilul templului Apollo, că trebuie să-l 
aducă şi pe el. Liniştit şi bucuros — se şi vedea cu denarii sclavului 
muribund în palmă — Synethus trecu în curte unde începu să se ocupe de 
negustorie. Mărunt şi gras, cu ochi mici, ce arătau şiretenie, aproape chel, 
ştia să-şi conducă treburile cu multă uşurinţă, fără să alerge prea mult. În 
prăvălia lui mare şi arătoasă, peste drum de taberna lui Surillius, se 
vinturau neîncetat clienții, ieşeau din tabernă şi intrau în prăvălie, ori 
ieşeau din prăvălie şi intrau în tabernă. Dincolo se întindea piața largă 
dintre Magnus şi Serdos, locul unde se stringea lumea în fiecare 
săptămână. 

În acea zi negustorul trebuia să fie cu ochii-n patru: era tîrg, veneau 
mulți „prostănaci” — cum îi plăcea să-i numească pe cei din împrejurimi, de 
prin vicuri — de la ei scotea cele mai mari profituri. Trecu prin prăvălie, 
prin magazii şi prin beciuri, cercetă dacă toate erau în ordine şi, mulțumit, 
lăudă sclavii de încredere, spunîndu-le că în acea zi vor avea mîncare mai 
bună şi vin mai mult. Nu avusese niciodată vilic nici actore pentru 
supravegherea sclavilor ori pentru ţinerea socotelilor. Cînd se pripăşise de 
la Ulpia Traiana Sarmizegetusa, începuse negustoria vînzind mărunțţişuri la 
o tarabă de lemn. 

Sclavul trimis veni repede cu tabularul, găsit în tabernă, unde îşi bea 
vinul de dimineață.. 

— Jupiter şi Mithras să te ajute, Bellinus! îl salută el vesel. Pină-l aduce 
pe Anthus, poate vrei să guşti ceva. 

Cu toată bogăţia sa, negustorul arăta respect tabularului, deşi acesta 
era sclav public la oficiul dărilor. Cu el aranja ce avea de dat pentru 


imperiu, şi cit mai puțin. 

— Zeii să-ți dea sănătate, Synethus! Pentru ce m-ai chemat? Mă 
grăbesc, astăzi e multă lume venită, am treabă! 

— Bine, lasă că pleci numaideciît. Să-mi faci, actul de eliberare pentru 
Servius. Sclavul e pe moarte, de ce să nu-i iau banii strinşi? Ai şi tu partea 
ta, Bellinus! îi spuse, clipind des. 

Zimbetul împietri pe buzele tabularului: de la el împrumutase bani 
sclavul, urmînd să-i primească înapoi îndoit! 

— Asta nu pot, Synethus, nu pot! l-am dat mulți denari. Dacă moare, îi 
pierd pe toți. Mai bine mi-i iau înapoi de la Anthus! 

La o astfel de încurcătură, negustorul nu se aşteptase. Căută în grabă o 
cale de ieşire. Pierdea o parte din prețul răscumpărării, dar tot se alegea cu 
ceva. 

— Lasă că ne împăcăm noi, îţi restitui ce i-ai dat sclavului. 

— Dublu, aşa am înţelegere cu el! Te învoieşti? 

Synethus nu mai avu timp să răspundă. O pocnitură, urmată de 
zornăieli pe lespezile de piatră, îl făcu să se întoarcă speriat. Privi şi rămase 
încremenit: doi sclavi scăpaseră din miini o amforă plină cu untdelemn, 
umplind curtea de ulei şi cioburi. Paguba era mare. Furia parcă îi luă ve- 
derea. Strigă sclavii de încredere şi le porunci să-i bată cu vergile pe cei doi 
vinovaţi. De prezența tabularului aproape că uită. Se potoli cînd auzi pe 
cineva apropiindu-se, vorbindu-i: 

— În loc să-i baţi, după ce ţi-au făcut paguba, mai bine le dădeai o 
fringhie cu care să fi legat amfora. O duceau uşor agățată de un par pus pe 
umeri. Nu vrei să-i ierți? 

Cel ce-i vorbea era Sargetius. Venise însoțit de Offas. 

— Un stăpin poate să facă ce vrea cu sclavii săi! răspunse rizînd, 
înclinîndu-se cu respect. Zeii îmi sînt martori că mă bucur de venirea unui 
quattorvir în prăvălia mea! Dacă vreți să cumpăraţi ceva, sînt gata să vă 
servesc chiar eu. 

Sargetius îi spuse că era numai în trecere, cu el avea treaba Offas. Cînd 
auzi că magisterul Colegiului săracilor venise să-l răscumpere pe Servius, 
negustorul se schimbă dintr-o dată. Făcu un semn cu ochiul tabularului, 


pregătindu-se să lupte pentru un preț mare. 


— Nu-l vind, Offas, sclavul e aproape însănătoşit! lar dacă l-aş elibera, 
nu-mi dă colegiul cît vreau eu... 


Cu voce mieroasă, îl lăudă, se văită că avea nevoie de el, apoi ceru un 
preț mult mai mare decit acela pe care sperase să-l obțină de la sclav. 
Repetă că n-ar fi dispus să-l vîindă. 

— Colegiul nu are atiția bani, murmură Offas cu totul descurajat. Tu 
pretinzi un preţ cu care se pot cumpăra patru, cinci sclavi sănătoşi, buni de 
muncă! 

— Plăteşte-i, Offas, cît mai lipseşte dau eu! îl îndemnă Sargetius. Cînd 
faci o faptă bună, nu te opreşti în drum. 

Cuvintele lui Sargetius făcură pe lacomul negustor, mai îndatoritor. 
Vinzindu-l pe Servius, ieşeau bine socotelile cu tabularul, răminînd pe 
deasupra banii strinşi de sclav pentru răscumpărare. Se temea numai ca el 
să nu moară înainte de a fi dus la colegiu. 

Soarele se ridicase pe cer mai sus de vremea prinzului, cînd Offas 
ajunse cu Servius la sediul colegiului, unde puse două bătrine, iscusite în 
vindecarea bolilor, să-l îngrijească. 

Bucuros că totul se sfirşise atît de bine în acea dimineaţă, Synethus 
trecu să-şi supravegheze sclavii, care albia mai pridideau să servească 
mulțimea de cumpărători. Era singura zi din săptămînă cînd alerga de 
dimineața pină seara, fără să simtă oboseala, lacom să-şi sporească 
bogăţia. 

Pe la începutul după-amiezii, cînd căldura era toropitoare, un tînăr ce 
nu arăta să fi trecut de mult de douăzeci de ani, îmbrăcat cu togă subţire 
de vară, intră în taberna lui Surillius şi întrebă de prăvălia lui Synethus. 
Tabernagiul îl privi mirat, apoi rise cînd îi dădu răspunsul: 

— În loc să fi cotit la stînga, spre tabernă, dacă o apucai la dreapta 
intrai drept în curtea ori în prăvălia lui. De nu te grăbeşti, poţi să stai să te 
odihneşti. 

Tînărul ceru mîncare şi vin. Se aşeză la o masă mai retrasă, în dreptul 
ferestrei, unde întirzie pină spre seară, privind spre uşa de la intrarea în 
prăvălia de peste drum. Mulțimea se rărise, piața rămăsese aproape goală. 
Socoti momentul potrivit, ieşi din tabernă, îşi potrivi bine toga şi intră la 
Synethus. De cum îl văzu, negustorul sări de pe scaun, gata să strige. 
Tînărul îi făcu semn să tacă. 

— Ce cauţi aici? izbucni, după ce alungă sclavul care îl adusese, într-o 
pornire nestăpinită. 

Tînărul se pregătise pentru o astfel de primire, de aceea aşteptase să se 
rărească lumea. II privi îndelung, săltind din umeri. 

— De ce ai venit?! ridică Synethus pumnii ameninţător. Nu ţi-au fost 
destul ticăloşiile făcute la Ulpia Traiana Sarmizegetusa? Ai auzit că am 
agonisit ceva şi vrei să te înfrupți? 

— Ce vorbe frumoase, de bună primire, rosteşte unchiul bogat, față de 
nepotul său sărac! se porni tînărul, aşezindu-se pe scaun. Haide, dă-ți mai 
departe drumul, varsă veninul din suflet şi, după ce te uşurezi, vom sta 
liniştiți de vorbă. Ca să nu fii îngrijorat, află că n-am venit să-ți iau nimic 
din avere. lar dacă şederea mea la tine te supără, voi căuta să locuiesc la 
altcineva. 

— Şi ai să umbli fără căpătii prin Porolissum? Am auzit de la buna şi 
sărmana ta mamă cîte scandaluri ai dezlănțuit acolo, în Ulpia Traiana. Cînd 
ai de gînd să te potoleşti, Euphoros? Cînd o să-ți vină minte în cap? Şi de ce 
ai pornit încoace? 

Euphoros îl asculta zimbind. Ochii negri, vii, plini de şiretenie, ca ai 
unchiului său, şi tot iscoditori, luceau cu clipiri dese. Fața ovală, brunetă, 
cu un semn de cicatrice în obraz — parcă pus anume, spre a arăta că nu 
era lipsit de curaj — părul scurt, ondulat, negru ca abanosul, înalt numai 
atit cît trebuie să fie un bărbat bine făcut, toate contribuiau în egală 
măsură la păstrarea frumuseții pure a înaintaşilor săi greci, veniți în Dacia 
de prin părţile  Corintului. Euphoros  întristase multe fete din 
Sarmizegetusa. 

— M-am schimbat, unchiule! răspunse rizînd. De la un timp mi-a venit 
mintea la cap, m-am potolit! 

— După ce ţi-ai îmbolnăvit mama, ai părăsit-o, lăsind-o cu sufletul 
năpădit de durere! 

— Cine poate să ştie de ce boleşte un om? Nu vreau să spun că nu i-am 
pricinuit supărări, însă sînt unii care trec prin adevărate torturi sufleteşti şi 
tot trăiesc. Sclavii şi sclavele se zbat într-o suferință nesfirşită, mai ales 
cînd zeii le-au dat şi un stăpîn rău. Da, unchiule, am devenit cu totul altul. 
Sint pornit pe fapte mari şi, dacă zeii îmi vor ajuta, poate că va veni vremea 
cînd negustorul Synethus din Porolissum se va mîndri cu nepotul său! 

Pe fața grasă, puhavă a negustorului jucau umbre de neîncredere, 
curiozitate şi nerăbdare. Venirea lui Euphoros n-o vedea cu ochi buni. Prin 
minte îi treceau tot felul de presupuneri. 


IS PAI SL IPS Lp ERA 
sal E a x EENT INES 


; a ERA 
4 A ES > S zi A k 
e Sni A. é - J r a 7 SE, i i ai 


— Poate că Proserpina s-a trezit prea din noapte, de aceea am avut un 
semn rău încă de dimineață. M-am întrebat tot timpul — şi astăzi am avut o 
zi minunată, mi-au ieşit ciştiguri nesperate — să mă fi înşelat semnul acela, 
să nu dau de nici un necaz? Şi uite că stăpîna infernului n-a dormit, mi te- 
a trimis pe tine! Aşa, zici că eşti pornit pe fapte mari, vrei să mă faci să mă 
mîndresc cu tine?! Ce fapte, Euphoros? Să lupţi în arene, ca gladiatorii, să 
înveseleşti mulțimea, ca mimii?! 


Euphoros se aplecă şi-l bătu uşor pe genunchi: 

— Trăim timpuri de mari prefaceri, unchiule! 

— Tocmai de asta, mă băiete, îmi veni gîndul că ar fi bine să-ți dau cît 
trebuie ca s-o porneşti spre Roma sau Atena. Tu nu vezi că pretutindeni, 
aici, la Napoca şi la Ampelum, mulți au început să facă pregătiri de plecare? 

— Să facă, unchiule! Cu cît le vor sfirşi mai repede şi vor pleca, cu atît 
mai bine pentru mine. Cînd se va anunţa şi retragerea legiunilor din Dacia, 
eu voi fi omul cel mai puternic de pe aceste meleaguri, voi fi... 

— Cum să fii puternic?! Tu vrei să rămii?! Ce ai să faci prin pustietățile 
de aici, prin locurile părăsite de oameni? 

Cu o mişcare sprintenă, Euphoros se apropie mai mult de el, se aplecă 
şi începu să-i vorbească în şoaptă: 

— Nu ştiu dacă ai auzit că dincolo de Danuvius a fost unul, Regalianus, 
ce se dădea drept urmaş al lui Decebal. A încercat să ia locul lui Gallienus, 
să devină împăratul Romei, dar a fost prins şi omorît. El s-a ridicat prea sus 
cu pretenţiile, fără să-şi dea seama că nu sosise momentul potrivit... 

— Şi tu ce ţi-ai pus de gînd? 

— Să ajung rege al Daciei. Al acestei provincii rămasă liberă şi fără o 
căpetenie, după ce legiunile vor trece dincolo de Danuvius! 

Synethus clatină cu putere capul şi se frecă la ochi. 

— Nu cumva visez?! Nu-mi vine să cred ceea ce aud! Iar dacă sînt treaz, 
atunci tu nu mai eşti în toate minţile, au pătruns în tine duhurile rele! Cum 
a putut să-ţi trăznească prin minte aşa ceva? 

— Stai, unchiule. Te-ai pornit, aşteaptă, n-am terminat, ascultă-mă! Să 
ştii că dacă rămîn în villa ta, nu trebuie să mă dai drept nepotul tău, ci un 
tinăr căruia i-ai acordat ospitalitate. De acum înainte, eu mă numesc 
Rundacitulp. E un nume curat de dac, cuprinde în el şi cuvintul „daci”: 
Run-daci-tulp. În Dacia romană sînt destul de mulți cei care vorbesc limba 
Romei, însă în sufletele lor se socotesc tot daci. 

— Aşa sînt şi pe-aici unii: Sargetius, Surillius... 

— Eu, unchiule, voi spune că mă trag dintr-un taraboste dac, pe care 
acea căpetenie, bărbatul acela viteaz numit Sarmis — ales rege de dacii şi 
sclavii răsculați — îl sortise să-i fie urmaş. Dacă vor pleca legiunile, nu este 
drept să rămînă cineva rege în Dacia părăsită de Roma? 

— Şi cine o să te creadă, mă băiete?! Tu nu vezi că te asemeni mai mult 
cu un grec de lîngă Acropole, din Atena, decît cu un vlăstar al unui dac? 

— În primul rînd, unchiule, am o dovadă. Am pus mîna pe un 
pergament rămas de la răsculații de atunci, un mesaj al lui Sarmis către un 
taraboste. Uite, ţi-l arăt şi ţi-l citesc. Este scris în limba dacilor, cu semnele 
scrisului nostru. Cunosc destul de bine limba lor. 

Euphoros trase pergamentul de la briu, îl desfăşură cu febrilitate şi i-l 
arătă. Se vedea că era vechi, cu scrisul şters de vreme prin unele părți. Îl 
citi rar, apăsînd pe fiecare cuvînt: 

„Sarmis către Bur..... 

Hotărire şi spe..... Aşa cum..... spus..... legiunile..... putea..... copleşeas..... 
Noi nu..... şi vom..... la ultima suflare. Tu să te..... să aduci ajut..... frații 
noştri. Şi dacă zeii.... dorința..... clipa morţii... ca tu.....iar..... vei fi.....rege al 
Daciei.....” 

— N-am înțeles nimic, Euphoros! 

— Ştiu, n-aveai cum să înţelegi. Acum ţi-l citesc completind părţile 
şterse, aşa cum voi susține că au fost scrise, numindu-l pe acel taraboste, 
Burodus: 

„Sarmis către Burodus, 

Hotărtre şi speranță, 

Aşa cum adesea ti-am spus, nu vom înceta lupta. Dacă legiunile ne 
încercuiau, puteau cu uşurinţă să ne copleşească. Noi nu ne vom retrage şi 
vom continua să rezistăm pînă la ultima suflare. Tu să te grăbeşti, să aduci 
ajutoare, dacii de dincolo de munti sînt frații noştri. Şi dacă zeii au sortit ca 
eu să cad, dorința mea fierbinte în clipa morţii este ca tu să rămîi căpetenia 
răsculaților, iar după ce alungi legiunile, vei fi primul rege al Daciei eliberate.” 

Cu lăcomia trezită, Synethus smulse pergamentul din mîinile lui 
Euphoros şi privindu-l îndelung, murmură: 

— Şi cum ai de gînd să faci? 

— Mai întîi voi căuta să dau de ştire printre cei care se mai socotesc cu 
singe dac, că un urmaş de rege al Daciei trăieşte şi se pregăteşte să fie 
căpetenia lor, după plecarea legiunilor. 


— Cel care l-a avut, ştie că acest pergament se găseşte la tine? 
Bănuieşte că tu l-ai luat? 
— Nu, n-are de unde. 


— Era un urmaş de-al tarabostelui? Se gîndea că ar putea să devină 
rege al Daciei părăsită de Roma? 

— Nu. Mi-a spus că l-a găsit în coliba unui bătrîn singuratic, după 
moartea şi înhumarea lui de către un pădurar. 

— Ştiu eu ce să te îndemn?! Ar fi minunat să am nepotul, rege în Dacia! 
Mă tem însă — ceea ce a mai rămas din sîngele dac, mai fierbe încă — mi-e 
frică să nu ne lăsăm oasele pe-aici. Dar cum zvonul se întinde... 

— Care zvon? 

— Se vorbeşte tot mai mult că vor fi retrase legiunile dincolo de 
Danuvius. Hei, Euphoros, m-ai tulburat de tot, cu venirea ta n-am să-mi 
mai pot vedea de negustorie. 

— Nu Euphoros, ci Rundacitulp! îl corectă, ridicîndu-se în picioare şi 
pornind cu paşi rari să măsoare încăperea în lung şi-n lat. Eu, unchiule, de 
cind am pus mina pe acest pergament, am tot umblat prin Dacia, am căutat 
să stau de vorbă cu cît mai mulți bătrîni. Acum cunosc destule: nume, 
întîmplări, fapte petrecute pe timpul lui Decebal, apoi în revolta condusă de 
Sarmis. Ai spus că în Porolissum este unul Sargetius, ce se socoteşte mai 
mult dac. Nu crezi că ar fi bine să încep întîi cu el? 

— Da, aşa se ţine! Aşa vorbeşte lumea, cică ar fi urmaş de căpetenie 
dacă. Se poartă însă ca un adevărat roman. E în colegiul de conducere al 
acestui municipiu, are fermă bogată şi e îndrăgostit de nepoata 
procuratorului. Bănuiesc că nu se gîndeşte să rămînă aici. Fata va pleca 
împreună cu mama şi unchiul ei, iar el, dacă o iubeşte cu adevărat, nu se 
poate să n-o urmeze. Hei, nepoate, nici nu îndrăznesc să gîndesc că ar fi cu 
putință ca un neisprăvit ca tine, o lichea care a făcut atitea ticăloşii la Ulpia 
Traiana, să fie ajutat de soartă să ajungă rege al Daciei libere! 

— E tot aşa de cu putinţă, cum a fost cu tine: un sărac pripăşit de 
aiurea, ajuns mare bogătaş al Porolissumului. Asta nu miră pe nimeni. Ştii, 
unchiule, cînd îmi făceam loc prin mulțime, am întrebat cînd pe unul, cînd 
pe altul, unde stă negustorul Synethus. Şi ce răspuns crezi că am primit? 
„Cine, cîinele de Synethus? Hoţomanul ăla de negustor?” Şi te blestemau în 
toate felurile. 

— Ei, gura lumii! Întotdeauna sărăcimea i-a duşmănit pe cei bogați. Tu 
nu te lua după ei. 

Synethus îl privi îndelung, zimbindu-i. Uitase de oboseala zilei şi de 
socoteli. Se săltă de pe scaun şi rosti, înclinîndu-se: 

— Mărite rege, poate eşti istovit de drum şi înfometat. Mergem la villa, 
să pun să-ţi pregătească tot ce pofteşti. Şi, cum un rege trebuie să aibă un 
contubernal, ţi-l dăruiesc pe sclavul Erastus. El te va însoți oricînd şi 
oriunde! 

etella îl ştia pe Sargetius plecat la fermă, împreună cu 

Diurpanneus, de aceea se învoise ca Alliana să rămînă la Opilia 

toată după-amiaza. De cînd cu spargerea cupei între Sargetius 
şi Iustus Valentinus îşi făcuse loc multă răceală. Dacă n-ar fi fost la mijloc 
Alliana, pe care procuratorul o adora, l-ar fi scos pe Sargetius din 
administraţia Porolissumului. 

Retrase în exedra villei, fetele nu mai conteneau cu risul, pornit din te 
miri ce. 

— Chiar te prinsese ameţeala, atunci cînd ai căzut şi ai sfărimat cupa 
de pardoseală? o întrebă Opilia, închizînd un ochi, semn că n-o credea. 

— Dar trebuia să fac ceva, s-o fac să dispară... 

— Altfel nu te mai iubea Sargetius, nu? De ce n-ai spart-o în capul lui 
Laetius Vitalis? 

— Poate că n-aş fi făcut rău. Mă alegeam cu o bătaie bună de la 
unchiul Iustus, dar mă răzbunam, şi pentru Sargetius şi pentru mine. 

— Te-ai fi purtat ca o adevărată dacă! 

— Să ştii că sînt, aşa cum te socoteşti şi tu. Numai ca părul tău e mai 
blond decît al meu, iar albastrul ochilor mai deschis. Asta înseamnă că 
amîndouă sîntem dace, însă eu m-am născut la umbră, iar tu la soare! rise 
ea. 


Trecuseră prea mulți ani. Dacă despre Diegis mai povesteau bătrinii, de 
Carsida nimeni nu auzise. Cine ar mai fi recunoscut în trăsăturile fetei de 
atunci pe Opilia de astăzi? Acelaşi trup bine făcut, aceeaşi privire senină, 
adiîncă şi dirză, aceeaşi mîndrie şi bunătate! Peste viforul anilor, parcă se 
renăscuse Carsida. 

— Şi va porni o dacă spre Roma?! 

— La ce te giîndeşti, Opilia? 


— O dată cu retragerea legiunilor, pleci şi tu cu Iustus Valentinus. 

— Şi tu cu Sargetius! Vom merge împreună. 

— Eu?! De ce să rătăcesc într-acolo? 

— A, da, Diurpanneus! Vezi cum sînt? Mă gîndesc numai la mine. Dacă 
te-a îndrăgit, să meargă cu noi la Roma! 

Pe fața Opiliei se aşternu o umbră de tristeţe. 

— Dacă-i sînt dragă! şopti ea oftînd. Dacă mă iubeşte, să mă urmeze la 
Roma! Te întreb, Alliana, ce ai să faci tu, poate că Sargetius n-o să 
părăsească Dacia, te vei hotărî să rămii cu el? 

Întrebarea Opiliei o zăpăci. Nu se gîndise niciodată la o asemenea 
eventualitate. 

— Dar mama şi unchiul Iustus?! se îngrijoră ea, neştiind ce să 
răspundă. Sargetius va merge cu mine! izbucni, abia stăpinindu-şi plinsul. 

În atriu răsunară paşi grei şi voci de bărbați. 

— Au venit. Şterge-ţi ochii, să ne prefacem că rîdem! În pragul exedrei 
se iviră Sargetius şi Diurpanneus. 

— Ce se petrece cu voi? De ce plingi, Alliana? o întrebă Sargetius, 
săltind-o în braţe. 

Diurpanneus făcu la fel cu Opilia. 

— Spune tu, Opilia, ce s-a întîmplat? 

— Am vorbit despre voi. Ne-am întrebat ce veţi face, dacă se retrag 
legiunile de-aici, şi... 

Ca săgetat, Sargetius simți un fior prin inimă. 

— Altă dată să nu mai vorbiţi despre aşa ceva. Asta nu-i treabă de fete! 
le mustră el, stringînd pe Alliana la piept. 

— Sargetius, te-a căutat un sclav de-al lui Synethus. A spus că a venit 
cineva de la Sarmizegetusa, vrea să vorbească ceva cu tine, schimbă vorba 
Opilia, încercînd să se sloboade din braţele lui Diurpanneus. l-am spus că 
te întorci spre seară. 

— N-o fi vrind să mă duc eu acolo?! 

— Nu, vine el aici, cînd se lasă amurgul, continuă Opilia. 

Sargetius nu mai vorbise cu Synethus din ziua cînd Offas îl 
răscumpărase pe Servius. Bine îngrijit, sclavul devenit libert se însănătoşise 
repede. Deşi nu-şi recăpătase în totul puterile, începuse să lucreze cu plată 
alături de Offas, în atelierul de olărie al bătrinului Degidus. Fostul sclav lo- 
cuia într-o cămăruţță din villa Colegiului săracilor, unde făcea şi pe 
intendentul. 


Spre seară, Sargetius şi Diurpanneus stăteau de vorba pe treptele largi 
ale scării de marmură a villei, nerăbdători să afle cine era şi pentru ce 
venea străinul de la Ulpia Traiana. Ceea ce îi deosebea de la prima vedere 
era barba lui Diurpanneus, lungă, blondă, crescută în voie, pe cînd 
Sargetius se purta întotdeauna proaspăt ras, ca orice roman ce se considera 
de condiție nobilă. Cînd auziră poarta, amindoi ieşiră în calea lui Euphoros. 

— Mă rog Marelui Zamolxis pentru sănătatea voastră! salută noul venit, 
oprit la cîțiva paşi, înclinîndu-se, ducîndu-şi la piept mîna dreaptă ce-i 
ieşea de sub togă. 

Pe Sargetius îl miră salutul mai mult decît pe Diurpanneus. În Dacia, 
numai cei pierduţi prin adincuri de văi şi munţi mai păstrau credința în 
Zamolxis. 

— Ne rugăm şi noi zeilor pentru sănătatea ta! răspunse Sargetius, 
privindu-l cu o curiozitate sporită. Cum se face că ştii limba pe care astăzi 
n-o mai poţi auzi oriunde în Dacia, doar prin vicurile răzlețe din fundul 
văilor? 

— Faţă de daci, sînt dator să vorbesc în graiul străbunilor! rosti 
Euphoros cu multă stăpînire de sine. Mă port ca un roman, pentru că altfel 
n-aş putea umbla atit de uşor peste tot prin Dacia. Apasă pe umerii mei o 
grea chemare! Nu trebuie să cunosc liniştea pînă nu o îndeplinesc! Cum, voi 
nu mai folosiți limba marelui nostru Decebal? Sau o faceţi din precauție? 

Bănuiala şi curiozitatea sporiră la Sargetius. Poate că procuratorul şi 
tribunul se foloseau de această iscoadă, pentru a afla ce simțăminte poartă 
el în suflet?! Întîmplarea cu acea cupă spartă de Alliana nu le dădea pace? 
Şi apoi, noul venit vorbea de o „chemare” pe care o avea de îndeplinit. 
Spusese asta mai înainte de a arăta cine e şi de unde vine, aşa cum se 
cuvenea. 

— Noi vorbim limba noastră, adică a Daciei romane, răspunse 
Sargetius, deşi o înțelegem destul de bine şi pe cea dacă. Dar nu-mi stă 
bine să nu fac pe amfitrionul. Să mergem în casă. Vom sorbi cîte o cupă de 
vin, vom vorbi, ne vom cunoaşte mai bine. El este Diurpanneus, actorele de 
la ferma mea, unul din oamenii mei de încredere, de care nu mă feresc 
niciodată. 

În tricliniu, Euphoros nu se aşeză pe scaunul arătat de Sargetius. 
Rămase în picioare. 

— Mă numesc Rundacitulp, începu el cu emoție, căutînd să ia o poziție 
solemnă. La obiîrşie, mă trag dintr-un taraboste, unul care a luptat alături 

de Sarmis, viteazul ales de răsculați să fie rege după alungarea legiunilor 
din Dacia. Chipul nu-l am leit de dac curat, pentru că de la zdrobirea 
răscoalei, printre înaintaşii mei — ca şi printre ai voştri — au mai fost unii 
de alte neamuri, din cele ce s-au aşezat pe pămîntul nostru. Adesea sînt 
asemuit cu un grec, şi asta se vede bine pe fața mea: seamăn cu mama, ea 
a fost o frumoasă fiică a Eladei. Am însă sufletul îndurerat al dacului. Sînt 
pornit să fac din nou Dacia o țară nesubjugată, cu un popor liber! 

— Adică o ţară cu popor ieşit dintr-un aluat nou, preciză Sargetius, 
stăpînindu-şi neîncrederea. Eu nu te opresc, Rundacitulp, nu te abat de pe 
drumul pe care vrei să mergi. Nu văd însă pentru ce ai venit la mine? Sint 
cetățean onest al Daciei romane, şi tot aşa se socoteşte şi Diurpanneus... 

Vinul băut începea să-şi arate efectul. Se simțeau bine, deşi cele auzite 
îl tulburaseră pe Sargetius. După un răstimp de tăcere, pe fața lui 
Euphoros îşi făcu loc un zîmbet plin de căldură, o înflăcărare reținută, 
parcă pregătită dinainte: 

— Nu mă miră faptul că îmi vorbeşti cu atîta lipsă de încredere, ci mă 
bucură. Asta întăreşte în mine convingerea că se poate bizui cineva pe tine, 
fără nici o teamă. De cînd am venit în Porolissum, am căutat să prind cine 
se mai socoteşte urmaş al dacilor. Ştii că față de un necunoscut omul dă 
drumul mai uşor la tot ce gîndeşte, nu se fereşte de el. 

— Şi ce ţi-au spus? întrebă Sargetius rizind. 

— Ceea ce-am aflat m-a îndemnat să vin încoace cu toată încrederea. 
Trebuie să fii alături de mine, Sargetius, iar cînd legiunile vor părăsi Dacia, 
să întemeiem aici o ţară nouă, liberă! Tu vei fi alături de mine, ai să mă 
ajuţi să o conduc... 

Sargetius făcu ochii mari: 

— Cum să o conduci? Te şi vezi rege, Rundacitulp? 

— De drept trebuie să fiu! Aşa a fost cuvîntul de moarte al lui Sarmis, 
omul pe care eu îl pun alături de Decebal. 

Privindu-l cu uimire, Sargetius se ridică în picioare. El se trăgea de-a 
dreptul din Sarmis, însă nu-i trecuse niciodată prin minte că ar putea să 
devină rege. 

— Am şi dovada, se grăbi Euphoros, văzînd schimbările ce se succedau 
pe faţa lui Sargetius, în timp ce trăgea de la briu pergamentul. Citeşte! Asta 
a fost voia marelui Sarmis! Urmaşul acelui taraboste, al cărui nume este 
cam şters pe pergament, eu sint. Străbunicul meu a fost tarabostele Bu- 
rodus... 

Sargetius nu-l mai ascultă, desfăşură sulul şi începu să citească. 
Miinile îi tremurau uşor. Atingerea pergamentului, ţinut odinioară în miini 
de către bravul său strămoş, îl făcu să se înfioare. 

— Cine poate să ştie ce s-a petrecut în acele vremuri îndepărtate? 
murmură el, întinzînd pergamentul spre Euphoros. Aşadar, spui că te tragi 
din acel taraboste Burodus? Dealtfel, chiar dacă eu aş înțelege altceva, 
acum tot nu ar avea nici o însemnătate. A trăit în Marodava, a avut cetatea 
aci aproape, sus în poiană, un taraboste Burio, şi el om de încredere al lui 
Sarmis. Aşa am aflat de la cei bătrîni. Mulţi tarabosti l-au urmat pe 
căpetenia răscoalei. 

— Da, au fost. Am auzit şi eu de unii dintre ei: Burio, de care spui tu, 
Dagio, Chertebalos, cu feciorii lui Rhesos şi Dapyx, Burodus, strămoşul 
meu, Vezina, un preot — mare învățat — Burillo... Toate astea le ştiu de la 
bunicul — tata a murit de tînăr — tot de la el am şi acest pergament. Mi l-a 
lăsat în clipa cînd şi-a dat sfirşitul. 

Cele rostite de Euphoros cu atita siguranţă şi iuțeală îl descumpăniră 
pe Sargetius. Noul venit cunoştea multe amănunte despre trecut, iar 
pergamentul constituia o dovadă grăitoare. Simţi cum sîngele începea să-i 
alerge năvalnic prin trup. Nu se mai putu stăpîni: 

— Rundacitulp, vei fi rege al Daciei! rosti el cu vocea uşor sugrumată de 
înflăcărare. Vom lupta cu toţii, vom face ca legiunile să grăbească plecarea, 
te vom recunoaşte ca rege, aşa cum a fost voia viteazului nostru înaintaş! 
Dacă se va dovedi însă că eşti o iscoadă trădătoare, sau un uzurpator al 
dreptului de a fi rege, noi cei care te urmăm te vom omori fără milă! Jur că 
voi sta alături de tine, şi te încredințez că răzbunarea va fi îngrozitoare! 

Euphoros — căruia de acum înainte toți îi vor spune Rundacitulp — se 
săltă palid de pe scaun, cu privirea arzătoare şi hotărîrea întărită. Se şi 
vedea rege al Daciei. 

— Jur în fața voastră, în numele Marelui zeu Zamolxis, că nu voi da 
înapoi din fața nici unui pericol, că nu voi cunoaşte liniştea şi odihna pînă 
cînd Dacia nu va fi liberă! 

Mişcat de jurămiînt, Diurpanneus rupse şi el tăcerea: 

— Acelaşi legămiînt fac şi eu, Rundacitulp! Dar să nu uiţi un lucru: cînd 
mă prinde minia, să ştii că sînt mai rău decit Sargetius! Dacă ne-ai mintit, 
sau ne vei trăda, îți voi împroşca cenuşa în cele patru vinturi! Strămoşii 
noştri îi ardeau de vii pe trădători. 

— Aşa să faci, frate Diurpanneus! întări Rundacitulp. 

— Acum ne va fi mai uşor, reluă Sargetius cu înflăcărarea nepotolită. 
Vom da în taină sfoară prin ţară, printre cei ce se mai socotesc urmaşii 
dacilor, că îl avem între noi pe acela care ne va fi rege, cînd legiunile vor 
părăsi Dacia. 

ia Dacia Traiana din Ulpia Traiana Sarmizegetusa se lungise mult, 

pe măsură ce colonia înălțată din ordinul împăratului Traian 

trecuse dincolo de zidul de apărare. Spre capătul ei dinspre apus, 
de sub dealul din apropiere, aşezările se mai răreau. În acel amestec de 
case mărunte şi sărăcăcioase se puteau distinge două clădiri învecinate. 
Una — atelierul de fierărie al lui Timocles, iscusitul făurar, din hornul 
căruia toată ziua urca domol o şuviță de fum, iar prin uşa larg deschisă se 
împrăştiau pînă departe loviturile de ciocan pe nicovală. Cealaltă — villa lui 
Castinus, negustorul de sclavi, ascunsă într-o curte largă, împrejmuită cu 
zid înalt de piatră, întotdeauna închisă şi tăcută. Timocles se bucura de 
faimă nu numai ca meşter făurar, ci şi ca om cinstit, potolit, cu suflet bun. 
Cele două calfe ale sale — Cletus şi Dassius — lucrau cu dragoste şi 
plăcere, ca şi cum stăpînul atelierului era tatăl lor. 

Într-o zi de început de vară — trecuse de amiază — Timocles şi Cletus 
plecară să ducă unui negustor topoarele, sapele şi secerile lucrate. 

Rămas singur în atelier, Dassius sufla în foc cu foalele, încălzea fierul 
şi-l bătea cu oboseală multă şi spor puţin. Numai cînd se ajuta cu Cletus, 
cînd loveau amindoi cu ciocane grele în fierul întors cu măiestrie de meşter, 
îl întindeau şi-l lățeau de parcă ar fi fost moale ca lutul olarului. În cele din 
urmă stinse focul de pe vatră, puse sculele la locul lor, închise uşa şi porni 
plin de voie bună spre casă. Stătea departe, aproape că trebuia să taie în 
două Sarmizegetusa, să iasă între dealuri şi, după un scurt urcuş, să 
ajungă la casa lui mică, ascunsă între pomi, la marginea pădurii. leşit în via 
Dacia Traiana, se opri o clipă şi privi soarele. Mai era timp pînă să scapete 
după creasta muntelui din apropiere. Şovăi să treacă pe lîngă terme şi prin 
for, ca şi cum se temea să nu împrăştie din fericirea ce-i umplea sufletul. Se 
hotări, traversă pe partea stingă şi o apucă pe o potecă, făcînd un mic ocol 
pe dinafară oraşului. Era devreme, nu voia să se grăbească, deşi dorul şi 
căldura arzătoare din suflet îl împingeau să zboare. Fericirea lui era Diegia! 

Nu putea să mai trăiască viața decit avind-o alături de el. Dincotro fusese 
adusă, nu reuşise să afle. Fata nu cunoştea locul unde se găsea, de aceea 
nu-şi dădea seama în ce direcție se lăsa ţinutul din care latronii o răpiseră. 
De cîte ori făcea ocolul Sarmizegetusei, urmînd poteca, lui Dassius îi plăcea 
să retrăiască zbuciumul din acele zile de grea frămîntare. Cînd auzise 
vaietele dinspre villa lui Castinus, se strecurase printre atelier şi zidul ce 
împrejmuia curtea negustorului de sclavi, se urcase în nucul ce se întindea 
peste acoperişul fierăriei, ascunzindu-se în frunziş. Pînă atunci nu mai 
privise niciodată în curtea bogatului vecin. În cadrul unei ferestre zăbrelite, 
văzuse chipul frumos al fetei, încadrat de părul bogat, auriu, cu ochii 
plutind în lacrimi. Din clipa aceea îşi pierduse liniştea şi somnul. 
Frămîntarea îl chinuise multe zile, pînă reuşise să afle printr-unul din servi 
domestici!? ai negustorului cine era fata şi ce soartă o aştepta. 

Castinus nu se ocupa numai cu negustoria de sclavi, era şi căpetenie 
de latroni ce răpeau fete şi femei de dincolo de hotarele imperiului, pe care 
el le vindea în afara Daciei. Dovezile de cumpărare a acestor victime sortite 
sclaviei le obținea de la unul din tabularii oficiului public din cartierul său. 

Cînd Castinus se pregătea să plece cu noi sclavi spre Tomis, zeii se 
arătaseră îndurători cu Diegia: sosise vestea înaintării goților în Moesia. 
Negustorul se văzuse astfel nevoit să-şi amine plecarea, iar după cîteva zile 
căzuse bolnav. În vremea aceea, meşterul Timocles nu ştia de ce Dassius îi 
ceruse bani mai des decît oricind, pe care îi dădea lui Saturnius, sclav de 
curte al lui Castinus, ajutindu-l să se răscumpere, iar acesta, drept 
recunoştinţă, îi uşurase să ajungă la fată şi s-o convingă să-l urmeze. 
Tirziu, după miezul nopții, cînd curtea era pustie, reuşise să o scoată din 
villa nesimtit de nimeni. Cu o zi înainte, Saturnius devenise libert, astfel că 
în dimineața ce urmă părăsi Ulpia Traiana Sarmizegetusa, îndreptindu-se 
spre Ampelum. Cînd Dassius dusese pe Diegia acasă, buna lui mamă 
rămăsese împietrită în prag, strigîndu-i mîniata: 

— Ce duhuri rele te-au îndemnat să iei copila dintre ai ei? De unde ai 
adus-o? Sau e străină! Ai cumpărat-o de la vreun negustor de sclavi? 

El izbucnise în ris: 

— Nu, mamă, n-am cumpărat-o. Am răpit-o de la hoțul de Castinus! 
Am scăpat-o de sclavie! 

De atunci Diegia rămăsese ascunsă la ei, iar bătrina o îngrijise ca pe 
propria-i fiică. Ar fi vrut să o ducă la familia ei, însă nu ştiau unde. Trecuse 


12 Sclavi de curte, de gospodărie, care nu mergeau la lucrările agricole. 


toamna, iarna, apoi primăvara. Între Dassius şi Diegia se înfiripă dragostea 
nestăvilită a tinereţii. Pentru amindoi zilele păreau prea lungi, aşteptau 
nerăbdători căderea serii, cînd el revenea acasă. Acum de mult ei sînt soț şi 
soție. 

Grăbind paşii, Dassius zări printre fagii rari lumina opaițului de la 
căminul său drag. Ştia că Diegia îl aştepta cu arzătoare dragoste. La 
scîrțiitul porții, ieşi în prag, aşa cum făcea totdeauna. O sărută şi intră, 
cuprinzindu-i mijlocul cu brațul. 

— Ai venit, dragul mamei? îl primi bătriîna, privindu-l la lumina slabă a 
opaițului. 

— Da, mamă, am plecat mai devreme. Dar ce, după vorbă parcă eşti 
cam întristată. Nu cumva te-a necăjit Diegia? 

— Nu m-a supărat zeița mamei, altele sînt grijile! Poate că Cibela, 
mama zeilor, ne pune la grele încercări! Dar spune-i tu, Diegia mamă, ce s- 
a petrecut astăzi! 

Cu presimțţire rea în suflet, Dassius le privi pe rind. 

— Ar fi mai bine să măniînci, pe urmă afli şi de supărare! îl îndemnă 
bătrina, ştergindu-şi ochii de lacrimi. 

— Nu-i vorba de supărare, mamă, murmură Diegia, înecîndu-se în 
plinsul pe care nu-l mai putea învinge, ci de îngrijorare! Eu şi el va trebui să 
luptăm cu tilharul! Dassius, spre seară am ieşit în curte să îngrijesc florile, 
aşa cum fac de obicei. La răstimpuri mă săltăm, privind peste zăplaz în 
calea ta. Ştiam că nu e vremea să vii, dar aşa fac atunci cînd se apropie 
amurgul. O dată am cătat în lungul potecii în clipa cînd Ursan a început să 
miriie, apoi să latre. Eu, în joacă, l-am asmuţit. Nu mă gîndeam că s-ar afla 
cineva prin apropiere. De cînd m-ai adus aici nu m-a supărat nimeni, iar eu 
nu m-am temut de nimic. Cîinele a ieşit pe poartă şi s-a repezit lătrind spre 
copacii de lingă ograda noastră. Am privit după el, bănuiam vreo jivină de-a 
pădurii. Am văzut cînd dintr-un tufiş au ieşit doi oameni în fugă, pierind în 
pădure. 

— De asta te-ai speriat aşa tare, Diegia?! se miră el, stringînd-o la piept. 

— Nu, dragul meu, nu m-am temut fiindcă ei s-au apropiat de ograda 
noastră, ci pentru că pe unul l-am semuit cu vilicul lui Castinus. Ce ştiu 
eu?! Poate că zeii... 

Dassius o privea îngrijorat. 

— Crezi că nu te-a înşelat vederea, Diegia? 


— Ar fi bine, m-aş bucura. Dar l-am recunoscut după mersul lui 
şchiopătat. A fost vilicul lui Castinus! 


Faţa lui se întunecă. Gindi că negustorul de sclavi dăduse de urmele 
Diegiei şi, totodată, aflase cine o răpise de la el. Stătu un timp în cumpănă: 
să dea lupta fățiş cu oamenii lui Castinus, sau să caute o cale de a le 
dejuca intenţiile. Se hotări: 

— Tu, mamă, rămii acasă, iar eu cu Diegia mergem să dormim în altă 
parte noaptea asta! 

— Să te duci, băiatul maniei, dar să îmbuci ceva la iuțeală. 

— Nu, mamă, n-am vreme de pierdut! Sintem în pericol. Pe ea vor ei să 
pună mina. Să stai fără teamă, am eu grijă de ei! 

Fără prea multă pregătire, Dassius luă pe Diegia de mînă şi porniră în 
fugă spre vale. Nu-şi potoliră goana decît cînd pătrunseră printre casele de 
pe via Dacia Traiană, calea de plimbare a tineretului. Liniştiţi, s-au 
îndreptat spre casa lui Cletus, cealaltă calfă a meşterului Timocles. Pe la 
miezul nopții, împreună cu alți prieteni de-ai lor, pîndiră şi alungară cu 
bitele patru oameni care căutau să se apropie de casa în care bătrina 
aştepta cu opaițul aprins zorile, năpădită de teamă. 

A doua zi, la atelier, povestiră cele petrecute peste noapte. Timocles era 
un om dintr-o bucată. În cei cincizeci de ani de viaţă învățase multe despre 
oameni şi despre legile imperiului. Ascultindu-i pe tineri, îşi schimba 
nerăbdător greutatea trupului de pe un picior pe altul, răsucindu-şi 
neliniştit vârfurile mustăţilor lungi şi aspre. Îl văzură scoţindu-şi şorțul de 
piele cu care lucra la nicovală, apoi îmbrăcîndu-şi tunica cea curată. 

— Voi să vă vedeţi de lucru. Eu mă duc la Castinus să stau niţel de 
vorbă cu el. Dacă pină acum n-a aflat cine este Timocles, astăzi o să-i spun! 

Viclean, negustorul de sclavi bănui pentru ce venise făurarul. De aceea 
căută să se prefacă bucuros de vizită: 

— Toţi zeii să te ţină, vecine! începu el. De mult doresc să te văd venind 
pe la mine, să golim cîteva cupe de vin, să ne întrebăm de sănătate. Cu un 
prieten meşter iscusit ca tine, oricine se poate mîndri... 

— Lasă astea, Castinus! i-o reteză Timocles. N-am venit de dragul tău! 
Spune-mi, ce te-ai apucat să faci azi-noapte? Tu ai uitat că Dassius e calfa 
mea, că cine îl loveşte are de-a face cu mine? 

Negustorul îşi dădu seama că nu avea nici un rost să tăgăduiască, să 
susțină că nu ştie nimic despre cele petrecute. 

— Ai şi aflat, meştere? îl întrebă rizind. Am crezut că hoţul n-are curaj 
să-ți spună. 

— Care hoţ? 

— Cel care mi-a furat sclava cea tinără şi frumoasă! 

— Dar dacă hoțul eşti tu, Castinus? îi strigă făurarul negru de minie. 
Cum ai putut să... 

Fără să-şi piardă cumpătul, negustorul trecu la ameninţări: 

— Voi anunța garda de legionari. Mă voi plinge că ai intrat la mine în 
curte, m-ai batjocorit, m-ai făcut hoț! 

Timocles îl săgeta cu ochii lui mari: 

— Da, eşti hoț de sclavi! Pe fată ai furat-o de undeva de dincolo de 
munții de la răsărit de soare! 

— Am actul de cumpărare, încheiat de tabularul oficiului. 

— Şi ăla e un tilhar, continuă meşterul. S-a îmbogăţit, ca şi tine, din 
furtişaguri! Acum, Castinus, să te duci să-i anunţi pe legionari, iar eu voi 
pleca spre guvernator. Ar fi bine să se ştie ce fel de negustor eşti tu! 

Amenințarea făurarului îl făcu pe Castinus să-şi piardă stăpînirea. 
Simţea că va scăpa din miîini nu numai fata, socotită un cîştig bun, ci că se 
spulberă şi faima de negustor cinstit şi bogat. Prins de mînie şi disperare, 
începu să strige vilicul şi sclavii aflați în apropiere. Meşterul nu se înfricoşa. 
Puternic şi vînjos, se repezi şi-l înşfacă de piept cu o mină, iar cu cealaltă îşi 
trase cuțitul de la brîu şi-l ridică amenințător, îndreptindu-l spre gîtul 
negustorului. Faţa lui se făcuse vinătă de minie. 

— Dacă mai strigi, spăl jungherul ăsta-n tine! Eu poate că n-oi muri, 
căci sînt în stare să mă lupt cu douăzeci de vilici de-ai tăi. Dar pe tine te 
căsăpesc într-o clipită! Şi să mai ştii una, Castinus: cînd sclavii te vor vedea 
mort, se vor apropia de mine împinşi de dorința de a-mi mulțumi, bucuroşi 
că au scăpat de un tiran ca tine! Mai strigă, daca vrei să te zbați ca un pui 
de găină prin praful din curte! 

Tremurind, palid, negustorul schimbă vorba, încercînd să scape din 
mîna făurarului: 

— Dă-mi drumul, Timocles! Ce te-ai aprins aşa? Am glumit. Aţi văzut ce 
puternic e meşterul? se adresă apoi el sclavilor adunaţi în jur. Numai cu o 
mină te saltă şi te izbeşte de pămînt. V-am chemat să vă duceţi în ogradă, 
aveți acolo treabă de făcut. Haide, plecaţi mai repede! Dar eşti rău la minie, 
vecine!... 


Pregătindu-se să-şi pună cuțitul la briu, Timocles murmură, suflind 
greu, pradă furiei: 


— Aşa, Castinus! Să ştii că mai sînt şi oameni cu care nu trebuie să te 
joci! Dacă nu-ți opreai sclavii, să ştii că eram hotărît să te trimit la 
Proserpina! 

Negustorul se trase cîțiva paşi înapoi. 

— Şi ce vrei de la mine, Timocles? îl întrebă, negăsind cum să înceapă, 
spre a ajunge la împăcare. 

Făurarul îi aruncă o căutătură plină de dispreţ. Punîndu-şi mîinile în 
şolduri, îi vorbi răspicat: 

— Pe hoţii din imperiu n-o să-i stirpesc eu. Am auzit că la Roma sînt 
alții mai ticăloşi. Eu nu-ţi cer decit atît: să părăseşti pentru totdeauna 
gindul de a pune mina pe fată, iar de calfa mea să nu te atingi! Să ştii că 
Diegia şi Dassius sînt de mult soți. Dacă mai încerci o dată, jur pe toţi zeii 
că-ți retez beregata! De m-ai înțeles, Castinus, ar fi bine să te pregăteşti de 
plecare. Se tot întinde zvonul că Roma îşi va retrage legiunile din Dacia. 

Timocles se întoarse şi plecă spre poartă, fără să-l salute. Rămas 
locului împietrit, negustorul îl urmări cu privirea pînă îl văzu pierind după 
colțul zidului de piatră ce-i împrejmuia curtea. 

CAPITOLUL II 


1 


n partea de sus a Ampelumului, în locul unde valea se îngusta mai 
mult, se vedea de departe taberna „La bucuria lui Bachus”, zidită din 
cărămidă, pe temelie de piatră. Tabernagiul — Tenax — era un trac 

voinic, gras şi lat în spete, cu un ochi lipsă, pierdut în desele încăierări 
dintre cei prinşi de tăria vinului. Acolo cu greu putea cineva să țină o 
tabernă. Sleiți de munca din galeriile prin care spărgeau stîncile în căutarea 
aurului, sclavii şi cei ce munceau cu plată se aruncau seara asupra 
străchinilor cu cîrnați şi a oalelor cu vin, potolindu-şi foamea şi setea. De 
multe ori se stirneau încăierări în urma cărora pardoseala rămînea plină de 
cioburi şi țţăndări. Mulţi tabernagii, aduşi de speranța unei îmbogățiri, 
fuseseră nevoiți să plece mai săraci decit veniseră. Numai tracul cu firma 
„La bucuria lui Bachus” se ţinea tare, ajunsese să fie temut de toţi. 

La o masă mai retrasă din fundul tabernei, stăteau de vorbă mai mulți 
oameni: sclavi, liberți şi din cei ce munceau cu plată. Toţi căutători de aur 
şi toţi doboriţi de munca grea pe care le-o cerea legulul!3 Aelius Marius. Îl 
ascultau pe Pollio, un sclav cu gîtul scurt şi gros, cu fața aproape pătrată şi 
cu privire tăioasă, rece, care săltase pumnul mare şi greu, izbind cu putere 
în masă de făcu să sară cănile cu vin: 

— Pe Saturn, că nu glumesc! răsună vocea lui groasă, ce părea un 
huruit. Cînd voi simţi că legiunile se retrag, mă fac nevăzut prin păduri, 
rămîn în Dacia! Am să mă descurc eu, n-o s-o duc mai rău decit trăiesc 
acum ca sclav! 

— Vrei să rătăceşti alături de fiarele din codri? îl întrebă, cu voce 
pițigăiată, libertul Silius, aşezat în fața lui. 

Pollio se uită lung la el şi rise: 


13 Leguli — arendaşi de mine de aur. Îşi susțineau interesele organizîndu-se în colegii (Colegia aurariarum). 


— Tu nu te gindeşti să rămii din două motive: primul, că acum eşti un 
om liber şi acolo în imperiu te vei putea descurca în vreun fel. lar al doilea, 
că aşa pirpiriu cum eşti, n-ai putea s-o duci mult prin acele locuri sălbatice. 

— Dar de ce prin păduri, Pollio? întrebă Artemidorus, şi el tot sclav, tot 
aşa de voinic, brunet, cu privire vie. 


— Dar unde? Să mă prindă legionarii? O dată fugit, nu vor mai pune 
mîna pe mine. lar de s-ar întîmpla să întilnesc vreunul, îi zdrobesc ţeasta 
cu un colț de stîncă! 

— Eu gîndesc că cei ce rămîn ar putea să se adăpostească prin castrele, 
vicurile şi cetățile pustii, continuă Artemidorus. Vor alege cele mai frumoase 
viile, prăvălii, taberne... 

Pollio slobozi un hohot de ris, bătiînd iarăşi cu pumnul în masă. Privirea 
lui se lumină: 

— Zeii au început să-ți descurce mintea, Artemidorus! Ştii că aşa s-ar 
putea să fie? Bănuiesc că legiunile se vor căra înainte, după ele vor fugi cei 
bogați, iar la urmă sărăcimea. 

— Eu zic că, de va fi să plece, legiunile părăsesc Dacia în urma tuturor, 
îşi dădu Silius părerea. 

Chiar şi aşa, reluă Pollio, aici nu se va mai găsi nimeni să se 
împotrivească celor ascunşi prin păduri. Pe toţi zeii, parcă se face lumină şi 
în capul meu! Cei rămaşi pe loc nu vor avea decît de ales: viile, pămînt de 
muncă, ferme părăsite... 

— Vor mai fi şi alții, îl întrerupse Saturnius. Eu, cum ştiţi, am venit de 
curînd de la Ulpia Traiana, cunosc ce se vorbeşte pe-acolo. Se spune că 
urmaşii dacilor nu se gindesc să părăsească pămîntul strămoşilor lor. 

Scăpat de la Castinus, cu certificatul de eliberare la brîu, Saturnius nu 
avusese curaj să rămînă în Sarmizegetusa. Plecase la timp. După fuga 
Diegiei, negustorul pusese să-l caute pe sclavul eliberat, plătise bine, iar 
legionarii răscoliseră peste tot, fără să-i dea de urmă. Sosit la Ampelum, 
noul libert se angajase la legulul Aelius Marius, fiind repartizat în galeria 
unde lucra echipa din care făceau parte Pollio şi Artemidorus. 

Nonus, om liber, trecut la învățătura galileanului, interveni clătinînd 
din cap: 

— Da, vor mai fi şi alții care nu vor pleca. Pentru ce să ne ducem în 
imperiu? Să suferim persecuții, să fim supuşi la chinuri? Aşa cum voi, 
sclavii, visați să vă vedeți liberi, noi nădăjduim să avem linişte, să ne putem 
ruga fără teamă celui atotputernic. Credincioşii din Ampelum nu-l vor 

părăsi pe martirul Vitellius, binefăcătorul ucis pentru că a dat ajutor 
bolnavilor doboriți de ciuma care a bîntuit prin aceste părți în anii de după 
supunerea Daciei. În basilica noastră se păstrează scrisă povestea vieţii 
triste a acestui mucenic, ajuns din tribun sclav, apoi sfint. 

În tabernă tumultul sporise. Cei de la mesele din jur vorbeau şi rideau 
zgomotos. În colţul opus al încăperii, mai mulţi legionari stăteau în jurul 
unui decurion, toți cu ulcele în miini. 


— Priviţi armata Romei, şopti Pollio, întorcîndu-se spre masa 
militarilor. Nu mai este decît o adunătură de secături, de neisprăviți. Dacă 
sclavii s-ar stringe în cete de luptă, avind în fruntea lor un conducător cum 
a fost acel Sarmis, armata asta de netrebnici ar fi zdrobită, iar sclavia din 
imperiu desființată! 

— Sînt mai hoţi decît latronii de codru! adăugă Silius. 

— La Sarmizegetusa lumea s-a săturat de silniciile şi jafurile 
legionarilor! întări Saturnius. 

— Este o vorbă, reluă Pollio, peştele de la cap se împute. De cînd 
generalii şi alte căpetenii se bat între ei, dornici şi lacomi să ajungă 
împărați, dezordinea şi destrăbălarea a cuprins toată armata Romei. Şi- 
atunci, pentru ce legionarii şi decurionii nu şi-ar face de cap? Vedeţi voi, eu 
nu mă pricep să privesc în firea lucrurilor, aşa cum le pătrunde un filozof. 
Nu ştiu ce mă face să cred că imperiul este asemenea unei case cu lemnăria 
numai putregai, pe care cea mai slabă furtună poate s-o prăbuşească. De 
multe ori m-am gîndit că, dacă zeii m-au sortit să fiu sclav, ar fi fost un... 

— Tu ai suflet bun, Pollio! îl întrerupse Nonus. Poate că n-o să se 
scurgă mult timp pînă treci la noua credinţă. Cînd vei deveni om liber, vei 
veni lingă noi în basilică şi vei... 

Nonus tăcu, văzind că nici unul de la masă nu-l mai asculta. La spatele 
lui Pollio se oprise tabernagiul, îi şoptea ceva la ureche. Aşa gras şi voinic 
cum era, Tenax nu putea să vorbească încet, încît cei din jur înțeleseră 
despre ce era vorba: 

— Dazia e la mine în bucătărie. Te caută. Plinge de ți se rupe inima. 
Cică spre seară a plecat cu tatăl ei să ducă mîncare unui aurar greu bolnav, 
care nu are pe nimeni. Spune că tu îl cunoşti. 

— E Dexip, confirmă Pollio. 

— Au mers amîndoi la locul acela nenorocit, reluă tabernagiul, unde 
legulii îşi au ergastulele, iar aurarii liberi — bordeiele. S-au apropiat de 
coliba lui Dexip, fără să-şi dea seama că legionarii urmăresc să nu se 


56 


s = 
ERA Eee SR 


"d EN 5 De, 


scoată aur pe ascuns, să nu se vindă pe sub mînă. Tu ştii că legulii plătesc 
bine pe militarii care prind hoţi de aur. 

Pollio începu să ridă: 

— Auzi vorbă, cum să nu ştiu?! Şi ce au pățit? 

— L-au prins pe tatăl fetei. Cică ar fi găsit cîțiva grăunți galbeni în sînul 
lui. 

— Şi l-au dus? întrebă Pollio, sărind în picioare. 

— Nu. Un legionar îl ține legat de fagul de la colțul tabernei. 

Dazia şi tatăl ei, aurar din strămoşi, lucrau cu plată tot la legului Aelius 
Marius. Fata îl iubea în taină pe Pollio, iar el îi simțise dragostea, însă — 
sclav fiind — socotise că era mai bine să-şi înfringă pornirea. 

— Tu crezi că tatăl ei a luat aur de la vreun sclav? îl întrebă pe 
tabernagiu, frecîndu-şi nervos sprinceana. 

— Da de unde, Pollio?! Dazia bănuieşte că legionarii, luptindu-se cu el 
să-l lege, i-au strecurat în sîn cîțiva grăunți. Ce nu fac hoţii ăştia, ca să 
scoată bani de la leguli! Ştii cine l-a prins? Decurionul de colo din colț, cu 
soldaţii de lingă el. 

Pollio îşi sprijini capul în miîini. Nu-l mai asculta. 

— Eu vă las, încheie Tenax. Vezi ce faci, dar să nu iasă cu bătaie, că 
altfel ai de a face cu mine! 

— TȚine-o pe fată în bucătărie, îi spuse, săltind capul. Tu să nu te 
amesteci. Văd eu ce-o să fac. 

Cei din jurul mesei aşteptau cu nerăbdare. Pollio stătea liniştit, 
urmărind mişcarea de la masa din apropierea tejghelei, lungă de ajungea 
pînă la uşă, cu mai mulți aurari în jur. Continuînd să privească într-acolo, 
începu să vorbească în şoaptă, aplecîndu-se spre Artemidorus: 

— Îl vezi pe Catus? Du-te şi cheamă-l încoace. Să vie fără să se bage de 
seamă. 

Catus ajunse repede, deşi făcuse un ocol pe lingă uşa dinspre 
bucătărie. Îşi clătina încet capul, în timp ce Pollio îi vorbea printre dinţi, cu 
grijă să nu fie auzit de cei de la masa vecină: 

— Să facem în aşa fel, încît să nu ne poată învinui nimeni, să pară că 
totul s-a iscat din întîmplare, adăugă el în încheiere. Ne prefacem că ne 
lovim, ne repezim buluc afară, apoi... 

Catus se saltă în picioare. Înţelesese ce va urma. 

— Mă duc să-i pregătesc pe ai mei. După aceea vin să mă iau cu tine la 
harță. O să iasă bine! 


Taberna, slab luminată de patru opaițe agățate pe cei patru pereţi, era f 
plină de oameni. La masa decurionului, un legionar cînta încet, înconjurat 
de ceilalți. 

— Te-nvăţ eu minte, grec puturos, să nu-ți mai baţi joc de mine! strigă 
dintr-o dată Catus, făcîndu-şi loc printre mese. 

Pollio ridică pumnul. Catus se retrase cîțiva paşi. Artemidorus şi 
Saturnius se repeziră după el. De la masa lui Catus cîțiva săriră în ajutor. 

În cîteva clipe încăperea se umplu de mişcare, strigăte şi înjurături. 
Învălmăşeala se mări, uşa se deschise şi cele două tabere încleştate 
răbufniră afară. Curioşi, mulți ieşiră să urmărească bătaia. Îmbrîncindu-se, 
Pollio, Artemidorus şi alți cîțiva se traseră spre fagul unde legionarul păzea 
pe tatăl Daziei. Acesta se îndepărtase cîțiva paşi, spre taberna, curios să 
vadă mai bine încleştarea. Îngrămădindu-se unii în alţii, ceata lui Pollio îl 
prinse la mijloc, îl luă în viltoare, îl dobori la pămînt, rupîndu-i sulița, fără 
ca el să aibă timp să se ferească. Soldatul încercă să-şi tragă spada, dar se 
opri, se întoarse, aducindu-şi aminte de cel legat. Uită de cădere. Se 
îndreptă în fugă spre fag. Era însă prea tirziu. 

Cînd decurionul află cele petrecute afară, începu să ridă cu poftă, 
încercînd să-şi înece necazul. Întinse legionarului o cană cu vin şi-l 
îndemnă să bea, apoi continuă: 

— De mult mă rugase Aelius Marius să-i prind un hoț. Vrea să bage 
frica în sclavii şi aurarii care fură grăunți de aur. Ne-a scăpat barbarul, au 
zburat şi denarii mei! 

Pollio, Artemidorus şi tatăl Daziei se traseră, după un mic ocol prin 
pădure, spre bucătăria tabernei. Intrară pe uşa din dos. Tenax, bucuros că 
treaba reuşise de minune, fără stricăciuni, le aduse vestea că legionarii se 
liniştiseră. Fata şedea într-un colț, îmbujorată, cu părul auriu frumos 
împletit în cosițe strînse în jurul capului. Privea spre Pollio cu o înflăcărare 
oglindită de sclipirea lacrimilor ce-i inundau ochii albaştri ca cerul. Trecuse 
printr-o mare spaimă. Aşezat pe o laviță, bătrinul — tatăl ei — stătea 
împietrit ca o statuie, cu ochii aţintiți asupra unui punct de pe peretele din 
fața lui, stringindu-şi cadențat fălcile, pradă furiei. 

Tabernagiul, spătos ca Pollio, se opri în fața lor, punîndu-şi mîinile în 
şolduri: 

— Pe Hercule, Pollio, nu m-am aşteptat să fii atit de isteţ, pe cît eşti de 
puternic şi de curajos. Pentru că mi-ai făcut această bucurie — am şi eu 

dintr-un vin adus de curînd dinspre Apulum. Cum să nu fiu bucuros? Eu 
sint trac, voi ştiţi asta, tracii sînt frați de sînge cu dacii. Durerea fetei era şi 
durerea mea. Dacă n-ar fi fost în tabernă la mine, ți-i doboram pe militari 


aşa cum face cosaşul cu bălăriile din lan! 

Mai la o parte, Pollio nu scăpa din ochi pe Dazia. Era frumoasă fata 
dacului, la virsta vieţii înflăcărate, abia împlinise nouăsprezece ani. 
Dragostea ei de mult îi încălzea sufletul, îi schimbase felul de a privi viața. 

— Haide, Pollio, saltă cana şi goleşte-o! îl îndemnă tabernagiul. Şi tu, 
Dazia, zvintă-ţi ochii de lacrimi. Eu ştiu că dacii nu pling în fața durerii, 
sint întocmai ca noi, tracii. lar dacă lacrimile îți curg pentru fapta lui, 
mulțumeşte-i! Poate că va veni o vreme cînd şi el îți va fi recunoscător 
pentru fericirea pe care i-o vei da! Jur pe toţi zeii că nu glumesc, Pollio nu 
este omul care să rămînă o viață întreagă sclav! 

Spusele lui Tenax uimiră pe bătrin. Nu înţelegea el bine, sau tracul ştia 
că fiică-sa îl iubeşte pe sclav! Se înfioră. Pollio era un om de nădejde, însă 
lipsit de libertate. Cum ar fi putut să-şi lase fata să devină soția unui astfel 
de om, fără nici un fel de drepturi, cu viața în mîna stăpînului? 

— Eu trebuie să mulțumesc, rupse el tăcerea, dar nu ştiu față de cine 
să-mi arăt recunoştinţa. Pe mine m-a scăpat acest om, continuă, arătîndu-l 
pe Artemidorus, iar tu îl lauzi pe celălalt. 

— Mulţumeşte-le la amindoi! rise tabernagiul. 


2 


e cîteva zile vremea se schimbase. Cerul, acoperit de nori 

plumburii, cernea neîncetat picături mici şi dese de ploaie. De-a 

lungul văilor şi în fața intrărilor în galerii se scurgeau şuvițe de 
apă, lăsînd în urma lor un strat de mil alb-roşcat, cleios. Vremea închisă 
făcea ca aurarii şi sclavii să fie tot mai posomoriți. 

Dar nu numai starea timpului întrista sufletul lui Pollio. Aelius Marius, 
legulul, angajase copii firavi, mici la trup, care, pentru o plată neînsemnată, 
se strecurau după aur prin cele mai înguste scobituri şi crăpături în stincă. 
Bucăţile de piatră, strinse în grămezi, erau scoase afară din „baia” de aur şi 
duse sfărimătorilor, sclavi voinici sau aurari plătiți, veniți de prin vicurile 
din împrejurimi, care le zdrobeau cu ciocane grele de fier pînă rămineau cit 
un bob de grîu. Venea apoi rîndul bătrinilor şi femeilor să continue 
măcinarea, la „piuă”, pînă ce totul se prefăcea într-un nisip mărunt. Frecat 

de nenumărate ori pe o scîndură lată de lemn moale, puţin înclinată spre 
un capăt, pe care curgea o şuviță de apă, nisipul lăsa pînă la urmă vederii 
un strat de spumă amestecat cu grăunţi mici. Era semn că aurul putea fi 
cules. Cel ce făcea spălarea apăsa uşor pe scîndură cu un burete bine stors, 
pină sugea toată spuma, îl sălta încet, apoi culegea cu multă migală 
firicelele de aur. Cu Pollio, legulul se purta destul de curios: cînd îl punea 
să supravegheze lucrul la „mori” şi la spălatul nisipului, cînd îl trata tot aşa 
de rău ca pe oricare alt sclav. O dată cu mohorirea vremii, stăpinul îl 
trecuse la sfărimatul pietrelor aduse de copii de prin scobituri, crăpături şi 
brîne. Înciudat, lovea îndîrjit cu ciocanul, ca şi cum ar fi duşmănit stîncile 
din care sfărimăturile erau scoase. 

Spre prînz norii se bulgăriră, apoi soarele se arătă vesel, luminînd văile 
şi pădurile, alungind negura către crestele munților. Se apropia timpul cînd 
clopotul trebuia să sune pentru masă, în scurta odihnă zilnică. Pollio se 
opri din lucru, sprijinindu-se în coada lungă a ciocanului. Vintul îi flutura 
pletele şi barba. Cătă îndelung în vale, spre cei ce munceau la măcinatul 
nisipului şi la spălarea lui. Altădată, printre fetele şi femeile de acolo o zărea 
şi pe Dazia. Privirea îi alunecă pe partea cealaltă a văii, spre poteca pe care 
venea sau pleca ea de la lucru. Dintr-o dată simţi o răscolire în suflet: o fată 
cobora printre fagii rari. Era Dazia?! O vede că sare piriul, trece pe lingă 
„mori” şi continuă să urce. O recunoscu bine, era ea. O urmări apropiindu- 
se, numărîndu-i paşii. 

— Toţi zeii să fie cu tine, Pollio! dădu ea bineţe, punînd la picioarele lui 
o traistă. 

— Nu ştiu cărui zeu să-i mulțumesc pentru că te-a adus! răspunse el, 
privind-o cu dragoste. 

— Am venit aşa... Începu ea încurcată. Ți-am adus să guşti ceva. Ştiu 
că legulul... 

Niciodată Dazia nu venise, ca astăzi, să-i aducă mincare. Fata nu mai 
aşteptă să-i spună că îi era foame. Privi împrejur, alese un loc, apoi întinse 
pe iarbă o bucată de pinză albă din in. Ceilalți spărgători îi priveau cu 
zimbete pline de înțelesuri. Ştiau că de mult Dazia căuta să fie cît mai 
aproape de sclavul voinic şi frumos, cumpărat de legulul Aelius Marius 
numai de cîțiva ani, de la un negustor venit de prin părțile Bizanțului. 
Povestea vieţii lui Pollio n-o ştia nimeni, el n-o spusese nimănui. Fiu al unor 
oameni cumpătaţi, cu stare bună, împlinise numai douăzeci de ani cînd se 
văzuse înconjurat de garda de legionari, pus în lanțuri şi dus la temniţă, iar 


mai tîrziu vindut ca sclav. Fusese pe timpul cînd se pornise o adevărată 4 
vinătoare după cei trecuți la noua credință în învăţătura galileanului. : 
Devenit sclav, nu se plinsese de tragedia vieţii sale. Cine l-ar fi crezut că nu 
făcea parte dintre cei persecutați pentru credință? Faptele pledau împotriva 
lui, fusese prins în apropierea unor astfel de oameni şi de casa în care ei se 
adunau. Se înrădăcinase în sufletul său convingerea că ceea ce se petrecea 
era voința zeilor, o încercare a lor. 

Aşezat pe iarbă, urmărea liniştit mişcările Daziei. Fata scoase mîncarea 
din traistă şi o puse pe bucata de pinză. Poate că zeii îl hărăziseră acestor 
meleaguri, gîndi el, privind-o cu dragoste. 

— Nu ştiu dacă o să-ţi placă ce-am adus... şopti ea. 

— la să văd. 

Pollio se trase mai aproape şi începu să înfulece cu poftă. Vechea 
frămîntare nu-i dădea pace: de ce să încurajeze iubirea acestei copile, cîtă 
vreme el, ca sclav, nu putea să-i asigure fericirea? 

— Ți-am adus şi puţin vin, zise ea, întinzindu-i un ulcior mic, cu gîtul 
strimt, înfundat cu frunze. 

Îl luă, bău cu poftă, apoi îşi şterse mustăţile şi barba. 

— De ce, Dazia, nu mai vii la lucru? 

— Nu mă lasă tata. 

— Te-o fi văzut că te apropii prea mult şi prea des de un sclav, iar el 
nu-ți vrea răul. 

Obrajii fetei se îmbujorară. Îşi propti privirea în pămînt: 

— Tata spune că or să vină timpuri grele. Cică noi să stăm ascunşi, 
cînd legionarii or duce lumea departe de aici, spre Roma. Tata şi mama nu 
vor să plecăm, că neamul nostru de aci se trage. 

— Pe mine mă vor lua! murmură Pollio, cu ochii aţintiți asupra fetei, 
sorbind-o cu privirea. 

— N-au să mai aibă timp! 

— De ce? Crezi c-am să mor? 

Ochii ei se deschiseră mari, lucind în lacrimi. 

— Nu te-or duce de-aicea! Tata vrea să te răscumpere... Un fior săgetă 
trupul lui Pollio. De ce să-l cumpere, şi cu ce? Legulul era om lacom, nu s- 
ar fi învoit aşa uşor. Dar fata nu-l lăsă să se frămînte: 

— Tata s-a dus tăietor de lemne în pădure, nu vrea să mai fie aurar. 
Acolo sus, în munte nu se teme de nimic. Vrea să te cumpere, apoi să te 
lase liber. Nu poate să uite că tu l-ai scăpat atunci... 


Pollio se trase mai aproape de ea, luîndu-i mîinile în palmele sale mari. 4 
— Tu ai să-mi fii stăpină, Dazia! Unii sclavi, mai ales slabi de suflet, : 
sint îndemnați de zeii cei răi să-şi iubească stăpinele. 
— De zeii cei buni, vrei să zici! rise ea. 
Dacă n-ar fi fost sclavi şi aurari prin preajma, ar fi strins-o la piept şi ar 
fi sărutat-o cu patimă. 


— Să spui bunului tău tată să nu grăbească strinsul banilor şi 
cumpărarea. Dacă legiunile pleacă, prind clipa prielnică şi fug în munți. 

— Să fii sclav fugar, latron?! 

Pollio începu să ridă: 

— La cine să mai fiu sclav, Dazia? Cînd Roma va părăsi Dacia, cei 
rămaşi pe loc vor fi liberi, stăpîni. 

Şi, după o vreme, reluă, străduindu-se să ia o mină de întristare: 

— Dar poate că tot sclav o să rămîn! Sclav, tot aici! 

— Sclav, aici? Al cui? se grăbi ea să-l întrebe, puţin speriată. 

— Sclavul tău, Dazia! 

Năpădită de fericire, fata murmură: 

— Eu voi fi sclava ta! 

Pollio tresări. Clopotul suna reluarea lucrului. În toate părţile se 
porniră bătăile de ciocane şi huruitul morilor de piatră, întărite de ecoul 
muntelui. Fata strinse pinza, puse vasele în mica traistă şi plecă în grabă. 
Acum nu se mai îndoia de dragostea lui. 

Lucrul se pornise cu spor, ca întotdeauna după odihnă. Pollio lovea 
îndirjit cu ciocanul, nu fiindcă ar fi vrut să spargă cît mai multă piatră, ci 
pentru că aşa reuşea să-şi potolească zbuciumul din suflet. După un timp 
se mai potoli, truda îşi găsi o cadență de calm. Începu să zîmbească. Va 
rămîne în Dacia, îşi va trăi restul vieţii alături de Dazia, vor avea O casă 
mare şi frumoasă, îşi vor creşte împreună copiii!... 

Dar într-o clipă toate visurile ce le făurea zburară ca fulgerate. De după 
colțul stincii din apropiere răsunau ţipete de copil. Un supraveghetor 
biciuia crunt cu flagrunul pe un băiat culegător de pietre. În urma lor venea 
legulul Aelius Marius. 

Sint momente cînd sufletul omului, trecînd brusc la stări cu totul 
opuse, capătă porniri greu de stăpinit, de cele mai multe ori negîndite. 
Printr-o astfel de schimbare trecu Pollio. Aruncă din mînă ciocanul, se 
repezi la supraveghetor, îl apucă de piept şi-l trinti cu putere la pămînt. 


Puse apoi mîinile în şolduri, suflind greu. Legulul se oprise la cîțiva paşi şi-l 
privea împietrit. 

— Tocmai tu, Pollio, să faci asta?! clătină el din cap, cu voce nu prea 
miînioasă şi nici cu prea multă pornire, ci cu uimire. 

— Da, stăpine, eu! Pune să mă bată acum, de ce să laşi pe deseară! Ce 
aşa de mare rău a făcut copilul? 

În ochii legulului apăru o lucire metalică. Vechea lui teama de o 
răscoală a sclavilor se reaprinse. Nu se mai putu stăpini: 

— Aşa te-a învățat prostănaca aia de dacă astăzi, cînd ţi-a adus de 
mîncare?! 

Pollio strînse pumnii. 

— Să nu vorbeşti aşa de ea, stăpîne! 

— Faci pe revoltatul? Cum de te-ai sălbăticit aşa?! Trebuie să facem 
ceva ca să te mai potolim... 

Legulul strigă să vină oameni din echipa de pază. Le porunci să-l pună 
în lanţuri, apoi să-i tragă douăzeci de flagrune. Pină seara şi altor sclavi 
bănuiţți de pornire spre răscoală li s-au pus cătuşe la picioare. 

La sfirşitul săptămînii, în ziua de odihnă, zi călduroasă de vară, se 
strinseră mai mulți sclavi la umbra unui fag de lingă ergastulele lui Aelius 
Marius. Unii aveau lanţuri la picioare, alţii se aflau slobozi. Privirile lor erau 
îndreptate spre Pollio. Sclavii vedeau în el o căpetenie pentru zilele de grele 
încercări pe care le aşteptau cu înfrigurare. 

— Eşti vesel, Pollio, spuse unul. Fata dacului nu s-a temut de legul, ţi-a 
adus în fiecare zi mîncare. 

— Să lăsăm fata în pace! Aşadar, ce vom face dacă se va adeveri zvonul 
că Roma părăseşte Dacia? V-aţi gindit vreunul? 

Sclavii se uitară unii la alții mirați. Catus nu rabdă să întirzie 
răspunsul: 

— Ce aştepţi de la noi, Pollio? În capul tău zeii stau totdeauna treji. 
Spune ce socoteli ţi-ai făcut, sau ce trebuie să facem? 

— Da, aşa este! întăriră mai mulți deodată. 

— Vreţi ca legulul să vă ducă dincolo de Danuvius, legaţi în lanţuri unii 
de alții, tirindu-vă prin praful drumurilor, însetați şi înfometați? 

Artemidorus se mişcă îngrijorat. Lanţurile îi zornăiră. 

— Să nu aşteptăm pînă ne leagă! rosti el cu pornire. 

— Ai şi uitat că nu trebuie să vorbim tare? îl mustră Poliio. Lîngă noi se 
întinde pădurea. Toată lumea ştie că ea are urechi. Spui să nu aşteptăm 


pină ne leagă. Dar tu nu vezi că ai lanțuri la picioare? Totul este să ne 
purtăm în aşa fel, încît să-l facem pe legul să ne scoată cătuşele. Lacom şi 
dornic să găsească aur cît mai mult, îşi dă seama că nu putem munci cu 
spor avînd picioarele în lanțuri. Am să încerc eu, pentru că eu l-am supărat 
şi tot eu trebuie să-l îmbunez. Întrebarea pe care v-o pun este: Atunci cînd 
eu mă voi împotrivi fățiş, voi veți sări la luptă? Trebuie să nu uitaţi un 
lucru: o dată porniţi, nu ne mai oprim, altfel ajungem să ne legănăm 
spînzuraţi de crengile fagilor de pe coastă. Şi asta tocmai cînd am fi mai 
mult ca oricînd aproape de libertate! 

— Taci! Vine cîinele! şopti Catus, privind spre  ergastule. 
Supraveghetorul se opri lingă ei. Se vedea că era plictisit şi muiat de 
căldură. 

— Ce vorbeațţi, sclavilor, ce puneațţi la cale? îi întrebă căscînd lung. De 
ce ați tăcut cînd m-am apropiat eu? 

— Ne-a cam topit căldura! Ne trage la somn! răspunse Artemidorus. 

Pollio gîndi că nu era bine să-l lase la bănuială: 

— Am ris de Catus, interveni el. Cică în tinereţe a fost la un alt stăpîn, 
prin Tracia de jos, îl pusese să păzească o bostană de pepeni. Într-o zi, pe o 
căldură ca asta, stătea şi moțăia pe malul înalt al unui rîu. Pe nesimţite, 
cîțiva copii s-au apropiat pe furiş şi unul, mai curajos, i-a dat brinci. Pînă 
să iasă el din gârlă, copiii au luat pepeni şi au fugit. 

Artemidorus, şi după el ceilalți, se porniră pe ris. Rise şi 
supraveghetorul. Sclavii pricepuseră ce urmărise Poliio. În gînd, fiecare se 
minuna de istețimea lui. Cum de putuse să născocească o astfel de poveste, 
atit de repede? 

— Aşa s-a întîmplat, Catus? îl întrebă supraveghetorul. 

— Da, stăpine, aşa am păţit! răspunse el cu supunere, ştiind că îi 
plăcea să i se spună astfel. 

Înveselit, supraveghetorul plecă mai departe, spre alte grupuri. 
Obişnuia să umble printre sclavi, să le ia obiectele meşterite. 

— Aşa, Pollio, rupse tăcerea Catus, se vede că ştii ce trebuie să faci, în 
orice împrejurare ne-am găsi. Pentru asta eu zic că tu să ne fii căpetenie! 

— Da, tu să ne conduci cînd vom porni lupta! întăriră ceilalți cu 
însuflețire. 

În zilele ce urmară, legulul rămase mirat cînd văzu cu cît spor lucrau 
toți din echipa lui Pollio. Se apropie de el, urmărindu-i mult timp mişcările. 

Cînd se oprea pentru o scurtă odihnă, sclavul îl privea cu un zîmbet de om 
supus, lipsit cu totul de ură. 

— Aşa, Pollio! Mă bucură vrednicia ta! nu se putu abţine legulul să nu 
spună. N-am priceput ce te găsise atunci... 

El se opri din lucru, sprijinindu-se în coada ciocanului: 

— Poate că tot mai eşti mîniat pe mine, stăpine! Am fost un prost 
nesocotit în ziua aceea, cînd te-am supărat. Sper că o să te milostiveşti şi o 
să-mi ierți greşeala!... 

Legulul nu mai auzise asemenea cuvinte rostite de un sclav. În ele 
răsunau nu numai supunere, ci şi respect. Alţii, cînd cereau iertare, 
plingeau, îi cădeau la picioare şi-i sărutau sandalele, oricît de prăfuite sau 
de noroioase ar fi fost. La o atitudine atît de plină de demnitate din partea 
unui om în lanțuri, se cuvenea să răspundă cu un gest de mărinimie. Se 
întoarse spre supraveghetorul care îl însoțea, vorbind cu voce potolită: 

— Să scoţi lanţul lui Pollio! Dacă şi ceilalți ar fi ca el, treaba ar merge 
de minune, iar noi am fi fără grijă. 

Pînă spre sfirşitul verii, mulți sclavi scăpară de lanţuri. 

a Ampelum, ca pretutindeni în Dacia romană, zvonurile se 
întindeau cu o iuțeală nebănuită, întreținute mai ales de cei 
AA pogaţi, de negustori şi de funcționarii de la oficiile publice. Noua 
pătrundere a goților în Moesia, cu înaintarea spre miazăzi şi apus, adusese 
un val de nelinişte. Temerile că legiunile se retrag dincolo de Danuvius erau 
întărite şi de măsurile luate de procuratori, legați şi tribuni pentru prote- 
jarea bunurilor imperiului şi pentru întărirea ordinei. Zvonurile se îndesiră 
şi mai mult în ziua cînd gărzi de legionari apărură pe străzi, în jurul minelor 
de aur şi de-a lungul văii, prin locurile unde se găseau spărgătorii de pietre, 
morile de măcinat pietrişul, spălătorii de nisip şi culegătorii de aur. 
Întărirea pazei avu ca urmare o altă măsură luată de magister aurariarum!+ 
şi de leguli: rărirea cît mai mult cu putinţă a aurarilor liberi şi liberti, 
localnici şi de prin împrejurimi. Teama ca aceştia să nu sară în ajutorul 
sclavilor, în caz de răscoală, era mare. Dar nimeni nu ştia ce gînduri 
nutreau legulii, în legătură cu zvonurile ce circulau. 


14 Administrator al minelor de aur ale statului şi colector al aurului de la leguli. 


Pollio n-o mai văzuse de mult pe Dazia. Nu atît dorul de ea îi mărea 
neliniştea, cît teama că se întimplase o nenorocire. Răbdare avea multă, iar 
încrederea în dragostea ei se păstra tot atit de puternică. Venise toamna, 
fagii arătau ca nişte pete mari, galbene-arămii printre brazii pădurii ce îm- 
brăca povirnişurile văii. După o zi de muncă grea la spartul pietrelor, tot 
timpul sub ochii lui Aelius Marius, Pollio se trăsese lingă gardul de 
mărăcini ce împrejmuia ergastulele. Se lungise pe iarbă. Pusese miinile sub 
cap şi privea albastrul nesfirşit al cerului. Soarele se lăsase dincolo de 
crestele munţilor. Din susul văii se întindea peste Ampelum o piclă 
albăstruie. 

— Pollio, sînt eu, Dazia! auzi un glas şoptit, însoţit de foşnete slabe de 
frunze uscate. 

Speriat, se întoarse, sprijinindu-se într-un cot, apoi se săltă în capul 
oaselor, încercînd să pătrundă cu privirea printre grădelele de mărăcini. 
Recunoscuse vocea dragă, şi totuşi nu-i venea să creadă. Încercă să se 
ridice în picioare. 

— Stai jos, să nu se bage de seamă că vorbeşti cu cineva din afara 
gardului! îl opri fata. 

— Dar vreau să te văd, Dazia, dragostea mea! 

— Acum nu este vreme pentru asta! De cîteva zile mă zbat să pot 
ajunge să-ți vorbesc. Tata a fost la Aelius Marius, a încercat să te cumpere. 
Legulul ne cunoaşte bine, o dată, fiind la vînătoare, a venit la noi în casă să 
se adăpostească de ploaie. Nici n-a vrut să audă de vînzare, a spus că tu 
eşti cel mai isteț şi vrednic sclav al lui... 

— Şi ţi-ai dat seama că a minţit! rise el. 

— Pollio, nu glumi! A spus că nu te vinde nici dacă te-ar cîntări în aur. 
A mai zis că ştie de mine că mă ţin după tine şi dacă vreau... 

— Eu am să vin lingă tine numai dacă voi reuşi să fiu liber! 

— Legulul i-a spus tatei că dacă fata lui i-a îndrăgit atît de mult sclavul, 
atunci să mă vindă lui, să-i fiu şi eu sclavă, iar el ne va lăsa să ne trăim 
viața împreună. 

— Şi tu vrei să duci viață de sclavă, alături de mine, Dazia? 

Dacă ar fi putut să pătrundă mai bine cu privirea printre grădelele 
gardului, Pollio ar fi văzut că fata tremura. Înţelese zbuciumul ei după 
vorbele înecate de suspine: 

— Dacă altfel nu se poate, vom trăi şi ca sclavi!... Simţi un val de 
căldură împrăştiindu-i-se prin tot trupul. 

Dragostea ei era sublimă, mergea pînă la sacrificiu. Dacă ar fi fost lingă 
el, ar fi strins-o la piept şi i-ar fi potolit lacrimile cu sărutări. Izbucni în 
şoapte apăsate: 

— Dazia, iubirea mea, tu vei fi soția unui om liber! Să stai acasă 
liniştită, să mă aştepţi cu încredere. Îl vei vedea într-o zi pe Pollio al tău 
venind printre fagii pădurii. 

— Toţi zeii cu tine, Pollio! Te voi aştepta toată viața! 

Fata se îndepărtă în fugă suspinînd. El ascultă foşnetul paşilor ei prin 
frunzele uscate pînă se pierdu încetul cu încetul. 


Toamna se făcea tot mai rece. Pollio nu primea nici un semn din partea 
Daziei. De cînd gărzile fuseseră întărite, fata nu mai putea să se apropie de 
împrejmuirea ergastulelor. Aelius Marius încă nu se hotărise să pună 
sclavii în lanţuri. El îşi făcuse altfel socotelile: se gindise să-i lase liberi ca 
înainte, să le sporească porțiile de mîncare, să nu-i mai pedepsească, lacom 
să scoată cît mai mult aur. Şi într-adevăr, niciodată legulul nu-i văzuse atit 
de aprigi la muncă şi aşa de supuşi. 

Într-o dimineaţă, cînd soarele abia apucase să alunge ceața din lungul 
văii, Aelius Marius trecu pe la toate locurile de muncă, aşa cum de mult nu 
mai făcuse. Mulțumit de mersul lucrului, ar fi vrut să plece, cînd, la gura 
unei galerii, un sclav îi ieşi înainte, se aruncă la pămînt şi începu să 
vorbească: 

— Toţi zeii să-ți dea sănătate! Dacă stăpinul are o clipă de răgaz şi 
bunătate să mă asculte... 

Legulul se opri, privind cu multă curiozitate sclavul, pe care îl ştia 
vrednic şi întotdeauna supus. 

— la spune, sclavule, ce te frămintă! 

— Stăpiîne, în galena asta a ieşit la iveală aur mult! Într-o scobitură s-a 
dat peste o vină groasă plină cu grăunți... 

— Mă, sclavule, tu aiurezi?! se tulbură dintr-o dată legulul, făcînd un 
pas spre el. 

— S-a găsit o şuviță bogată, stăpine, dar a fost ascunsă de nici nu se 
mai cunoaşte locul! 

Faţa legulului deveni stacojie, chinuit de întrebări. Dacă sclavii furau 
aur şi stringeau bani pentru răscumpărare? Gindul îi alergă mai întîi la 
Pollio. Oare de unde făcuse rost de denari dacul, tatăl acelei fete prostuţe, 
care pusese ochii pe sclav? Nu din aurul ascuns, scos pe furiş şi vindut 


negustorilor? Hotărirea o luă repede. Strigă ca toţi sclavii din acea galerie să 
fie scoşi afară. Trimise după supraveghetori şi gărzi, dădu ordin să se aducă 
lanțuri şi alese locul pentru tortură. 

De departe, Pollio urmărea cu nelinişte şi curiozitate agitația, bănuind 
că se petrece ceva neobişnuit. Văzu ieşind din galerie pe nefericiții care 
scobeau în sînul muntelui. Doi dintre ei erau Artemidorus şi Catus. Auzi 
cum legulul porunceşte să se înceapă torturile. Spinzuraţi cu capetele în 
jos, pe trupurile goale ale sclavilor răsunară pocnetele flagrunelor mînuite 
de patru supraveghetori. Loviturile cădeau ritmic, fără ca vreunul să se 
vaiete sau să ceară îndurare, stăteau cu ochii închişi, strîingînd fălcile. 

Pollio se simţi săgetat prin inimă. Părăsi lucrul şi porni cu ciocanul pe 
umăr spre locul de tortură. Era pentru mulți un semn şi un semnal. Ajuns 
lîngă legul, se propti bine pe picioare şi rosti cu voce gravă de răsunară 
stincile: 

— Opreşte schingiuirea asta neomenească, stăpine! Aelius Marius se 
întoarse, fulgeriîndu-l cu privirea. Se pregăti să-i răspundă, dar Pollio i-o luă 
înainte: 

— Eşti convins, stăpîne, că ei au dat peste un loc cu aur şi l-au 
ascuns? Asta ţi-a spus-o ticălosul de Timacus? 

— Cum de nu m-am gîndit şi la tine? se întrebă legulul, lovindu-se cu 
palma peste frunte. Tu ştii, furi alături de ei, altfel nu venea dacul acela cu 
fata, să-mi ceară să te vind! Spune, Pollio, arată-mi, unde e vina de aur pe 
care ăştia au ascuns-o? Altfel pun să te tortureze şi pe tine! Dacă în timpul 
cit se scurge un clepsidru, nu mă duceți la locul acela, vă omor pe toți! 

— Să mă crezi pe mine, Aelius Marius, nu pe Timacus! Nu s-a mai găsit 
nici un loc bogat în aur, de anul trecut încoace! 

Legulul trecu printr-un moment de ameţeală. Oare auzise bine? Sclavul 
îi spusese pe nume — Aelius Marius — şi nu „stăpine”! 

— Ai uitat că-mi eşti sclav şi-ţi sînt stăpîn? ţipă el, negru de minie, 
întorcindu-se spre supraveghetorii şi legionarii strinşi în jur. Legaţi-l în 
lanțuri! 

Pollio se trase un pas înapoi, învîirtind ciocanul pe deasupra capului. 

— Cine se apropie de mine îi sfărim capul! tună el. Da, din clipa asta 
nu-mi mai eşti stăpin. Îmi iau libertatea! Cine vrea să scape de sclavie, să 
vină lingă mine! 

Mai multe zeci de sclavi se strinseră în jurul lui, cu ciocanele ridicate. 
Decurionul şi legionarii pregătiră spadele şi sulițele. 

— Trage-te la o parte, decurioane, cu legionarii tăi, dacă vrei să scapi 
cu viață! îl amenință Pollio, apropiindu-se de Artemidorus, hotărît să-l 
dezlege. 

Legulul şi supraveghetorii se îndepărtară îngroziți. Din mai multe părți 
izbucniră semnale de alarmă. Sclavii se grupară pentru luptă. Dar tot aşa 
de repede începură să sosească supraveghetori, paznici, legionari. Legulul 
prinse curaj. Porunci ca răsculații să fie prinşi şi omoriți. 

Strinşi unii într-alții, urmîndu-l pe Pollio, sclavii se traseră spre 
desişuri, pregătiți să răspundă oricărei lovituri. 

La marginea pădurii avu loc ciocnirea: scurtă, aprigă, singeroasă. Cînd 
Pollio sări în ajutorul lui Catus, simţi virful unei sulițe străpungîndu-i 
umărul. Ca fulgerul repezi ciocanul în capul legionarului, îl dobori şi-i trase 
spada de la brîu. Soldaţii dădeau lovituri necruțătoare, socotind izbinda de 
partea lor. Dar tocmai cînd nimeni nu se aştepta, din rindul sclavilor 
rămaşi în afara luptei se desprinse o ceată, îndreptindu-se cu strigăte spre 
cei încăierați pe viață şi pe moarte. Chiotele lor, întărite de ecoul stincilor şi 
al pădurii, produseră nedumeriri, neştiindu-se în ajutorul cărei părți 
săreau. Situaţia se lămuri în clipa cînd oamenii legulului începură să cadă 
unul după altul. Decurionul prinse momentul, grupă legionarii şi luă poziție 
de apărare; vedea că numărul mare al sclavilor îl copleşea. La rindul său, 
Pollio prinse şi el clipa potrivită, se hotărî să se desprindă din luptă, dînd 
semnalul de retragere spre pădure. 

Cînd dinspre Ampelum apăru centurionul cu ajutoare puternice, graba 
lui se dovedi de prisos: nu mai putea să-i ajungă din urmă pe fugari. Vestea 
se întinse ca fulgerul. Cohorta îşi puse centuriile în stare de alarmă, iar 
gărzile întărite. 

Spre seară, oamenii trimişi de Aelius Marius să aducă pe fata dacului 
au găsit casa goală. Dazia fugise. 

Tirziu, după miezul nopţii, ceata sclavilor răsculați se opri într-o 
poiană, sus, pe un vîrf de munte, departe de Ampelum. Tot timpul, în mers, 
Pollio se gîndise la Timacus. Cum de mai avusese curajul să rămînă alături 
de ei? De ce nu se temea că-şi va primi pedeapsa? 

Luna se ridicase pe cer şi lumina zările. Pollio îi strînse pe toți în jurul 
său şi începu să le vorbească rar, cu multă frămîntare: 

— Poate că tot pe aceste creste vor fi poposit şi sclavii care acum 
aproape o sută şi cincizeci de ani s-au răsculat şi l-au urmat pe Sarmis, 
pornind tot de acolo, din Ampelum. De astăzi sintem liberi, însă noi trebuie 


să dovedim că ştim să ne folosim libertatea. A sosit momentul să luăm o 
nouă hotărire. Vreţi să mergem laolaltă şi să ne apărăm, ori ne împrăştiem, 
descurcindu-se fiecare cum poate? 


—  Răminem împreună cu toții! Te urmăm pe tine! răspunse 
Artemidorus, iar ceilalți întăriră. 

— Dacă asta vă este voia, acum să pedepsim trădarea! Se află în 
mijlocul nostru Timacus. Din cauza lui cei patru fraţi ai noştri au fost atit 
de crunt torturați. Să ne răspundă ce a urmărit, ce a vrut să facă, scornind 
acea minciună? 

Pollio tăcu. Rana din umăr îl durea, dar n-o lua în seamă. Îl uimea 
faptul că Timacus se pregătea să răspundă fără teamă. Îi zărea bine fața la 
lumina lunii. 

— Dacă mă vedeți că zimbesc, să nu vă miraţi! se porni Timacus plin de 
însuflețire. Cum să nu fiu vesel, dacă mă văd liber? Acum am căpătat ceea 
ce am dorit toată viaţa: libertatea! Multe nopți nu s-a lipit somnul de mine, 
chinuit de gîndul de a intra în rindul oamenilor, de a fi stăpîn pe soarta 
mea. Pe fratele Artemidorus, pe fratele Catus şi pe ceilalți doi fraţi îi rog să 
mă ierte. Ei au fost pentru noi martirii. Dar să răspund la întrebarea 
căpeteniei noastre. Da, Pollio, am ştiut de mult că tu şi alții vă pregăteați 
pentru luptă. Mă dogorea dorința să vă urmez. Însă voi ezitaţi, tot întîrziați 
lovitura. M-am frămîntat mult, pînă m-a săgetat gîndul să-l întărit pe legul, 
iar prin el pe tine. Nu mai puteam îndura să trăiesc încă o iarnă în galerii şi 
ergastule. Nu puteam suporta gîndul că, dacă se retrag legiunile, voi fi dus 
înapoi în imperiu tot ca sclav. De aceea am scornit povestea cu vina de aur, 
urmărind să-l înnebunesc pe Aelius Marius, să-l împing să-i chinuie pe 
Artemidorus şi pe Catus, la care ştiam că ţii mult, pentru ca tu să te 
dezlănţui, aşa cum ai făcut astăzi. Pentru asta mi-am pregătit şi eu o ceată, 
tot în taină, pindind să ne unim cu voi în clipa prielnică. Asta e totul! Dacă 
am greşit, judecaţi-mă şi pedepsiți-mă! 

Ascultindu-l, Pollio îi dădea dreptate. Ceea ce provocase Timacus fusese 
hotăritor. 

Încheierea o făcu Artemidorus: 

— Ce să ne mai zbuciumăm?! Să mulțumim cu toţii fratelui Timacus! 
Durerile ce le-am suferit s-au schimbat în fericire. 

ra lui Laetius Vitalis împotriva lui Sargetius se adincise din ziua 

cînd, în casa procuratorului şi față de marele preot Callicles, 

trecuse prin acea umilitoare înfrîngere. De atunci bogatul fermier 
căutase diferite căi şi mijloace prin care să lovească în cel mai tinăr 
quattorvir al Porolissumului. Unele întîmplări petrecute — dese lipsuri de oi 
şi capre, semănături bătătorite pe suprafețe întinse, pomi rupti în livadă şi 
multe altele — Sargetius le punea în strinsă legătură cu duşmănia acestuia, 
ținînd seama că fermele lor se aflau alături. Laetius Vitalis nu se mulțumea 
însă numai cu răul făcut, căuta şi alte moduri prin care să-l lovească mai 
dureros. În venirea la Porolissum a lui Euphoros — cunoscut de toţi sub 
numele de Rundacitulp — vedea o urzeală ce-l neliniştea şi-l îndirjea. O 
întrebare începuse să-l frămînte: cei trei tineri — pentru el toți aveau sînge 
de dac — Sargetius, Rundacitulp şi Diurpanneus puneau în taină ceva la 
cale. Încercase să-şi arate îngrijorarea față de procurator şi de tribun, însă 
neîncrederea acestora, izvorită din aprecierea de care se bucura 
quattorvirul, făcuse ca totul să se spulbere. 

Se chinuise mult pînă găsise alt mijloc de lovire. Dacă bănuiala se 
adeverea, avea un avantaj dublu: dovedea dragostea şi devotamentul său 
față de împărat, zdrobind totodată duşmanul. Calea de atac trecea pe la fiul 
procuratorului, Lucullus. Cei din Porolissum ştiau de chefurile şi scan- 
dalurile lui, dar le treceau cu vederea. Fiind slăbiciunea mamei, greu 
chinuită de boală, tatăl nu trecuse la măsuri severe împotriva lui. 
Procuratorul se convinsese că fiul său devenise un om pierdut, încă de cînd 
trăise la Roma. De la un timp intervenise în comportarea lui o schimbare: îl 
cunoscuse pe Metrobius în tricliniul lui Laetius Vitalis. De multe ori îl cerea 
stăpinului şi-l lua cu el la taberna cea mai luxoasă din Porolissum, situată 
între for şi amfiteatru, locul de întilnire al „lumii bune”. Taberna „La bogăţia 
lui Cressus” — o clădire înaltă, cu coloane de marmură la intrare — avea 
bucătărie bună, vinuri alese şi cele mai frumoase femei, toate în căutare de 
bani şi de plăceri. 

La o masă frumos lustruită din sala cea mare a tabernei, stăteau de 
vorbă Lucullus, Metrobius şi alți cîțiva tineri, prieteni de-ai lui Lucullus. La 
început, lui Metrobius nu-i plăcuse anturajul lor, totuşi nu-i evitase. Cine îl 
cunoştea mai bine, se convingea că sclavul era preocupat să observe lumea. 

Avea şi momente cînd, parcă dezamăgit şi scîrbit, începea să golească una 
după alta cupele, devenea tăcut şi nimeni nu-i mai intra în voie. 

— Vrei s-o schimbi pe Marciana? îl întrebă, rizind, pe Lucullus, unul 
din tineri, în timp ce sălta cupa. Poate că n-ar fi bine... 

— De ce nu? Plictiseala de o femeie împinge pe bărbat la dezgust, şi 
asta face să-i scadă bărbăția, răspunse Lucullus, lăsîndu-se mult spre 
spate. Am găsit alta mai frumoasă. Dar pe Marciana încă o mai păstrez. 
Pentru zile grele! Tu ce spui, filozofule? se întoarse către Metrobius, 
bătindu-l uşor pe spate. 

Sclavul răspunse absent, fără să-l privească. 

— Nimeni n-a descoperit pînă acum misterul. Chemările şi căutările 
dintre bărbat şi femeie sînt mult mai adinci, mai pline de neînțeles, ascund 
o taină... 

Un altul de la masă interveni, plictisit: 

— Eu zic că nu e nici o taină. Totul se datoreşte faptului că există zei şi 
zeițe. Zeii au făcut partea bărbătească, iar zeițele pe cea femeiască. Nu 
pleacă totul de acolo? 

— Tu vezi, ca toată lumea dealtfel, tocmai pe dos lucrurile, reluă 
Metrobius. Oamenii, în credința şi teama lor, socotesc că zeii au făcut totul 
şi stăpinesc totul, pe cînd eu am o convingere contrarie: zeii şi zeițele sînt 
nişte neputincioase zămisliri ale minţii preoților. 

— Dacă nu crezi în ei, atunci tu la ce te rogi? Ai trecut la noua 
credință? De ce nu ne-ai destăinuit pină acum? continuă acelaşi tînăr să-l 
întrebe, ceva mai înviorat. 

— Nu v-am spus, pentru că n-am trecut. În această privință, pînă şi 
înțeleptul Plotin se încurcase... 

— Cum, l-ai cunoscut pe sublimul Plotin? se grăbi Lucullus. 

Metrobius ştia că fiul procuratorului ascultase la Roma prelegerile 
filozofului. Avu un moment de şovăire, apoi răspunse: 

— Timp de cîțiva ani am fost sclavul lui. 

În loc să se arate mirat, Lucullus începu să ridă zgomotos: 

— Glumeşti?! Vrei să-ți baţi joc de noi, sclavule? Dacă ţi-ar fi fost stăpin 
Plotin, te-aş fi văzut pe-acolo. Am fost de multe ori în casa acelui om 
minunat. 


Fără să apară vreo schimbare pe fața sa, Metrobius nu încercă să dea 
înapoi — spusese ceva ce nu se petrecuse întocmai — dar nici adevărul nu 
înțelegea să-l dezvăluie. Continuă, căutînd explicaţii cît mai uşor de crezut: 


— Nici nu se putea să mă fi întilnit. Eu am fost sclavul lui în anii cînd 
trăia la Alexandria, cetatea de la Nil a înțelepciunii, unde el era discipol al 
lui Saccas, alt mare învățat al timpului... 

— Atunci, înseamnă că şi tu eşti filozof, Metrobius! îl întrerupse 
Lucullus. Pînă acum am crezut că vorbeşti frumos şi adînc numai din 
înțelepciunea ta şi a vieţii. Spune mai departe, de ce se încurcase înțeleptul 
Plotin? 

Metrobius privi pe rînd tinerii din jur. Erau frumoşi, bine hrăniți şi 
îngrijiţi, purtau toge albe din țesături scumpe, arătind bogăția părinților. El, 
sclavul, avea tunica obişnuită a sclavilor, numai că era dintr-un material 
mai bun, lucru cu care se fălea Lactius Vitalis. Bănuia că fiul procurato- 
rului nu se alesese cu prea multe cunoştinţe din prelegerile ascultate la 
Roma. Trase cu putere aer în piept şi-l slobozi cu un uşor oftat. În colțul 
gurii îi flutură un zîmbet ce oglindea scepticismul. 

— Eu de mult nu mai cred în nimic. Ascultindu-l pe Plotin, am ajuns la 
convingerea că de fapt nu ştim mare lucru, bijbiim în întunericul 
necunoaşterii. Ce este în esenţă filozofia lui? Un amestec de elemente 
pitagoreice, aristotelice, stoice, epicuriene şi sceptice. Frămîntindu-le, el a 
ajuns să creadă într-un fel de zeu sau spirit, eliberat de materie, îndepărtat 
de lumea în care trăim, să propăvăduiască ascetismul. Eu nu m-am 
împăcat cu o astfel de filozofie, iar pină la urmă nici cu a altora. Scepticii 
nu cred în nimic, se îndoiesc de toate. Adevărul nu este la îndemina omului 
— spun ei — oricît ar căuta de adînc în firea lucrurilor. După ei, înțelept cu 
adevărat nu poate fi decît cel ce trăieşte netulburat, senin şi liniştit, fără 
nici un fel de frămîntare. 

Lucullus nu se putu stăpini: 

— Aşadar, nu crezi în nimic. Asta înseamnă că eşti un discipol al 
scepticilor? 

— Poate că da, şi totuşi nu este aşa, reluă Metrobius. A fost un timp 
cind am sperat să găsesc lumină în filozofia lui Origen. El a strîns multe 
texte de-ale cărților sfinte, a căutat să le explice, să construiască o temelie 
pe care să se sprijine religia cea nouă, izvorită din învățătura acelui gali- 
lean. Nu m-am ales din filozofia lui decît cu o nouă dezamăgire. 

— Bine, şi pînă la urmă la ce rezultat ai ajuns? Crezi în ceva sau nu? 
interveni din nou Lucullus. 

— Da, cred în firea lucrurilor. Nutresc convingerea că oamenii vor reuşi 
cindva să desluşească multe taine din tot ce ne înconjoară şi ne sperie. Ei 


73 


Tia i 2 a 9 > d sea 
A IE PI 73 LE e 


: - z d în d G. 
-i A N ED > S z A k 
e Smi A. é - ÎL a 7 E, ai i Er 


vor lămuri că fulgerul, trăznetul, furtunile, cutremurele, focul ce iese din 
pămînt, ploaia, zăpada, tot ce vedem şi ne uimeşte, nu sînt decît schimbări 
ce au loc în firea lucrurilor. Vor dovedi că ele s-au produs de cînd e lumea 
şi se vor repeta la nesfirşit, fără puterea zeilor sau a altor ființe socotite mai 
presus decit oamenii. Aceasta e marea taină: firea lucrurilor. 

Metrobius făcu o pauză, păstrind zimbetul slab ce-i lumina fața. Clătină 
de cîteva ori din cap şi continuă: 


— Dar convingerea mea merge şi mai departe. Cred că oamenii vor 
pătrunde adînc în firea lucrurilor. Va veni o vreme cînd omul va putea să 
înțeleagă ce se ascunde în firea lucrurilor, să se ridice mai presus de toate. 

— Şi o să pună focul la treabă?! izbucni un tînăr rizînd. Cum să faci 
asta cu flăcările? Cu apa mai înțeleg: unii geometri au născocit un fel de 
roți care se mişcă, dar cu focul?? 

Pe Lucullus începu să-l stăpinească ideea că sclavul Metrobius 
ascundea totuşi ceva. Cum de ajunsese un astfel de om tocmai la 
Porolissum, atit de departe de Roma, Atena şi Alexandria? Gîndul îi porni 
năvalnic în altă direcție: 

— Despre sclavie nu ne spui nimic, Metrobius? îl întrebă înviorat, 
scăpat de moleşeala produsă de tăria vinului. 

Metrobius îl privi mirat pe Lucullus. Începu să zîmbească rece, 
răspunzind întristat: 

— Cunosc bine sclavii şi pe stăpiînii lor. Sclavia îşi are zilele numărate, 
pînă la urmă tot va pieri. Va fi mai bine? Într-o anumită măsură da, 
oamenii vor trăi cu convingerea că sînt liberi pe destinul lor. Însă prevăd că 
se vor găsi alte forme de împilare, tot atit de rele, unele poate mai înjosi- 
toare, mai pline de cruzime. Astăzi un stăpîn de sclavi tot e îngrijorat de 
soarta lor, pentru că pierzindu-i — mă gîndesc la moarte — suferă o 
pagubă. S-ar putea ca în împilarea ce va veni, să nu se sinchisească nimeni 
de moartea celor chinuiţi, a celor neajutorați şi neprotejați. 

— Mă tulburi de tot, Metrobius! Adineauri ai spus că priveşti cu 
încredere omul, că el este capabil să se ridice mai presus de toate şi acum îl 
arunci în groapa cu murdării. 

— Tot aşa cred şi acum. Numai că nu va fi aşa de uşor de ajuns acolo. 
Răutatea, lăcomia, trufia, setea de bogăţie şi de putere nu vor putea fi 
învinse atit de repede. Cindva, toți oamenii vor fi egali în drepturi şi-n 
îndatoriri. 

— Ce se petrece cu tine, Metrobius?! exclamă Lucullus, ridicîndu-se 
înflăcărat în picioare. Pină acum nu mi-ai vorbit niciodată cu atita 
convingere. Dacă tata ar şti ce gîndeşti, nu te-ar mai lăsa sclav. Cine eşti, 
cum de ai ajuns în sclavie, cine se ascunde sub tunica aia de sclav? 

Metrobius izbucni într-un hohot de ris: 


— Nu-ţi pune astfel de întrebări, Lucullus! Mulţi sclavi n-au nici o idee 
despre ei înşişi: cine sînt, de unde au venit. Cei ce s-au născut dintr-o 
sclavă şi au trecut din stăpîn în stăpîn, nu sînt legaţi nici de locuri, nici de 
oameni. 

— Am să vorbesc cu Laetius Vitalis, se grăbi Lucullus. Îl voi ruga să-ţi 
dea libertatea. lar de nu se va învoi, te voi cumpăra eu sau îl voi îndemna 
pe tata să o facă. El, ca procurator, va putea ca, în cadrul legilor, să ordone 
eliberarea. 

— Şi mai departe la ce te gîndeşti? îl întrebă sclavul, văzindu-i 
înflăcărarea şi frămîntarea. 

— Mă bate gîndul să înființăm în Porolissum o şcoală, al cărei renume 
să ajungă pînă la Atena şi pînă la Alexandria Egiptului. 

— Prea tirziu, Lucullus! murmură Metrobius. Roma va părăsi în curînd 
Dacia. Cine ştie ce va fi pe aici?! 

— Marciana! A venit Marciana! strigă unul din tineri, pe care lunga 
discuție filozofică îl plictisise de moarte. 

Brunetă, cu părul negru, sclipitor, fluturat în mers, cu ochii vii, 
arzători, Marciana se apropie de ei, stringînd în jurul trupului ca de statuie, 
cu forme pline de grație, peplumul din țesătură subțire, albastră. 

— Stăpinul tabernei a trimis un sclav să mă caute. De ce m-aţi chemat? 
întrebă ea, privind spre Lucullus. 

— Eu i-am spus să te aducă, Marciana, îi răspunse Metrobius. Stăpina 
mea, nevasta lui Laetius Vitalis, vrea să stea de vorbă cu tine. Are nevoie de 
un ajutor, nu ştiu ce se gîndeşte să te roage. 

Fata pufni în ris: 

— Cum e cu putință ca femeia unui fermier atit de bogat să ceară 
ajutor la una ca mine? Prin Porolissum umblă vorba c-ar fi strigat în for, în 
auzul tuturor, să fie strinse şi duse toate „stricatele” de aici. Era pe vremea 
cînd Laetius Vitalis întîrzia nopţi de-a rîndul cu fetele, în taberna asta. Dă-l 
zeilor cei răi, e bătrin, cine se mai uită la el? 


— De cumințenia şi deşteptăciunea ta nu mă îndoiesc! 
— Cuminţenia mea, Metrobius?! Mă faci să rid! 


— Da, a ta, Marciana! întări el cu convingere. Tu arăţi pe față ceea ce 
faci, cinstit, fără prefăcătorie, nu încerci să ascunzi nimic. În ce măsură 


este mai demnă de respect acea soție de negustor, de fermier sau de 
patrician care caută dragoste pe ascuns cu centurioni tineri? Cine nu 
bănuieşte de ce multe neveste de fermieri îşi petrec timpul mai mult la 
fermele lor, însoţite de cîte un actore, vilic sau sclav voinic, poate şi frumos? 

Ascultindu-l pe Metrobius, Marciana sorbi de cîteva ori din cupa lui 
Lucullus. Era toată numai viaţă şi încîntare. 

— Şi ce vrea de la mine „matroana” lui Laetius Vitalis? Eu n-am fost 
niciodată „încurcată” cu bărbatul ei. Nici nu văd ce aş putea să-i spun, mă 
tem că n-o să mă creadă! 

— Să te duci, Marciana, o îndemnă Lucullus. Ca femeie, poate să aibă 
nevoie de altceva, tu ai s-o înţelegi. 

— Aşa am să fac, cedă fata. Dacă va încerca ceva, mîinile mele se vor 
înfige zdravăn în părul ei! 

Singur în tricliniul bogat al villei sale, Laetius Vitalis, neliniştit şi 
nerăbdător, golise cîteva cupe de vin, în aşteptarea lui Metrobius cu 
Marciana. De dimineaţă trecuse pe la procurator. lustus Valentinus nu-şi 
precupeţise laudele pentru inimosul quattorvir, a cărui activitate îi 
mulțumea pe toţi, iar Alliana era fericită cînd îi auzea vorbind astfel despre 
Sargetius. La plecare, Metella îl sfătuise să nu-l mai ponegrească pe tînăr în 
fața fetei. 

Dacă nu va obţine nimic prin Marciana, mai avea şi alte căi de lovire. 
Auzind paşi în atriu, se întoarse cu fața spre uşă, aşteptind să apară în 
cadrul ei fata sau Metrobius. Rămase dezamăgit cînd îl văzu pe actorele de 
la fermă. Pe fața lui îşi făcu loc îngrijorarea: 

— Ce e, Anicetus? S-a întîmplat ceva? De ce ai plecat de la fermă? se 
grăbi să-l întrebe. 

— Toţi zeii să te ţină, stăpine! îl salută actorele, rizînd cu gura larg 
deschisă, pe a cărui față cu fălci mari şi ochi mici se oglindea satisfacția 
servului ce săvirşise o faptă socotită importantă, cerută de stăpîn. E bine, 
continuă el. Am furat din turmele lui Sargetius douăzeci de oi şi zece capre. 
Acum e toamnă, va ieşi o pastrama minunată! 

Supărarea începu să se spulbere de pe fața lui Laetius Vitalis. 

— Ai făcut în aşa fel, încît să nu fie nici un fel de bănuială? Să ştie de 
asta numai sclavii cei mai de încredere! 

— Jur pe Proserpina, stăpine! Nu ne-a simţit nici vintul! Ciobanii lui 
sint turbaţi, caută peste tot. Mai trag nădejde că le vor găsi rătăcite prin 
vreun colnic din pădure. 

— Ia vino mai aproape, îl îndemnă Laetius Vitalis înveselit, întinzindu-i 
o cupă. Bea, poate că eşti obosit şi însetat. Să ştii, Anicetus, ţi-am mai 
spus-o, dacă mă mulțumegşti, te răsplătesc bine! 

Actorele goli cupa cu lăcomie. Îşi şterse mustăţile şi barba, uitîndu-se 
adînc în ochii stăpinului, supus ca un cîine. 

— Vorbeşte, Anicetus! Văd ceva în privirea ta. 

— Jupiter nu doarme, stăpiîne! Mai am o veste, care cred că o să te 
bucure, spuse clipind şiret. 

— E vorba tot de el? 

— Poate, stăpine, ştiu eu?! Tu o să le judeci mai bine. Alaltăieri am pus 
doi din sclavii noştri de la stină să asculte pe ascuns ce vorbeau ciobanii 
lui. Au auzit mai mult ce povestea bătrinul baci, Hadciper, pe care îl are 
acolo ca om de încredere. Cică după ce se vor retrage legiunile, cei ce rămîn 
în Dacia vor avea o căpetenie de singe dac, care s-ar trage dintr-o căpetenie 
de a lor. L-au văzut cum se bucura, cînd a strigat că n-o să treacă mult şi o 
să fie din nou o Dacie liberă. 

Această veste îl tulbură pe Laetius Vitalis. Întinse mîna după o nouă 
cupă de vin. 

— Bătrinul acela n-a rostit nici un nume? 

— Nu, stăpine! La urmă Hadciper i-a pus pe ciobani să jure pe zei că n- 
o să sufle o vorbă la nimeni. 

Laetius Vitalis îl prinse pe actore de umeri cu amîndouă mîinile şi 
începu să-l zguduie plin de mulțumire: 

— Zeii îmi sînt martori, Anicetus! Îţi vorbesc din suflet. Dacă-mi iese 
bine lovitura, vei fi un om liber, cu pămîntul tău, cu casa şi averea ta! Acum 
pleacă, vreau să rămîn singur. 

Abia ieşise actorele, cînd Metrobius împinse uşor pe Marciana în 
tricliniu, iar el se retrase. Fata se aştepta să găsească acolo pe soție, aşa 
cum îi spusese sclavul, nu pe Lactius Vitalis. Cînd îl văzu tresări, 
schimbîndu-şi plecăciunea în provocare. Se trezi în ea încrederea şi 
siguranța femeii ce se ştie frumoasă şi dorită de bărbatul din față. 

— Pe Cibela, nu m-am aşteptat, Laetius Vitalis, sa foloseşti astfel de 
trucuri, spre a mă face să vin în casa ta! Vrei să-l faci gelos pe Lucullus, 
pentru că mă cam neglijează? 


— Jupiter să mă pedepsească, Marciana, dacă nutresc pentru tine 
ginduri rele! Au venit zile frumoase, luminoase, zeii îşi întorc fața spre tine, 
Marciana! 

Fata pufni neliniştită, nu-i plăcea vorbăria lui. Răspunse după ce se 
aşeză pe un scaun, mai mult trîntindu-se, degajată: 

— Lasă-mă cu palavrele tale, Laetius Vitalis! De cînd te-a prins mila de 
mine? 


Laetius Vitalis se apropie de ea. O cuprinse cu brațul peste umeri şi o 
strînse la piept. 

— Tot aşa de repezită ai rămas. Pe mine întotdeauna ai ştiut cu multă 
şiretenie să mă îndepărtezi. Dar nu-ţi port ciudă pentru asta, sînt un om 
aproape bătrîn. Îl mai doreşti pe Sargetius? 

— Pe cine?! Pe încrezutul ăla de neam barbar? Ducă-se la Proserpina! 
Se crede bărbat frumos, nu vrea să se încurce cu una ca mine. Lasă că-l 
cunosc eu! 

Ochii lui Laetius Vitalis luciră. Umplu o cupă şi i-o întinse. După ce 
sorbi de cîteva ori, fata continuă: 

— Dar ce, nu cumva l-a luat la goană nepoata procuratorului, gisculița 
aia spălăcită, care se crede atit de frumoasă? Dacă mi-ar încăpea în mină, 
aş găsi eu cum să mă răzbun pentru nepăsarea şi disprețul cu care mă 
priveşte întotdeauna! 

— Minunat! Aşa te vreu, Marciana! Facem amindoi o alianţă: nu ne vom 
lăsa pînă nu-l lovim crunt pe urmaşul barbarilor! 

Fata lăsă cupa, privindu-l mirată. 

— Pentru asta m-ai chemat?! Cu asta vrei să-mi înfrumusețezi zilele? 
Ţi-ai făcut socoteala greşit, Laetius Vitalis, înseamnă că nu-l cunoşti pe 
Sargetius! Eu nu pot să fiu o momeală pentru el. Trebuie să cauţi alta, mai 
mironosiță, mai nevinovată, mai neştiutoare într-ale vieții. 

— Te înşeli, Marciana. Cu ceea ce am plănuit, voi lovi în plin. Ştii că la 
vinătoare se întimplă să arunci sulița într-un mistreţ şi-l dobori pe cel de 
alături. 

— Ai în cine să ocheşti, pentru a-l atinge pe el? îl întrebă fata, privindu- 
l rece şi hotărită. 

— Am, Marciana! Dacă vom reuşi să dăm pe față mişelia, nu numai că 
ne vom răzbuna, ci vom dovedi şi dragostea noastră pentru imperiu, pentru 
împărat, pentru Roma. De cîtva timp s-a pripăşit pe lîngă el un alt barbar, 
cu numele de Rundacitulp. 


— L-am văzut. S-o fi numind cum spui tu, dar n-are mutră de dac, aşa 


cum n-am eu înfăţişare de vestală. 

— Pentru el te-am chemat, Marciana. Vreau să aflăm cine este, de unde 
vine, ce caută aici şi, mai ales, de ce se întilneşte atît de des cu Sargetius. 
Trebuie să pui în joc toate farmecele tale de femeie, să-l zăpăceşti pe 
Rundacitulp, să nu-l laşi pînă nu afli de la el tot ce ne-ar putea folosi. Mă 
leg în fața zeilor, Marciana, că vei avea cu ce să-ţi înalți o villa în mijlocul 
Porolissumului! Îţi voi da bani să-ţi faci toate poftele! 

Fata se săltă de pe scaun, îndepărtindu-l de lingă ea. 

— Şi dacă o să-ţi calci cuvîntul, Laetius Vitalis? 

— Pe toţi zeii, Marciana, nu trebuie să te îndoieşti! 

— Lasă zeii! Ei nu mi-au dat niciodată să mănînc. Te mai întreb încă o 
dată: dacă n-ai să-ți ţii promisiunea? 

— Vrei să-ți ofer ceva de pe acum? 

— Nu, nu vreau, însă trebuie să ştiu prețul. Suma s-o încredințezi 
patronului tabernei „La bogăţia lui Cressus”. Ce zici, Laetius Vitalis? Poate 
voi ajunge şi eu bogată ca acel Cressus!... 

a început, Pollio nu ştiu încotro să pornească. Întreaga ceată se 
văzuse liberă mai repede decit sperase. S-ar fi îndepărtat de 
AA Ampelum, dar nu se putea hotări s-o părăsească pe Dazia. După 
citeva zile de la luptă, o parte din sclavi se răzlețiseră care încotro credea că 
se va ascunde mai bine, deşi Pollio, Timacus şi Artemidorus încercară să-i 
rețină. Un sclav fugar, hăituit, înfometat şi fără adăpost, sfirşea întot- 
deauna prin a fi prins, dacă nu cădea sfişiat de fiare prin păduri. Cei rămaşi 
găsiră un adăpost bun în peştera dintr-o vale neumblată, a cărei gură 
pornea din tufărişul de pe povirnişul muntelui. Căutară sa se pregătească 
pentru înfruntarea iernii. Suferința nu-i descuraja, priveau viitorul cu în- 
credere şi speranţă. La răstimp de două, trei zile, unul dintre ei cobora în 
vale pînă spre Ampelum, culegind veşti. 
Venise rîndul lui Artemidorus. 


Peste noapte, vremea se schimbase. Un vint rece cu spic de ploaie 
măruntă se pornise dinspre miazănoapte. Întîrzierea lui Artemidorus îl 
neliniştea pe Pollio. Cu răbdarea topită, îl luă pe Timacus şi urcară pe 


platoul de pe stinca din apropierea peşterii, locul de unde privirea răzbătea 
pină departe printre povirnişurile văii. Jos se zărea Ampelumul. Pollio se 
rezemă gheboşat de trunchiul unui brad, cu mîinile înfundate adînc în 
buzunarele sumanului, iar căciula îndesată pînă peste urechi. Lîngă el, 
Timacus se mişca fără stare, cu palmele virite una contra alteia pe mînecile 
largi ale cojocului. Dedesubtul lor se întindea pădurea ca un covor aruncat 
peste virfurile verzi, galbene, ruginii ale copacilor ce-şi lepădau frunzişul. 

— Ce te frămîntă, Timacus, de nu stai locului? 

— Vremea asta păcătoasă! Şi Artemidorus!... Tu ai destulă încredere în 
el? îl întrebă, oprindu-se în dreptul lui. 

— Ca în tine şi-n mine! 

— Să mă pedepsească zeii, poate că judec cu răutate! Mi-e teamă să nu 
se fi dus la legulul Aelius Marius. 

Pollio îl săgeta cu privirea: 

— Ca în schimbul libertăţii să ne trădeze? 

— Sau a pornit singur într-altă parte! Au trecut trei zile de cînd a 
plecat. Trebuia să se întoarcă de ieri. 

Cu mişcări încete, Pollio îşi strinse mai bine sumanul pe trup şi se 
întoarse, rezemindu-se de brad cu celălalt umăr. Vorbi mai mult 
murmurînd, ca pentru sine: 

— Dacă întârzie, înseamnă că va aduce o veste mare. În curînd va cădea 
zăpada. Vom sta zile întregi închişi în peşteră, fără să ştim ce se petrece jos. 
De multe ori mă frămîntă gîndul că poate am greşit sau am fost lipsit de 
curaj. 

— Ce vrei să spui? îl întrebă Timacus cu îngrijorare sporită. 

— Cred că era mai bine dacă porneam spre miazănoapte, prin părțile 
Porolissumului. Ne-am fi amestecat printre tăietorii de lemne prin păduri, 
pină se limpezeau lucrurile în Dacia. 

Timacus dădu roată de cîteva ori micului platou, făcînd salturi scurte, 
cu paşi mărunți, pentru a se încălzi. Se opri apoi dintr-o dată în fața lui 
Pollio: 

— Te-ai gindit ce o să facem, dacă Roma nu părăseşte Dacia? 

Cu fața adăpostită între colțurile gulerului sumanului, Pollio răspunse, 
mai mult reflectind: 

— Adesea în viață, omul se descurcă în cele mai grele împrejurări, 
tocmai cînd nu mai vede nici o scăpare, cînd crede că totul este pierdut. Tot 
aşa şi noi: dacă legiunile nu vor pleca, vom găsi o cale. Îmi pun nădejdea în 


tatăl Daziei şi în alți oameni de treabă ca el. Pe lîngă ei putem trăi, pină 
vom fi dați uitării de cei ce ne caută. Tot e mai bine să rătăceşti liber, decît 
să scobeşti prin galeriile lui Aelius Marius. 

Tăcu, zguduit cu putere de Timacus: 

— Se aude un chiot! E al lui Artemidorus! Nu mă înşală auzul, e 
semnul nostru de recunoaştere! 

Pollio ascultă, săltindu-şi căciula de pe urechi. 

— Să nu te fi înşelat şuieratul vîntului. 

Chiotul se repetă după un timp, limpede, mai aproape. 

— Să ne ferească zeii de rău! Să ştii că s-a întimplat ceva! şopti 
Timacus îngrijorat. 

— Mergem în calea lui. Să ne grăbim! murmură Pollio, pornind în jos pe 
potecă. 

Nu merseră mult pînă îl întilniră pe Artemidorus, urcînd printre copacii 
rari ai pădurii. După el venea Dazia, iar în urmă tatăl ei. Se apropiau cu 
paşi iuți, mai mult în fugă. 

— Trebuie să fugim cît mai degrabă! începu Artemidorus suflind greu. 
Se pregăteşte încercuirea văii şi prinderea noastră! 

— Stai şi te odihneşte puţin, îl îndemnă Pollio, pornind în întimpinarea 
fetei. Nici nu poți să mai vorbeşti de atita alergare. 

Ajunşi în peşteră, se aşezară în jurul focului. Artemidorus povesti fără 
răgaz cele aflate cît stătuse în vale: 

— Legulul Aelius Marius a dat sfoară peste tot că dă libertate acelui 
sclav fugar care va destăinui locul unde ne ascundem, iar dacă acesta va fi 
un om liber, s-a legat să-l răsplătească din plin cu o mare sumă de bani. 
Toate astea mi le-a spus Tenax. Un timp am stat ascuns la el. Şi cum zeii 
cei răi nu dorm, s-a găsit un păcătos dintre cei ce s-au răzleţit de noi, îl ştiţi 
cu toții, Oxus. Cînd un sclav s-a născut în sclavie, îi e greu să ducă lupta 
vieții, se sperie ca un copil rătăcit prin mulțime. Spre norocul nostru, 
tabernagiul a tras cu urechea la cele ce vorbeau un centurion şi un 
decurion, în timp ce goleau cănile de vin. Se vede treaba că amindoi se 
gindeau să obţină răsplată bună de la legul pentru prinderea noastră. Mai 
ales a ta, Pollio. Partea rea este însă că tracul n-a înțeles bine cînd vor porni 
să ne încercuiască — astăzi sau miine — de aceea trebuie să ne grăbim. Eu 
zic să plecăm neîntirziat! 

Privirile se întoarseră spre Pollio. Pe fața lui împietrită, plutea o undă de 
îngrijorare plină de frămîntare. 

— Vor să ne încercuiască, zici? repetă el, şi încordarea se destinse, iar 
stăpînirea de sine spori. Ei uită că nu au atîția legionari în cohorta de la 
Ampelum cu care să umple văile şi munţii. Da, vom pleca, dar nu pe 
lumină, ci pe întuneric. Cunoaştem cu toţii ce se povesteşte despre răscoala 
sclavilor conduşi de Sarmis. Întotdeauna cetele lui, ascunse prin munţi, s- 
au mişcat de la un loc la altul numai în miez de noapte. Vom merge pe 
poteci necunoscute lor, bătătorite de fiarele codrului, prin locuri neumblate, 
îndreptindu-ne cît mai mult spre crestele munților de la miazănoapte. 
Astăzi, după căderea serii, la cel dintii cîntat al cocoşilor de pădure, pornim. 

Restul zilei trecu în înfrigurarea aşteptării. Pregătirile nu luară mult 
timp. Sclavii fugari aveau puţine lucruri, mai mult arme de apărare, făurite 
de fiecare în răstimpul zilelor de libertate: măciuci agere din lemn tare, 
sulițe măestrite cu multă migală, bine lustruite, cu virf de fier ascuţit ca 
briciul, pavăze improvizate din bucăţi de lemn scobite, prevăzute cu 
legătură din fringhii de tei, iar la fiecare nu lipsea de la briu cuțitul. Ciţiva 
dintre ei reuşiseră să facă rost de spade scurte de legionari şi scuturi din 
piele groasă, bătute pe margini cu bumbi de bronz. 

Tot timpul Pollio se strădui să se arate vesel, căutind să insufle 
fiecăruia curaj şi încredere. Stătu mult de vorbă cu Dazia şi cu tatăl ei. Spre 
seară, văzindu-i că încă nu se hotărau să plece, încercă să-i îndemne: 

— E timpul să porniţi. Trebuie ca înainte de se lasă noaptea să ajungeţi 
în vale. Mai departe mergeţi acasă şi pe întuneric. 

Dazia privea întristată cînd spre Pollio, cînd spre tatăl ei. Clipa cea grea 
sosise. O copleşea îngrijorarea de viața omului a cărui dragoste o purta în 
suflet. Nu rosti nici un cuvînt, numai lacrimile se porniră şiroaie. 

— Păi, flăcăule, să nu te îngrijeşti de noi. Putem să ne întoarcem acasă 
la orice vreme din noapte, răspunse bătrinul, trecîndu-şi degetele prin 
barba deasă, căruntă. 

Arăta un om nu prea înalt, cu fața prelungă, osoasă, destul de ager şi 
vinos pentru virsta lui. Pletele lungi, altădată de un blond arămiu, erau 
aproape albe. 

— Bătrine, eşti tatăl ei, te privesc ca pe un părinte. Dacă zeii vor fi 
îndurători, eu şi ea ne vom trai viața împreună. E bine să plecaţi, să ne 
lăsaţi să luptăm cu toată străşnicia de va fi nevoie, ca eu să nu fiu chinuit 


de grija voastră, în toiul încleştării! 
Bătrinul continua să-şi treacă degetele prin barbă. Pe măsură ce-l 
asculta, pe fața lui răsărea un zimbet slab, izvorit din dragoste pentru 


tinărul sclav, al cărui curaj şi istețime îl scăpase de temniță. Răspunse 
îndemnului cu multă linişte, fără grabă: 


— Cei ce te însoțesc, flăcăul meu, au visat să trăiască şi zile de libertate 
adevărată. Zeii s-au milostivit şi v-au făcut să scăpaţi din mîinile legulului. 
Ar fi păcat ca unii dintre voi să-şi piardă viața atit de repede cînd nici n-au 
gustat din fericirea dată de traiul în deplină tihnă. Trebuie să ocoliți lupta. 
Îngrijorarea mea vă cuprinde pe toţi, nu se răsfrînge numai asupra ta şi a 
fetei. 

— De mult gîndesc şi eu la fel, se grăbi Pollio. Însă, de ne vom vedea 
împresurațţi, să ne lăsăm prinşi şi puşi în lanţuri? 

— Dar eu n-am rostit astfel de vorbe, nu m-am gîndit la un astfel de 
îndemn, reluă bătrinul. Vezi tu, Pollio, cei din neamul meu, cu obirşia din 
glia pe care o călcăm, au un obicei păstrat din străbuni: la orice treabă 
pornesc, ei pun răul înainte. 

Din vale răsunară urlete de sălbăticiuni, repetate de crestele munților 
ce străjuiau povirnişurile. Străjile vesteau pericolul. Se pornise încercuirea. 

— Întotdeauna e bine ca omul să pună răul înainte, numai aşa sporeşte 
prevederea! îi linişti bătrinul, cu un suris ce arăta adinca înțelegere a 
lucrurilor. Acum trebuie să mă urmați fără şovăire. Nu e vreme de pierdut 
nici o clipă! 


Departe în zare, spre răsărit, se întindea pe deasupra munților geana 
albă a zorilor. Vremea se potolise, arăta semne de înseninare. Fugarii 
scăpaseră din încercuire şi de urmăritori. Legionarii îi căutau mult în urmă, 
dincolo de lanţul stincilor prăpăstioase ce se profilau în lumina palidă a 
dimineţii. Cine putea să cunoască munții Ampelumului, pînă la cîmpia ce 
se lăsa către apus, mai bine decit tatăl Daziei? Dacă cineva ar fi căutat 
obirşia fetei, ar fi descoperit că se trăgea dintr-o vitează şi bogată viță de 
tarabosti, trunchi robust şi rămuros frînt la subjugarea Daciei. Din tată-n 
fiu urmaşii acestui neam păstraseră taina locurilor de ascuns. Bătrinul 
alesese cea mai sigură cale de scăpare: pătrunsese cu ei într-o altă peşteră, 
apropiată de aceea în care se adăpostiseră, a cărei gură se pierdea în 
crăpătura unei stinci, îi purtase prin sînul muntelui, scoțindu-i într-o 
pădure de brazi, feriți de orice pericol, în altă vale. 

Soarele se ivi de după creste, inundînd văile cu o lumină slabă, cețoasă, 
rece de toamnă tirzie. Din poiana în care se odihneau se vedea o vale largă 
ce se întindea sub ei, depărtindu-se pînă dincolo de zări. Se ştiau liberi, o 

libertate ca a fiarei de codru: în fiecare clipă trebuiau să fie gata de fugă sau 
de apărare. Lîngă Pollio stătea Dazia, tristă, tăcută, cu ochii roşii de 
neodihnă şi plins. 


— D-apăi e vremea să plecăm, eu şi fata! rosti bătriînul, scuturindu-se 
de cetina uscată prinsă pe zeghe. Tu nu ne mai grăbeşti, Pollio? îl întrebă 
cu un suris plin de bunătate. 

— Trebuie să ne rugăm zeilor pentru sănătatea ta, bă-trine! Cît despre 
grabă, ce să mai vorbim?! Dacă am fi dat lupta cu legionarii... 

— Ar fi fost păcat de vieţile voastre! Acum, ştiindu-vă afară de pericol, 
pot să spun pentru ce v-am însoțit. Aici, pe virful muntelui, îți vorbesc cu 
inima deschisă, Pollio. Care părinte nu înțelege frămintarea şi chinul 
copilului său? Acum mi-a venit mie rindul să vă îndemn: plecați cît mai 
degrabă, nu vă lăsați învinşi de oboseală. Ştiu că aveţi hrana puţină, însă 
cu ajutorul zeilor, o să vă descurcațţi într-un fel. Tu, Pollio, să ai grijă de 
tine, nu de Dazia. De-ţi va fi cu putinţă şi inima te va împinge, ştii unde 
poate fi găsită. Povața mea este să porniţi spre miazănoapte, ținînd-o tot pe 
marginea pădurilor din sus, dinspre creste. Cînd ajungeţi aproape de 
Porolissum, ocoliţi-l cu grijă, luaţi-o către răsărit pînă treceţi munții 
dincolo, la frații noştri daci liberi. Eu şi fata ne vom ruga zeilor să vă dea 
ajutor pe lunga voastră cale de rătăcire fără odihnă! 

Bătrinul prinse fiica de mînă şi luă drumul întoarcerii. Sclavii îi 
urmăriră cu privirile, pînă dispărură după un dimb. 


Diurpanneus părăsise de multă vreme Porolissumul, într-o nouă 
încercare de căutare a Diegiei. Umbla nestingherit, de cînd Sargetius îi 
dăduse act, scris de tabular, în care arăta că îl avea ca baci cu plată la 
turmele sale, iar cei şase daci însoțitori purtau dovezi că erau ciobanii săi. 
Făcuse fără odihnă cîteva ocoluri pe la fermele şi vicurile dintre Apulum, 
Ampelum, Brucla şi Potaissa, prefăcîndu-se porniţi în căutarea de oi şi 
capre de vânzare. Hotărirea o luase din ziua cînd Offas auzise de la un 
meşteşugar, în trecere pe la Colegiul săracilor, că o fată, Diegia, ar fi fost 
cumpărată ca sclavă de un fermier ce-şi avea moşia undeva între Apulum, 
Ampelum şi Potaissa. În apropiere de Potaissa, unde îl îndemnase o femeie 
să se ducă, aflase de o sclavă cu acel nume, însă nu se alesese decit cu o 
nouă dezamăgire: aceea nu era sora lui. Obosit de căutare şi copleşit de 
tristețe, pornise de-a dreptul peste munţi spre ferma şi stîna lui Sargetius. 
Îl grăbea şi apropierea iernii. 

Într-o seară, strînşi în jurul focului, mîncau pastrama de capră, friptă 
pe jar, şi beau la răstimpuri din ulcioare, moleşiți de dogoarea flăcărilor. 
Stăteau sub un colț de stincă, în jurul căreia strinseseră un strat gros de 
iarbă şi frunze uscate, bun pentru odihnă. Vorbeau fără grijă, ştiind că pînă 
departe nu se simţea urmă de om. În liniştea ce se întindea în jurul lor, 
răsunară în apropiere trosnete de vreascuri. Îşi încordară auzul. 

— Să fie vreo jivină? şopti unul, încercînd să străpungă cu privirea 
întunericul dintre copacii rari, mărit de flăcările ce pilpiiau deasupra 
jărăgaiului. 

Tihna pieri. Se răsuciră toți deodată în partea din care alte trosnete se 
repetară, punînd mîinile pe măciuci. Diurpanneus se ridică în picioare şi se 
lipi cu spatele de stincă. Ştia că urşii nu se apropie de foc, iar zimbrii fug 
cînd simt miros de om. 

— Dacă eşti om rătăcit şi ai gînd bun, vino la lumină, fără teamă de noi! 
îndemnă el cu voce potolită. lar de ne dai roată cu porniri duşmănoase, 
îndepărtează-te, altfel te facem praf cu măciucile! Să ştii că noi nu sintem o 
ceată de latroni. 

Cineva tuşi din întuneric. Se auziră alte trosnete. 

— Gindurile noastre sînt curate. Nu ştiu dacă şi ale voastre sînt la fel! 
se auzi printre copaci. 

Ca la un semn, şi ceilalți săriră în picioare, îndepărtindu-se de foc. 
Puteau să fie uşor străpunşi de săgeți bine ţintite, cei din întuneric fiind 
ajutaţi de lumina flăcărilor. 

— Să se apropie de foc unul dintre voi! strigă Diurpanneus, căutindu-şi 
cuțitul la brîu. 

Se auziră cîțiva paşi, însoțiți de pietre rostogolite în vale. 

— După îmbrăcăminte, nu păreți a fi de-ai stăpinirii! vorbi omul din 
umbră. Arătaţi mai mult ca cei ce se trag din daci. 

Dintre copaci se ivi Pollio, atent la mişcările lor, continuînd să 
vorbească: 

— De ce să vă ascund adevărul? Sintem cîțiva sclavi fugari, scăpați de 
la minele de aur ale Ampelumului. Rătăcim spre răsărit, pină trecem 
dincolo, la dacii liberi. Ne-am putea bizui pe bunătatea şi sprijinul vostru? 

Diurpanneus se apropie de el. Cuvintele rostite răspicat, cu sinceritate 
şi durere de Pollio, îi sporiră încrederea. Cu toate acestea, nu se arătă lipsit 
de prevedere: 


— De cele mai multe ori şi cei mai răi latroni tot aşa încep să vorbească 
celor pe care vor să-i prade! Dar cu noi n-o să vă meargă! îl ameninţă el, 
căutînd să-l încerce. 


Pollio săltă căciula. Pe fața lui mult slăbită, ce părea şi mai înnegrită, se 
contura un zimbet. Răspunse amenințării: 

— Dacă ar fi să ne luptăm, noi v-am dobori! Sintem de două ori mai 
mulți decit voi. Avem nevoie de cineva care să ne ajute, nu să-l jefuim. 
Sintem bărbaţi în toată firea, nu mi-e ruşine să-ți spun că foamea şi frigul 
caută să ne învingă. Am avea pe unde să ne adăpostim pe aici, fără să fim 
prinşi? se grăbi, înviorat de speranţă. 

— Cine să vă mai prindă? Se vorbeşte că legiunile vor părăsi Dacia, aşa 
că rămîneți ca oameni liberi. Dar ne luarăm cu vorba, uitînd de înfometarea 
voastră. Adu-ţi tovarăşii de drum lingă foc. O zi, două vom împărți cu toţii 
merindele noastre. Te mai întreb încă o dată, sînteți cu gînduri curate? 

Pollio izbucni în ris: 

— Curate ca aurul pe care ne-am chinuit din greu să-l scoatem la iveală 
din adîncul muntelui, pentru îmbogățirea altora. Artemidorus, Timacus! 
strigă el, punând mîinile pilnie la gură. Veniţi încoace! 

Se strinseră în jurul focului, a cărui vatră o lărgiră pentru un cerc mai 
mare. În cîteva clipe, din merindele şi vinul cetei lui Diurpanneus nu mai 
rămase fărimitură şi picătură. 

— Pînă ajungeţi unde ați pornit o să suferiți de foame, murmură Pollio, 
bătind cu un tăciune în spuza din fața lui. Am fost flămînzi ca lupii spre 
sfirşit de iarnă. Nici nu ştiu cum să vă mulțumesc. Aşadar, toți sînteți daci? 

Diurpanneus răspunse: 

— Da, daci. Văd că te îngrijeşti de noi că nu mai avem merinde, dar voi 
ce o să faceți? Peste una sau două zile văile şi pădurile se vor îmbrăca în 
haină groasă de omăt. Vă prinde iarna prin creierii munților, fără hrană, 
fără îmbrăcăminte bună... 

— Decit sclavie, mai bine suferință ca oameni liberi! se grăbi Timacus. 
Nu ne mai putem întoarce din drumul ales! 

Apropierea se făcuse, nu mai putea fi vorba de bănuială de nici o parte. 
Diurpanneus îşi trecu privirea pe fețele slăbite ale sclavilor, împurpurate de 
dogoarea focului. Găsise o cale de a-i ajuta: 

— Eu zic să mergeţi cu noi. Stăpînul fermei unde vom ajunge mîine este 
un bărbat de ispravă, cu sufletul plin de omenie. 

Sclavii se mişcară, cercetindu-l cu teamă. Timacus clătină din cap, 


arâtindu-şi neîncrederea: 

— De acolo am putea fi dați cu uşurinţă pe mîna gărzilor! 

— Mergeţi fără grijă, oameni buni! Nimeni nu vă vrea răul! După ce îl 
veți cunoaşte pe cel la care vă duc, o să-mi mulțumiți cu recunoştinţă. Tu 
ce zici? îl întrebă pe Pollio. 

— Te vom urma! Facem o încercare. Să ştii că nu ne vom lăsa uşor 
prinşi. Acolo vom putea să muncim, să plătim găzduirea? 

— Ce să lucraţi pe timp de iarnă? reluă Diurpanneus, rizind. Poate să 
curăţaţi staulele de omăt. Dar nu vă îngrijiţi de asta, cel la care vă duc e un 
om bogat. 

— Mi-e teamă să nu mă văd iarăşi în lanțuri! murmură un sclav 
mărunt şi slab, cu privirea înfricoşată. 

Risul lui Diurpanneus răsună pînă departe. 

— Uitaţi de sclavie, oameni buni! Daţi-o duhurilor rele! La primăvară 
vom vedea ce va fi de făcut, pînă atunci se pot întîmpla multe. Cînd va da 
colțul ierbii, poate că şi eu voi avea nevoie de ajutorul vostru. A trecut mai 
mult de un an de cînd mi-a fost furată sora şi — ce ştiu eu ce au făcut zeii?! 
— Mă tem că acum se află pe undeva vindută ca sclavă. N-a auzit nici unul 
dintre voi de o sclavă Diegia? Acum apropie douăzeci de ani, vîrstă plină de 
primejdie pentru o fată. 

— Noi ştim de Dazia! şopti un sclav. 

— Dazia e altă fată! sări Pollio, tulburat de gîndul că şi ea ar putea fi 
răpită, pierzindu-i-se urma. Dacă ne va fi cu putinţă, te vom ajuta din 
răsputeri! îl încredința el. 

Pe toţi îi doborise oboseala şi somnul. Adormiră repede. În jurul lor se 
întindea liniştea pădurii şi a munților. 

ustus Valentinus se întoarse spre fereastră şi privi mulțimea ce 
forfotea pe via Septimia, între for şi amfiteatru, îngrămădită pe pirtia 
îngustă dintre troienele de zăpadă. Ninsese cîteva zile potolit, 
îngroşind stratul de omăt. Ținea mîinile la spate, frămîntindu-şi nervos 
degetele. Alături de masa lui de lucru, aşezat pe un scaun, stătea Lactius 
Vitalis. Tăcea. Îşi dădea seama că reuşise să-l supere, însă în acelaşi timp 


să-l şi convingă că Sargetius se dovedea un duşman al Romei, al imperiului. 
Văzind că procuratorul parcă uitase de prezența sa, bogatul fermier se 
mişcă, tuşind uşor: 

— Eu plec, Iustus Valentinus. Faci aşa cum vei crede mai bine şi cum 
îți cere obligația răspunderii pe care ţi-a încredinţat-o împăratul. Eu mă 
simt cu cugetul împăcat. 

Procuratorul se întoarse şi-l învălui într-o privire absentă, din care nu 
lipsea o undă de silă şi de plictiseală. 

— Mă voi ruga zeilor, continuă Laetius Vitalis, deschizind uşa, să-ți 
arate calea cea mai bună! Eu văd cum pericolul se apropie! 

Rămas singur, lustus Valentinus se aşeză pe scaunul de la masa de 
lucru şi îşi sprijini capul în mîini. Încă din toamnă veştile primite de la 
Ulpia Traiana Sarmizegetusa şi de la Roma nu erau liniştitoare. Se vedea tot 
mai izolat în acel colț îndepărtat al imperiului, în pericol să rămînă 
încercuit de triburile năvălitoare venite dinspre răsărit şi miazănoapte. De 
mai multe ori se gîndise să plece, să-şi ceară înlocuirea din postul de 
procurator, dar o hotărire fermă încă nu luase. N-ar fi vrut să apară în ochii 
împăratului drept unul care dezertează de la datorie, tocmai în momentul 
cînd imperiul se găsea sub pericolul unei noi năvăliri a goților în Moesia şi 
Tracia. Vestea adusă de Laetius Vitalis îl descumpănise: Sargetius urzea 
ceva în taină împotriva imperiului! Putea el ca procurator să ia drept 
adevărate cele povestite de o femeie? Pe Marciana o cunoştea destul de 
bine, îi provocase dese supărări prin legătura cu Lucullus şi prin 
scandalurile stirnite prin taberne. Ordonase contubernalului ca un 
decurion, însoţit de cîțiva legionari, să meargă la negustorul Synethus, să-l 
aducă neîntirziat pe Rundacitulp. Ceruse să-l anunţe şi pe tribunul Decius 
Sabinus. Împreună cu el, spera să scoată adevărul de la cel ce se socotea 
urmaş al regilor daci şi viitor rege al Daciei libere, stabilind totodată ce rol 
avea Sargetius în acea acţiune. Tribunul veni repede. Înalt, cu părul roşu, 
cu ochii verzi-cenuşii şi cu gîtul gros, arăta ca un gladiator ajuns la gradul 
de tribun. La această asemuire contribuia şi cicatricea lungă ce-i brăzda 
obrazul drept, din susul urechii pînă sub bărbie, semn al unei napraznice 
lovituri de spadă, primită în bătălia cu goții de la Abrittus, acolo unde îşi 
găsise moartea împăratul Decius. Se aşeză pe scaun, după ce rosti salutul 
obişnuit față de comandantul său. Cercetindu-l, ochii mari şi negri ai 
procuratorului nu-l găsiră neliniştit de chemare, lucru care îl făcu să se 


enerveze: 


— Poate să se şi prăbuşească imperiul, tribune, şi tu tot cu aceeaşi 
nepăsare ai să priveşti cele ce se întimplă! 

— Dar ce, chiar s-a petrecut ceva? A venit ordinul că se retrag legiunile 
din Dacia? îl întrebă, întorcîndu-se greoi în scaun, împiedicat în mişcări de 
tunica prea strimtă pentru trupul lui masiv. 

— Eşti numai cu gîndul la plecare! 

— Şi la lupte, cînd am cu cine să le dau. 

— Poate că ai să ajungi general, comandant al noii armate a Daciei 
libere! Cel mai de încredere şi mai încercat militar al noului rege! 

— Ce vorbe sînt astea, Iustus Valentinus?! 

— Socotesc că un comandant de cohortă ca tine, care — ştiu eu ce 
ginduri nutreşti?! — nu-şi informează superiorul că în Porolissum s-a ivit 
un pretendent, ce se dă drept urmaş de-al lui Decebal şi se pregăteşte să 
devină rege la momentul prielnic, înseamnă că a şi trecut de partea lui! 

Risul gros al tribunului făcu să răsune încăperea: 

— Şi tu crezi asemenea poveşti? Le-am auzit şi eu, dar nu le-am luat în 
seamă. De fapt, dacă împăratul părăseşte Dacia, n-avem ce pierde. Cei ce 
rămîn vor trebui să aibă şi ei o căpetenie, un rege, ceva... Cine va fi acela, 
nu ne interesează. 

Nepăsarea cu care vorbea tribunul îl irită pe procurator şi-l făcu să 
ridice tonul: 

— Tu uiţi că Dacia lui Decebal începuse să fie un pericol pentru Roma? 
Dacă se repetă... 

Tribunul îl privi mirat. 

— Dacia lui Decebal, Iustus Valentinus, adică acea Dacie de atunci, 
plină de oameni viteji, cumpătaţi, cu dragoste de neam, nu asta de astăzi, 
locuită de un amestec de neamuri ce s-au contopit. 

— Crezi că şi-au uitat toți obirşia, Decius Sabinus? Cei ce se ştiu cu 
singe dac mai speră. 

— Şi asta e tot nimic! Şi apoi, Iustus Valentinus, să fim drepţi: ei se 
cred acasă, pe pamîntul lor. Eu, cum ştii, sînt de neam gal. Dacă aş fi trăit 
în Galia... 

Tribunul tăcu, văzînd uşa deschizindu-se. Rundacitulp intră, călcînd 
stăpin pe sine, îmbrăcat cu tunică frumoasă, din cel mai scump postav 
adus de prin părţile orientului, peste care purta o pelerină cu falduri 
bogate, căptuşită cu blană de lup, uşoară, cu păr mărunt. Era pregătit să 
înfrunte orice amenințare din partea procuratorului, şi totodată să se arate 


cit mai mlădios, punîndu-şi în joc toată iscusința şi şiretenia. La rindul său, 
lustus Valentinus nu se aşteptase să vadă un tînăr aşa de vioi, cu atita 
distincție în ținută. Se găseau față în față doi oameni porniţi să se înfrunte. 
Ceea ce întărea hotărirea lui Rundacitulp era încrederea fără limite în 
Sargetius, bărbat curajos şi măsurat în toate, vlăstar al tarabostilor din 
neamul Dicomes de la Carsidava. Se hotărise să braveze în fața 
procuratorului, pătruns de convingerea că el şi ceilalți luptători — 
Diurpanneus, cu daci liberi de dincolo de munti; Pollio, cu sclavi fugari, al 
căror număr începuse să crească; Offas, cu cei din Colegiul săracilor — 
erau gata să înfrunte orice pericol la chemarea sa. 

De unde înainte se gîndise să-l ţină în picioare şi la distanță pe 
periculosul pretendent, Iustus Valentinus îi arătă un scaun în partea 
opusă, față în față cu tribunul. 

— Aş vrea să ştiu mai întîi, începu el, care îți este numele adevărat: 
Euphoros sau Rundacitulp. 

— Amiîndouă, Euphoros-Rundacitulp! răspunse fără grabă. Aşa este 
astăzi în Dacia, mai toți sîntem urmaşii celor contopiți pe aceste meleaguri. 
Din partea bunicii dinspre mamă am primit numele de Euphoros, iar 
pentru tata, am fost numai Rundacitulp. 

Procuratorul nu bănui că cele auzite erau scorneli ticluite la iuțeală. De 
fapt Rundacitulp chibzuise mult asupra răspunsurilor, atent să prindă 
rostul chemării sale acolo. 

— Aşadar, ai şi ceva sînge dac? interveni tribunul. 

— Poate chiar mai mult! răspunse fără să ezite. 

— Curios! murmură procuratorul. Cei de sînge dac sînt mai bălani, la 
față, păr, ochi. Tu arăţi curat grec... 

— Asta nu e totdeauna regulă, Iustus Valentinus, se grăbi tribunul. Eu 
am văzut copilul unei evreice brunete, pe care îl avusese cu un centurion de 
neam gal. Ei bine, micuțul era aidoma mamei, fără nici un fir de păr blond. 

— Să zicem! Te asemeni mult cu unchiul tău Synethus. Dar asta nu 
schimbă cu nimic gravitatea încercării tale, continuă procuratorul. Ce te-a 
făcut să te gîndeşti că ai putea deveni rege al Daciei? Îţi dai seama în ce 
situaţie te-ai pus? 

Asculțindu-l, Rundacitulp tresări: înțelesese. Cu iuțeala fulgerului, în 
minte îi apăru imaginea Marcianei. Se încrezute mult în ea, o îndrăgise şi 
mai mult, îi făcuse unele destăinuiri. 

— Oricine se socoteşte pretendent este duşman al împăratului, al 
imperiului, iar eu am datoria să... 


— Dar eu nu m-am gîndit niciodată să iau locul celui ce stăpineşte 
Roma, imperiul... Îl întrerupse, întărindu-şi curajul. 

— Cum ar putea cineva să ajungă rege al Daciei altfel, decit punînd la 
cale o răscoală, încercînd să alunge legiunile de aici? De unde ai tu acest 
drept? 

Rundacitulp trase de sub tunică pergamentul scris de Sarmis şi-l 
întinse procuratorului, răspunzînd în acelaşi timp la întrebare: 

— Dacă străbunicul meu a fost ales de Sarmis să-l urmeze ca rege al 
Daciei, strănepotul lui are acelaşi drept, în clipa cînd țara dacilor va fi din 
nou liberă! 

— Cînd va izgoni legiunile? strigă Iustus Valentinus. 

— Nu, cînd vor părăsi ele acest pămînt, din ordinul Romei. Se petrec 
astăzi, continuă el după o scurtă ezitare, mari prefaceri în lume, schimbări 
pe care nu le mai poate opri nici Roma, nici împăratul. Din fierberea ce 
cuprinde popoarele vor ieşi noi aşezări... 

Cine îl cunoştea pe Metrobius, nu se putea să nu înțeleagă că 
Rundacitulp folosea cuvinte reținute din prelegerile filozofului sclav, 
ascultate de el la Colegiul săracilor. 

— Aceste prefaceri, continuă cu mai multă aprindere, se vor înfăptui 
din ciocnirea a două puteri de nestăvilit: de o parte, noua credinţă în 
învățătura galileanului, iar de cealaltă, năvălirile barbare dinspre răsărit şi 
miazănoapte. Colosala înfruntare va duce la schimbarea lumii: se va 
destrăma imperiul, va slăbi puterea Romei, vor fi altele gîndurile şi 
legăturile oamenilor. Poporul rămas în Dacia va avea nevoie, Iustus 
Valentinus, de un conducător. Dacă acea căpetenie voi fi eu sau altul, acest 
lucru nu văd de ce l-ar mai interesa pe împărat, din moment ce legiunile vor 
părăsi meleagurile noastre! Pentru asta nu înţeleg de ce eşti atit de supărat. 

Procuratorul şi tribunul se priviră unul pe altul stînjeniți, impresionați 
de cele auzite. Ascultindu-l, Decius Sabinus se giîndea la Galia lui, cu 
înflăcărare, învăluindu-l pe Rundacitulp într-o undă de adincă preţuire. 
Vedea cu mintea apropierea eliberării popoarelor. 

— Tot ce ai rostit sînt gînduri de duşman al imperiului! curmă 
procuratorul tăcerea ce domni un timp. Datoria mea este să te trimit legat 
la guvernatorul de la Ulpia Traiana Sarmizegetusa, însoțit de o gardă 

puternică. Se ştie că toți pretendenţii prinşi şi-au sfirşit zilele în 
spînzurătoare. 


Iustus Valentinus vorbea cu ton potolit, lipsit de o hotărire fermă, ca şi 
cum el însuşi se îndoia de cele rostite. Nesiguranţa şi neconvingerea lui nu 
le scăpă Rundacitulp. Prinse momentul şi trecu pe o poziție de apărare, fără 
să slăbească atacul: 

— Pentru imperiu, lustus Valentinus, reluă el cu mai multă fermitate, 
viața unui om nu contează. Trebuie să cătăm însă ceva mai adînc în firea 
lucrurilor — erau cuvinte folosite des de Metrobius — să privim pe 
deasupra timpului şi a depărtărilor, să vedem ce s-ar putea petrece. După 
mine, imperiul nu este altceva decit oamenii şi popoarele ce trăiesc între 
hotarele lui. Nu socoteşti că ar fi bine pentru Roma, pentru imperiu, ca în 
Dacia sortită de zei să devină un fel de via gentium, să existe o căpetenie, 
un rege supus Romei, care să-i apere aici hotarele atît de nesigure? Eu ast- 
fel de gînduri nutresc, Iustus Valentinus! Sînt gata să mă leg că Dacia va 
rămîne mai departe supusă împăratului! Asta numai dacă legiunile vor fi 
retrase dincolo de Danuvius, altfel... 

— Altfel, ce? întrebă tribunul nerăbdător, uimit de cele auzite, 
gîndindu-se la o amenințare. 

— Altfel nu se va porni nici răscoală, nici luptă cu legiunile, nici 
semănare de ură între cei care mai au în ei mîndria că sînt urmaşi ai 
dacilor şi ceilalți. 

Rundacitulp prinsese bine momentul. Pornirea lui lustus Valentinus se 
muiase, iar pe tribun îl socotea de partea sa. Continuă pe un ton mult 
potolit, ceea ce plăcu procuratorului: 

— Dealtfel, nu uit că dacă m-ar împinge zeii cei răi să fac vreun pas 
greşit, n-aş fi lăsat. Îl am lîngă mine pe Sargetius, un bărbat brav, cinstit, 
sincer, care m-ar opri la timp. N-ar mai fi nevoie să mă socoteşti tu 
dușman, Iustus Valentinus, pentru că în clipa cînd mi-ar descoperi 
trădarea, aş fi un om cu desăvirşire pierdut! 

— Depinde! Trădător al cui?! murmură procuratorul. 

— Al imperiului, al împăratului! răspunse cu convingere, deşi ştia că în 
sufletul lui Sargetius trădarea se înțelegea numai a Daciei, a celor ce se 
trăgeau din daci. 

Tribunul se săltă de pe scaun şi începu să măsoare încăperea cu paşi 
rari, cu zgomotul pierdut în covorul gros şi moale. 

— Eu zic să-l lăsăm în pace, Iustus Valentinus. Aşa cum stau lucrurile, 
nu văd nici un pericol din partea lui. Şi apoi, continuă el după o clipă de 
gîndire, poate că legiunile nu vor fi retrase de aici niciodată. 


Procuratorul îl asculta, clătinînd din cap aprobator, în timp ce privea 
spre uşa deschisă de contubernal. Intră grăbit Lucullus. 

— Toţi zeii să-ți dea sănătate, tată! salută el din mers, îndreptindu-se 
spre un scaun. Am venit pentru ceva uimitor, care va face faimă 
Porolissumului! 

— La ce trăsnaie te-ai mai gîndit?! îl întrebă mirat, învăluindu-l într-o 
privire caldă, părintească. 

De cînd se împrietenise cu Metrobius, Lucullus se potolise cu totul. 
Chefurile şi scandalurile de altădată deveniseră simple amintiri. Rar mai 
făcea cîte o petrecere, însă şi aceea cu destulă cumpătare şi linişte. Iustus 
Valentinus aflase şi, pe măsură ce văzuse schimbări în bine la fiul său, pe 
care îl socotise pierdut, tot mai mult îl preţuia pe înțeleptul sclav. 

— Nu e trăsnaie, tată. Prin ceea ce vrem noi să facem, Porolissumul va 
porni înaintea Sarmizegetusei! 

— Adică al Ulpiei Traiana! îl corectă bătrinul. 

— Tot una e. Eu şi Metrobius ne-am gîndit să înființăm o şcoală de 
înaltă învățătură, o academia. Ca la Roma, la Atena şi la Alexandria din 
Egipt. Vor veni să asculte prelegerile noastre mulți tineri din Dacia, dornici 
de învățătură. Viaţa va pulsa aici mai vie, mai frumoasă, mai luminoasă. De 
mult nutream în suflet această dorinţă, însă abia astăzi am reuşit să-l fac 
pe Metrobius să-mi promită ajutorul său. Va fi minunat, tată! 

— Cum, să fii ajutat de un sclav? 

— Sclavia lui e cu cîntec, tată, bănuiesc că ne ascunde ceva. O vom 
lămuri şi pe asta mai tirziu. Va veni şi el să asculte prelegerile, continuă, 
arătindu-l pe Rundacitulp, precum şi Sargetius, şi mulți alții. Poate că o să 
vii chiar şi tu, cu tribunul... 

— Vom face o academia, Lucullus! Mă bucură că ţi-ai găsit un scop în 
viață. Va fi şcoala a doi filozofi: Metrobius şi Lucullus, al căror renume se va 
întinde pînă departe. Acum e timpul să mergem la masă. Voi puteţi pleca, 
eu mai rămîn puţin cu Rundacitulp. 

După ce tribunul şi Lucullus ieşiră, procuratorul îl luă de braţ pe 
Rundacitulp şi-l împinse spre fereastră: 

Eşti tînăr şi ambițios, dar mai giîndeşte-te. Nu te arunca într-o 
rătăcire plină de pericole, şi nu scăpa nici o clipă din vedere că ai pe 

Sargetius lîngă tine. În el clocoteşte sînge dac. N-aş vrea să-ți dai seama 
prea tîrziu, cînd nimeni nu te-ar mai putea scăpa de răzbunarea lui! 

CAPITOLUL III 


NAVALIREA HOARDEI 


1 


rocuratorul privea de la fereastră mişcarea de pe via Septimia, 
între for şi amfiteatru. Venise primăvara. Soarele trimitea 
revărsări de lumină peste grădinile cu pomi înfloririți. 

Prin mulțimea zgomotoasă şi veselă, lustus Valentinus descoperi pe 
Metrobius şi Lucullus, vorbind şi gesticulind înconjurați de mai mulți tineri. 
În Porolissum luase ființă academia dorită de ei. Începutul fusese modest, 
însă cu vremea numărul celor ce veneau să asculte prelegerile se mărise, 
atraşi de talentul şi gîndirea sclavului filozof. La cîteva prelegeri participase 
şi procuratorul, însoțit de tribun şi de centurionii cohortei. Viața lui 
Metrobius se schimbase, se bucura de libertate, umbla îmbrăcat cu tunică 
din stofă scumpă, era admirat şi respectat. Înrîurirea lui se făcuse atît de 
mult simțită, încît îndată după topirea zăpezii, tinerii din Porolissum 
începură să iasă la plimbare în tunici asemănătoare cu ale sclavilor. De 
cînd se înființase academia, un suflu nou de viață se simțea peste tot: mai 
multă agitație, mai mult optimism, discuții mai aprinse şi — ceea ce părea 
cu totul curios celor în vîrstă — sclavii socotiți în rîndul oamenilor, fără 
desconsiderare, fără batjocorire. 

Procuratorul îi urmări cu privirea pină se pierdură în mulțimea ce se 
ducea şi venea dinspre amfiteatru. Nu reuşea să-şi schimbe gîndul de la 
Metrobius. L-ar fi făcut de mult libert, pentru că o lege nouă dată de 
senatul de la Roma prevedea ca sclavul care fugea şi cerea protecția 
oficiului public, după gravitatea faptelor puse în sarcina stăpiînului, putea 
să fie trecut în rîndul sclavilor publici. În virtutea acelei legi, în calitatea sa 
de procurator, ar fi putut împinge lucrurile pînă acolo, încît să-l elibereze. 
Ceea ce nu reuşea să înțeleagă Iustus Valentinus era refuzul hotărît al 
sclavului de a cere ajutor unui oficiu public. Faptul că Laetius Vitalis nu se 


învoia să-i redea libertatea, n-ar fi constituit o piedică, dacă el ar fi dorit-o. f 
De la Metrobius gîndul său trecu pe nesimţite la tribunul Decius Sabinus. - 
Întîrzierea lui îl îngrijora. Ar fi trebuit să se înapoieze încă de ieri, aşa cum îi 
dăduse dispoziţii la plecare. Trecuseră zece zile de cînd fuseseră chemaţi la 
Ulpia Traiana Sarmizegetusa toți comandanții de legiuni şi de cohorte din 
Dacia. 

Se întoarse de la fereastră şi se îndreptă spre masa de lucru, pregătit să 
citească rapoartele aduse de curieri în cursul dimineții, cînd intră 
contubernalul, raportind că tribunul sosise şi cerea să fie primit. Vestea îl 
învioră. 

— Am întirziat, Iustus Valentinus, începu Decius Sabinus, cu fața 
împietrită, ştergindu-se de sudoare. Trebuia să aflu cît mai multe despre 
cele petrecute dincolo de Danwvius. 

— Din nou o revoltă a vreunui general, care vrea să devină împărat? 
Toţi au prins poftă să ajungă stăpini ai Romei! 

— Nu, Iustus Valentinus, e altceva, mai grav. Alaltăieri a ajuns la Ulpia 
Traiana Sarmizegetusa vestea că goții, mulți ca frunza şi ca iarba, au 
pătruns în Moesia, hotăriți să se stabilească definitiv în cîmpia mănoasă a 
Traciei. Populaţia fuge îngrozită, hoardele pirjolesc totul în calea lor. 
Guvernatorul a şi primit ordin să trimită într-acolo o parte din cohortele 
legiunilor din Dacia, iar împăratul se pregăteşte pentru o grea bătălie cu ei. 
Ce zici de astea, Iustus Valentinus, nu crezi că şi noi sîntem în pericol? 

— Ce să zic? Nu te ştiam atît de fricos! 

— Ce ne facem dacă Moesia va fi cucerită? Goţii se vor întoarce 
împotriva Daciei şi o vor cotropi! 

— Chiar eşti de nerecunoscut, tribune! Tu ai uitat bătăliile în care 
hoardele lor au fost decimate? Te asigur că şi de data asta legiunile Romei 
le vor trece printr-un nou măcel. 

— Nu e totuna, Iustus Valentinus! Atunci au fost puţini, doar cîteva 
zeci de mii. Acum se vorbeşte de două sau trei sute de mii de barbari. Mai 
mulți decît armata Romei. 

Tribunul tăcu. Auzea afară strigăte al căror înțeles nu-i venea să-l 
creadă: 

— Gepizii! Năvălesc gepizii! 

Decius Sabinus se repezi spre fereastră. Văzu mulțimea fugind 
îngrozită. În fața clădirii se opri un decurion, descălecă în grabă şi se repezi 
înăuntru. Tribunul alergă spre uşă. Reveni însoţit de curier: 

— Spune că o hoardă de gepizi a atacat castrul cel nou de pe Samus, i- f 
a zdrobit pe apărători şi continuă să înainteze în goana cailor. Jefuiesc, 
omoară, iau captivi, dau foc fermelor şi vicurilor... 

— Opreşte-te, tribune! strigă procuratorul, săltindu-se de pe scaun. Un 
comandant militar nu se pierde la aflarea unui pericol! la spune, 
decurioane, ce s-a petrecut acolo? 

Decurionul înainta un pas, pregătindu-se de salut. 

— Lasă, nu e vreme de salut, raportează mai repede! 

— Gepizii au trecut peste Samus la ivirea zorilor, începu el, însă nu ne- 
a prins nepregătiţi, aflasem din timp apropierea lor. Centurionul Flavius 
Quintus a scos din castru mai mult de jumătate din centurie şi a ascuns-o 
într-un loc, de unde putea să-i lovească mai uşor. Cînd gepizii au dezlănțuit 
atacul, noi cei de afară le-am căzut în spate. A fost o bătălie cruntă, dar 
scurtă. Soarele nu se ridicase mult pe cer cînd hoarda s-a îndepărtat 
urlînd, în goana cailor, pierzindu-se în pădurile din lungul rîului. O parte 
din castru a ars. Pierderile noastre n-au fost prea mari. Aşa mi-a ordonat 
centurionul să raportez. 

— Şi altceva? 

— Centurionul Flavius Quintus se temea, reluă decurionul, că s-ar 
putea ca gepizii să se îndrepte încoace, spre Porolissum. Centuria noastră a 
rămas în apropierea castrului, dar a trimis iscoade pînă departe în jur. 

Procuratorul redeveni militarul încercat: 

— Decurioane, pleci imediat înapoi şi raportezi centurionului că ordinul 
meu este să rămînă pe loc, să lupte cu năvălitorii pînă la sacrificiu! Va 
primi neîntirziat ajutorul nostru. Hoarda care înaintează spre noi va fi 
zdrobită! 

Decurionul salută şi ieşi. Procuratorul se întoarse spre tribun cu un 
suris ce oglindea nelinişte: 

— Înainte de venirea ta, am admirat de la fereastră frumuseţea acestei 
zile de primăvară, fără să bănuiesc că mă aşteptau atitea griji şi necazuri. 
Tribune, nu avem timp de pierdut, trebuie să facem pregătirile şi să pornim 
în grabă! 

În tot Porolissumul se întinse ca fulgerul vestea năvălirii gepizilor. 
Pretutindeni se iscă panică, mulți începură să caute locuri mai ferite de 
ascuns, sau se gindeau să fugă spre Napoca. Apoi, cu trecerea timpului, se 
potoliră. Bărbaţii se adunară în grupuri pe ulițe, discutând cu aprindere 
zvonurile, îndreptîindu-se spre for, în apropierea căruia era oficiul public al 

procuraturii, nerăbdători să afle veşti noi. Pentru cei mai în vîrstă erau încă 
proaspete în minte cele petrecute cu cincisprezece ani în urmă, pe timpul 
domniei împăratului Gallienus, cînd Porolissumul fusese împresurat de 
năvălitori, iar zidurile castrului de pe dealul din apropiere dărimate. 
Alungarea lor se făcuse după lupte grele, cu ajutor sosit în grabă de la 
Napoca şi Potaissa. 


Printre cei ce aşteptau în for alte veşti era şi grupul format de 
Sargetius, Metrobius, Lucullus şi Offas, ce stătea retras lingă casa 
augustalilor. Vorbeau cuprinşi de îngrijorare. Gindul lui Sargetius alerga 
spre fermă, unde se aflau de cîteva zile Opilia şi Alliana. Îşi punea speranța 
în Diurpanneus şi Pollio, amindoi ascunşi cu cetele lor la stîna de sub 
dealul ce se înălța dincolo de fermă, spre răsărit. Nu bănuia că gepizilor le 
venea mai uşor să se îndrepte spre Porolissum, dacă urmăreau să dea mai 
întîi lupta, să zdrobească centuriile care apărau granița, apoi să pornească 
la jefuire şi la luarea de captivi. Peste grupurile adunate se întinse un val de 
teamă în momentul cînd trei centurii coboriră din castru, pe lingă 
amfiteatru, îndreptindu-se spre miazănoapte. Zvonurile se întețiră: unii 
spuneau îngroziți că gepizii se apropiau în goana cailor, alții că s-au oprit 
undeva pe riul Samus, în partea unde cîmpia era mai largă, mai bogată. 
Spre seară se întinsese din nou panica, cei mai fricoşi părăsiră casele şi 
porniră în grabă pe drumul spre Napoca. Şi tot spre seară, Sargetius, 
Metrobius şi Offas cerură contubernalului să-i introducă la procurator. 
Acesta îi primi imediat. 

— Sargetius, n-ai plecat la fermă să aduci fetele?! întrebă mirat, 
ridicindu-se de pe scaun. Metella e tare îngrijorată! 

— Nu, n-am plecat, Iustus Valentinus. În calitatea mea de quattorvir nu 
trebuie să părăsesc Porolissumul. Am trimis acolo doi oameni de încredere. 
În aceste momente de grele încercări, poate că va fi mai multă nevoie de 
mine aici. 

Procuratorul se lăsă din nou pe scaun, făcindu-le şi lor semn să se 
aşeze. 

— Aşa! Acum să-mi spuneți de ce-aţi venit. Vreţi să luptaţi împotriva 
năvălitorilor, alături de  centuriile păstrate aici pentru apărarea 
Porolissumului? 

— Vrem ceva mai mult, Iustus Valentinus, răspunse Sargetius, 
aşezindu-se pe scaunul cel mai apropiat de masă. Ne gîndim să întărim 


cc. a e m a mn a 


TEI Pa a e 25 za 
sat E SI (27 Ca SA 


ă = x 4A Ar, 
A A CPE > ee ANI 
e Smi Ka o J AET Di Ne 


apărarea, să-ți venim în ajutor cu forțe mai puternice, socotind că nu este 
de pierdut nici o clipa. 


— Am trimis curieri la Napoca şi la Potaissa, legiunea va porni încoace 
cîteva centurii. Înţeleg ce vreţi voi, dar e greu să strângi oameni de 
încredere, hotăriți să lupte. 

Sargetius întinse mîna spre Metrobius şi spre Offas: 

— Venirea lor nu-ți spune nimic, Iustus Valentinus? Metrobius este la 
academia idolul tineretului, iar Offas — magisterul Colegiului săracilor din 
Porolissum. 

— Ei şi? Ce pot ei să facă? 

Făcînd semn lui Sargetius, Metrobius se grăbi să răspundă: 

— Eu de mult am înţeles, Iustus Valentinus, că cei tineri reprezintă o 
forță puternică. Totul este să ştii să-i înflăcărezi, să-i faci să te asculte şi să 
te urmeze. Ei, tinerii, cînd sînt convinşi de adevărul unei cauze, se aruncă 
în luptă cu tot sacrificiul, iar însuflețirea lor nu cunoaşte margini. Cu voia 
ta, Iustus Valentinus, vreau să string pe cei care îmi ascultă prelegerile, să-i 
organizez pe grupe de luptă şi miine în zori să vin cu ei alături de cele două 
centurii oprite aici! 

— Asta vrem să facem şi noi, cei din Colegiul săracilor! urmă Offas. Vor 
fi mulți gata să lupte, alături de Sargetius. Cine ajută colegiul nostru mai 
mult decît el? Aşa ne-am gîndit, să pornim o dată cu ceilalți împotriva 
hoardei de năvălitori! 

Mai înseninat la față, procuratorul se mişcă în scaun, privindu-i cu 
admiraţie şi recunoştinţă. 

— Să ştiţi că şi eu m-am gândit ca, în cazul unui pericol de nestăvilit, 
să chem populaţia în ajutorul centuriilor. Dacă sînteți hotăriți, sint gata să 
vă dau tot sprijinul! 

Plin de avînt, Sargetius se ridică în picioare nerăbdător: 

— Nu numai sprijin, ci şi arme, lustus Valentinus! De fapt pentru asta 
am venit. Avem nevoie urgentă de spade, sulițe, arcuri, săgeți şi scuturi. Şi 
mai este ceva: să dai ordin tribunului, plecat cu cele trei centurii, să nu 
atace hoarda, s-o atragă spre Valea Zimbrilor şi să aştepte sosirea noastră. 

— Aşa, îmi place cum vorbeşti, Sargetius! Ai şi luat ton de comandant. 
Tu să fii căpetenia cetelor ce le veţi forma! Vei avea şi armele necesare. Să 
nu avem odihnă pînă nu alungăm pe barbari! 

Rămas singur, procuratorul reluă şirul gîndurilor de mai nainte de 
venirea lor. Vedea cu mintea marea încercuire în care se găsea: la miazăzi, 

dincolo de Danuvius, goții, iar la miazănoapte, în apropierea sa, gepizii. f 
Dacia romană se afla în pericolul de a fi ruptă de imperiu sau de a fi - 
părăsită de Roma. În înlănțuirea reflecțiilor ce le făcea, îi apăru imaginea lui 
Rundacitulp. Un fior îi săgeta inima. Cei trei: Sargetius, Metrobius şi Offas 
nu acționau pentru el? Punînd mîna pe arme, nu vor porni o răscoală? Se 
cuvenea să fie atent, să le urmărească mişcările. Numai încrederea în Sar- 
getius îl mai linişti. 

Metrobius dovedi însuşiri alese. Strinse tinerii ce-i urmăreau prelegerile 
şi le vorbi. În plină noapte, ajutat de Lucullus, îi organiză pe grupe de luptă 
şi le distribui arme de la magazia cohortei. Dincolo, la Colegiul săracilor, 
Offas, cu sprijinul lui Sargetius, reuşi să stringă numeroşi săraci şi să le 
dea arme. La ivirea zorilor, unitățile de luptă ale tinerilor şi săracilor, 
împreună cu cele două centurii păstrate pentru apărarea Porolissumului, 
porniră pe cărări tainice spre Valea Zimbrilor. În fruntea lor mergea 
procuratorul însoţit de Sargetius. Spre seară ajunseră la locurile stabilite 
pentru fiecare centurie şi fiecare pilc de luptători din grupul tinerilor şi 
săracilor. Toată noaptea ce urmă, iscoade bine alese urmăriră mişcările din 
tabăra duşmană. Spre uimirea lor, în zori — când aşteptau cu încordare 
începerea luptei — se întinse fulgerător vestea că hoarda pierise în pădurile 
de dincolo de Samus. Ce se întâmplase? Năvălitorii aşteptau întăriri? 
Pregăteau o lovitură printr-un mare ocol, făcînd o manevră de încercuire? 
Fugiseră de teamă? Astfel de întrebări frămîntau pe procurator, în clipa 
cind străjile anunțară sosirea unei solii de pace, trimisă de căpetenia 
gepizilor. În fața acestei situaţii, Sargetius ceru învoirea procuratorului şi 
porni în goana calului de-a dreptul prin păduri, spre ferma sa din cotul cel 
mare al rîului Samus. 

upă ce străbătea Porolissumul printre cartierele Marodava şi 
Serdos, piriul Zerdis ocolea templul lui Mithras şi Cringul lui 
Pan, apoi se îndrepta spre răsărit, şerpuind printre dealuri până 
se vărsa în râul Samus. Acolo, la locul de întîlnire, pe malul sting al 
Samusului, se întindea ferma lui Sargetius, rămasă moştenire de la bunicii 
dinspre mamă. Conacul fermei era o villa rustica, mai mică decît aceea de la 
Porolissum, fără atriu şi peristyl. În spatele villei, spre deal, se întindeau 

două construcții lungi de lemn: într-una se înşirau încăperile-locuinţe ale 
sclavilor, iar în cealaltă, magaziile şi staulele. Alături, pe o cuprindere mare 
de-a lungul Samusului, la vale, era ferma lui Laetius Vitalis, considerată de 
tabular drept cea mai întinsă şi bogată moşie din această parte a Daciei. 
Vecinătatea îl înfuria mult pe bogatul fermier, îl chinuia gîndul că urmaşul 
dacilor va rămâne stăpânul fermei sale, după părăsirea Daciei de către 
Roma. Mai departe, în susul Samusului se întindeau pădurile şi plaiurile pe 
care păşunau turmele lui Sargetius, iar în partea opusă, în josul apei, pe 
brațul de întoarcere al cotului rîului, erau pajiştile pentru turmele lui 
Laetius Vitalis. Pentru a ajunge de la o stină la alta pe drumul cel mai 
scurt, trebuia trecut de două ori prin apa adiîncă şi repede, de aceea 
ciobanii lor se vedeau foarte rar. 

Aşezarea celor două stine, despărțite de cotul împădurit al riului, 
uşurase în mare măsură adăpostirea pe timpul iernii a cetei de daci liberi a 
lui Diurpanneus şi a celei de sclavi fugari a lui Pollio. Diurpanneus se 
ducea des la Porolissum, împins de dorul după Opilia şi de strădania de a o 
găsi pe Diegia. Totodată, era un bun ajutor pentru Sargetius şi Rundacitulp 
la pregătiri, pentru ziua cînd se va porni retragerea legiunilor. Încă din 
toamnă doi flăcăi din ceata lui plecară peste munţi, cu îndemnul de a 
stringe cît mai mulți oameni şi a-i pregăti pentru luptă. Cît despre Pollio, 
focul lui rămăsese acelaşi: dorul de Dazia. Răbdase cu tăria dată omului de 
speranță, convins că venirea primăverii va aduce fata la fermă. Cînd se 
topise zăpada, Offas pornise spre Ampelum cu un car de vase, trăsese la 
taberna lui Tenax şi-l rugase să cheme pe Dazia cu tatăl ei. Sfirşitul fusese 
aşa cum prevăzuse: dacul nu se încredea decît în oameni pe care îi cu- 
noştea bine. Cu toată potrivirea răboajelor ce le aveau, bătrinul se arătase 
de neînduplecat: 

— Te du să spui lui Pollio că pe fată i-o dau, că şi eu l-am îndrăgit mult, 
dar n-o poate lua de-aici nimeni făr-de el! De unde să ştiu că răbojul nu-i 
furat sau pierdut, ori că el n-a plecat la zei, doborit de vreun mişel? Să-mi 
las fata pe miini străine, s-ajungă sclavă? Cînd o fi cu putinţă, i-o aduc eu! 

Pollio se împrietenise cu bătrinul Hadciper, baciul turmelor, ajutindu-l 
la treburi. Artemidorus, aciuat pe lingă actorele Velleius, omul de încredere 
de la fermă, devenise un fel de vilic. Numai Timacus stătea mai mult cu 


sclavii fugari, ferindu-se să fie văzuți de oamenii lui Laetius Vitalis. 
Aşa se desfăşura viaţa la fermă, cînd Opilia şi Alliana s-au hotărît să se 
ducă acolo, dornice să-şi desfete privirile la frumusețea pomilor înfloriți. 


Apoi mai era şi noul oaspete al fermei: un pui de urs. Ursuleţul fusese găsit 
de sclavii lui Pollio scheunînd lingă trupul mamei zdrobită de copitele şi 
străpunsă de coarnele zimbrilor. Dar sufletul de fată ascunde multe: Opilia 
ținea să fie mai mult timp în apropierea lui Diurpanneus, iar Alliana ştia că 
Sargetius va veni acolo o dată cu începerea lucrărilor de primăvară. 

În după-amiaza zilei cînd decurionul aducea la Porolissum vestea 
năvălirii gepizilor, Alliana şi Opilia se aflau lingă ţarcul puiului de urs, 
înveselindu-se de ghidugşiile lui: se cățăra pe prepelecii înfipți de 
Artemidorus, alerga prin ocol sau se urca pe ţarc pină-l oprea plasa de 
curpeni, bine împletită, care acoperea tot birlogul lui. Fetele îl urmăreau cu 
încîntare. 

În liniştea ce le înconjurau, auziră strigătele actorelui. Velleius le căuta. 
Avea vocea sugrumată de îngrijorare. Aflind de năvălirea gepizilor, îşi 
pierduse capul. Diurpanneus era plecat la stină, împreună cu Pollio. Cei doi 
oameni trimişi de Sargetius aduseseră actorelui cuvintul stăpinului în 
legătură cu ascunderea fetelor, apărarea fermei şi împrăştierea turmelor 
sus în munți, în caz de pericol. Se ştia din bătrîni că năvălitorii se fereau să 
dea luptă fățişă cu centuriile, căutînd să atace mai mult fermele şi stinele, 
pierind dincolo de hotar în păduri cu prăzile şi cu turmele. Diurpanneus se 
întoarse seara tirziu şi, aflind veştile, plecă împreună cu Velleius înapoi la 
Pollio. La stină se sfătuiră şi cu bătrinul Hadciper, care văzuse în lunga lui 
viață multe năvăliri din miazănoapte. Strinseră la un loc sclavii fermei, pe 
cei din ceata lui Pollio şi dacii lui Diurpanneus şi îi împărțiră, unii pentru 
apărarea villei, iar alții a stinei. Dimineaţa, oameni aleşi ca străji, se 
îndreptară spre locurile de pîndă. Ziua trecu în linişte. Spre seară panica se 
întinse dintr-o dată: la Velleius veni înspăimîntat Anicetus, actorele lui 
Laetius Vitalis — uită de ura dintre stăpini — şi îi ceru ajutor. Oamenii lui 
luaseră urmele unei cete de gepizi, şi numai uniți i-ar fi putut alunga. Totul 
s-a petrecut cu o iuțeală ameţitoare: actorele Anicetus lovi dinspre rîu, iar 
de la deal Diurpanneus cu Pollio. Prinşi ca într-un cleşte, gepizii sloboziră 
valuri de urlete, pierind în hățişuri. 

Alliana şi Opilia au stat mult timp în villă, cuprinse de teamă, cu toate 
că se simțeau împinse de curiozitate să vadă lupta. Ştiind că cetele plecate 
se aflau dincolo de ferma lui Laetius Vitalis, pe plaiul în urcuş dintre rîu şi 
pădure, în liniştea ce cuprinsese toată valea, fetele ieşiră din casă şi aler- 
gară spre fundul ogrăzii. De pe un dimb priviră îndelung, cu mîinile 
streaşină la ochi, nereuşind să desluşească ceva prin picla groasă. În 


încordarea şi îngrijorarea lor, nu simţiră nici o mişcare prin tufişurile din 
apropiere, pînă în clipa cînd braţele puternice a doi gepizi le-au strîns cu 
putere, le-au astupat gurile şi au dispărut cu ele în pădure. Privindu-i, 
fetele se îngroziră de chipurile înfricoşătoare ce le purtau în goana cailor: 
plete lungi, arămii, slinoase, lungi pînă peste umeri, ochi spălăciți cu 
căutături crude, fălci puternice, mustăți pleoştite şi bărbi încâlcite. 

Se lăsă seara şi apoi noaptea. Ei străbăteau fără oprire păduri 
neumblate, văi cu povirnişuri repezi, plaiuri întinse şi înainte de ivirea 
zorilor sosiră în tabără. Duseră fetele în fața lui Gerthorund, căpetenia 
hoardei, un bărbat tînăr, voinic, cu părul auriu, fața singerie şi pieptul lat, 
îmbrăcat cu un fel de tunică din blană de lup, bine rostuită pe trup. 
Pătrunse de răcoarea nopții şi de spaimă, se îngroziră la vederea lui. Nu 
pricepură nimic din tot ce vorbeau cei ce intrau şi ieşeau din cortul căptușit 
cu postavuri colorate, pardosit cu covoare groase, pînă în clipa cînd îl 
aduseră pe un moşneag, un captiv pe care căpetenia îl ținea ca sclav şi îl 
folosea ca tălmaci. 

Cînd Gerthorund află că în puterea lui se găsea nepoata procuratorului, 
izbucni într-un hohot nestăvilit de ris şi bătu cu piciorul în pămînt. Porunci 
să se pregătească un cort bun pentru fete. 

(WV ub un fag de la marginea unei poiene din pădurea în care 
> pregătise lovirea gepizilor, procuratorul aştepta solia năvălitorilor. 
A Ziua frumoasă de primăvară era spre sfirşit, soarele coborise către 

crestele munţilor. Două zile Metrobius, Lucullus şi Offas alergaseră fără 
răgaz, îndeplinind tot ce le ceruse Sargetius, iar Rundacitulp îl urmase pe 
quattorvir pretutindeni. În scurtul răstimp de încordare, procuratorul nu 
scăpase din vedere pe Lucullus şi Metrobius. Sclavul filozof se bucura de 
respect printre tinerii din Porolissum. 

Aşezat pe o buturugă, lustus Valentinus cerceta pe rînd pe fiecare, cu 
gindul pornit departe. Situaţia i se părea destul de încilcită. Imperiul era 
şubred. Împărații se proclamau şi se alungau de armată. Răscoalele 
popoarelor asuprite de Roma se ţineau lanț. Noua credinţă în învățătura 
galileanului schimba sufleteşte oamenii. Triburile barbare din afara 
imperiului năvăleau în hoarde nepotolite, jefuiau, omorau, şi se retrăgeau 

fulgerător. Cu toate acestea se obişnuise, însă de două zile îl frămîntau alte 
gînduri, lipsite de conturare. Întrezărea prin negura viitorului ridicarea 
unor impresionante puteri noi, emanate de la cei mulți: săracii şi sclavii. 
Nemulțumiți de soartă, se vor uni, vor lupta sfărimind totul, aducind 
îndreptări noi. Apoi mai erau şi tinerii. Şi ei reprezentau o forță, şi ei 
începeau să vadă lumea cu alți ochi; pentru mulți sclavia era o stilcire a 
demnității omului. De la tineri, gîndul îi reveni iarăşi la Metrobius. lustus 
Valentinus începu să zimbească. Intui că aceste frămintări nu constituiau 
de fapt propriile sale idei, ci crimpeie din prelegerile sclavului filozof. Ca o 
scînteie, un gînd îl fulgeră: Ce ar fi să-l descoasă de-a dreptul pe Metrobius? 
Pînă ce garda va aduce de la Sarnus solia gepizilor va trece timp. Dar gîndul 
ce-l fulgeră îl şi înfiora: dacă sclavul îl va înfrunta cu vorbe nepotrivite? 
Totuşi, se hotărî. Încercarea tot trebuia făcută odată. 

— Haideţi să rupem tăcerea! Spuneţi ceva, tu, Offas, ori tu, Metrobius! 
îndemnă el, căutîindu-şi o poziție mai bună pe buturugă. 

Offas îl privi încurcat. Despre ce ar putea să vorbească procuratorului? 
El ştia să frămînte şi să modeleze lutul, nu să vorbească frumos. Murmură 
tulburat: 

— Eu... ce să spun? Să-l auzim pe Metrobius! El are totdeauna ceva de 
lămurit... 

Privirile se îndreptară spre sclav. Îndemnul procuratorului nu-i 
răscolise liniştea. Începu să vorbească fără grabă: 

— Vrei să rupem tăcerea, lustus Valentinus?! Despre ce am putea să 
vorbim? De fapt, fiecare om poartă multe în suflet şi ele îi vin în minte mai 
ales în clipele cînd stă de vorbă cu sine însuşi. Gîndurile rămîn însă de cele 
mai multe ori în noi, nu ne încumetăm să le dezvăluim şi altora. Şi ştii de 
ce? Pentru că oamenii care stau de vorbă cu ei înşişi sînt îndeosebi sclavii şi 
săracii. Dacă cineva izbuteşte să se apropie de sufletele lor, să le cîştige 
încrederea, minţile acestor oameni se dezleagă, inimile lor se deschid. 

Procuratorul îl învălui într-o undă de admiraţie. Făcu semn la toți să se 
aşeze. Repetă îndemnul cu multă căldură: 

— Spune mai departe, Metrobius! Zici că poţi să-i faci şi pe sclavi să-şi 
deschidă inimile? 

— Cine nu le-a pătruns în suflete, Iustus Valentinus, nu are cum să-i 
înțeleagă. Aşa umiliți şi chinuiți, cum sînt, se simt oameni în momentele 
cînd stau de vorbă cu ei înşişi. Ştii ce devin ei în acele clipe, Iustus 
Valentinus? Nişte revoltați, gata să se ridice împotriva ordinii lucrurilor. 

Atunci doresc să se întimple ceva: potop şi cutremur, foc şi lavă, secetă şi 
uragane, să piară tot. Îi cunosc destul, suferinţa lor m-a zguduit adînc. 
Pentru asta am pornit în lume, să văd ce este sclavia, să pătrund cu mintea 
în gîndul sclavilor, să-mi dau seama ce... 

— Cum vine asta?! îl întrerupse procuratorul, uimit peste măsură. Tu 
n-ai fost, tu nu eşti sclav?! 


Metrobius îşi strînse fălcile. Sosise momentul să se destăinuie. Fața lui 
se împietri. Fusese furat de propriile-i reflecții, nu mai putea să dea înapoi: 

— Nu, Iustus Valentinus! Nu sînt şi n-am fost niciodată sclav! răspunse 
cu un zîmbet plin de o linişte lucidă. Cu mine s-a petrecut un fapt 
nemaiintimplat vreodată. 

Tribunul îşi descheie tunica şi-şi slăbi centura, tulburat de cele auzite. 
În fața sa se afla un om cunoscut de multă vreme, dar pe care totuşi în fond 
nu-l cunoscuse. Însă cel mai frămîntat părea Offas. Magisterul Colegiului 
săracilor îl avea pe sclav de mult timp ca ajutor. Ce se petrecea cu el?! Îl 
chinuiau duhurile rele? 

— V-am răscolit sufletul, şi este de înţeles, continuă Metrobius. Să nu 
mergeţi cu gindul pînă acolo, încît să începeţi acum să vă temeți de mine. 
Îmi pare rău că nu-i aici şi Laetius Vitalis. Dar, presupunînd că l-aş îmbuna 
cu vorbele mele, ce ar însemna un stăpîn de sclavi schimbat în bine, față de 
miile de schingiuitori? Nu stăpiînii de sclavi să fie buni, ci sclavia să dispară! 

Rundacitulp îl ascultase la început din curiozitate, apoi din interes. 
Cele auzite îl contrariau. Cum să se desființeze sclavia?! N-ar mai avea cine 
munci pămîntul fermelor, n-ar mai exista ajutoare pentru negustori! Şi ce s- 
ar face imperiul cu atitea lucrări de drumuri şi de construcții publice? Nu 
se mai putu stăpîni şi-l întrerupse pe Metrobius: 

— Cind nu va mai fi sclavia, sărăcia şi foametea se vor întinde 
pretutindeni! Puterea regilor şi împăraţilor nu stă numai în armată, ci şi în 
numărul sclavilor. Puterea vine de la bogăţie, iar aceasta la rîndul ei de la 
sclavie! 

— Da, da, Rundacitulp! rise Metrobius. Să ştii că nu greşeşti, în adevăr 
puterea purcede mai mult de la sclavie. Marii faraoni, regi ai Egiptului, 
depre care au rămas multe însemnări în piatră şi pe papiruse în biblioteca 
cea mare de la Alexandria, au reuşit să înalțe monumente uriaşe numai 
pentru că a existat sclavia, fiindcă au avut putere să facă din popor robi. Cît 
despre tine, Rundacitulp, cauţi să fii de partea lui Synethus. Ce s-ar face 
bogatul şi lacomul negustor, sau unul ca Laetius Vitalis, fără sclavi? 

Stind cu coatele pe genunchi şi cu capul sprijinit în mîini, Lucullus îl 
privea dintr-o parte. Îşi aminti de „rătăcirile” sale filozofice, în taberna „La 
bogăţia lui Cressus”. Încă de atunci încolțise în mintea lui gîndul că 
Metrobius nu este sclav. Oare cine ar putea să fie? Cu ce scop a înființat 
academia? Aceste întrebări, şi altele, îl făcură să nu dea importanță 
discuţiei despre sclavie. În cele din urmă, se hotărî chiar s-o curme: 

— Schimbi firul vorbelor cum vrei tu, Metrobius. Despre sclavie am 
auzit multe de la tine. Dar cum se face că, deşi sclav, susţii totuşi că nu 
eşti? 

— Sint Metrobius, şi trebuie să rămîn Metrobius-sclavul. Altfel prea 
mulți tineri din Porolissum ar fi zguduiți sufleteşte. Ei iubesc în mine, în 
egală măsură, filozoful şi sclavul. Acest lucru să nu te surprindă, de fapt de 
mult nu mă mai socotesc sclav, şi asta Iustus Valentinus a văzut-o. Laetius 
Vitalis nu se mai poartă cu mine ca un stăpîn față de sclav. Şi am înţeles de 
ce, mai ales de cînd academia din Porolissum a ajuns să fie cunoscută pînă 
departe. Dar v-am pus destul la încercare răbdarea. Tu ştii, Lucullus, am 
ascultat prelegerile lui Plotin şi pe ale lui Ammonius Saccas, am fost la 
Alexandria Egiptului şi la Roma, am umblat şi prin alte părți, dar nu ca 
sclav, ci ca om liber. Pe atunci eram tînăr, cunoşteam bine filozofia lui 
Pitagora, pe a lui Aristotel, pe stoici şi epicurieni. Toate aceste filozofii, chiar 
şi a lui Plotin, nu m-au ajutat să găsesc răspuns la întrebările ce-mi 
chinuiau sufletul şi mintea. Una din ele m-a frămîntat cel mai mult: de ce 
sclavii sint socotiți de stăpiînii lor în rîndul animalelor? lată dar marea 
nenorocire a vremurilor noastre: o parte din oameni a înrobit pe cealaltă. 
Această frămîntare m-a împins să îndur un timp viaţa de sclav. Îmi dădeam 
seama că numai trăind alături de ei, suferind ca ei, îşi vor deschide inimile 
față de mine, voi reuşi să pătrund adînc în cugetul lor. Am trăit viața de 
sclav şi am căutat să fiu socotit cu adevărat sclav. În vremea aceea, aveam 
un prieten foarte apropiat sufleteşte, pe care îl iubeam ca pe un frate. Şi el 
mă avea în inimă la fel. l-am destăinuit ce gînd mă frămiînta: vream să 
trăiesc viața de sclav timp de zece ani, apoi să redevin liber, să pun bazele 
unei filozofii a sclaviei, sau, mai bine zis, a unei filozofii împotriva sclaviei. 
Am făcut legămiînt, l-am însemnat pe un pergament şi l-am întărit cu 
sigiliul unui oficiu public. La împlinirea celor zece ani, arătînd dovada 
scrisă, oricine mi-ar fi fost stăpînul, avea obligaţia să-mi redea libertatea, 
primind în schimb preţul plătit la cumpărarea mea. Pergamentul acela nu l- 
am luat cu mine, de teamă să nu-l pierd. Acum, cei zece ani s-au scurs. În 


acest răstimp am schimbat şase stăpîni, unul mai rău decît altul. Dintre 
toți aici de față, numai Offas ştie că în urmă cu două săptămîni m-a căutat 
un negustor din Insula Rodos — acolo trăieşte prietenul meu — care mi-a 
adus pergamentul şi banii necesari răscumpărării. Aşadar... 

— Dar nu va fi nevoie de nici un ban! izbucni procuratorul, tulburat 
peste măsură. Eşti liber, Metrobius! Ţi-ai reluat libertatea chiar din clipa 
asta! 


— Stai, Iustus Valentinus, îți cer puţină îngăduinţă, mai am ceva de 
spus. Aceşti zece ani mi-au dat putinţa să înțeleg îngrozitorul chin al 
sclavului: nu înfometarea, nici torturile, nu munca istovitoare, ci 
deznădejdea, năruirea oricărei speranțe. Aflat într-o astfel de stare 
sufletească, totul în el se destramă, devine mincinos, fură, linguşeşte, 
urăşte, pierde simțămîntul de om şi cade în rindul animalelor. lată dar care 
este înfiorătorul adevăr. Acum, lustus Valentinus, înţelegi de ce tinerii din 
Porolissum s-au schimbat aşa de mult, de ce privesc cu alți ochi sclavia, 
socotindu-i pe sclavi ca pe nişte semeni egali lor. Dar va trece multă vreme 
pînă cînd toată lumea se va convinge de acest lucru. 

— Aşadar, acesta eşti, Metrobius?! murmură procuratorul. Şi ce ai de 
gind să faci? Pleci din Porolissum? 

Metrobius rise, ştergîndu-şi sudoarea de pe față. 

— Am spus-o, Iustus Valentinus. Rămîn Metrobius, sclav eliberat şi 
sărac. Nu pot părăsi Colegiul săracilor şi pe Offas, nici pe Sargetius şi 
Lucullus, ori pe tinerii de aici, şi nici pe tine, Iustus Valentinus! 

Procuratorul zimbi mult înveselit — îi plăcuse încheierea — se întoarse 
şi-l căută cu privirea pe contubernal: 

— Ce se aude? N-a sosit solia? 

— Tocmai pentru asta am venit, răspunse acesta. Am văzut-o urcînd 
încoace cu garda noastră. 

— Să-i aduci mai repede pe trimişii căpeteniei barbare! 

Se ridică de pe buturugă. Îl mişcase mult cele povestite de Metrobius, 
de aceea schimbase vorba. Nu uită însă să răspundă dovezii de dragoste şi 
respect ce o avusese din partea omului învățat, care trăise în sclavie numai 
pentru a-şi potoli setea de cunoaştere, din năzuința de luptă împotriva 
răului: 

— Îţi sîntem recunoscători, Metrobius, pentru că ai îndrăgit aceste 
locuri. Şi, ca să-ţi arăt înalta mea preţuire, mă leg în fața zeilor că, după ce 
alungăm pe gepizi şi ne mai liniştim, voi pune să se înalțe alături de for o 

clădire asemenea unui templu. Acolo va fi academia din Porolissum, 
condusă de filozoful Metrobius! 

În faţa lui Iustus Valentinus se aduse solia lui Gerthorund, formată din 
bătrinul sclav tălmaci şi doi gepizi, unul tînăr, înalt, iar celălalt mărunt, mai 
în vîrstă. 

— Ne rugăm zeului nostru pentru sănătatea ta! începu cel tînăr în 
limba lui, fără ca cei de față să înţeleagă vreo vorbă. Am venit cu gînduri 
bune. 

Tălmaciul repetă în limba Romei cele spuse. Procuratorul răspunse la 
salut în numele împăratului. 

— Căpetenia noastră, Gerthorund, vrea să trăiască în pace cu voi, 
romanii. De aceea îţi va trimite înapoi fetele, pe Alliana şi pe Opilia! 
continuă cel tînăr. 

Auzind rostit numele fetelor, Iustus Valentinus păli. Bătrinul tălmaci 
nu-l lăsă să se frămînte prea mult: 

— Cele două copile au fost răpite de la o fermă. Una ne-a destăinuit că 
e nepoata ta. Ele se găsesc acum în tabăra lui Gerthorund şi, dacă nu te 
învoieşti cu ceea ce-ţi cere, le va face sclavele sale, va pieri cu ele în pădurile 
fără sfirşit de la miazănoapte. 

Tremurînd, procuratorul privi în jur, căutînd pe cineva. Uitase că 
Sargetius plecase spre fermă. 

Gepidul cel tînăr arătă condiţiile, iar bătriînul le tălmăci: 

— Gerthorund cere să-i dai pămîntul de dincolo de Samus. Vrea să se 
aşeze acolo cu hoarda lui. El se leagă să nu mai năvălească după prăzi. Dar 
şi tu trebuie să-l încredinţezi că centuriile tale nu-l vor ataca. Va aduce 
fetele numai după ce va avea dovada că respecti înțelegerea. 

Iustus Valentinus îşi pierdu de tot cumpătul. Privirea lui se tulbură. La 
o astfel de nenorocire nu se așteptase. Se găsea prins între două condiții 
grele: pe fată — se gindea la Alliana — nu putea s-o sacrifice, lăsind-o în 
miinile gepizilor, iar din cuprinsul imperiului nu înțelegea să cedeze nimic 
fără ştirea împăratului. Dacă Sargetius ar fi fost de față, ar fi putut amindoi 
să ia hotărire. 

— Din granițele imperiului nu cedăm pămîntul cerut! interveni 
tribunul, văzînd că procuratorul se pierduse cu totul. Căpetenia voastră să 
se mulțumească mai bine cu o răscumpărare bună: aur, grîu, vite şi altele. 
Să ne dea fetele, să părăsească Dacia şi să nu mai năvălească peste hotarul 
nostru! 


Solul cel tînăr se mulțumi să clatine din cap, semn că nu primea 
propunerea. De mult Gerthorund căuta un loc bun pentru a se aşeza cu 
hoarda. Întîmplarea cu răpirea fetelor o socotea drept un ajutor trimis de 
zei. Se pregăti să nu cedeze. 

Văzind că tăcerea se prelungea, Metrobius se ridică de pe buşteanul pe 
care sta şi începu să vorbească rar, fără ton de amenințare: 

— Iustus Valentinus, îți vorbeşte acum un om liber, unul care n-a 
trecut prin viață fără să nu înțeleagă cele ce se petrec în jurul său. Socotesc 
că imperiul este destul de şubred. De acum înainte tot mai multe hoarde se 
vor năpusti peste hotarele lui, atrase de bogăţie şi de o viaţă mai împlinită. 
Ele sînt întocmai ca fluturii şi gizele de noapte: atrase de lumină, se reped 
spre flacără, fără să ştie că-şi ard aripile. Pătrunzind în imperiu şi 
stabilindu-se într-un loc, aceste popoare năvălitoare se vor pierde repede, 
topindu-se printre cei în mijlocul cărora s-au aşezat. Se apropie frămîntarea 
cea mare şi contopirea neamurilor, lustus Valentinus! Se vor trage alte 
hotare, iar între ele se vor vorbi alte limbi, izvorite din amestecul graiurilor. 
Pentru ce atunci să te aşezi împotriva prefacerilor? De ce să nu fie salvate 
viețile şi sufletele celor două copile? Primeşte cererea gepizilor, întăreşte 
prin legămint condiţiile lui Gerthorund şi te vei convinge că, deşi ai pricinuit 
un rău, pe care şi aşa imperiul şi Roma nu l-ar simți, ai făcut ceva bun 
pentru cei ce trăiesc în Dacia! 

Bătrinul sclav tălmăcise la răstimpuri gepidului tînăr cuvintele rostite 
de Metrobius. Pe măsură ce asculta, fața i se lumina de un zîmbet plin de 
speranțe. De cînd văzuse cele două fete nutrea pornirea ca, după liniştire, 
să-şi caute o astfel de soție. 

Cei din jur aşteptau hotărîrea procuratorului. Nimeni nu bănuia ce 
frăminta el în minte. Grija de Alliana, asupra căreia se revărsa dragostea lui 
părintească, îl făcea să fie prevăzător. Se întoarse spre tribun, apoi spre 
decurionul ce comanda garda ce însoţise solia, şi ordonă: 

—  Decurioane, vei merge cu bătrinul sclav pînă în tabăra lui 
Gerthorund cu o solie din partea mea. Iei cu tine doi legionari. Pe aceşti doi 
soli gepizi îi declarăm ostateci. Ei nu vor fi eliberați, decît cînd ne vor aduce 
fetele! 

— Dar Gerthorund nu le va da pînă nu va şti dacă te învoieşti să se 
aşeze pe pămîntul de lingă Samus, lămuri bătrinul sclav tălmaci, 
apropiindu-se de procurator şi şoptindu-i: Pot să-i spun că ceri şi eliberarea 

mea? Solul cel tînăr îi este frate, nu-l va lăsa în mîinile voastre. Mă voi ruga 
zeilor tot restul vieții pentru sănătatea ta! 

Iustus Valentinus redeveni stăpin pe sine. Nu se mai temea de viața 
fetelor. Rosti cu hotărîre: 

— Să-i spui lui Gerthorund că primesc să se aşeze pe pămîntul cerut, îi 
las răgaz trei zile. Dacă va îndrăzni să se apropie de fete, cei doi soli vor fi 
spînzurați, iar hoarda lui nimicită! 

Bătrinul sclav tălmăci gepidului tînăr cuvintele procuratorului, apoi 
părăsi poiana, însoţit de decurion şi de doi legionari. 

cînd acesta îi vorbi despre condiţiile eliberării fetelor. Izbucni 
deodată, săgetindu-l cu priviri pline de ură: 

— Mi-ai trădat fratele, sclav ticălos! Nu se putea ca, văzindu-te în 
mijlocul alor tăi, să nu încerci să-i ajuţi. Trebuia să mă fi gîndit din timp la 
asta. Spui că te-a cerut şi pe tine? O să te dăm! Cum? Vom vedea! Cu 
romanii vreau să trăiesc în bună înţelegere. Ce va fi mai tirziu, nu ştiu... 

Tăcu. Apoi, parcă aducindu-şi aminte de bătrin, îl alungă. Afară, în 
întuneric, tălmaciul se opri, nehotărit încotro s-o apuce, frămintat de 
înțelesul vorbelor auzite. Un gind îi licări în minte: să asculte ce va mai 
spune Gerthorund. Porni înainte, înşelind vigilența străjilor, făcu un ocol şi 
se apropie de cortul lui prin spate. Se înfiora cînd înăuntru răsună vocea 
groasă a căpeteniei gepide: 

— Le vom da fetele! Ele sînt pentru noi un ajutor trimis de zeul nostru 
Wodan. Vom putea să ne aşezăm aici şi să trăim în pace cu romanii. Dar pe 
ticălosul de bătrin, fiindcă ne-a trădat solia, îl vom omori încercînd pe el 
săgețile! 

Înfricoşat, bătrînul se îndreptă în fugă spre cortul unde ştia că se aflau 
fetele închise. În faţa corturilor împrăştiate pe plaiul ce urca în pantă 
domoală, pilpiiau flăcări deasupra vetrelor. Se ascunse într-un tufăriş, 
aşteptind ca somnul să-i învingă pe cei ce mai stăteau în jurul focurilor. 
Cînd cocoşii taberei vestiră miezul nopții, se pregăti să pornească. Dar nu 
apucă să facă nici o mişcare, rămase țintuit locului. Cu tot auzul său slăbit 
de vîrstă, distingea alături un foşnet, ca şi cum cineva îl pindea: 


@  erthorund ascultă pe bătrinul sclav, rizînd cu poftă, pînă în clipa 


— leşi încoace, bătrine! auzi de dincolo de tufăriş. Te caut de mult timp. 
Vrei să scapi fetele? 


Recunoscu vocea. Era a unui flăcău gepid, crescut şi îngrijit mai mult 
de el. leşi, călcînd încet, bintuit de îndoială şi teamă. 

— De unde ştiai că sînt aici? Pentru ce mă cauţi? îi 

În faţa lui, tînărul se contura în întuneric ca o pata neagră. Se opri în 
apropierea lui. 

— Vreau să te ajut, moşule. Ştii cum se gîndeşte Gerthorund să-ţi 
pedepsească trădarea? 

— Am auzit, flăcăule! De tine nu mă feresc, vreau să fug, să fiu departe 
la ivirea zorilor, dar nu-mi dă pace inima să las pe cele două copile pradă 
deznădejdii. Încerc numai să trec pe lîngă cortul lor, să le şoptesc că în 
curînd vor fi eliberate. Durerea şi spaima din suflete nu cred că le lasă să 
doarmă. 

Tăcu dintr-odată, auzind cum flăcăul ride înfundat. 

— De ce te bucuri? Tu nutreşti alte gînduri? 

— Da, să le scap de aici. Nu trebuie să ajungi la cort, pentru că ele nu 
mai sînt acolo. Cind a căzut întunericul, Gerthorund şi celelalte căpetenii 
aşteptau neliniştiți întoarcerea voastră, a soliei plecată la romani. Eu am 
dat fuga la fete. Poate că a fost spre norocul lor strădania ta de a mă învăţa 
limba Romei. Le-am tăiat legăturile şi le-am scos din tabără. Acum stau 
ascunse în pădure. Miine la revărsatul zorilor vor pleca mai departe. Aflind 
că Gerthorund a pus să te omoare, m-am gîndit că singura ta scăpare a 
rămas fuga. Te-am căutat mult, pînă mi-a dat în gînd să te aştept prin 
preajma cortului fetelor. Să mergem la ele, bătrine! Tu te vei descurca mai 
uşor, porneşti cu ele mai departe în plină noapte. 

— Nu cumva pui la cale vreo ticăloşie, Grimhild? 

— Aşa îți spune sufletul? Sînt crescut la pieptul tău, am învățat multe 
de la tine. Aş fi gata să plec cu voi, dar sînt gepid, duşmănit de romani. 

Bătrinul îl îmbrăţişa cu dragoste: 

— Grimhild, feciorul meu, zeii îmi răsplătesc răbdarea şi căldura cu 
care te-am crescut şi învățat! Dacă ei îmi vor ajuta, voi face tot ce-mi stă în 
putere şi te voi lua la noi. 


Mişcat adînc, tînărul îl apucă pe bătrin de mină şi se pierdu cu el în 
întuneric. Din tabără, se porni primul cîntat al cocoşilor, de după miezul 
Nopții... 


Soarele se înălțase către vremea priînzului. Bătrinul mergea înainte, iar 
după el fetele. După două zile de chinuri, spaima lăsase pe fețele lor semne 
care poate că nu se vor mai şterge niciodată. Opilia se ținea mai dirză, se 
pregătise sufleteşte pentru viața de captivă. Alliana se mîngiia cu speranța 
că Iustus Valentinus va găsi o cale de înţelegere cu căpetenia gepidă. Şi mai 
era ceva: amîndouă păstraseră în suflete încrederea că aleşii lor — 
Sargetius şi Diurpanneus — nu vor cunoaşte odihna pînă nu le vor scoate 
din tabăra lui Gerthorund. Ţinind-o pe marginea unei păduri, bătrinul le 
îndemna la mers, urmînd o potecă bătută de fiarele din codru. Le povestea 
tot ce-i trecea prin minte, oprindu-se mai des la întîmplări legate de 
creşterea lui Grimhild. Ceea ce făcuse tinărul îl tulburase peste măsură. 
Într-un loc le ajută să treacă peste trunchiul unui copac doborit de furtună, 
le privi fețele palide şi începu să zimbească: 

— Dacă cineva m-ar vedea, şi-ar închipui că sînt dus de două zeițe, 
care vor să se înveselească luînd cu ele un moşneag, glumi el, pentru a le 
potoli teama. 

— Zeiţe chinuite! murmură Alliana. 

— Da, fetele moşului. Citeodată şi ele se lasă prinse şi purtate prin 
tabere de luptători, dornice să-şi mai petreacă timpul. 

Se întoarse din nou şi le privi. Clătină din cap şi îşi continuă mersul 
vorbind: 

— Să mă ierte zeii dacă păcătuiesc, dar voi nu arătați a fi romane, ci 
mai mult dace. În tinereţe, cu mult înainte de a cădea captiv, am stat cu 
centuria prin apropiere de Ampelum, pe valea riului Aureus, unde am 
cunoscut fete de daci curaţi. Mă gîndesc ce s-or fi zbătind tinerii ce v-au 
îndrăgit! Doar nu vor face nesocotința să pătrundă în tabăra lui 
Gerthorund. Gepizii sînt ca fiarele de codru cînd prind un duşman... 

— Taci! Se aude ceva! şopti speriată Opilia. 

Se opriră, ascultind cu încordare. Pe povirnişul de pe cealaltă parte a 
văii, printre tufişurile şi copacii rari, se iveau şi se pierdeau de-a lungul 
unei cărări mai mulți gepizi. Alergau în galopul cailor. Bătrinul le trase 
repede în dreptul unui desiş. 

— Dacă zeii sint cu noi, poate că nu ne-au văzut! le încuraja el. Să ne 
afundăm în pădure şi să grăbim mersul. Trebuie să vă ţineţi tari, fetelor! 

Căutară să alerge prin locurile în care desişurile erau mai bogate în 
frunziş. În urma lor ropotele se auzeau tot mai aproape. 

— Vin după noi! murmură Alliana îngrozită. Moşule, mai bine să stigăm 
după ajutor! 

— Dacă ne aud, ne dăm singuri în mîinile lor. Să ne grăbim! În sus 
pădurea e mai deasă. 

Nu înaintară prea mult. Caii gepizilor se vedeau aproape. Pădurea 
răsună deodată, pînă departe în susul şi josul văii, de strigătele fetelor, 
cerînd ajutor. Bătrinul căută în grabă un loc de apărare. Privirea îi căzu pe 
trunchiul unui fag, rupt mai sus de o statură de om, ros pe dinăuntru de 
putregai, formînd o scorbură adiîncă. Se repezi şi împinse în ea fetele, iar el 
rămase afară, pregătit pentru luptă. După cîteva clipe se văzu prins între 
sulițele gepizilor. 

— Ce, bătrine, aşa de lacom eşti? Ai furat amîndouă fetele? Una nu-ţi 
era de ajuns? rise unul dintre ei. 

— Înapoiaţi-vă la tabără şi spuneţi că nu ne-aţi găsit! îi imploră el. Mă 
voi ruga zeilor pentru voi! 

— Vorbeşti ca şi cum nu l-ai cunoaşte pe Gerthorund! reluă cel ce 
glumise. Avem poruncă să te aducem înapoi, viu sau mort. Haide, scoate-le 
de acolo, să le urcăm pe cai. După atita drum şi spaimă, trebuie că sînt 
frinte de oboseală. 

Bătriînul îşi trecea privirea de la unul la altul, ținînd sulița bine strinsă 
în miini, hotărît să se împotrivească, sacrificindu-şi viața. Pentru el, acolo 
sau în tabăra lui Gerthorund, tot moarte era. 

— Pe mine nu mă veţi duce viu în fața lui! strigă el. Dacă aveţi un pic 
de omenie în voi, lăsaţi-ne să plecăm departe! 

Pădurea răsună de hohotele de ris ale gepizilor. 

— Ţi-ai pierdut minţile, moşule? îl batjocori altul. Pe fete nu trebuie să 
ni le dai tu, le luăm noi. Cît despre tine, dacă vrei să fii dus mort la 
Gerthorund, o vom face şi pe asta! 

Porniţi să-l batjocorească pe bătrin, gepizii nu simţiră că din partea de 
sus a plaiului se apropiau pe brinci mai mulți oameni. Deodată pădurea 
răsună de chiote de luptă. Două topoare, mînuite cu dibăcie de după 
trunchiurile fagilor, doboriră doi gepizi. Alt gepid căzu ca trăznit, izbit în cap 
de o măciucă. 

Bătrinul nu apucă să se dumirească ce se întâmplă. Neclintit cu sulița 
în mînă, acoperea cu trupul său gura scorburii. Cei trei gepizi rămaşi în 
viață, văzînd pericolul, se avintară spre desişul pădurii, nu înainte însă ca 
unul dintre ei să repeadă sulița în pieptul moşneagului. 

Totul se petrecu repede ca o părere. Cînd ieşiră, fetele se văzură între 
Pollio, Artemidorus şi baciul Hadciper, amîndouă copleşite în egală măsură 
de bucurie şi întristare. Dar nu era vreme de pierdut. Cu multă îndemînare 
şi pricepere, Hadciper trase virful suliței din rană, puse frunze şi cîrpe pe 
pieptul bătrinului tălmaci, stringindu-l bine cu feşe, apoi îl rezemă de 
trunchiul scorburos. 


— Sintem plecați toți în căutarea voastră, povesti Pollio, aşezindu-se pe 
o buturugă. Nu ştia nimeni ce s-a întîmplat şi încotro, s-o apucăm. 
Sargetius cu Diurpanneus vă caută în partea cealaltă, spre tabăra hoardei. 
Noi ne găseam dincolo de coama dealului, pe coastă. Dacă nu strigațţi, erați 
pierdute. 

/oată noaptea Diurpanneus şi Pollio au răscolit pădurile şi văile 

din apropierea fermei, fără să dea de urmele fetelor. Spre ziuă, 

Timacus le aduse vestea că nişte tăietori de lemne întilniți în 
partea dinspre apus zăriseră doi gepizi în galopul cailor, purtind în braţe 
cite o femeie. Dimineaţa Diurpanneus se gîndi să dea de ştire lui Sargetius, 
dar pînă la urmă se hotărî ca, însoțit de cei mai curajoşi dintre oameni, să 
pornească spre tabăra gepizilor, iar Pollio cu Artemidorus să facă un ocol 
spre răsărit şi miazănoapte. 

În seara zilei cînd Sargetius sosi, găsi ferma aproape pustie. O bătrină 
sclavă îi povesti cele întimplate. Fără să-i mai aştepte, sări pe cal şi se 
îndreptă spre plaiul unde Gerthorund îşi avea tabăra. Abia spre ziuă reuşi 
să-l întîlnească pe Diurpanneus. Se sfătuiră îndelung. În plină zi nu se 
puteau apropia prea mult de năvălitori. Se hotăriră să pîndească orice 
mişcare în tabăra gepizilor. Nu aşteptară prea mult cînd printre tufişuri 
zăriră siluete de călăreţi. Înaintau urmînd ocolurile largi ale unei poteci. 
Momentul nu trebuia pierdut. Sargetius sări ca o nălucă asupra gepidului 
care mergea în frunte, încleştindu-şi mîinile în gîtul lui. Amîndoi se pră- 
văliră de pe cai la pămînt. Spre cel de al doilea se aruncă Diurpanneus, tot 
aşa de fulgerător. Ceilalţi gepizi — erau numai cinci — văzindu-se 
înconjurați de o duzină de oameni — ceata de daci a lui Diurpanneus — nu 
încercară să se opună. Gepidul căzut în mîinile lui Diurpanneus se lăsă 

moale, ca şi cum se bucura că fusese prins. Era Grimhild. Numai Sargetius 
cu gepidul doborit se mențineau în încleştare. 

— Dacă asta a fost voia zeilor! rosti Grimhild în limba Romei, fapt care 
îl miră pe Diurpanneus. Mă văzui şi în mîinile romanilor! 

Ceilalți se dădură într-o parte, privind lupta pe viaţă şi pe moarte dintre 
cei doi. Cînd Grimhild desluşi lucind în mîinile lor cuțţitele, începu să strige 
de răsuna valea: 


— Opriţi-vă! Nu trebuie să moară nici unul dintre voi! Tu, romanule, 
ține seama că ai în fața ta pe Gerthorund, căpetenia hoardei de gepizi. lar 
tu, Gerthorund, e bine să te gîndeşti că ai nevoie de prietenia unei căpetenii 
romane! 

Cei doi se descleştară o clipă, Grimhild le urmărea mişcările. Văzindu-i 
că se pregăteau să se înfrunte din nou, porniţi să se lovească de moarte, 
flăcăul începu să ridă, spunîndu-le în glumă: 

— Jur pe Wodan că amindoi sînteți plecaţi să dați de urmele fetelor şi 
amindoi vreți să le găsiți! De ce să vă luptaţi? Mai bine căutați-le împreună. 
Poate că umblind alături unul de altul vă veţi împrieteni şi le veți afla mai 
repede. 

Diurpanneus se aruncă între ei, atent să facă față- oricărei lovituri. 
Bănuia că aşa cum flăcăul vorbea limba Romei, o ştia şi căpetenia gepidă 
pe care o însoțea. 

— Da, acesta este adevărul, recunoscu el. Căutăm fetele! Pentru 
eliberarea lor vom lupta cu preţul vieţii! Voi ce ştiţi de ele? 

— Ne-au scăpat! răspunse Gerthorund, punîndu-şi cuțitul la 
cingătoare. Au fugit peste noapte, scoase din tabără de un bătrin. Sîntem 
plecați în căutarea lor. 

— Poate că pînă acum ele au fost găsite şi prinse de cetele tale, îl privi 
Sargetius cu neîncredere. Ştiu că ai trimis solie în tabăra romană, însă nu 
cunosc înțelegerea la care ai căzut cu procuratorul. De aceea, ca să fim 
încredinţaţi de eliberarea lor, vă luăm cu noi, pe tine şi pe tînăr. Eu mă 
numesc Sargetius, tu? 

— Ai auzit! Sint Gerthorund! 

— Spune-le, Gerthorund, să dea de veste că eşti la noi. Viața, nu-ţi va fi 
în pericol, cît timp hoarda va aştepta liniştită înapoierea ta. lar dacă fetele 
au fost găsite, să le aducă acolo de unde le-au răpit, la ferma de pe riul 
Samus! 


Peste valea largă a Samusului începuse să se întindă picla înserării. 
Aşezaţi în jurul unei mese, sub un măr încărcat de flori, stăteau liniştiți de 
vorbă. Se ospătaseră bine, golind mai multe rînduri de cupe, uitind că în 
dimineața acelei zile se înfruntaseră ca duşmani de moarte. 

— Gerthorund, acum ai prieteni printre romani, începu Grimhild. Să te 
aşezi cu hoarda prin apropiere, să faci ca gepizii să trăiască aşa cum îşi duc 
viața oamenii de aici. Eu unul aş vrea ca de astăzi să arunc de pe mine 
blănurile şi cozile de sălbăticiuni. De mult sint chinuit de dorința de a 
vedea cum arată un for, amfiteatrul, termele! Bătrinul pe care l-ai ţinut ca 
sclav mi-a fost ca un adevărat părinte. De la el am aflat multe despre 
romani, despre Dacia, despre imperiu şi de toată lumea. Şi pe tine te-a 
învățat limba Romei... 

— Dacă vreţi să rămînem prieteni, îl întrerupse Sargetius, să trăiţi 
alături de noi, trebuie să luați obiceiurile noastre şi să vorbiți limba 
noastră. Aici în Dacia a trăit un popor brav, muncitor, vesel, cu multă 
dragoste de țară. Roma l-a învins, i-a cotropit pămîntul, imperiul şi a întins 
hotarele peste ţara lui. Acum cei ce trăiesc pe aceste meleaguri sînt urmaşi 
de-ai dacilor amestecați cu romanii, vorbesc limba Romei şi, deşi mai simt 
curgind prin trupurile lor sînge dac, îşi dau seama că nu mai pot să 
întoarcă din mers atitea prefaceri. Tu ce ai de gînd să faci, Gerthorund? Nu 
poţi s-o ţii numai pe năvăliri şi jafuri! 

La întrebarea atit de fățiş pusă, Gerthorund se îmbujora, îşi privi blana 
frumoasă ce-i acoperea pieptul şi parcă se ruşina. 

— Nu ştiu! răspunse încurcat. Mă găsesc în mîinile voastre, iar fratele 
meu într-ale procuratorului. Acum nu mai pot ca, în schimbul fetelor, să-l 
scap. Trimisesem solia cu gînduri bune. Aş vrea o împăcare cu romanii. De 
aceea n-am făcut prădăciuni, n-am pus foc fermelor şi vicurilor voastre, ca 
altădată. Prinderea fetelor o socotisem drept un ajutor dat de zei. 

Sargetius rămase un timp pe gînduri, bătînd uşor cu degetele în masă. 
Ar fi vrut să fie de față şi procuratorul. 

— Spune-mi, Gerthorund, tu ai vrea să te aşezi cu hoarda înlăuntrul 
hotarelor imperiului? îl întrebă. 

— Aşa gîndisem! Să iau o bucată de pamînt pe Samus. 

— Ca un cuceritor, ori ca o căpetenie care vrea să se supună Romei cu 
tribul său? 

Gerthorund nu-şi pusese o asemenea întrebare. Răspunse nehotărit, 
căutînd să aleagă vorbele: 

— Nici eu nu ştiu cum. Aş vrea să viețuim în pace. 

— Eşti hotărît să trăieşti în prietenie cu noi, Gerthorund? Te întreb 
asta, pentru că mintea mea aleargă cu totul în alta parte. Nu cumva 
nutreşti năzuința să te aşezi cu hoarda pentru totdeauna în Dacia? Poate că 
a ajuns pînă la voi zvonul că Roma îşi retrage legiunile de aici. 

— Eu nu ştiu de-asta, răspunse Gerthorund. Şi chiar de-aş fi aflat, tot 
aşa făceam. Dacă imperiul părăseşte Dacia, aici va fi pămînt, case, ferme, 


viile. 

Sargetius se întoarse mai mult spre el: 

— Dar nu va pleca toată lumea! rise, bătindu-l uşor pe spate. 

Tăcu. Privirea i se întunecă, iar risul îi împietri pe buze. Dacă gepizii 
devin un pericol pentru cei ce vor rămine în Dacia? Dacă Gerthorund 
urmăreşte să cotropească vicurile şi fermele? Un fior îl răscoli, măsurindu-l 
cu privirea: 

— Dacă aş şti că celor ce nu vor pleca le va fi dat să îndure lovituri din 
partea ta, te-aş omori cu mîinile mele! 

Pe Gerthorund nu-l speriară cuvintele lui Sargetius. Îi potoli teama cu 
un răspuns potrivit: 

— Dacia are şi alți vecini, mai răi şi mai lacomi decît gepizii mei. Îi uiţi 
pe goți? Deşi sintem de acelaşi neam, ei ne urăsc de moarte. Vrei prietenia 
mea sau pe a goților? 

Sargetius nu mai avu timp să răspundă. Sări în picioare şi pornit în 
calea fetelor. Îmbrăcate curat şi odihnite, suferința prin care trecuse nu 
lăsase urme prea adinci. Pe fețele şi în privirile lor plutea o umbră, ca şi 
cum încă nu se simțeau în deplină siguranţă. Cînd îl văzu pe Grimhild, 
Opilia nu se putu stăpîni să nu strige, arătîndu-l cu mîna: 

— El ne-a salvat! El ne-a scos din tabăra gepidă! Gerthorund aruncă 
spre flăcău o căutătură rece. Pentru el, unele lucruri erau de neînțeles. Ştia 
că bătrinul tălmaci fugise cu fetele. 


CAPITOLUL IV 


TIRGUL NEVESTELOR 
1 


CWargetius se despărți de bătrinul Degidus destul de supărat. 

2 Bunicul îl mustrase. Gindi că poate anii ce-i ducea în spate îi 

AD zbise mintea, nu mai putea înțelege frământările de acum ale 
lumii. Porni spre atelierul de olărie, rotindu-şi din mers privirea pe 
deasupra pădurii, spre pintenul de stîncă unde se înălțase altădată cetatea, 
în timp ce în minte îi reveniră cuvintele bătrinului: 

— Ai face bine — dacă mai simţi curgînd prin vinele tale puţin sînge dac 
— ca atunci cînd pui la cale ceva pentru ajutorarea neamului, să te uiţi 
îndelung sus, spre ruinele cuibului de viteji! 

Pentru ce să privească într-acolo? El nu este un urmaş de-al 
tarabostelui care a stăpinit cetatea. Dar vorbele bătrinului continuau să-i 
răsune în urechi: 

— Şi de cîte ori vezi acele ziduri, să-ți aduci aminte de povestea lui 
Burio, adică a lui Butes. Numai aşa te va îndemna sufletul ce trebuie să 
faci! 

Supărarea se pornise de cînd cu venirea lui Rundacitulp, căruia nu-i 
spunea în alt fel decît „vîntură lume”. Însă în cea mai mare măsură îl 
tulburase alte spuse ale lui: 

—  Străbunicii şi strămoşii te privesc, Sargetius, de lingă Marele 
Zamolxis! Ei ştiu că tu ai rămas ultima lor speranţă! 

Ce trebuia să înțeleagă el prin asta, bătrinul nu voise niciodată să-i 
spună. Se mulțumea doar să pufăie de mihnire şi bătrinețe, mişcîndu-se 
neliniştit de la un loc la altul. În sinea lui, Sargetius nu se îndoia că bunicul 
îl iubeşte. De multe ori se gîndea la Rundacitulp. În acele momente îl înfiora 
un sentiment de respect, de supunere față de acela în care începuse să 
vadă întruchiparea poporului dac liber, a unei Dacii reînnoite. În clipele de 
mare frămîntare nu-şi mai găsea locul, îl căuta pe Metrobius şi se cufundau 
în discuții, făcînd cele mai ciudate presupuneri asupra schimbărilor pe care 


le-ar- putea aduce viitorul apropiat. Ajunsese să înțeleagă că regele 
simboliza unirea striînsă a dacilor în fața primejdiei. 

Din uşa atelierului îl zări pe Offas lucrînd la roata lui de olar. Se lupta 
cu lutul, îl modela parcă în duşmănie, încrâncenat, absorbit de muncă şi de 
gînduri. Părul negru îi cădea pe frunte în şuviţe încîlcite. Îmbrăcase de-a 
dreptul pe piele tunica veche, cenugşie. Miinile îi erau într-o continuă 
mişcare, păreau ale unui automat. 

— Dar ce te supără lutul? Astăzi îl frămînți prea tare, îi spuse, oprindu- 
se lingă roată. 

Scos din gînduri, Offas săltă spre el privirea: 

— Citeodată aşa lucrez! răspunse, fără să zimbească. Te văd vesel, ai şi 
de ce, dacă ne gîndim la spaima prin care aţi trecut, tu şi Diurpanneus. Mă 
rog zeilor pentru fericirea voastră şi a fetelor! 

— Te-am urmărit din uşă cum lucrai şi mi-am zis: iată pe magisterul 
Colegiului săracilor şi căpetenia cetei de săraci luptători. Privit dintr-o 
parte, prin lumina cenuşie pătrunsă prin fereastră, te asemănai cu 
Prometeu ferecat de stincă. Ce-ţi tulbură sufletul, Offas? 

Olarul începu să-şi curețe palmele pe poalele tunicii, aşa cum făcea 
întotdeauna. Lucra singur în atelier, ceilalți erau afară după treburi, la 
scosul lutului din groapă sau la pregătirea lemnelor pentru cuptorul de ars 
vasele. 

— Nu-mi dau seama dacă mă nelinişteşte ceva! Cite nu zboară prin 
mintea omului! 

— Şi la ce meditai? 

— La multe. La Grimhild, la tine, la Rundacitulp... 

— La Metrobius nu? 

Offas zimbi. În ochi i se aprinse o lucire vie. 

— Pe el îl port în suflet, mai ales de cînd am aflat cine este şi ştiu că nu 
mai e supus sclaviei. Le-am spus celor din colegiu că locul de comagister 
trebuie încredințat unui sclav, că urmează să aleagă pe altul în locul lui, şi 
ei au ales... 

— Pe cine? 

— Tot pe el. A strigat unul din adunare că îl socoteşte pe Metrobius mai 
sclav decît toți sclavii. lar de sărac... 

— Dar spre Grimhild de ce ai rătăcit cu mintea? Citeva clipe Offas îl 
privi fără să-i răspundă. Se ridică de pe scaunul său de olar şi-i puse mîna 
pe umăr: 


— Vezi tu, sufletele oamenilor poate că sînt la fel, deşi unii umblă 
îmbrăcaţi în toge, alții în tunici de sclavi, iar mulți mai poartă pe trupuri 
blănuri de animale. La toate astea cuget, le frămînt în mine, dar numai 
Metrobius ar putea să mă lămurească. Şi m-am mai gîndit la ceva: la fiica 
mea, lunilla. I-aş dori un soţ ca Grimhild. Într-o dimineaţă a venit în atelier 
gepidul şi a rămas aproape pînă la amiază. S-a minunat de meşteşugul 


meu. 

Offas se apucă să aşeze într-un loc mai ferit vasele lucrate. Sargetius îl 
ajută la treabă, în timp ce gindul îi zbură la Grimhild şi la încurcătura 
procuratorului cînd aflase că fetele, scăpate din tabăra gepizilor, se găseau 
în siguranță. De bucurie, Iustus Valentinus trimisese să-l aducă pe fratele 
lui Gerthorund în cortul său. Se arătase binevoitor, golind împreună multe 
cupe de vin. În aceeaşi seară au şi ajuns la înţelegere: Gerthorund se aşeza 
cu hoarda sa în afara Daciei, în apropiere de hotarul imperiului şi se lega să 
nu mai facă năvăliri după jafuri. În schimb, obținuse încuviințarea ca tri- 
mişi de-ai lui să poată veni la Porolissum după cumpărături — 
îmbrăcăminte, podoabe, lucruri de gospodărie — plătite cu aur, cu 
chihlimbar şi cu blănuri căutate. 

— Te-ai apucat să muţi dintr-un loc în altul oalele numai ca să-ţi faci 
de lucru. Spune-mi, Offas, ce-ţi mai arde sufletul? 

Faţa olarului se umbri. Murmură, cu o undă de reţinere: 

— Se petrec fapte în care nu vreau să mă amestec. Eu am în sînge ceva 
de grec şi de persan, n-am nimic de dac. Nu trebuie să mă bag în ceea ce 
pregătiți voi, cei ce vă socotiți urmaşi ai dacilor. 

Sargetius începu să rîdă. Îl cunoştea bine pe olar, îl iubea mult, cu 
încredere nețărmurită. 

— Ţi-am spus că atelierul ăsta e numai cu numele al bunicului, că de 
fapt îți aparţine. Ştii că-ți rămîne pentru totdeauna? 

— Nu înţeleg unde vrei să ajungi! 

— Ascultă, Offas, dacă legiunile părăsesc Dacia, tu pleci? 

— Încotro s-o apuc eu? Am femeie, copii... Cum să pornesc pe drumul 
pribegiei? 

— Atunci de ce nu vrei să te alături nouă? 

Mai luminat la față, Offas se opri din lucru, punîndu-şi mîinile în 
şolduri: 

— Ai adus-o bine cu vorba. Acum află ce mă arde în suflet: nu-mi place 
de Rundacitulp! O fi urmaşul acelui taraboste, pe care Sarmis îl sortise să 

rămînă rege al Daciei, însă nu văd în el căpetenia unui popor. Dacă mă 
întrebi pentru ce, îți răspund că aşa îmi spune inima. Ce e în sufletul 
omului se vede pe fața lui... 

— Bănuiesc de unde vine pornirea! murmură Sargetius cu amărăciune. 
Cum stai mai toată ziua alături de bunicul, nu se putea să nu ajungi să 
gîndeşti la fel ca el! 

— Poate că te înşeli. De multe ori l-am auzit pe bătrîn rostind de unul 
singur prin curte numele lui Rundacitulp, însă față de mine a vorbit prea 
puţin despre el. 

— Adineauri mi-a strigat, supărat, că ar fi bine să privesc din cînd în 
cînd sus, spre locul unde a fost cetatea... 

Offas îl străpunse cu privirea: 

— Ti-a spus ce trebuia. Bătrinul s-a gîndit că numai aşa îţi vei mai 
aminti de înaintaşii tăi! 

Sargetius se trase cîțiva paşi înapoi, mirat. 

— Ce se petrece astăzi cu tine, Offas? Nu cumva şi Metrobius îl are în 
suflet la fel ca tine pe Rundacitulp? 

— Nu pot să-mi dau seama. Mi-a spus, în ziua cînd ne aflam cu toţii 
strinşi în jurul procuratorului — eram în aşteptarea soliei gepizilor, tu 
plecaseşi spre fermă — că Rundacitulp arăta ca o fată fricoasă, care fusese 
luată să lupte cu năvălitorii. Dar să-l lăsăm în pace, tu poate că ştii mai 
multe! Spune-mi, rămiîi acasă, sau mergi cu mine spre colegiu? 

— Dacă nu te stinjenesc, pot să te însoțesc. 

Curtea largă a colegiului arăta plină de viață de cînd Servius locuia în 
încăperea din spatele villei vechi. Pe o bancă, sub un măr, aproape de 
intrare, stăteau de vorbă Metrobius şi Servius. Văzindu-i, Metrobius îi 
întîmpină: 

— Numai bine şi sănătate vă doresc! Vă spun şi eu ca oracolul de la 
Delfi: dacă nu veneați voi, veneam eu. Mă pregăteam să plec spre atelierul 
de olărie. Acolo văd minunile ieşite din mîna omului. Parcă aud cum 
vorbeşte lutul, îmi istoriseşte trecutul de frămîntări al pămîntului: de cînd a 
luat el ființă, cum au prins viață oamenii, animalele... 

— Aşa, Metrobius! îl întrerupse Sargetius. Cînd te porneşti, eşti ca o 
roată împinsă de şuvoiul apei. Ursitoarele te-au înzestrat cu darul frumos al 
vorbirii. Dar nu ţi-am răspuns la salut. Ce să cer zeilor pentru tine? 

Metrobius se porni să ridă cu poftă: 


— Să le spui să-şi facă o groapă mare, să intre toţi în ea, să se acopere 
cu pămînt mult şi să lase oamenii în pace! Ori să se ducă la Vezuviu, să se 
arunce prin gura în care fierb pietre topite. 


— la să-mi spui, are sau nu are treabă aici Offas? Vreau să ştiu dacă a 
plecat de la atelier numai ca să scape de mine. 

— La Colegiul săracilor este întotdeauna ceva de făcut. Necazurile şi 
durerile celor săraci şi umili nu contenesc niciodată. Am pregătit tot ce 
trebuie pentru ospățul nostru de miine. 

Şi adăugă, schimbînd tonul spre glumă: 

— Avem noroc cu unul Sargetius, care nu uită să trimită din cînd în 
cînd cite ceva pentru prinzul celor aflați în lipsuri. Astăzi veneam într-acolo 
nu numai să văd minunatele forme noi ale lutului, ci şi pe tine. 

Zimbetul împietri pe fața lui Sargetius. 

— Dar ce-aveţi astăzi toți cu mine? M-a luat ia rost bunicul, m-a 
judecat Offas, acum te pregăteşti tu... 

— Eu le am gîndite de mult. Nu sînt ca o roată de apă împinsă de 
şuvoi? E bine să cunoşti şi ce frămînt eu. 

— Dacă aici nu e prea grabnică treaba, vă propun să facem cale 
întoarsă. Mergem la mine. Poate că acolo, încălziți de tăria unui vin bun, 
mă veţi judeca mai aspru! 

Luară drumul înapoi. Din mers, Sargetius săltă privirea pînă deasupra 
pintenului de piatră, rămînînd cu ochii ațintiți spre locul pe care se înălțase 
altădată cetatea. Acum dădea alt înțeles cuvintelor bătrinului. Vedea cu 
mintea străjerii de pe vremuri cum sunau din cornuri şi tulnice, vestind 
plecarea la vinătoare a tarabostelui, cum comaţii mergeau agale pe drumul 
ce şerpuia coborind, din care nu mai rămăseseră decit urmele, schimbate 
într-o potecă îngustă, vedea flăcăii întrecîndu-se de sărbătoarea coronaei — 
a belşugului — fiecare dornic să iasă învingătorul, să fie alesul celei mai 
frumoase fete, şi zărea prin negura trecutului mesele bogate, pline de 
veselie, cu stăpinul cetăţii în mijlocul mulțimii. 

— Să vă spun ce am mai făcut, începu Metrobius. Alaltăieri, după 
spectacolul din amfiteatru, un gladiator m-a rugat să trec pe la şcoala lor. 
M-am dus astăzi de dimineaţă, însoțit de Grimhild. Tînărul gepid aproape 
că nu se mai desparte de mine. M-am văzut numaidecit înconjurat de 
oamenii aceia sortiți să moară în arenă, m-au rugat să-i lămuresc cum e cu 
lupta pentru eliberarea sclavilor. Le-am spus că eu nu pun la cale nici o 
răscoală, iar ei m-au întrebat: „Cine îndeamnă tineretul din Porolissum să 

se ridice pentru pieirea sclaviei?” Mi-a fost destul de greu să-i fac să L 
înțeleagă că, de fapt, eu nu fac altceva decit să spun în prelegerile mele ceea 
ce gindesc şi ceea ce cred despre oameni, despre zei şi credință, despre 
sclavie, despre bine şi rău. Ce să mai lungesc, vorba. Pînă la urmă 
gladiatorii s-au legat să se ridice, o dată cu tineretul la luptă fățişă pentru 
curmarea sclaviei. Încep să cred tot mai mult că Porolissumul va fi prima 
urbe din imperiu care va rămîne fără sclavi. Aşa cum este aşezat, departe 
de Ulpia Traiana Sarmizegetusa, la marginea imperiului, poate că Roma nici 
nu se va amesteca în cele petrecute aici.: 

— Zici că la şcoala gladiatorilor—a fost şi Grimhild. De ce nu l-ai adus 
încoace? îl întrebă Offas. 

— L-am lăsat acolo. Mai bine zis, a vrut el să rămînă, îi răspunse, şi 
schimbă vorba: Tu m-ai ascultat, Sargetius? Priveşti cam de mult în susul 
poviîrnişului. Ţi-e teamă că pe-acolo va năvăli din nou vreo hoardă? 

— M-am uitat aşa... 

— Ştiu, nici nu trebuie să-mi spui. Cînd priveşti într-acolo, nu se poate 
ca inima ta să nu bată altfel. De cîtva timp tot vreau să te întreb: Te încrezi 
mult în Rundacitulp? Crezi că e calea cea mai bună, să-l urmezi? 

— Pentru ceea ce ne străduim să facem, mă încred! răspunse, 
descumpănit de întrebare. Sint hotărit să lupt alături de el! Tu ştii, 
Metrobius, despre ce este vorba. Altă cale nu văd. 

— Crezi că numai eu ştiu? A aflat şi Iustus Valentinus! 

Uimit peste măsură, Sargetius se opri şi se dădu un pas înapoi, 
învăluindu-l într-o privire rece: 

— Tu ai poftă de glume astăzi! Ce v-a găsit pe toți? Nu cumva la mijloc 
e o urzeală dibace, prin care se caută să fim împiedicaţi de a porni ceea ce 
pregătim cu atita răbdare? 

Pieptul lui Sargetius se încordase: în ochi îi lucea o flacără aprinsă de 
îngrijorare. Faţa îi împietrise. Metrobius îi prinse zbuciumul şi căută să-i 
spulbere neîncrederea: 

— Noi încercăm să te ajutăm să izbuteşti în luptă. Da, lustus 
Valentinus a aflat nu numai ce se pregăteşte pentru Rundacitulp, continuă 
Metrobius, întorcîndu-se din mers şi aşteptindu-l, ci şi alte lucruri, la care 
cred că nu te-ai gîndit. De aceea am vrut să vin astăzi la tine. Pentru lustus 
Valentinus nu mai este o taină că Rundacitulp va fi proclamat rege al Daciei 
libere şi, în plus, ceea ce nu ştii tu, e că el a consimțit să rămînă supus 
Romei, dacă hotarele imperiului se vor muta înapoi pe Danuvius. 

Sargetius merse un timp privind în jos, apoi săltă capul. Pe fața lui se 
săvirşea o schimbare cu totul opusă. Vorbi cu mult calm: 


— Da, îl înțeleg! Mă miră numai faptul că a fost la procurator şi mie nu 
mi-a spus. Vezi, Metrobius, tu le întorci cum vrei cu filozofia ta. Ai spus 
odată că față de cel ce ţi-ar sta în cale, te-ar împiedica să înfăptuieşti ceva, 
e bine sa te arăţi prieten, să-l convingi că ceea ce vrei să porneşti este şi în 
folosul lui. Pentru procurator, cînd ceva se face în interesul imperiului, e ca 
şi cum ar fi în scopul său. Se poate ca vouă să nu vă placă Rundacitulp. În 
momentul de față însă interesează numai unirea celor ce se simt legați de 
acest pămînt cu cei ce se mai gîndesc la umbrele strămoşilor lor, adică a 
celor hotăriți să rămînă pe loc. Rundacitulp se trage dintr-un taraboste pe 
care un înaintaş de-al meu îl sortise să-i urmeze ca rege. Dacă prin el vom 
realiza acea unire... 

— Tu eşti doară vlăstarul acelui viteaz, îl întrerupse Offas. 

— Ce vrei să spui cu asta? Gindeşti că eu aş fi în drept... 

— Da, întări Offas, tu ar trebui să fii rege! Tu eşti singurul moştenitor al 
puterii pe care au avut-o Sarmis, Decebal şi înaintaşii lor. Metrobius ar 
putea să-ţi lămurească mai bine asta. 

Ajunşi în dreptul villei se opriră la poartă. 

— Văd că astăzi v-aţi pornit să mă tulburațţi, toți la rînd, mai lipseşte 
numai Diurpanneus! 

— Şi Pollio! rise Metrobius. Nici el nu părăseşte Dacia. 

Sargetius socoti că discuția se continua inutil: 

— Să rămînem înțeleşi, Rundacitulp este bărbatul pe care îl vom 
recunoaşte ca rege! Vreau să îndeplinesc în totul voia străbunicului meu 
intrat în legendă. 

Intrară. În tricliniu era răcoare şi linişte. Goliră tăcuţi cîteva cupe de 
vin. Metrobius gindea că-l supărase pe Sargetius. În atriu se auzi foşnet de 
picioare tirşite. Uşa se deschise încet şi intră bătrinul, suflînd greu. 

— Nu vă supăr mult. Mi-a spus Opilia că sînteți numai voi trei; era bine 
să fi fost şi Diurpanneus. 

Sargetius îi sări înainte, ajutîndu-l să se aşeze pe un scaun. Îl îndemnă 
să soarbă puţin vin, apoi să spună ce dorea. Bătrinul luă cupa cu mina 
tremurîndă. 

— Poate că te-am supărat, Sargetius, cu cele ce ţi-am spus astăzi. Totul 
a pornit dintr-o îngrijorare de om bătrin. După ce ai plecat la olărie, am stat 
şi am chibzuit îndelung. Acum şi eu zic că tu vezi bine lucrurile. Că acela va 

fi Rundacitulp sau altul, asta e treaba voastră, a celor care rămîn pe loc. Eu 
am venit numai să vă sfătuiesc să dați sfoară în ţară, ca lumea să ştie din 
vreme, să nu înceapă, pradă disperării, să alerge îngrozită că rămîne în 
pustiu, cînd legiunile şi oficiile publice vor pleca. Pentru asta, uite ce m-am 
gîndit: se apropie vara, pe la jumătatea lui cuptor se ţine Tirgul nevestelor, 
locul de întîlnire al celor ce se mai simt daci. Trebuie să dați vestire să vină 
acolo cît mai mulți, şi să vă duceţi şi voi, adică tu, Sargetius, cu 
Rundacitulp şi Diurpanneus. Ştiu eu?! N-ar strica să-i luați şi pe 
Metrobius, Offas, Pollio, dacă îi trage inima. Asta am vrut să vă spun. Dar 
voi să faceți aşa cum gîndiți mai bine. Să nu vă luaţi după spusele unui 
bătrin, dacă mintea vă poartă altfel. Eu mă voi ruga zeilor pentru voi! 

Cei numiți de bătrin s-au sfătuit multe zile în şir, după care au pornit 
oameni peste tot prin Dacia, să ducă vestea, printre cei ce se mai socoteau 
daci, că la Tirgul nevestelor din acel an va veni şi omul sortit să devină rege 
după retragerea legiunilor. 


2 


e mult timp meşterul Timocles, iscusitul făurar din partea de sus 

a Ulpiei Traiana Sarmizegetusa, arăta neliniştit. De dimineaţă, 

venise la atelier, lucrase cîtva timp fără poftă, apoi îşi scosese 
şorțul de piele, îmbrăcase iarăşi tunica şi plecase spre for. 

Populaţia marii colonii trecea printr-o vie frămîntare de cînd sosise 
vestea că goții pătrunseseră în Moesia şi înaintau spre Tracia, fără ca 
legiunile împăratului Claudius să-i poată opri. Unii socoteau Dacia ca şi 
ruptă de imperiu. Către Roma nu se mai pornea prin cheile înguste ale 
riului Rabo, spre Drobeta, ci pe partea cealaltă, prin Tibiscu, spre 
Viminacium. Guvernatorul provinciei luase măsuri de păstrare a ordinii, 
ascunzindu-se gravitatea situaţiei. Zvonurile se împrăştiau totuşi, pornite 
mai ales de la militari. Pînă la Ulpia Traiana se-ntinsese spaima şi cruzimea 
năvălitorilor. Pe unde treceau, nu lăsau în urma lor decît ruine, sînge şi 
scrum. Aşa povesteau negustorii, curierii şi alți oameni veniți de dincolo de 
Danuvius, fugiți din calea hoardelor în Dacia, unde se simțeau în mai multă 
siguranţă. 


Făurarul nu se giîndea să părăsească Dacia. Alături de atelier, în curtea 
bogatului negustor de sclavi Castinus, răsunau bocănituri şi strigăte. 


Dassius şi Cletus, calfele ştiau că vecinul se pregătea să plece la Roma. 
Ascultind zgomotele ce veneau de acolo, Dassius nu putea să-şi alunge din 
minte cele petrecute cu un an în urmă, cînd negustorul încercase să-şi ia 
înapoi sclava, pe Diegia. Rămaşi singuri după plecarea meşterului, întăriră 
focul — aveau de forjat nişte scoabe pentru un dulgher — dornici să arate 
sporul la treabă în lipsa lui. Se întreceau bătind fierul pe nicovală, cînd o 
femeie intră în fugă în atelier, strigind: 

— Fugi, Dassius, latronii ți-au furat nevasta şi copilul! 

Era o vecină de lingă casa lor. Din iarnă Diegia devenise mamă. Pentru 
amindoi, copilul — micul Diurpanneus — era soarele vieții lor. Dassius nu 
se îndoia că ticăloşia pornea tot de la Castinus. Într-o clipă au stins focul şi 
închis atelierul. Au alergat la brutarul de peste drum, prietenul lui Ti- 
mocles, au luat ajutoare şi cai, pornind în galop spre plaiul pe care îşi avea 
căsuţa. Ajuns acolo, puse ajutoarele să încercuiască pădurea, iar el dezlegă 
ciinii şi pătrunse cu ei prin tufişuri. Gindea că fugarii, ducînd cu ei o femeie 
cu copil, nu avuseseră timp să se îndepărteze prea mult. Se desfăşură o 
adevărată vinătoare, în care ciinii se dovediră de mare ajutor. Din cei patru 
oameni trimişi de Castinus, doi reuşiră să fugă, iar doi căzură sub loviturile 
urmăritorilor. 

În for se adunase multă lume, mai ales meşteşugari, negustori şi 
militari. De sus, de pe crestele Muntelui cel Mare!5, sufla peste Ulpia 
Traiana Sarmizegetusa o boare răcoritoare. De multă vreme Ulpia Traiana 
devenise un loc de atracție şi de odihnă pentru patricienii îmbuibaţi şi 
plictisiți ai Romei. După cei peste o sută cincizeci de ani de la cucerirea 
Daciei, colonia ajunsese cea mai populată aşezare din această provincie. 
Cine se putea rupe de acele locuri atît de frumoase, fără să le regrete? 

Meşterul Timocles plecase spre for nerăbdător să afle noi veşti. Făcuse 
mai multe ocoluri prin larga răspintie din care porneau cele trei căi 
principale: via Ulpia Traiana, via Dacia Traiana şi via Roma, străbătuse de 
citeva ori drumul dintre casa augustalilor şi amfiteatru, prinse şi ascultase 
grupurile de curioşi, lacomi să afle ultimele zvonuri. Se hotărise să se în- 
toarcă la atelier, cînd se auzi strigat de cineva din mijlocul unei adunări de 
mai mulți bărbaţi ce stăteau de vorbă în apropierea soclului pe care se 
înălța statuia de marmură a lui Traian. Întorcîndu-se, văzu pe doi dintre cei 
mai buni prieteni de-ai săi: Sedatius, dulgher cu faimă, şi Liccannius, 
brutarul, care de la un timp dădea semne de grabnică îmbogăţire, iar 


15 Masivul Retezatul. 


alături de ei un tinăr centurion — nepotul brutarului — un gladiator voinic 
şi lanistul Epipodius. Se îndreptă într-acolo dornic să schimbe cîteva'vorbe. 
— Haide, Hefaistos!6! îl îndemnă brutarul, cum obişnuia să-i spună în 


glumă. Vino să ne spui dacă te mai potriveşti cu patronul tău. Te văzurăm 
cum treceai țanțoş. 

Timocles se opri lingă ei şi rise: 

— Nu ştiu la ce fel de potriveală te gindeşti! Şchiop, cum vezi, nu sînt, 
iar de urit... ai putea să întrebi femeile. Să ştii, Liccannius, pe mine unul 
mă mai țin puterile! încheie el, izbucnind şi mai tare în ris. 

— Lasă, nu te mai preface că n-ai înțeles, continuă brutarul. Voi 
făurarii ar trebui să meşteriți cît mai multe virfuri de sulițe şi de săgeți, 
spade lungi şi scurte, tridente şi orice este bun de luptă. Nu se ştie dacă n-o 
să fim nevoiți să ne apărăm de hoardele năvălitorilor. Ori te paşte alte gîn- 
duri... 

Făcînd ochii mari, ca şi cum s-ar fi arătat surprins, meşterul făurar 
căută un răspuns potrivit momentului şi glumei: 

Pe Jupiter! Nu cumva, Liccannius, te-ai şi hotărît să coci piine 
pentru barbari? Ai putea să cîştigi şi mai mult. 

— Da, da, am auzit că ei plătesc bine, lasă în urmă numai ruine şi 
scrum! adăugă Sedatius, dulgherul. 

— Ehei, nu mă prind ei! Barem într-o împrejurare grea, ca aceea pe 
care o aşteptăm, să-mi folosească banii cheltuiţi cu nepotul meu să ajungă 
centurion. Cînd o să-mi spună el că trebuie s-o iau din loc, am şters-o spre 
Lederata, apoi la Singidunum, unde am un frate. Goţii pot să pătrundă pînă 
acolo. Tu, dulgherule, continuă brutarul abia stăpînindu-şi risul, ai putea 
să rămii, lucrezi dulgherie şi timplărie pentru corturile hoardei. 

— Să ştii că barbarii, după ce se vor aşeza locului, vor începe să-şi 
înalțe case de lemn, piatră şi cărămidă, i-o întoarse dulgherul, semn că 
gluma brutarului nu-l supărase. Aş vrea să ştiu de la centurion, el a sosit 
de curind dinspre Danuvius, poate că ştie: Ce ar fi de făcut, dacă se 
vesteşte că vine hoarda năvălitoare şi n-am mai avea timp de fugă? 

Centurionul răspunse cu timiditate, după ce tuşi încet de cîteva ori: 

— Cel mai bun lucru e să te ascunzi, să nu te arăţi pînă cînd barbarii 
n-au pornit mai departe. Se înţelege, mai trebuie şi ceva noroc. În multe 
cazuri prind, leagă şi duc cu ei numeroşi captivi. Dar pînă aici nu vor 
ajunge. Ei se feresc de munti, sînt oameni mai mult de cîmpie, le place să 


16 În mitologia greacă, zeul focului şi al meşteşugurilor, considerat şi patronul fierarilor. Era urit şi şchiop. 

alerge în goana cailor toată ziua. Vă spun ceva, şopti el făcindu-le semn să L 
se stringă în jurul său, care nu trebuie să se audă. Cînd am venit încoace, 
de la Drobeta am întovărăşit pe drum un centurion, curier din garda 
împăratului, aducea un mesaj către guvernatorul Daciei. Ne-am întovărăşit, 
l-am făcut să-mi destăinuie ce se vorbeşte prin tabăra stăpinului Romei. 
Mi-a dezvăluit cu teamă că pe aici o să fie pericol. Roma se gîndeşte să 
părăsească această provincie, să-şi retragă legiunile. După cîte am înțeles, 
în acel mesaj ordinul ar suna cam aşa: dacă armata romană îi învinge şi 
alungă pe goți, toată lumea rămîne pe loc — adică militarii şi funcționarii — 
iar dacă barbarii n-au putut fi opriți, trebuie să părăsească în grabă 
cetățile, castrele şi oficiile publice, luînd tot ce se poate duce. 

— Acum pricep de ce se pregăteşte cu atita zor hoţul de Castinus, 
vecinul meu! se miră făurarul, a cărui îngrijorare începea să crească. Da, el 
ştie multe, poate să afle din timp orice. Negustorii hoți sînt în strinse 
legături cu alți hoţi: tabulari, dispensatori!” şi alți funcţionari de-ai oficiilor. 
Şi voi ce aveți de gind să faceți? O să staţi cu mîinile în sîn, rugiîndu-vă la 
zei? 

— Eu o şterg înaintea legiunilor! se grăbi lanistul. Mă duc în altă parte 
cu gladiatorii mei. 

— Cu cei care au de gînd să te urmeze, Epipodius! i-o reteză 
gladiatorul. Eu unul m-am decis să rămîn pe loc pînă în ultima clipă. 

— Te giîndeşti să te îmbogățeşti, luînd din ce părăsesc alții? îl întrebă cu 
amărăciune lanistul. 

— Şi de ce nu? Decit să rămînă hoardelor barbare... 

Celorlalţi le pierise pofta de glume, mai ales brutarului şi dulgherului. 

— Dar tu ce-ai de gînd? îl întrebă brutarul pe făurar. Te-ai grozăvit de 
multe ori că n-ai să faci nici un pas afară din Ulpia. 

— Da, m-am lăudat! răspunse, rostind rar vorbele. M-aş făli şi acum, 
dacă aş şti că nu ajung goții pînă aici! 

Meşterul făurar tăcu, întorcîndu-se în partea spre care priveau ceilalți. 
Pe via Ulpia Traiana lumea părea intrată în panică. Uitînd de cele vorbite, 
porniră cu toţii într-acolo. Mulțimea se scurgea spre cartierul în care se afla 
atelierul lui Timocles. Îngrijorat, făurarul iuți paşii, luînd-o înaintea 
celorlalți. Întotdeauna se temuse de foc, în atelierul său cărbunii nu se 
stingeau pe vatră toată ziua, iar acoperişul putea fi uşor mistuit de flăcări. 
Îl zări pe Cletus apropiindu-se în fugă. Acesta îl văzu, se opri lingă el: 


17 Socotitori şi casieri în oficiile publice fiscale. 

— Meştere, să mergi repede la atelier! Trebuie să-l opreşti pe Dassius. 
Se nenoroceşte dacă îl omoară pe Castinus! 


Timocles îl asculta fără să înțeleagă. Ştia că negustorul de sclavi se 
pregătea de plecare. Să fi nutrit oare Dassius gîndul unei răzbunări pînă în 
ultima clipă? îi trecu prin minte. Vecinul său nu mai încercase s-o fure pe 
Diegia, de cînd el îl amenințase cu atita hotărire. Porni alături de calfa care, 
suflînd greu, îi povesti pe drum tot ce se petrecuse. 

— S-a strîns multă lume, mai ales dintre cei săraci. l-a dus Dassius 
într-acolo, încheie Cletus, alergînd după meşterul care, pe măsură ce afla 
de cele întimplate, mărea şi grăbea paşii. 

Ajuns la poarta lui Castinus, meşterul rămase uimit. Curtea 
negustorului era plină de sărăcime, fiecare căutind ceva bun de luat. 
Carele, împrăştiate prin curte, zăceau golite, răsturnate, încărcăturile lor 
pieriseră ca fumul în vînt. Sclavii negustorului stăteau ascunşi, îngroziți de 
puhoiul de oameni înfuriaţi, în partea din fund a ogrăzii ardea un hambar. 

Disperat, Timocles începu să-l strige pe Dassius. Îl şi vedea legănindu- 
se în lațul spînzurătorii, iar soția şi copilul rămaşi fără sprijin. Îşi iubea 
mult calfele, pierderea oricăruia dintre ei doi o privea ca pe o nenorocire. 
Ocoli în fugă curtea îngrijorat, căutindu-l peste tot. Nimeni nu ştia unde se 
găsea. Cletus, mai norocos, îl descoperi într-un beci. Înconjurat de cîţiva 
tineri ca şi el, Dassius îl judeca pe Castinus, înainte de a-l trimite la 
Proserpina. De sus din prag, meşterul strigă atît de tare, încît cei dinăuntru 
se speriară: 

— Opreşte-te, Dassius! Ți-au luat minţile duhurile rele? Cobori treptele, 
sărind din două în două, se repezi la el şi-l zgilții cu toată puterea: 

— Ar trebui să te snopesc în bătaie! Cine o să te scape din mîinile 
gărzilor pentru cele ce ai făcut? 

Aprins de minie, gifiind, Timocles îl privi îndelung pe Castinus. 
Negustorul, cu fața albă ca varul, trîntit la pămînt, cu mîinile şi picioarele 
legate, tremura, îngrozit de spectrul morții. 

— Iartă-mă, Timocles! îl rugă, învăluindu-l într-o privire plină de 
disperare. Eşti vecinul meu, am greşit! Scapă-mi viaţa şi-ţi las toată averea 
mea, îți dau toți... 

— Care avere, Castinus? îl întrerupse meşterul, mai potolit, bucuros că 
sosise la timp. Nu mai ai nimic: nici avere, nici sclavi de vinzare. De ce nu 
mi-ai ascultat sfatul, Castinus? 

În beci se lăsase o tăcere grea. 

— Te implor, Timocles, iartă-mă! Voi aduce jertfe bogate zeilor, mă voi 
ruga toată viața pentru sănătatea ta, dacă-mi cruți zilele! A fost o nebunie 
ce am încercat să fac! 

Încordarea se prelungi cîtva timp. 

— Îţi las viaţa, Castinus, răsună vocea aspră a meşterului, nu fiindcă 
mi-ar fi milă de tine, ci spre a salva pe acest tînăr nesocotit, care s-a lăsat 
pradă pornirii spre răzbunare. Eu aş fi făcut altfel: te aşteptam undeva în 
munți şi te trimiteam la Proserpina fără să mă mai tem de gărzi. Acum ai 
scăpat. Trebuie să juri însă că, o dată plecat, nu te vei întoarce şi nu te vei 
duce cu nici o plingere la guvernator. Altfel, pe toți zeii, dacă a treia oară 
îmi mai încapi în mînă, vei fi un om mort! Jură, Castinus! 

leşiră afară din beci. Timocles cu calfele sale reuşiră cu greu să 
potolească furia mulțimii, pînă l-au văzut pe negustor plecat. Înapoiaţi în 
atelier, meşterul îl mustră pe Dassius: 

— Am înţeles pornirea ta, a fost în joc viața Diegiei şi a copilului. Dar 
după ce i-ai scăpat, nu ţi-ai dat seama că săvirşeai o faptă necugetată? 
Dacă îl omorai pe negustor, nu mai aveai altă scăpare decit să fugi în 
munți, altfel te aştepta spinzurătoarea! 


Cele petrecute cu Castinus înfiorară pe mulți din Ulpia Traiana 
Sarmizegetusa: fermieri, negustori, meşteşugari, funcționari. Zvonurile 
despre cele săvirşite de sărăcime s-au extins cu iuțeală. Bogaţii, intrați în 
panică, îşi vedeau averea şi viața în pericol, de aceea încercau pe toate căile 
să obţină pedepsirea cît mai aspră a celor vinovați. Negustorul Castinus nu 
mai fusese văzut. Un călător venit dinspre Singidunum povestea că îl 
întilnise la Viminacium, în drum spre Roma. Un timp Timocles şi-a ţinut 
ascunsă calfa, de teamă să nu fie prinsă de legionari, apoi cu vremea toate 
se potoliră. Viaţa îşi reluă cursul obişnuit, Dassius şi Diegia s-au întors 
acasă cu micul Diurpanneus. Vechea temere de negustorul de sclavi se 
topise. 

Într-o seară, pe la calendele lui iulie, Dassius se arătă atît de fericit, cu 
atita vervă şi neastimpăr, încît o tulbură pe Diegia. Aflase oare ceva de 
fratele ei Diurpanneus? se întreba ea cu sufletul plin de speranţă. După 
cină, se aşezară pe prispa casei, la lumina lunii ce se ivise de după crestele 
munților. Alături de ei stătea bătrina, ghemuită, liniştită, cu gindurile ei. 

— Spune-mi, de ce eşti atît de vesel? îl întrebă Diegia, lăsîndu-şi capul 
pe pieptul lui. 

— O să pornesc departe pentru cîteva zile! f 

— Ai auzit ceva de Diurpanneus? se grăbi ea cu nestăvilită speranţă. 
Mi-e atît de dor de cei de acasă! 

— Nu, n-am auzit, dar sper să aflu ceva acolo unde merg. 

Urmă o clipă de tăcere. Dassius trase adînc aer în piept şi-l slobozi cu o 
uşoară şuierare. Nu era un oftat, ci mai mult o descărcare şi o înfrinare a 
nerăbdării. 

— Astăzi am aflat o veste care mă face să nu mai am stare. Îmi vine să 
cint, să strig de bucurie, să vă iau în braţe şi să joc cu voi. Cică cei din 
miazănoapte au găsit pe acela ce ne va fi rege, dacă legiunile vor pleca peste 
Danuvius. Dacia va fi din nou liberă, vom avea iarăşi un conducător viteaz, 
ca Decebal! Vestea asta a început să umble numai între ai noştri. Se spune 
că au trimis în taină vorbă în toate părțile ca, cine vrea şi îi stă în putinţă, 
să meargă la Tirgul nevestelor din anul ăsta. Acolo se vor afla lucruri noi, se 
vor pune multe la cale. Ce zici, mamă, s-o iau pe Diegia cu mine? 

Bătrina îşi adună cu greu gîndurile. Vorbi cu voce stinsă: 

— La Tirgul nevestelor am fost şi eu pe vremuri. E mult de atunci... Se 
adună multă lume pe un virf de munte, departe de aici. Dacă mă mai ajută 
ținerea de minte, înainte să ajungi acolo, poposeşti la Ampelum, apoi urci şi 
treci peste cîteva creste. Ai să poți tu să nimereşti, băiatul meu? 

— Cum să nu, mamă? Doară n-o să mă duc singur! Or să pornească 
mulți, şi o să-ntilnesc în cale şi mai mulți. 

— Acolo, la Tîrgul nevestelor, e frumos! reluă bătrina, clătinînd capul de 
aduceri aminte. Te vezi numai între lume de-a noastră. Eu zic să plecați 
amindoi, dar băiatul să nu-l luaţi cu voi. Aveţi mult de mers, ar fi prea 
obositor să-l purtaţi în braţe, v-ar strica toată bucuria, iar eu aş rămîne... 

— Dar nu te las aici, mamă! Te duc la meşterul Timocles, a primit cu 
bucurie să te găzduiască pînă ne înapoiem. 

Dassius îşi petrecu o mînă pe după mijlocul Diegiei, stringind-o cu 
dragoste la piept. 

— Dacă-l întilnim acolo pe Diurpanneus?! oftă ea. 

— La ce te gindeşti? De-l vom găsi, aducem pe Diurpanneus cel mare 
să-l vadă pe Diurpanneus cel mic. 

Lîngă ei bătrîna îşi şoptea singură, făcîndu-şi mai vii amintirile. Începu 
să vorbească rar, ca şi cum şi-ar fi povestit sieşi: 

— Mi-a spus buna mea legenda muntelui pe care se ţine Tirgul 
nevestelor. Cică prin părțile de acolo, pe unde străbunicii noştri găseau în 

munți mult aur, o găină fermecată oua în fiecare zi cîte un ou de aur şi-l 
lăsa să pătrundă adînc prin crăpăturile stincilor. Aurul ăsta îl scoteau 
căutătorii daci ce scobeau după el. După ce ţara a fost cotropită, găina a 
zburat, chipurile să nu mai dea aur dușmanului, şi s-a oprit pe virful unde 
se string în fiecare an cei de sînge dac. Se spune că mult timp şi-a lăsat 
ouăle acolo, dar cum Marele zeu n-a vrut ca Dacia să mai fie liberă, sfişiată 
de durere, găina fermecată a zburat în altă parte... 


Bătrina tăcu. Dinspre pădure se auzi strigătul unei păsări de noapte. 
Dassius strînse braţul trecut peste mijlocul Diegiei; iar ea, drept răspuns, 
îşi săltă cu duioşie copilul la sîn. 

e sus, de pe virful turtit al muntelui ce găzduia în fiecare an 
[= nevestelor, se vedea pînă departe valea largă a rîului 
Aureus. Locul era o înfrățire a celor care, deşi nevoiți să 
vorbească limba cuceritorului, îşi păstrau neschimbate îmbrăcămintea şi 
obiceiurile străbunilor. În partea cealaltă a muntelui, spre apus, coborau 
dealuri împădurite ce se învălurau pînă dispăreau în cîmpia netedă 
pierdută în zare. Tîrgul nevestelor de pe Muntele Găinii devenise locul de 
întîlnire al celor ce trăiau prin văile munților, împrăştiaţi pînă departe spre 
miazănoapte şi miazăzi, sau prin vicurile ce se înşirau de-a lungul 
Aureusului. De cînd au început şi cum au început să se adune îşi mai 
amintesc doar bătrinii şi o povestesc ca pe o legendă. Nimeni din cei în viață 
nu apucase acele vremuri de grea urgie. Fuseseră anii de bejenie, de umilire 
şi caznă a dacilor prinşi şi duşi pe şantiere sub amenințarea flagrunelor, 
urmați de anii de răscoală a dacilor şi sclavilor ridicaţi la luptă pentru 
alungarea legiunilor Romei, cînd, conduşi de Sarmis, merseseră din izbîndă 
în izbîndă, pînă la trădarea care făcuse ca totul să fie înecat în sînge. În anii 
aceia de grea cumpănă, dacii ascunşi în locuri tainice prin păduri, văi şi 
munți, nemaiputind îndura singurătatea, se adunau în miez de vară pe virf 
de munte, să se vadă rudă cu rudă, frate cu frate, bunic cu nepot, să se 
întrebe de sănătate şi să-şi întărească nădejdea că Marele zeu se va îndura 
şi va ierta poporul dac, redindu-i libertatea şi viața tihnită de altădată. Dar 
anii aceia grei au avut un sfirşit. Cu trecerea timpului, s-a ajuns la o 
împăcare a romanilor cu dacii, aşa cum au făcut la Porolissum, cu mult în 

urmă, cei doi daci bravi: Butes şi Dicomes. Virful de munte a devenit tot 
mai mult tirgul de întîlnire şi de petrecere a celor de sînge dac. Şi cum viața 
îşi cere drepturile, a rămas locul de vedere şi de îndrăgire a flăcăilor cu 
fetele, de întemeiere a unor noi căsnicii. În fiecare an aşteptau cu nerăbdare 
sorocul şi porneau veseli spre virful de munte al legendarei găini cu ouă de 


aur. 

În cea de a cincea zi după idele lui iulie, întreaga vale a Aureusului şi 
înălțimile dimprejur începură să prindă viață. Din toate părțile, perechi, 
familii şi cete urcau spre virful teşit, locul tirgului. Verdele pădurilor şi al 
plaiurilor, albastrul nesfirşit al cerului, îmbrăcămintea fetelor, femeilor şi 
bărbaţilor se contopeau într-un joc de culori şi lumini ce încîntau ochii şi 
inimile. Guvernatorul, procuratorii, militarii şi funcționarii oficiilor publice 
ştiau că Tirgul nevestelor e o sărbătoare a dacilor. Nimeni nu încerca să le 
stânjenească petrecerea. Urcuşul nu părea greu din nici o parte. Unii por- 
neau pe jos, înşiruindu-se pe poteci şerpuitoare, alții veneau călări pe cai 
sau îndemnînd la mers vreun măgar ce-şi purta samarul încărcat. Pe virful 
teşit ajungeau şi carele, ținind-o pe drumeagul ce ocolea muntele. Spre 
seară, pe plaiul de pe virf forfotea lumea. Grabă multă se vedea la cei ce 
pregăteau lucrurile aduse pentru vinzare: le alegeau, le rinduiau bine, 
căutind să fie cît mai plăcute la vedere. Unii se opreau să admire mărfurile, 
alții făceau schimburi după preţuri cunoscute din trecut. Înțelegerea se 
făcea repede, fără prea stăruitoare tocmeală. 

Într-o parte a plaiului, aproape de un tăpşan, Offas îşi întinsese 
amforele, oalele, ceştile, opaițele şi statuetele aduse pentru vînzare. 
Înfipsese în pămînt mai mulţi prepeleci pe care agățase vase mici şi uşoare, 
cu cozi sau toarte, ori opaițuri şi statuete legate cu sfori de diferite culori. 
Avea şi un ajutor: pe lunilla, fiica lui, o fată subţire, cu ochi adinci, negri, 
cu fața mică, prelungă, arătind atit de plăpindă, încît nu părea să fie copila 
virtosului olar. Ilunilla abia împlinise şaisprezece ani. 

În altă parte, spre locul făurarilor, într-o vilcea, erau întinse pe jos 
numeroase unelte şi lucruri mărunte din fier, aduse de Dassius şi Diegia, 
veniți cu un cărăuş plătit de meşterul Timocles, al cărui car se afla tras 
alături. Pe o vatră de pămînt bine bătătorită, Dassius rînduise, după 
mărime, topoare, barzi, sfredele, cuțitoaie, virfuri de săgeți şi de sulițe, 
scoabe, piroane şi alte lucruri de folos în gospodărie. 


Peste tot pe virful teşit al muntelui erau grămezi de cergi, sarici, 
cojoace, blănuri, ţesături, ciubere, coveţi sau alimente: brînză, pastrama, 
miere, fructe şi zarzavaturi. 


În dimineaţa celei de a şasea zi după idele lui iulie începu tîrgul. Era 
prima, din cele trei zile, cît dura Tirgul nevestelor. Ziua se anunța 
frumoasă. Soarele se ridicase deasupra coamelor împădurite, alungind în 
funduri de văi picla dimineţii. Cel ce mai venise în alți ani aici nu scăpa din 
vedere o deosebire izbitoare, mai ales în purtarea bărbaților. Ca şi altădată, 
cînd doi se întilneau, îşi făceau întîi urări de sănătate, apoi se apropiau 
unul de altul, întrebîndu-se în şoapta: 

— Ai auzit că nu e departe ziua cînd Dacia va fi din nou liberă? Să ne 
ajute Marele zeu! 

— Cică o să avem un rege. Se trage din viteazul Decebal. Aş vrea s-apuc 
şi ziua aceea! 

— Să nu uiţi, poimiîine, cum trece de amiază, ne întîlnim sub coastă, în 
Poiana Mestecenilor! îl vom vedea pe cel ce ne va fi rege. A venit însoțit de 
mai mulți bărbați ageri de prin părțile Porolissumului. Zeul Zamolxis să le 
dea sănătate! 

Dar cine mai cunoscuse Tirgul nevestelor în alți ani mai era izbit de altă 
deosebire: în acest an numărul bărbaților în putere părea mult mai mare. 
Prin mulțimea veselă, plină de însufleţire, se aflau şi cei veniți de la 
Porolissum. Umblau despărțiți, fiecare urmărind altceva. Diurpanneus se 
gindea să nu lase locşor necercetat, nutrind speranța că poate va da de 
urmele Diegiei. Pollio şi Dazia, însoțită de bunul ei tată, se ţineau de mină, 
strecurîndu-se printre oameni, hotăriți să nu se mai despartă niciodată. 
Grimhild rătăcea alături de Metrobius, flăcăul gepid nemaisăturindu-se să 
privească şi să cunoască lucruri şi fapte dintr-o lume cu totul nouă pentru 
el, nerăbdător totodată să ajungă mai repede spre locul unde Offas îşi 
vindea oalele, învins de dorul după lunilla. Numai Sargetius şi Rundacitulp 
stăteau retraşi la umbra unui copac, aproape de Poiana Mestecenilor, la 
citeva sute de paşi de plaiul tirgului. 

La o răscruce de drumuri, Pollio văzu strinsă lume multă. Cu Dazia de 
mînă, îşi făcu loc mai în faţă. În mijlocul unui cerc de oameni, un bătrîn cu 
îmbrăcămintea zdrențuită îndemna un urs să joace, stirnind hazul celor din 
jur. Fără să ia seama la mulțime, ursul se arăta liniştit şi ascultător: sărea 
pe labele dinapoi întocmai ca un om, se culca pe burtă şi pe spate, se 
prefăcea că doarme sau se cățăra pe un prepeleac îngropat bine în pămînt. 

Cînd bătrinul întinse spre privitori o ulcică de pămînt, aşteptind ca fiecare 
să dea cît îl lasă inima, Pollio scoase din chimir şi-i puse o mină de bani. 
Ursarul făcu ochii mari, privindu-l mirat: bărbatul ce se arăta atit de darnic 
nu părea prea bogat. Se gîndi — drept mulțumire pentru dărnicia lui — să 
facă ceva care să uimească mulțimea. Scutură într-un anumit fel lanţul şi 
bătu în toba de lemn cu palma bine întinsă la gura ei, scoțind sunete uşor 
modulate, ascuţite şi înfundate. Ursul tresări, mormăi de cîteva ori, se linse 
pe bot, apoi începu să-şi rotească în toate părţile capul, ca şi cum ar fi 
cercetat fața fiecăruia dintre cei ce-l înconjurau. 

— Face-ţi roata mai mare! îi rugă bătrinul. Vreau să vă arăt ceva ce n- 
ați mai văzut. 

— Luptă-te cu ursul, moşule, dacă vrei să-ți dau un denar! strigă unul 
spelb, slab şi adus de spate, care duhnea a vin. 

Bătrinul îl cîntări din ochi cu milă: 

— Zeii văd şi ştiu totul! Pentru ceea ce am făcut pînă acum, n-ai dat 
nimic. Nu mă aştept să fii darnic nici de-acum încolo. 

— Uite colea, reluă spelbul, sunînd în mînă cîteva monede, dacă o să- 
mi placă, ţi-i dau pe toți. Vreau să te văd luptinduc-te cu ursul, să-l culci la 
pămînt! 

Fără să-l mai ia în seamă, bătrînul continuă să bată în tobă şi să 
zornăie lanţul, făcînd semne ca lumea să se tragă înapoi. 

— Aşa, acum să nu vă speriați. Ursus al meu mă ascultă mai bine ca 
un copil. Staţi liniștiți şi tăceți din gură. 

Apoi, dintr-o dată schimbă tonul, vorbi cu ton poruncitor, repetind rar 
şi accentuat: 

— Ursus, la cea mai frumoasă!... Cea mai frumoasă, Ursus!... Cea mai 
frumoasă... mai frumoasă... frumoasă... şi trăgea într-un anumit fel de 
lanțul legat de belciugul trecut prin nasul lui, ca şi cum îl îndemna să 
pornească într-o anumită parte. 

Ursul începu să umble prin fața mulțimii mormăind şi, la un semn 
făcut de bătriîn din lanţ, pe care nimeni nu-l luă în seamă, se opri în fața 
Daziei. 

— Ai un bărbat voinic şi chipeş ca un zeu! rosti bătrinul. Nu mă 
îndoiesc că, din multa dragoste ce-i porți, nu te temi de el. Acum, zeițo, să 
nu-ți fie frică nici de Ursus al meu! 


Fără să vrea, Dazia se trase un pas înapoi, stringîndu-l de mînă pe 
Pollio. 


— Dacă eşti cea mai frumoasă, zeița mea, Ursus ştie, vrea să te arate 
tuturor. Aproprie-te de el şi mingiie-l pe cap cu mina. 


— Pollio, ce să fac?! murmură, fata, stingherită de privirile celor din jur. 

— Mingiie ursul fără teamă, sînt eu cu tine! 

Fiecare nevastă tinără nutreşte convingerea nestrămutată că bărbatul 
ei este mai isteț, mai curajos, mai puternic decit alţii, are încredere 
nețărmurită în el. Dazia întinse mina şi-l mîngiie uşor pe blana de pe cap, 
în timp ce animalul mormăia satisfăcut. 

— Să stai liniştită, zeița mea, fără frică! o încuraja bătrînul, continuînd 
să îndemne ursul prin lanţ, prin sunete de tobă şi prin vorbe: Ia-o în brațe, 
Ursus! la-o în braţe! 

Cu tot curajul ei şi cu toată încrederea în Pollio, Dazia începu să 
tremure. Nu se trase înapoi, aşteptă. Ursul o cuprinse cu labele peste 
mijloc, o făcu se se îndoaie spre spate, o luă în braţe ca pe un copil şi, 
mormăind de plăcere, ocoli cu ea cercul făcut de mulțime. Cei din jur 
priveau cu răsuflarea oprită, numai Pollio ridea, urmărind atent mişcările 
animalului, cu mîna strinsă pe prăselele cuţitului înfipt în teaca de la briu. 
După ce făcu ocolul, ursul se opri în fața lui Pollio şi, parcă legănind pe 
Dazia, aşteptă. 

— la-ți zeița, bunule om, asta aşteaptă Ursus! la-o în braţe din labele 
lui! 

Ca şi cum Dazia lipsise de mult de lîngă el, Pollio o luă repede şi o 
strînse cu dragoste la piept. Din iuțeală, foile şi cămaşa fetei se săltară, iar 
genunchii ei albi, frumoşi, se arătară o clipă vederii tuturor. În acel moment 
de fericire deplină, Pollio îşi aminti de anii săi de sclavie, de zilele cînd 
tînjise după libertate. Văzu în urs o ființă chinuită, şi în suflet îl năpădi o 
milă fără margini; o pornire de a face ceva pentru el. Ursul se retrăsese în 
mijlocul cercului, se aşezase pe labele dinapoi şi îşi lingea botul satisfăcut. 

— Cui nu i-a plăcut, să nu dea nimic! scormoni bătrinul dărnicia 
privitorilor, întinzind spre ei ulcica. 

Pollio lăsă pe Dazia din braţe şi se apropie de moşneag. 

— Îmi vinzi ursul? îl întrebă, hotărît să-l ducă departe în pădure şi să-i 
dea drumul. 

Bătrinul se opri şi-l cercetă mirat. 

— Crezi că se cîştigă mulți bani cu el? îi răspunse tot printr-o întrebare, 
clătinînd capul cu tristețe. Tîrgul nevestelor se ţine numai o dată pe an, iar 
prin vicurile pe unde umblăm în zilele de sărbătoare nu ne alegem cu mare 

lucru, îl am de mic, era un pui cînd l-am găsit în pădure. L-am crescut cu 
grijă şi milă. 


— Aş vrea să mi-l vinzi! insistă Pollio. Îţi dau cît îmi ceri! stărui el, sub 
privirile pline de uimire ale celor din jur, şi mai ales ale Daziei, care tăcea de 
teamă să nu-l supere. 

Mai luminat la față, bătriînul începu să zimbească. 

— Aş putea să-ţi iau banii, zise oftind, căci dacă mila te împinge să-i 
dai drumul în pădure, eu aş fi în cîştig: Ursus vine de oriunde îndărăt 
acasă. Mi-a mai scăpat de cîteva ori noaptea şi, cînd am ajuns la coliba 
mea, l-am găsit în uşă. Mă aştepta. 

— Îl duc mai departe! murmură Pollio, cu hotărîrea muiată. 

— Doreşti binele ursului, făcîndu-i rău! strigă cineva din spatele 
mulțimii. 

Pollio recunoscu vocea; era Metrobius. Acesta îşi făcu loc printre 
oameni, ieşind în față. 

— Dacă bătrinul a crescut ursul de mic, continuă Metrobius, îi va fi 
greu să trăiască în pădure, să-şi caute hrana, să-şi facă un birlog, să se 
apere. Se va simți părăsit, va căuta oameni, iar aceştia înspăimîntați, îl vor 
ucide. Povestea animalului ăsta îmblînzit se aseamănă cu aceea a unui 
sclav: Cică un stăpiîn, mişcat de bunătatea sclavului său bătrin, care îl 
crescuse şi îl slujise toată viața, voise să-i dea libertatea. „Mai bine omoară- 
mă, stăpine!” i-a spus plingînd nefericitul. „Aşa neputincios cum sînt, sub 
povara anilor, încotro aş putea s-o apuc, unde aş mai găsi adăpost?” Acel 
stăpîn a înţeles că pentru bătrînul sclav libertatea era prea tirzie. În loc să-i 
aducă fericire, devenea pentru el suferință. Poate că şi animalul acesta, 
dacă ar putea vorbi, tot aşa ar spune. 

Cei din jur ascultau înmărmuriți cuvintele pline de adevăr rostite de 
Metrobius. Bătrinul îşi privea ursul cu ochii înecați în lacrimi. Ca trezit 
dintr-un vis, Pollio scutură capul, băgă mîna la brîu, o scoase plină cu bani 
şi-i puse pe toţi în ulcică. La plecarea de la Porolissum, Sargetius îi dăduse 
cu inima largă, ştia că o va întilni pe Dazia, să aibă ce cheltui, fără reținere. 
Tinînd fata de mină, ieşi din mulțime petrecut de căutături pline de mirare. 
În apropierea lui Metrobius zări pe Grimhild cu lunilla. Privirea lui se 
încruntă. Tînărul gepid ţinea în braţe o cuşcă în care se zbătea o veveriță, 
alergînd în colivia rotitoare. Lumea din jur făcea mult haz de zbaterea ei. 
Răscolit, nu se mai putu stăpîni: 

— Povestea ursului s-a potrivit bine cu a bătrinului sclav, dar nu poți 
să mă înşeli, spunînd că merge şi la veveriță! se adresă el lui Metrobius, 
măsurindu-l rece, ca şi cum nu s-ar fi cunoscut. 

Smulse colivia din brațele lui Grimhild, fără ca acesta să încerce vreo 
împotrivire, se îndreptă spre copacul cel mai apropiat şi o deschise. Veverița 
rămase locului cîteva clipe, nehotărită, apoi sări afară, făcu un salt şi 
începu să se caţere sprintenă pe trunchiul gros, dispărind în frunziş. Me- 
trobius o urmărea zimbind. 

— Ce-ţi trebuie veveriță, Grimhild? îl întrebă înciudat şi înveselit 
totodată de fapta făcută. Tu să ai grijă de cealaltă veveriță! rise, arătînd-o 
din ochi pe Iunilla. 

— Şi ţie ce-ţi trebuia urs? i-o întoarse Metrobius, luîndu-l de braţ şi 
pornind mai departe. 

Soarele se ridicase mult deasupra capetelor. Căldura se arăta pe feţele 
oamenilor, răbufnind în broboane de sudoare, însuflețirea creştea. Flăcăii 
se țineau după fete, iar ele îşi roteau ochii după ei, roşindu-se. Aşa se 
desfăşura Tirgul nevestelor, cu rînduială: în prima zi, căutarea; în cea de a 
doua, tinerii îşi şopteau vorbe de dragoste, iar în a treia se înțelegeau 
părinţii. De aceea, flăcăii din acea parte a Daciei nu obişnuiau să spună că 
se duc la tirg, ci că merg să-şi aleagă nevastă. Şi cum vorba din bătrîni nu 
se dezminte niciodată — cînd doi se caută, se găsesc — în după-amiaza pri- 
mei zile bilciul îşi schimba înfăţişarea. La tot pasul întilneai perechi ce se 
pregăteau să rămînă împreună pentru toată viața. 

Diurpanneus vedea atita mulțime, încît nu-i venea să creadă că nimeni 
nu ştie ceva de Diegia. Rătăcise pe toate cărările, se oprise acolo unde era 
strinsă mai multă lume, ascultase, atent să-i audă numele rostit de cineva. 
Trecuse de-a lungul cărării făurarilor, privise topoarele, bărzile şi cuţitele lui 
Dassius, cătase de cîteva ori spre femeia culcată alături de car, cu fața 
acoperită de maramă, fără să-şi închipuie că era sora pe care o căuta. 
Pornise mai departe copleşit de întristare. Noaptea aproape că n-a închis 
ochii. A vorbit mult cu Sargetius, amindoi îngrijoraţi de starea lui 
Rundacitulp. Spre seară le spusese că se simțea atit de bolnav, încît abia 
mai putea să umble. Întâmplarea o socoteau drept un semn rău pentru 
acțiunea lor. 

A doua zi, în zori, Diurpanneus porni din nou în căutare, decis să 
întrebe pe unii şi pe alţii, dacă n-au auzit de o fată de dincolo de munții de 
la răsărit şi vîndută ca sclavă. Se găsiră şi din aceia care îl descurajară: 

poate că n-o fi fost vindută în Dacia, iar imperiul era mare. Ciţiva, mai 


răutăcioşi, sau prinşi de tăria vinului, îl batjocoriră: 

— Ce mai cauţi o fată care a fost furată? Alege-ți mai bine una de aici. 
Văd că eşti bărbat frumos! 

Sau alții: 

— Pentru ce te mai frăminți? Femeia se simte bine în brațele oricărui 
om, numai puternic să fie. Alungă din gînd orice speranţă! 

Ar fi putut să-i doboare dintr-un pumn, dar nădejdea nu-l lăsă pradă 
unei porniri ce s-ar fi sfirşit cu bătaie şi învălmăşeală. Cînd au plecat din 
Porolissum, bătrinul Degidus le-a amintit o credință rămisă din strămoşi: 

— Zeii pedepsesc pe cei care în zilele de tirg strică veselia mulțimii! Să 
vă feriți de oamenii puşi pe harţă. 

Tot întrebînd şi ascultind, nu-şi dădu seama cînd ajunse la Offas. 
Olarul vînduse aproape toate vasele. Lîngă car stăteau Grimhild şi lunilla, 
iar ceva mai la o parte, Metrobius. Schimbă cîteva vorbe cu ei şi reluă 
căutarea descurajat, frămîntat de ginduri. Făcuse oare bine, stind o bună 
parte din timp la Porolissum, în apropierea Opiliei? Nu era o pedeapsă 
venită de la zei, întemeindu-şi fericirea tocmai cînd Diegia se va fi găsit în 
cea mai neagră deznădejde? întrebările se succedau şi se spulberau într-un 
joc lipsit de coerență aruncînd lumini şi umbre în sufletul său. Pornise fără 
să-şi aleagă cărarea, cercetind fețele femeilor întilnite. Nici nu ştia că 
ajunsese iarăşi pe cărarea făurarilor, cînd deodată se auzi strigat: 

— Diurpanneus! Diurpanneus! 

Se opri locului ca trăznit. Gîndurile pieriră fulgerate. Nu reuşi să prindă 
din ce parte fusese strigat. Se întoarse. 

— Diurpanneus! Diurpan... 

Era strigăt de femeie care plingea, pradă disperării şi speranței. Din 
nou se întoarse, dar nu avu timp să vadă ce se petrece. Două braţe se 
prinseră de gâtul lui. 

— Diurpanneus! gemu Diegia, sărutindu-l cu înfocarea dorului nestins, 
fără să-şi mai poată stăvili lacrimile. 

— Diegia, tu eşti? Nu-mi încearcă zeii prea mult suferința”? strigă el, 
îndepărtind-o de la piept, lacom s-o vadă mai bine. 

Se trase un pas înapoi speriat. Era pradă duhurilor rele?! Femeia din 
fața sa nu putea să fie sora răpită: arăta prea frumoasă, cu obrazul prea 
sănătos. În mintea lui, tot căutînd-o de doi ani, imaginea sorii se redusese 
la aceea a unei sclave: slăbită, îndurerată, chinuită. În jurul lor lumea, 

strinsă în cerc, îi privea cu nestăvilită curiozitate, fără să înțeleagă ce se 
întîmpla. 


— Eu sînt, Diegia! Eu, fratele meu drag! Lacrimile îi curgeau pe față, 
trupul tremura chinuit de încordare. Dar dincolo de suspine şi tulburare, 
Diurpanneus simțea un suflet plin de mulțumire, dornic de viață. În aceeaşi 
clipă, Dassius îşi făcea loc prin mulțime. Diegia se întoarse şi-l împinse spre 
Diurpanneus. Dintr-o ochire, Dassius îl recunoscu: îi povestise de 
nenumărate ori Diegia despre el, îl descrisese în culorile cele mai vii. 

— Eşti Diurpanneus! îi spuse, prinzindu-l de umeri şi zguduindu-l cu 
putere. Am vorbit mult despre tine şi te-am dorit. Vino lîngă carul nostru. 
Altfel s-ar putea să rămîn fără lucrurile aduse pentru vînzare. 


Soarele se apropia să coboare după creste. În Poiana Mestecenilor 
stăteau toți la rind pe un buştean: Sargetius, Offas, Metrobius, Pollio, 
Diurpanneus, Dassius şi Grimhild. În apropiere, pe iarbă, lingă un tufiş de 
aluni, Diegia, Dazia şi lunilla povesteau şi rideau. Bărbaţii vorbeau rar, 
fiecare frămintindu-şi propriile gînduri. Sargetius şi Diurpanneus nu 
puteau să înțeleagă schimbarea lui Dassius, din clipa cînd îl zărise pe 
Rundacitulp culcat sub adăpostul înjghebat din crengi şi frunziş. Atmosfera 
de tihnă se spulberă în clipa cînd Dassius întrebă, cu o pornire pe care 
ceilalți n-o înțelegeau: 

— Şi chiar pe ăsta vreţi voi să-l faceţi rege?! 

Sargetius îl săgeta cu o căutătură aspră. Ce voia să spună, cînd abia se 
cunoscuseră? Ce ştia el despre lupta lor? Îi răspunse pe un ton în care 
vibra o undă de mustrare: 

— Port în suflet hotărîrea nestrămutată de a îndeplini dorința vitejilor 
noştri străbuni, a celor care şi-au vărsat sîngele pentru o Dacie liberă! Voia 
străbunicului meu îndepărtat a fost ca din neamul lui Rundacitulp să fie 
ales regele. 

— Eu ştiu că din alt neam, se grăbi Dassius. Era vorba de un taraboste 
al cărui nume începea cu Bur. Nu se mai înțelegea ce era scris pe un 
pergament, fusese şters de vreme. 

Cu fața împietrită, Sargetius îl prinse de umeri, stringîndu-l cu putere. 
Ce voia să spună? îi batjocorea? 


— Ai văzut tu acel pergament? De unde ştii? Dassius începu să ridă, 
deşi crisparea lui Sargetius n-o înţelegea. Nu vedea legătura dintre 
Rundacitulp şi pergament. 


M r 


— Cel pe care îl pregătiți să fie rege este, după neam, un grec din Ulpia 
Traiana Sarmizegetusa! Cum l-am văzut, l-am recunoscut dintr-o ochire! 

— Dar pergamentul rămas de la Sarmis? întrebă Sargetius cu totul 
tulburat, rotindu-şi privirea pe feţele celorlalți. 

Toţi îl ascultau cu încordare. Numai Metrobius zimbea cu o satisfacție 
greu ascunsă. 

— Acel pergament l-am avut eu, continuă Dassius, dar l-am pierdut, ori 
mi l-a furat cineva. Am dat de el în coliba unui bătrîn, care a trăit singur, 
pustnic, mai sus de casa noastră, pe coasta muntelui. Îşi dusese zilele în 
atita sărăcie încît, după moartea lui, a fost unicul lucru ce l-am putut lua 
de-acolo. Mă miră că ați pus de gind să aveţi un astfel de om ca rege! 
murmură el, privind în jos, apoi deodată săltă capul, rostind răspicat: Dar 
n-am spus bine „să aveţi”, ci „să avem”, că şi eu port în mine singe de dac. 
lar de va veni vremea să ascultăm de un rege, el trebuie să fie pe placul 
acelora pe care îi va conduce! 

— De cînd l-am văzut, mi-am dat seama că acest Rundacitulp ascunde 
ceva în suflet. Căutătura lui nu este aceea a unui om sincer, cu inima 
deschisă! zise Metrobius, satisfăcut că lucrurile luau o astfel de întorsătură. 

— Numele lui este Euphoros. Ştiu că are un unchi bogat la Porolissum, 
negustor sau aşa ceva, adăugă Dassius. 

O schimbare ca un cutremur zgudui adînc pe Sargetius. Cine ar fi 
reuşit să-i pătrundă în suflet, şi-ar fi dat seama că din acea clipă avea în 
față un alt om. Cu vocea sugrumată de minie, palid, se întoarse spre 
ceilalți: 

— Diurpanneus, Pollio, Offas, mergeţi cu mine! Pentru că a înşelat tot 
ce avem mai scump în suflete, ne vom răfui! Trebuie să socotim fapta lui 
drept o adevărată trădare! 


Veni şi cea de a treia zi a tirgului, cînd, după obicei, se ajungea la 
înțelegerea dintre părinţii tinerilor. În fiecare an ziua începea liniştită: 
perechile şi familiile lor se stringeau lîngă un car, sub un copac sau la un 
adăpost înjghebat în pripă, intrau în vorbă, luînd-o pe departe, întrebîndu- 
se dacă vitele erau sănătoase, dacă semănăturile fuseseră bune, dacă 
strinseseră miere multă şi despre alte treburi de gospodărie, treceau apoi cu 
vorba la copii şi de acolo la nunta ce trebuia pregătită. Cînd înţelegerea era 
ca şi făcută, cele două mame se retrăgeau pe nesimţite, îşi vedeau de treaba 
lor: întindeau pe iarbă o bucată mare de pînză albă, pe care puneau de-ale 

miîncării, bucate aduse de acasă, sau cumpărate din bilci. Pe la vremea 
prinzului, virstnicii şi tinerii se ospătau din plin, iar după amiază vinul îşi 
arăta cu prisosință puterea. Seara vuia muntele de veselie, de strigătele şi 
chiotele celor ce se pregăteau de plecare către casă. 

În anul acesta însă, cea de a treia zi se desfăşură altfel. De dimineaţă, 
bărbaţii — mai ales aceia care aveau fată sau flăcău — trăiră o îndoită 
însuflețire: una, nuntirea tinerilor, iar cealaltă, speranţa că în acea zi vor 


vedea pe cel ce le va fi rege. Se făcu totul în grabă, înțelegerea dintre părinți 
merse repede, ospăţțul nu se prelungi, iar vin se bău numai atit cît cerea 
buna cumpătare, fiecare socotind că nu se cade să se ducă tulburat la 
minte în fața căpeteniilor, şi mai ales a celui pe care sperau să le fie rege. 

Nu trecuse mult din amiază cînd Poiana Mestecenilor se umplu de 
oameni, mai ales bărbați mai virstici. Pe o movilă, în mijlocul poienii, 
stăteau cei veniți de la Porolissum, la care se alăturase Dassius. 

Cînd Sargetius ridică braţele, cerînd linişte, întreaga adunare amuți. 
Cei de pe margini se strinseră şi mai mult, micşorind cercul. Mişcat, 
pătruns de semnificația adincă a momentului, palid, cu un zimbet uşor în 
colțul gurii, Sargetius începu să vorbească: 

— Astăzi trăim o clipă înălțătoare. Se ivesc zorile Daciei libere! Dacă 
Marii noştri înaintaşi — Burebista, Decebal, Diegis şi Sarmis — ne-ar vedea 
de acolo de sus din cer, nu s-ar putea ca sufletele lor să nu tresalte de 
mulțumire. Da, se întăresc speranțele în renaşterea unei Dacii noi, şi acest 
lucru rezultă din numărul mare al celor veniți să ne asculte. Sînt semne că 
legiunile romane vor fi retrase dincolo de Danuvius. Cei ce rămîn pe loc vor 
fi cu adevărat liberi, iar ţara va înflori ca altădată! 

— Vrem să-l vedem pe cel ce ne va fi rege! strigă un bărbat voinic, care 
dădea semne de nerăbdare. 

Sargetius se pregătise pentru un astfel de moment, din clipa cînd 
Rundacitulp redevenise Euphoros. 

— ÎL vreţi pe rege? întrebă el adunarea. Priviţi în jurul vostru. Fiecare 


dintre voi ar putea să fie regele, numai să dovedească suflet, iubire pentru 
popor, să arate că este hotărît şi viteaz, înțelept şi bun. Priviţi-l pe cel de 
alături şi, de va fi voia zeilor, îl veţi vedea pe cel care ne va fi rege. El este 
între noi, putem să ne rugăm pentru sănătatea şi înțelepciunea lui. Miine, 
ajunşi la casele voastre, să vă gîndiți la această clipă înălțătoare, să vă 
pregătiți pentru chemarea cea mare, să vă făuriți arme şi să găsiți cît mai 
mulți tovarăşi de luptă! Dar mai presus de toate, să ştiţi ce vorbiţi şi față de 


cine vorbiți, pentru ca oamenii Romei să nu creadă că se porneşte vreo 
răscoală. Mă rog zeilor să plecaţi cu inimile sus, să vă întăriți pentru luptă 
şi să ne întîlnim sănătoşi! 

Pe deasupra adunării plutiră urale înfundate. Mulţi îşi aruncară în sus 
căciulile, sumanele şi tot ce le venea la îndemină, arătîndu-şi astfel 
însuflețirea şi bucuria. Dintre cei ce stăteau în fața lui Sargetius se 
desprinse un bătrîn albit de ani. Începu să urce cu paşi rari pe movilă. 
Pletele îi jucau în adierea uşoară a vintului. 

— Tot ce a spus feciorul este bine, începu el arătîndu-l pe Sargetius, şi 
noi aşa vom face! Dar nu ştim cine este, nu ne-a spus ce semn ne va da 
atunci cînd va veni vremea. Îl vedeţi? Este voinic şi frumos, are o privire 
care te pătrunde şi te încălzeşte. Luaţi-i seama cît de mult aduce cu 
căpeteniile de altădată ale poporului dac. Şi dacă e aşa, cum să nu ne 
încredem în el şi în vorbele lui? Păi, feciorule, îl măsură bătrinul cu privirea, 
eu unul te urmez şi mă bat cu duşmanul pînă îl bag în infern! Mă voi ruga 
într-una zeilor să te ajute, să ne porți la izbîndă! 

Din nou izbucniră urale. Tot timpul Metrobius stătuse liniştit mai la o 
parte, aşezat pe o piatră. Îndată ce bătrînul sfirşi, se apropie de Sargetius, 
ridică mîinile, făcînd semne pentru linişte. Vorbi potolit, aşa cum obişnuia 
cînd îşi ținea prelegerile: 

— Cînd treci pe o punte, trebuie să te uiţi bine unde calci, altfel poţi 
cădea în apă. Aşa cum vreți să porniţi, mi se pare că nu luați seama bine 
unde puneţi piciorul. Ca să nu mă înțelegeți greşit, poate că e mai bine să 
facem o mică socoteală. Să zicem că am avea un pumn de grîu, pe care l-am 
împărțit în trei grămăjoare separate: într-una boabele care ar fi romanii 
curațţi, în alta dacii curațţi, iar în cea de a treia locuitorii acestei provincii 
care au sîngele altoit. Aş vrea să-mi spuneți cinstit: care grămăjoară ar fi 
mai mare, a dacilor curați, a romanilor curați sau a celor cu sîngele 
amestecat? 

— Păi de ce ne mai întrebi, feciorule? se grăbi bătrinul care vorbise mai 
înainte. Cine nu ştie că cea mai mare grămăjoară e a celor ce sînt de viță 
nouă? Dar ce spun eu? Auziţi, oameni buni, eu zic că cele două grămăjoare 
laolaltă n-ar fi cît grămăjoara celor ce se trag din altoiul dacilor cu romanii! 

— Socoteala cam aşa este, reluă Metrobius. Între cei ce trăiesc acum în 
Dacia sint mulți cu sîngele amestecat. Dacă aşa stau lucrurile, vă întreb: e 
bine, e drept şi cinstit ca, după retragerea legiunilor de aici, numai cei ce se 
ştiu urmaşi de-ai dacilor — deşi poate că au în sîngele lor şi cîteva picături 


de alt neam — sînt îndreptățiți să creadă că ei reprezintă țara? Numai ei 
trebuie să-l aleagă pe rege sau pe cel ce va fi într-un fel căpetenie? Nu 
socotiți că făcînd astfel s-ar da drumul unui izvor de ură între cei pe care 
zeii i-au sortit să trăiască laolaltă pe aceste meleaguri? Şi atunci, uite ce zic 
eu: cînd va veni momentul acelei grele încercări, să ne unim toţi cei ce vrem 
să rămiînem pe loc, să ne alegem căpetenii dintre bărbaţii care se vor dovedi 
cei mai viteji şi mai iubitori de popor, şi să trăim înfrățiți. Eu zic că acesta e 
cuvintul pe care fiecare dintre noi trebuie să-l ducă şi să-l spună acasă, 
celor în mijlocul cărora trăieşte! Doresc tuturor numai bine, noroc şi multă 
sănătate! 

Metrobius se retrase şi se aşeză din nou pe piatră. Cuvintele rostite de 
el conţineau atita adevăr, încît adunarea rămase un timp tăcută, tulburată. 
Dar bătrînul nu avu stare, se urcă iarăşi lingă Sargetius. Îndemnă la veselie 
şi curaj: 

— Ce aţi rămas aşa? Ce, n-a grăit bine? Aşa este! M-am uitat la ei, la 
ăştia de pe movilă, toți sînt nişte căpetenii, dar nu vor să ne-o spună. Eu, 
de cînd am venit, nu m-am lăsat pînă n-am aflat cîte ceva despre fiecare. 
Pot să vă şi spun: el — întinse mîna spre Sargetius — la Porolissum e o 
căpetenie, cică e quattorvir. Celălalt — arătîndu-l pe Diurpanneus — e dac 
curat, un taraboste de dincolo de munţii de la răsărit. Ăsta — Offas — e 
căpetenie de-a săracilor din Porolissum, iar el — Pollio — e tot o căpetenie, 
de-a sclavilor, care nu s-au lăsat pînă nu şi-au căpătat libertatea. Să ştiţi că 
l-am lăsat înadins la urmă pe cel care ne-a vorbit cu atîta omenie. Şi el este 
un fel de căpetenie, cică tot tineretul de acolo îl urmează, nu iese din 
cuvîntul lui. 

Bătrinul făcu o scurtă pauză, după care rosti tare şi rar, căutînd să fie 
auzit de întreaga adunare: 

— Ce mai staţi, căpeteniilor? Faceţi aşa cum socotiți că e bine, iar noi 
vă vom urma! Toţi zeii să fie cu voi! 

Intervenţia lui Metrobius şi completarea făcută de bătrin provocară o 
schimbare adincă în gindurile lui Sargetius. Acţiunea ce se începea îi 
apărea dintr-o dată de o amploare greu de stăpinit şi greu de dus. Se vedea 
dator totuşi să încheie într-un fel adunarea. Săltă brațele, cerînd linişte, 
apoi vorbi cu convingere potolită: 

— Acum ştim ce ne aşteaptă, ne dăm seama ce trebuie să facem. Da, să 
ne unim cu toţii, de orice sînge am fi cei ce răminem, să orinduim lucrurile 
aşa cum va fi mai bine! Să nu uitaţi: noi nu ne socotim căpetenii! Cînd va 

sosi momentul, le vom alege. Pînă atunci, să ne ferim de cei pe care îi 
bănuim că ar putea să ne trădeze, sau ne-ar fi duşmani de moarte în 
momentele grele. Ne despărțim pătrunşi de gîndul că viitorul nostru va fi 
legat de tăria şi hotărîrea noastră! Rog zeii să ne călăuzească, şi gîndurile şi 
pornirile!... 


Poiana răsună mult timp înfundat de urale. Mulțimea începu să se 
împrăştie. Soarele cobora dincolo de creste. Pe deasupra văilor se întindea 
un val de piclă albăstruie, îmbrăcînd înălțimile. 


Virful teşit al muntelui, unde trăise legendara găină cu ouă de aur, 
rămăsese gol. Tîrgul nevestelor luase sfirşit. Numai cei de la Porolissum mai 
întirziau în Poiana Mestecenilor. Euphoros trebuia judecat şi pedepsit, însă 
fiecare încerca să se sustragă şi căuta motive: Diurpanneus se pregătea să 
plece degrabă cu Diegia şi Dassius la Porolissum, iar de acolo să treacă în 
fugă munţii, să liniştească mama îndurerată de răpirea fiicei. Pollio ținea să 
facă un ocol pe la Ampelum, cu Dazia, pentru ca proaspăta lui soție să-şi ia 
unele lucruri, în vreme ce Offas avea nevoie de un popas la Alburnus Maior, 
să facă aranjament pentru un nou transport de vase. Metrobius n-ar fi vrut 
să se amestece în judecarea şi pedepsirea unui „pierde-vară”, cum îi plăcea 
să-l numească pe Euphoros. Fiecare, căutînd să se dea la o parte, se arăta 
grăbit să-şi vadă de treburile proprii. 

În sufletul lui Sargetius creştea furia din două cauze: una, pornirea 
împotriva ticălosului care avusese atita cutezanţă, iar alta, teama că 
desfăşurarea evenimentelor putea să le-o ia înainte, să-i prindă nepregătiți. 
Cei şase oameni puşi de Synethus să-i păzească nepotul se făcuseră 
nevăzuți. Nu se îndoia că fugarii porniseră în goană spre Porolissum. 

Era spre seară cînd Metrobius explică scurt, cu multă convingere că, 
din moment ce Euphoros s-a dat drept pretendent la a deveni rege al Daciei, 
numai dacii se puteau socoti înşelați în buna lor credinţă, deci lor le 
revenea dreptul să-l judece şi să-l pedepsească. Urmarea nu întirzie: Offas 
cobori cu carul spre Alburnus Maior, Pollio — cu Dazia şi tatăl ei — porniră 
de-a dreptul peste munţi către Ampelum, iar Metrobius plecă grăbit la 
Porolissum, însoţit de Grimhild. Întunericul prinse în Poiana Mestecenilor 
numai pe Sargetius, Diurpanneus, Dassius şi Diegia, împreună cu ceata de 
daci a lui Diurpanneus, care păzea pe Euphoros legat sub adăpostul de 
frunzare. Stăteau tăcuți în jurul focului. Timpul se scurgea încet. Cînd 
Cloşca-cu-pui răsări pe cer, săriră în picioare. Sosise momentul. Îl scoaseră 


de sub frunzar şi-l legară de un copac din apropierea vetrei de jar pe care 
jucau flăcări, fiecare frămintat de alte gînduri; cu alte temeiuri pentru 
pedepsirea ticăloşiei: Sargetius, furios pentru slăbiciunea de care dăduse 
dovadă, încredințindu-se în vorbele unui aventurier, iar Diurpanneus 
înciudat de ruşinea ce o resimțea, gîndind că s-ar fi putut întîmpla ca un 
grec viclean să ajungă rege al neamului său. În Dassius mocnea cîte ceva 
din furia lui Sargetius şi din ciuda lui Diurpanneus. La lumina focului, fața 
lui Euphoros lucea palidă, împietrită de groază. Din tînărul frumos, vioi şi 
elegant de altădată, rămăsese numai o arătare chinuită. Toţi trei ar fi vrut 
să-l judece, deşi acest lucru le părea de prisos. Ce socoteală puteau să-i 
ceară? Ce să-l întrebe şi ce fel de judecare să-i facă? 

În apropiere, aşezaţi roată, stăteau flăcăii din ceata lui Diurpanneus, 
aşteptind să vadă sfirşitul. 

— Eu aş vrea să ne spună: Cum a ajuns pergamentul în mîinile lui? 
rupse Dassius tăcerea. 

— Răspunde, Euphoros! strigă Sargetius, ca trezit la realitate, stringînd 
pumnii. 

— Am fost îndemnat de zeii cei răi! Numai ei, şi duhurile rele, au făcut 
să-mi răsară în minte gîndul că aş putea să mă dau drept urmaş al acelui 
taraboste, altfel... 

— Şi cum ai ajuns să-l ai? îl întrerupse Dassius cu ton rece. 

— Cu bani. Am plătit. De la prietenul tău Cletus am aflat, dar nu el mi 
l-a dat. Mi-a spus odată întîmplător că tu ai un pergament rămas de la 
Sarmis, prin care lăsa pe un taraboste ca rege al dacilor. Acel nume, 
Burodus, este o născocire a mea. 

— Vreau să ştiu cine ţi-a dat pergamentul! insistă Dassius. 

— O bătrină, Aelia — tu o cunoşti — care mergea deseori pe la mamă- 
ta. N-a fost prea greu pină i-am dat de urmă. Femeia, neputinciasă şi 
săracă, s-a arătat lacomă, cînd a auzit că e vorba de bani. Nu ştiu cum a 
făcut, dar mi l-a adus. 

— Ai săvirşit o ticăloşie! strigă Dassius, săgetindu-l cu ură. Pentru asta 
îți vei primi răsplata! 

Euphoros îl înfruntă: 

— Dar tu tot n-ai fi făcut nimic cu el, nu te tragi din acel taraboste. Ştiu 
unde l-ai găsit. 


Liniştea cu care răspundea Euphoros spori mînia lui Sargetius. Era ca 
un vulcan gata să erupă. Totuşi se stăpîni. Îl întrebă cu ton rece, 
ascunzindu-şi pornirea: 


— Trec peste toate, Euphoros, chiar şi peste modul cum mi-ai batjocorit 
buna-credinţă, însă un lucru ţin neapărat să ştiu: prin ce te-ai legat în fața 
procuratorului? 

— Nu-înţeleg ce vrei să spui?! 

— Ai mers de mai multe ori la Iustus Valentinus, lucru de care mie nu 
mi-ai spus. După ce am aflat, am aşteptat. Recunoşti sau nu? Să nu uiţi că 
eu ţi-am acordat toată încrederea! 

— Prima oară am fost dus cu forța, luat de un decurion. 

— Te-ai legat ca, devenit rege al Daciei părăsită de imperiu, să ţii mai 
departe ţara supusă Romei, ca şi cum legiunile încă s-ar afla aici. Asta e o 
dovadă că în sufletul tău nu nutreai hotărîrea de a face să renască Dacia lui 
Decebal, iar poporul să fie stăpîn în ţara lui! La început, cum te credeam cu 
sufletul curat, mi-am zis că în situaţii grele ne e permis să facem orice, 
numai să înşelăm duşmanul, şi am tot aşteptat să-mi spui ce urmăreai. 
Acum însă, cînd ştiu cine eşti, mă stăpineşte convingerea că, o dată ajuns 
rege, te înconjurai de o ceată de nemernici, de vîntură-lume, ca şi tine, gata 
oricînd să vinzi țara! 

— Să-l dăm morţii mai repede, acum nu e vreme de pierdut, îndemnă 
unul din flăcăii ce-l însoțeau pe Diurpanneus. 

— Dacă vă atingeţi de mine, procuratorul va spînzura pe cei vinovați. 
Oamenii mei au şi pornit într-acolo! ameninţă el îngrozit. 

— Iustus Valentinus ştie. Nu va regreta pierderea unuia care pregătea o 
răscoală! i-o întoarse Diurpanneus. 

— La moarte cu el! strigară deodată mai mulți flăcăi. 

Sargetius se găsea în pragul luării unei hotăriri. Nu vedea ce pedeapsă 
mai potrivită se cuvenea trădătorului. În liniştea ce se lăsă cîteva clipe, auzi 
călcătură de om ce se apropia în fugă. Se întoarse şi îşi încorda atenția. 

— Pregătiți-vă de luptă! îndemnă el scurt, pornind în calea celui ce 
venea, care nu putea fi decit una din străji. 

O umbră se năpusti dintre tufişuri, oprindu-se în faţa lui, suflind greu: 

— Vin legionarii! şuieră îngrijorat. 

— Îl dăm morţii! se auzi, seacă, vocea lui Sargetius, parcă nesigur dacă 
ceea ce hotăra era bine. 

— Legionarii înconjoară muntele şi Poiana Mestecenilor, adăugă straja, L 
cu răsuflarea nepotolită. l 

Cuprins de disperare, Euphoros începu să strige după ajutor. Pînă în 
această clipă se consolase cu speranța că nu vor avea curajul să meargă 
atît de departe cu răzbunarea. 

— Să-l lovim toți deodată! îndemnă Diurpanneus. Toţi trebuie să ne 
apărăm neamul, să nu se spună că tu, Sargetius, l-ai ucis. Alături de tine, 
şi eu am jurat că vom pedepsi trădarea şi mişelia! 

Într-o fulgerare, bărzile şi cuţitele, aruncate cu setea răsplătirii 
ticăloşiei, străpunseră trupul lui Euphoros. În cîteva clipe în poiană se 
întinse din nou liniştea. 

— Să ne rugăm zeilor ca acest nemernic să fie singurul trădător al 
luptei noastre! murmură Sargetius. 

Sosi şi straja trimisă în partea opusă, spre apus. Şi pe acolo apăruseră 
legionari care urcau muntele. Pericolul era mare. Dassius ar fi vrut să fugă 
cît mai repede cu Diegia, dar Sargetius îl opri. În situaţii grele, numai cel ce 
este cu adevărat viteaz poate să-şi arate însuşirile de luptător. 

— Vom merge strinşi laolaltă, şopti el. Tăiem valea, apoi o ţinem tot 
către miazănoapte, pe povirnişul celălalt. 

Se desfăşură o adevărată întrecere între ei şi zorile ce începeau să 
lumineze plaiul. Toţi tineri şi aprigi la luptă, erau hotăriți să lovească fără 
şovăire. Aproape de drum, doi legionari îi văzură, dar nu încercară să-i 
oprească. Sunară din trompete, dispărură în vale, de-a curmezişul 
povirnişului. Apucară să taie drumul în fugă. 

Se socoteau scăpațţi, cînd de după un colnic apărură cîțiva legionari. 
Dassius şi Diurpanneus dădură primele lovituri, în timp ce Sargetius se 
repezi spre decurionul care îi comanda. Se petrecu tocmai ce gindise: să 
treacă printre ei, fără să-i rănească sau să-i răpună, ca astfel să răspundă 
în fața legilor numai de moartea lui Euphoros. Decurionul nu primi lupta, 
ordonă retragerea, luînd-o la fugă spre desişul pădurii. 

Porniră mai departe. Începuse urcuşul. Sargetius frămînta în minte cele 
petrecute, fără să poată întrevedea sfirşitul. De unde aflaseră legionarii şi 
cum de sosiseră atît de repede, cînd pînă la castrul de la Alburnus Maior 
era o depărtare destul de mare? Şi apoi, nu-şi dădea seama dacă scăpase 
din încercuire. 

Cei şase oameni ce formau garda lui Euphoros n-au plecat spre 
Porolissum şi nici nu s-au oprit undeva prin apropiere. Unul dintre ei, pus 

de Synethus şef al gărzii, urmase întocmai porunca bogatului negustor: 
dacă se întîmpla ca viața nepotului să fie în primejdie, să nu şovăie nici o 
clipă, să ceară ajutor militarilor. 


Se luminase. Soarele arunca razele peste crestele înalte, alungînd spre 
văi negura. În fața fugarilor, pe înălțimi, se zăreau plaiurile acoperite cu 
iarbă deasă şi aspră. Merseseră fără oprire. Socoteau legionarii rămaşi mult 
în urmă, devale. 

Sargetius ieşi la marginea pădurii, cercetă întinderile de-a lungul 
povirnişurilor, încercînd să găsească o potecă, cînd deodată răsunară 
semnale date cu trompeta. Fusese văzut. Din mai multe părți, din tufişuri şi 
vilcele se iviră cete de legionari. Pentru o clipă, socoti totul pierdut. Obosiţi, 
copleşiți de numărul mare, trebuiau să se apere, să lovească fără cruțare. 
Încercă să găsească un loc bun pentru apărare. La cîteva sute de paşi, 
pădurea înainta în sus ca un pinten, cu copaci mărunți, deşi şi stufoşi. Se 
îndreptă într-acolo. Diegia nu putu suporta starea de încordare, căzu 
înfrîntă de greul urcuşului. Dassius şi Diurpanneus începură s-o poarte pe 
rind în brațe. Nu mai aveau spor la înaintare. Legionarii se apropiau. 
Sargetius decise să se oprească şi să primescă lupta. Dar ce se petrecu în 
acel moment, a fost ca o lovitură de trăsnet. Din altă margine de pădure se 
auziră sunete de corn. În plai năvăliră mai multe cete de oameni, acoperind 
cerul cu strigătele lor. Dintr-o parte se apropiau legionarii, iar din cealaltă 
ajutoarele, trimise parcă de zeii cei buni, ca o adevărată minune. 

Ciocnirea se dezlănțui scurtă, crudă, hotăritoare. Dar tot atit de 
fulgerător luă sfirşit. Loviturile pline de curaj date de cetele aduse de Offas 
şi Pollio obligară pe militari să bată în retragere şi în cele din urmă să se 
facă nevăzuţi în pădure. 

— L-aţi răpus pe trădător? întrebă Offas, aruncînd din mînă toporul, al 
cărui tăiş lucea de sînge. 

Privindu-l cu recunoştinţă, Sargetius îi confirmă printr-o uşoară 
clătinare a capului. 

— De multe ori te-ai mirat, reluă Offas, de ce eu, Metrobius şi bătrinul 
Degidus nu ne puteam împăca să te vedem ţinînd în preajma ta un vîntură- 
lume! Şi mai voiai să-l ai ca rege! 

Sargetius murmură, copleşit de încordare: 

— Dacă nu era Dassius, n-am fi aflat ticăloşia, am fi mers din greşală 
în greşală. Ceea ce s-a petrecut este pentru mine o grea lovitură, trebuie să 
iau toată răspunderea faptelor asupra mea. Tu şi Pollio porniţi degrabă cu 

ceilalți devale. La Porolissum trebuie să spuneţi că n-aţi văzut nimic şi nu 
ştiţi nimic, pentru ca astfel procuratorul să pună urmăritori numai după 
mine. Fără îndoială, el va afla de cele întimplate din mai multe părți: de la 
guvernator, de la cohorta din Ampelum şi de la Synethus. 

— Pornisem amindoi, eu şi Offas, povesti Pollio, spre Alburnus Maior. 
N-am mers mult şi am întîlnit legionari îndreptîndu-se în sus. N-ar fi fost 
nici o bănuială, dacă Offas nu l-ar fi recunoscut pe sclavul pus de Synethus 
căpetenie a gărzii lui Euphoros. Am dat repede sfoară printre bărbaţii ce 
coborau de la tirg şi, toți ca unul, s-au arătat gata să lupte. Cînd am văzut 
atita însuflețire, parcă mi-a crescut, inima. Presimt, Sargetius, că ăsta e 
începutul. De-acum înainte trebuie să ne ținem tari! 


CAPITOLUL V 


DESTAINUIRILE UNUI BATRÎN 


1 


ei ce-l vedeau pe Synethus plimbîndu-se prin for cu togă scumpa, 

de un alb imaculat, se mirau. Niciodată bogatul negustor nu se 

arătase astfel în mulțime. Cînd ieşea din prăvălie — şi asta rareori 

— cu treburi la oficiul public al dărilor, trecea grăbit, fără să privească în 

jur. Acum însă, mergea agale, se oprea uneori locului, pierdut în gînduri, 

apoi pleca mai departe agitat, gesticulind cu mîna ce-i ieşea de sub togă, ca 

şi cum se afla în pragul luării unei hotăriîri grele. Venise în for îndată după- 

amiază, măsurindu-l cu paşii în lung şi în lat, uitindu-se întruna spre 

fereastra unde ştia că lucrează procuratorul. Aflase de două zile cele petre- 

cute la Tîrgul nevestelor şi rămăsese îngrozit de moartea năpraznică a 

nepotului său. Îl tortura durerea şi spaima de câte ori îi revenea în minte 
Sargetius, a cărui răzbunare bănuia că se va întinde pînă la el. 

În for, mulțimea se plimba liniştită şi veselă. Soarele se lăsa către seară. 
Synethus plecase de acasă decis să intre la procurator. Îşi pusese în gînd 
să-i arate întregul adevăr, apoi să-i ceară protecţia. Dar cînd ajunsese în 
for, hotărîrea lui se muiase. De cîteva ori pornise spre clădirea oficiului 
public şi se oprise din drum, şovăind, frămîntat de întrebări. Dacă 
procuratorul îl găsea vinovat? De ce şi-a încurajat nepotul să pornească pe 
un asemenea făgaş plin de primejdii? Şi dacă Iustus Valentinus îl socotea 
un duşman al imperiului, al împăratului? 

Astfel de gînduri îl chinuiau, cînd îl văzu pe Laetius Vitalis. Bogatul 
fermier umbla întotdeauna elegant îmbrăcat, se purta cu distincţie. De 


obicei nu-i plăcea să stea de vorbă cu oricine în văzul lumii. În această zi, 
însă, neliniştit de zvonuri — cel mai proaspăt fiind acela că tineretul din 
Porolissum se ridica fățiş, cerînd eliberarea sclavilor — simțea nevoia să afle 
ce treabă l-a adus în for pe lacomul negustor. Se opri în faţa lui, schiţind un 
zimbet nedefinit: 


— Pe toți zeii, Synethus, aproape să nu te mai cunosc! începu el. Ce se 
petrece cu tine, ai poftă să te plimbi? Ori ai venit la pîndă, vrei să-i prinzi pe 
datornicii care au cam uitat soroacele de plată? Să nu te superi, am 
glumit... 

Pe negustor îl bucură atenţia lui, îl ştia cel mai bun prieten al 
procuratorului. Se arătă îndatoritor: 

— Mă rog zeilor pentru sănătatea ta, Laetius Vitalis! Îţi doresc din suflet 
numai fericire! Am ieşit să mai văd lumea, că de, viața nu e aşa lungă. Cu 
ce ne alegem cînd va fi să plecăm la zei? Cît despre datornici, e bine să nu 
mai vorbim de ei! 

— Vrei să spui că-ţi mai datorez ceva? 

— Chiar dacă o mai fi, nu asta mă frămîntă acum... 

Fermierul slobozi un hohot de ris zgomotos. Mulţi dintre cei ce treceau 
prin apropierea lor întoarseră capetele. Lumea îl cunoştea drept om de 
viață, se încurca des cu fetele de la taberna „La bogăţia lui Cressus”. Se 
apropie de urechea lui Synethus, şoptindu-i: 

— Nu cumva te rogi acum Afroditei? Poate că eşti chinuit de mîngiierile 
unei femei frumoase... Văd prin apropierea noastră pe Marciana. O doreşti?! 
Ştiu că nepotul tău... 

— Care nepot? 

Laetius Vitalis izbucni din nou în ris, se trase iarăşi lingă el şi-i şopti, 
ținîndu-l de togă: 

— De mine să nu te fereşti, am aflat totul de multă vreme. Rundacitulp, 
tînărul care va fi rege al Daciei după plecarea legiunilor, ştiu că-ți este 
nepot! 

— Şi altceva n-ai mai auzit? îl întrebă îngrijorat, apucîndu-i mîna ce-i 
ieşea de sub togă. 

— Ce? S-a întîmplat ceva? 

Negustorul îi slobozi mîna. Se întoarse, privind speriat în jur. 

— Nu-mi dau seama dacă fac bine că spun. Ţie nu-ţi ascund: da, era 
nepotul meu! 


— Cum, era, acum nu mai e? Ce a pățit? 

În ochii lui Synethus luciră lacrimi. 

— E mort, Laetius Vitalis! A fost ucis departe de aici, la Tirgul 
nevestelor, aproape de Alburnus Maior. 

Fermierul săltă capul. Îl săgeta cu privirea: 


— Cum a fost cu putință? Ce a căutat el tocmai pe muntele acela? L-a 


atacat vreo ceată de latroni? 

— N-au fost latroni, Laetius Vitalis, nu ştiu bine ce s-a întîmplat, 
bănuiesc numai. Poate că Sargetius a aflat că sub numele de Rundacitulp 
se ascundea nepotul meu, Euphoros! 

Cu totul schimbat la față, Laetius Vitalis îl apucă de umeri şi-l zgudui 
cu putere. În ochii lui juca o scînteiere plină de satisfacţie. Nu se mai putu 
abține: 

— El l-a omorît? El, urmaşul barbarilor? 

— Da, împreună cu alţii! Cică au dat o luptă cu legionarii plecaţi să-i 
prindă şi... 

— Le-a scăpat? 

— Ca prin minune. Le-au sărit în ajutor cei veniți la tîrg. Nu pot să-mi 
închipui ce au vrut să pună la cale acolo şi ce s-a întîmplat! Venisem cu 
gîndul să mă duc la procurator, dar... 

Tăcu, speriat de bucuria ce radia pe fața lui Laetius Vitalis. Era oare 
atit de vesel, pentru că murise Euphoros? 

— Zici că vrei să mergi la Iustus Valentinus? Bănuiesc că te chinuie 
teama de Sargetius. Să nu fii speriat. Dacă în adevăr s-a întîmplat 
nenorocirea, barbarul nu mai are nici o scăpare. Sint convins că acum 
legionarii i-au dat de urmă. 

Ura lui Laetius Vitalis împotriva lui Sargetius, care de mult timp 
mocnea neputincioasă, izbucni cu intensitate sporită. Moartea lui Euphoros 
îl bucura, iar îngrijorarea lui Synethus îl lăsa cu totul indiferent. 

— Vrei să mă însoţțeşti la procurator? îl întrebă. Îl fac pe Iustus 
Valentinus ca în seara asta să trimită garda la villa urmaşului barbarilor, 
să-l prindă şi să-l închidă în carcerile de sub tribunele amfiteatrului. 

— N-a venit acasă, cine ştie pe unde stă ascuns! 

Laetius Vitalis cată spre soare, voia să vadă cît mai era pînă se 
înserează. Îl apucă de braţ şi porni cu el spre oficiul public. Procuratorul se 
aştepta la venirea lor, dar nu la amîndoi în acelaşi timp. Nici nu avea nevoie 
de explicaţii, cunoştea ce era în sufletul fiecăruia. Îl ascultă liniştit pe fer- 
mier, deşi îl supăra duşmănia ce vibra în vocea lui. 

— Iustus Valentinus, întotdeauna ai fost de partea barbarului, nu mi-ai 
dat dreptate. Acum trebuie să procedezi cu energie, altfel te faci părtaşul 
pregătirii unei noi răscoale! încheie Laetius Vitalis cu o satisfacție 


nedisimulată. 


Procuratorul zimbi şters, cu stăpînire de sine. 

— Ştiu tot ce a raportat centurionul comandant al legionarilor care au 
dat lupta cu ei. Au găsit pe acel Rundacitulp sau Euphoros mort, legat de 
un copac. Dacă v-aţi fi aflat în locul lui Sargetius, şi dacă acela în care v-aţi 
încrezut se dovedea un uzurpator de drepturi, un trădător al unui legămiînt, 
ce i-ați fi făcut? Bănuiesc că acolo, la Tirgul nevestelor, cineva l-a 
recunoscut şi a dat pe faţă ticăloşia. Pentru mine, ceea ce urmărea să facă 
acel Euphoros era curată nebunie. În imperiu s-au ridicat mulți 
pretendenți, unii au susținut că se trag din viteazul Decebal, cum a fost 
acel Regalianus, ce se voia stăpîn al Romei, ucis de roxolani... 

— Dar, Iustus Valentinus... sări Laetius Vitalis. 

— N-am terminat! îl opri procuratorul, ridicînd mîna. Bănuiesc ce vrei 
să spui. N-am uitat că mă găsesc aici în slujba imperiului, a împăratului. 
N-aş vrea să mă înțelegeţi greşit. Sargetius a înfăptuit un omor, iar legile 
pedepsesc crima, asta pe de o parte. Pe de altă parte, lupta dată cu 
legionarii este o răzvrătire, de aceea am dat ordin gărzilor să-l urmărească, 
să-l găsească şi să-l prindă. La mine, ca procurator în această parte a 
Daciei, alte simțăminte pentru el nu există. Însă ca om, nu uitaţi că am 
familie: soție, soră, fiu, nepoată — lucrurile se schimbă, Euphoros trebuia 
pedepsit pentru mirşăvia făcută. Aşadar, să fiu bine înțeles de voi: 
procuratorul a ordonat urmărirea, prinderea şi întemnițarea lui Sargetius, 
acuzat de omor şi răzvrătire! accentuă, privindu-i pe rînd, apoi continuă cu 
voce potolită: Ce ai vrut să mai spui, Laetius Vitalis? Ai încercat de cîteva 
ori să mă întrerupi. 

Fermierul se mişcă încurcat în scaun: 

— Ce am vrut eu, ai spus tu, Iustus Valentinus. Am crezut că n-ai de 
gind să-l arunci în carcere pe barbar. Nu mă îndoiesc că, dacă-l prinzi, îl 
trimiți la Roma să fie spiînzurat pe via Ostiana, acolo unde sînt pedepsiți 
căpeteniile de răscoale! 

Procuratorul întoarse capul spre fereastră. Pe Sargetius îl cunoştea 
bine, era sigur că legionarii nu vor reuşi să pună mina pe el. Cine nu-l 
iubea şi cine n-ar fi fost gata să-l ascundă de urmăritori? Alături îi avea pe 
Offas şi pe Metrobius, cu săracii şi tinerii din Porolissum nu s-ar fi putut 
lupta nici chiar el, deşi era procurator. Pe lingă toate acestea, mai era la 
mijloc Alliana, îi cunoştea dezastrul din suflet. Avea motive întemeiate să fie 
reținut în măsurile luate. O clipă gîndul îi rătăci spre Gerthorund. Dacă 
Sargetius fugea în tabăra gepizilor, n-ar mai fi fost cu putință prinderea lui. 


De la răpirea fetelor, ei rămăseseră prieteni. Vedea cum situaţia din această 
parte a Daciei devenea tot mai nesigură. La alungarea gepizilor săriseră în 
ajutor săracii şi tinerii, ale căror căpetenii erau Offas şi Metrobius. 


— Pentru asta ai venit la mine, Synethus? îl întrebă, căutind să rupă 
tăcerea ce se prelungise prea mult. Te rog să mă crezi că-ți înțeleg durerea. 
Mai pot face ceva pentru tine? 

Negustorul tuşi, parcă surprins. Răspunse, încurcîndu-se: 

— Vezi, lustus Valentinus, eu tot mă tem de el! Mi-e frică de-o 
răzbunare a lui. Ştii, l-am ţinut în villa mea pe Euphoros... 

Procuratorul se ridică în picioare, semn că ei trebuiau să se retragă. Îl 
încuraja pe negustor: 

— Îl cunosc bine pe Sargetius, nu-l cred în stare să-şi piardă vremea, 
răzbunîndu-se. Du-te şi-ţi vezi liniştit de negustoria ta, Synethus! Cit 
priveşte durerea ce o încerci, aşa a fost voia zeilor! 

Tăcu. Îl văzu pe contubernal intrînd. Raportă din uşă: 

— A sosit curierul de la Ulpia Traiana Sarmizegetusa! 

— Şi este ceva urgent? 

— Poate că mai mult grav! răspunse contubernalul, întinzîndu-i un 
pergament. E un mesaj din partea guvernatorului. 

Desfăşură sulul şi citi în şoaptă. Îl reciti, făcînd pauze între fraze şi, pe 
măsură ce timpul trecea, creştea pe fața lui tulburarea şi paloarea. Spuse 
contubernalului că poate să plece. Începu să se plimbe prin încăpere, 
mergînd de la masă la fereastră şi înapoi. Laetius Vitalis şi Synethus îl 
urmăreau cu presimțiri rele. Un timp se opri la fereastră şi privi la 
mulțimea veselă ce trecea prin for. Deodată se întoarse, se apropie cîțiva 
paşi şi se opri în fața lor. Amîndoi tresăriră la vocea lui cu totul schimbată: 

— Lăsaţi la o parte orice alte îngrijorări şi socoteli! Începeţi să vă 
stringeți lucrurile! Cred că nu vă gindiți să rămîneți pe aceste meleaguri, 
printre barbari! 

— Dar ce s-a întîmplat, Iustus Valentinus? se grăbi Laetius Vitalis, 
alergînd cu gîndul spre Roma. 

— Am primit vestea pe care de mult o aşteptam. Guvernatorul îmi 
ordonă să pregătesc în grabă cohorta şi oficiile publice, în curînd se va 
părăsi Dacia. La Ulpia Traiana Sarmizegetusa plecările au şi început. Goţii 
au înaintat pînă în Tracia şi, dacă nu vor fi zdrobiți în bătălia spre care 
caută să-i atragă împăratul, totul este pierdut. Celor de aici nu le rămîne 
altceva de făcut decît să pornească degrabă spre Roma. 

Fermierul şi negustorul se priviră descumpăniţi, parcă nu le venea să 
creadă, se obişnuiseră cu zvonurile. 


— Ce mai staţi? Nu este vreme de pierdut! Să fim înțeleşi: cînd ieşiţi de 
aici, nu suflați nimănui nici o vorbă. Vom îngriji noi să dăm de veste 
populaţiei prin oficiile publice, atunci cînd va sosi momentul. 

Procuratorul sună clopoțelul. Ordonă contubernalului să cheme pe 
tribunul Decius Sabinus, cu toți centurionii din cohorta sa. 

Afară, Laetius Vitalis şi Synethus se opriră aproape de for, nehotăriți 
încotro să pornească. În jurul lor mulțimea se plimba liniştită, veselă şi 
zgomotoasă. Soarele coborise, gata să scapete după crestele de dincolo de 
Marodava. Peste întreaga vale a Porolissumului se întindea o piînză subţire, 
albăstuie de piclă, anunţind sfirşitul zilei călduroase de vară. 

— Laetius Vitalis, te iert de orice datorie! se porni Synethus, rupînd 
tăcerea. Să plecăm amindoi, înaintea cohortei şi a oficiilor. Vom merge 
împreună în mai multă siguranţă pînă la Ulpia Traiana Sarmizegetusa, iar 
acolo vom vedea. Avem sclavi mulți. Pe cei mai de încredere îi punem să ne 
apere. 

Ascultindu-l, fermierul clătina capul a descurajare: 

— Crezi că vei primi de la ei vreo mină de ajutor, atunci cînd vei fi 
atacat de latroni? Fii sigur că nu aşteaptă decit un prilej potrivit pentru 
fugă, dornici să se vadă liberi. Dacă vrei să pleci, pe mine să nu mă aştepţi. 
N-am de gînd să părăsesc Porolissumul înaintea procuratorului. Sînt 
hotărît să nu-mi las averea în mîna barbarului Sargetius! 

— Dar el va urma fata, Laetius Vitalis! 

— Nimic nu mă îndreptăţeşte să cred asta. Sufletul unei femei nu este 
atit de uşor de înțeles. Să nu uităm că acum el este urmărit pentru omor şi 
răzvrătire, se află într-o situaţie... 

Dinspre amfiteatru se întinse peste for un val de murmure şi strigăte. 
Laetius Vitalis uită să continue ce voia să mai spună. Din mulțime, unii 
porniră în fugă într-acolo. 

— Să fie vreo nouă năvălire de-a gepizilor? se întreba Synethus cuprins 
de teamă. 

— Sau poate o răscoală, adăugă Laetius Vitalis. Procuratorul crede că 
numai el şi noi ştim de ordinul de plecare. Veştile zboară cum nu-ți poți 
închipui! Vrei să mergem? Sint curios să aflu ce se întîmplă sau ce 
primejdie ne mai aşteaptă. 

În apropierea amfiteatrului, îl întilniră pe Metrobius. Cobora dinspre 
castru urmat de patru oameni, care purtau pe umeri o targa înjghebată din 
ramuri împletite, acoperită cu un strat de iarbă, iar deasupra trupul unui 
om învelit cu o pinză. Văzindu-l pe fostul său stăpin, Metrobius încercă să-l 
ocolească, dar Laetius Vitalis îi ieşi înainte: 


— Pe Jupiter, Metrobius, de multă vreme doresc să-ți vorbesc! 
Încrederea mea în înţelepciunea ta nu cunoaşte margini, în aceste timpuri 
grele, eu şi Synethus ne găsim la o adevărată răscruce... 

— Nu e acum momentul! murmură, fără să se oprească. 

— Dar ce s-a întîmplat? Pe cine duceți pe targa? Fostul sclav îi 
răspunse, schițind un zîmbet plin de decepţie: 

— M-am frămîntat mult, Laetius Vitalis, să înțeleg dacă există soartă, 
sau dacă cele prin care trecem sînt aduse de întimplare. Pe targa ducem 
trupul lui Lucullus! 

— A căzut de pe cal? se grăbi Synethus, parcă bucuros că şi 
procuratorul va încerca o durere grea ca a sa. 

— A fost zdrobit sub copite de un zimbru. Stăteam deasupra unui 
povirniş, aşteptind să treacă prin valea îngusta turma speriată de gonacii 
noştri. În încordarea momentului, priveam cu toţii în partea din care se 
auzeau strigătele şi chiotele cînd, din cea opusă, s-a ivit un zimbru mare, 
fioros. Lucullus a făcut cîțiva paşi, încercînd să ajungă la marginea 
prăpastiei ori — ştiu eu! — poate că avusese de gînd să-şi repeadă sulița, 
dar deodată o parte din povirniş s-a desprins cu el, prăbuşindu-se în fața 
fiarei. Zimbrul a mugit speriat, s-a oprit o clipă, apoi s-a aruncat asupra 
sărmanului Lucullus, împungîndu-l şi zdrobindu-l, în timp ce noi strigam şi 
urlam îngroziți, aruncînd în el sulițele. Dar la ce a mai folosit? A murit şi 
Lucullus o dată cu fiara sălbatică! 

— Zeilor, ce va dezlănțui prăpădul ăsta în sufletul lui Iustus 
Valentinus?! murmură întristat Laetius Vitalis. 

Metrobius clătină capul, continuînd tot aşa de potolit: 

— În fața morţii nu-mi pierd firea. Am avut-o de multe ori lîngă mine, 
ştiu că sfirşitul nu poate fi altul. Sînt îndurerat de pierderea bunului 
Lucullus, de care mă legau multe lucruri. Din această nenorocire am înțeles 


că nu există soartă, iar întimplarea nu este decit ceva ce se leagă de 
moment, de ceea ce se săvirşeşte în firea lucrurilor. În sufletul meu durerea 
se ascunde, nu iese în afară. 

Îşi strînse fălcile într-o săltare ritmică, copleşit de cele petrecute într-un 
răstimp atît de scurt. Nimeni nu ştia că vinătoarea constituise numai un 
pretext, scopul adevărat era acela de a se întilni cu Sargetius undeva 
departe, într-o pădure dinspre Samus. Fostul sclav-filozof nu-şi pierdu şirul 
gîndurilor, îşi reaminti cuvintele cu care îl oprise Laetius Vitalis: 


— Te-am înțeles oare bine? Parcă ai zis că amindoi vă găsiți la o 
răscruce, doreai să-mi vorbeşti... 

— Ce putem să-ți mai spunem, Metrobius?! De cîteva zile zeii s-au luat 
la întrecere să ne pună la grele încercări! De necazul lui Synethus ştii. 
Acum iată altul, al lui Iustus Valentinus. Şi, peste toate astea... lungi el 
vorba, şovăind, în tine am încredere, mi-ai dovedit-o de atitea ori. Ne aflam 
la procurator cînd a venit curierul de la Ulpia Traiana cu un mesaj: s-a dat 
ordinul de pregătire a părăsirii Daciei. Ce ne facem, Metrobius? Ce ne 
sfătuieşti? Tu eşti un bărbat învăţat, vezi departe lucrurile... 

Vestea nu-l tulbură. O aştepta. Răspunsul, dur, rece, nu întirzie, 
pentru ei nu nutrea alte sentimente: 

— Oameni ca voi n-ar avea pentru ce să rămînă. Eu nu vă spun nici să 
staţi, nici să plecați, hotărîți-vă singuri! Acum vă las, mă duc la Iustus 
Valentinus să-l ajut să-şi înfrîngă durerea! 

Fără să-i salute la despărţire, Metrobius se pierdu în mulțimea ce se 
mişca în valuri, discutind cu aprindere despre moartea năpraznică a fiului 
procuratorului. Fermierul şi negustorul se priviră unul pe altul, 
descumpăniți şi descurajaţi. Porniră apoi fără ţel spre amfiteatru, tăcuți, 
fiecare rumegindu-şi gîndurile. 

În urma lor, dinspre castrul de pe vîrful dealului, pădurea întindea 
amurgul pe deasupra forului. 

iața la Porolissum se tulburase dintr-o dată. Întreaga aşezare 
părea un furnicar răscolit. Nimeni nu-şi mai găsea liniştea. Pe cele 
trei căi principale şi pe ulițele înguste ce porneau din ele se vedea 
lume mergînd grăbită sau strinsă în grupuri, vorbind agitat. Pregătirile de 
plecare ale militarilor şi funcţionarilor nu mai erau simple zvonuri, cu care 
se obişnuiseră de mult. Sus, în castru, centuria stătea gata să pornească în 
marş, iar în cazarma de lîngă amfiteatru, cohorta îşi încheia socotelile cu 

negustorii, pentru furniturile făcute armatei. La oficiile publice, scribii 
discutau alarmaţi, dezorientaţi. Unii tabulari şi dispensatori cu mai mult 
singe rece nu-şi pierdeau vremea pălăvrăgind la nesfirşit. Umblau să 
stringă de la populaţie diferite dări şi datorii, pe care nu le mai înscriau ca 
venituri ale imperiului, ci le treceau de-a dreptul în buzunarele lor. 

Moartea atît de năpraznică a lui Lucullus făcuse din Iustus Valentinus 
— bărbatul care întotdeauna dominase situaţii grele — un om doborit de 
evenimente. De aceea tribunul Decius Sabinus îşi depăşea atribuțiile: 
pusese gardă militară de pază la villa lui Sargetius şi trimisese un decurion 
însoțit de legionari să ia în stăpinire, ca aparţinind legiunii de la Potaissa, 
ferma, stîna şi turmele sale. 

Într-o astfel de stare complexă — durere, dezorientare, nesiguranță — 
se găsea procuratorul cînd trimise după Metrobius şi după Grimhild. 


În taberna „La împăcarea zeilor”, Surillius se aşezase pe un scaun din 
apropierea unei mese la care stăteau trei preoți şi un aedil: Suriacus, de la 
templul lui Mithras, preotul de la templul lui Apollo, din cartierul Magnus, 
cel al templului Silvanus, şi Anthus, aedilul templului Apollo. De vederea 
lor îl ferea două amfore înalte. În fierberea atîtor veşti şi zvonuri, 
tabernagiul socotea că de la preoți se pot afla alte lucruri, de multe ori mai 
folositoare decit cele pornite din preajma procuratorului. Obişnuit să 
asculte ce vorbesc meşterii, îşi încorda atenţia să prindă cît mai bine: 

— Ce zici, Suriacus, începem pregătirile? îl întrebă preotul templului 
Silvanus. 

Preotul Suriacus răspunse, după ce sorbi din cupă: 

— Fie că mai aşteptăm, fie că ne pregătim, pentru noi e totuna, nu 
putem lua templele cu noi. 

— Nu te-nţeleg, ce vrei sa spui?! 

— Mă întrebi şi te miri de parcă n-ai şti ce se petrece dincolo de 
Danuvius. Pe unde au trecut goții n-a rămas templu nedărimat. 

— Cei care au trecut la credința în învățătura galileanului sînt mai 
uniți, interveni preotul templului Apollo. Se spune că aranjează să plece toți 
o dată. De fapt ei au de dezlegat o adevărată şaradă: dacă merg în imperiu, 
se pot aştepta la persecuții, iar de rămîn alături de barbari, s-ar putea ca 
aceştia să-i lase în pace cu credința, însă îi vor face captivi, adică sclavi. 

— Eu am auzit altfel, cică nu pleacă nici unul, interveni preotul 
templului Silvanus. 


— Aici la Porolissum, loviturile primite i-au mai rărit pe cei ce urmează f 
noua credință, lămuri Suriacus, îndreptîindu-şi privirea spre preotul de la 
templul lui Apollo. Ar fi bine să-ţi trimiți aedilul la templu. Anthus, tu du- 
te, noi mai avem de vorbit! 

— Acum spune, îl îndemnă preotul templului Apollo. Am înțeles că te-ai 
ferit de aedilul meu. 

— Trebuie să încercăm cu sărăcimea din Porolissum, să nu-i mai 
urmeze pe Metrobius şi pe Offas, olarul. 

Preotul lui Apollo se mişcă neliniştit, privind în jur cu neîncredere şi 
teamă. Îl întrebă pe Suriacus: 

— Şi cum crezi că am putea să facem asta? 

Pregătindu-şi răspunsul, Suriacus se aplecă spre ei: 

— Ducem dovadă procuratorului că de moartea lui Euphorus nu e 
vinovat numai Sargetius, ci şi ei doi. Probăm cu omul lui Synethus. 

— Cu procuratorul nu e nici o speranţă, interveni preotul templului 
Silvanus, frecîndu-se pe ceafa grasă, închizind şi mai mult ochii mici, uşor 
codați. Eu zic să încercăm ceva cu tribunul. El se arată hotărît să-l prindă 
pe Sargetius, asta mi-a spus-o Synethus. Dăm lui Decius Sabinus o sumă 
de bani — e destul de lacom, dornic să se îmbogăţească — şi, într-o noapte, 
filozoful şi olarul pier fără urme. 

— Să facem cum spui tu! întări Suriacus. Acum e tirziu, văd că se lasă 
amurgul. Miine îl căutăm pe tribun şi aranjăm. Goliţi-vă cupele şi haideţi să 
mergem. 

În tabernă se mai aflau puţini oameni. Patru stăteau la o masă din 
apropierea ferestrei, de unde urmăreau agitația din prăvălia şi curtea lui 
Synethus, pînă spre piîriul Zerdis, pe malul căruia se înălța villa bogatului 
negustor. Între timp venise tabularul Bellinus şi se aşezase la masa lor. 

Surillius îi privea de la tejghea, cercetind cu mintea pe fiecare. Vecinii 
ştiau că Synethus se pregătea în grabă de plecare. Pe cei patru de la masa 
de lingă fereastră, toți din cartierul Serdos, tabernagiul îi ştia: leneşi, 
circotaşi, beţivi, pindeau momentul cînd carele încărcate vor părăsi curtea. 
Surillius pricepu că tabularul — sclav public — pusese ochii pe prăvălia şi 
villa negustorului, îi tocmise să le ia în stăpinire pînă în ziua cînd 
procuratorul pleca din Porolissum. Stînd lingă ei, Bellinus îi îndemna 
întruna cu vin şi le vorbea, arătîndu-se vesel. 

Cînd uşa se deschise şi intră Grimhild, Surillius se bucură: 

— Ce, eşti în trecere spre Offas? îl întrebă rizind, făcîndu-i semn să se 
aşeze pe scaunul de alături. Gepidule, ai să te faci roman de tot. lunilla e 
acum zeița şi lumina ta! 

Grimhild se obişnuise cu glumele lui, însă nu era momentul pentru ele. 
Îl întrerupse, făcîndu-i semn cu mîna: 

— Am fost la procurator, se porni în şoaptă. Mi-a spus să dau fuga la 
Gerthorund, să-l fac să nu năvălească decit după ce cohorta va părăsi 
Porolissumul. Cică hoarda ar fi trecut Samusul încoace. 

Zimbetul de pe fața lui Surillius zbură. Dacă gepizii năvăleau, nimeni 
nu mai putea să rămînă pe loc, iar el era unul dintre cei ce nu se gîndeau 
sa plece. 

— Şi tu crezi că o să-l poţi opri? 

— Ba! Nici nu încerc, dacă mă prinde! N-a uitat de necazul ce i-am 
făcut cu fetele, cînd i-am stricat socotelile. 

— Atunci nu văd de ce te grăbeşti? 

— l-am spus procuratorului că nu pot să mă duc, nu vreau să cad în 
mîinile lui Gerthorund. Asta ar putea s-o facă numai Sargetius. Ei au 
rămas prieteni. 

— Şi ce a zis Iustus Valentinus? se grăbi tabernagiul, gîndindu-se la 
pericolul în care se găsea Sargetius. 

— A tăcut încurcat, pentru că n-are de unde să-l ia. l-am spus că dacă 
dă ordin să înceteze orice urmărire, voi încerca să mă duc la el, adică să-l 
găsesc... 

— Unde? Cum să-i dai de urmă?! 

— Pentru asta am venit la tine. Ştiu că vine pe aici trimisul lui, să afle 
ce se mai mişcă prin Porolissum. 

Surillius făcu ochi mari şi rise: 

— Mă, gepidule, să mă încred în tine? De abia ai aruncat după tine 
blana de lup şi te-ai făcut hoţ, ca ăştia de pe-aici? 

— Hoţ ca un tabernagiu, rise şi Grimhild. Dar ai răbdare, vine 
numaideciît Metrobius. Pe el ai să-l crezi? 

Tabernagiul îl prinse de umeri, scuturindu-l cu putere: 

— Ştie şi Metrobius că ai fost la procurator? 

— El m-a dus acolo, şi tot el m-a trimis încoace. 

— Stai liniştit, goleşte o cupă, două. Treaba o să meargă bine. 

Surillius nu se învîrti prea mult prin bucătărie, cînd în tabernă intrară 
Metrobius şi Offas. Afară se lăsase întunericul, cei patru de la masa de 


lingă fereastră plecară o dată cu tabularul, iar alți muşterii nu se mai 
aştepta să vină. Spuse sclavului să încuie uşa, iar el se retrase împreună cu 
ceilalți în încăperea rezervată pentru clienţii aleşi. Le povesti cele auzite de 
la cei trei preoți. 

— Aşadar, voi amindoi, încheie el, privindu-i pe Metrobius şi Offas, ar 
trebui să staţi ascunşi un timp. Eu zic că n-ar fi rău să vă duceți la 
Sargetius, să aşteptaţi cu toţii la un loc. Ce o mai fi, vom vedea. Dac-o fi de 
luptat, plecaţi o dată împreună. 

— Mă duc şi eu acolo! sări Grimhild. Procuratorul a spus că dacă nu-l 
opresc pe Gerthorund, să nu mai calc prin Porolissum! 

— Lucrurile se încurcă, murmură Offas, frecindu-şi neliniştit fruntea 
cu palma. Ce facem cu fetele? De cînd Sargetius a fost pus în urmărire, pe 
Opilia o ţin la mine. Acum în aceeaşi situație mă găsesc şi eu. Ce fac cu 
lunilla? Dacă tilharii de preoţi se gîndesc să pună la cale răpirea fetelor, ca 
astfel să pună mîna şi pe noi? 

Metrobius goli cupa umplută de sclav, fără să-i aştepte pe ceilalți. Se 
grăbea să spună ce gîndea: 

— Lucrurile nu se încurcă din cauza fetelor, ci în urma celor ce se vor 
petrece în Moesia. Restul sînt fapte mărunte, care se vor aranja de la sine: 
bat goții, Dacia va deveni un adevărat infern; învinge împăratul, toată 
panica de acum se va destrăma ca fumul în vînt. Pînă la lămurirea aştep- 
tată, trebuie ca cei răi să nu fie lăsați să facă şi mai rău. Văd că te uiţi la 
mine nerăbdător, Offas. Nu mă îndoiesc că gîndul te poartă tot la fete, 
bănuieşti că am uitat de ele. Vă întreb: unde credeţi că ar putea fi în 
deplină siguranță? 

— Poate acolo la Sargetius, îşi dădu părerea Surillius. Ce se va întîmpla 
CU voi, se va petrece şi cu ele. 

— Şi dacă va trebui să luptăm cu gărzile? întrebă Offas. Le putem pune 
în pericol. 

Ascultindu-i, Metrobius continua să zimbească. Nu-i lăsă să se 
frămînte mult: 

— Pe fete le ducem în villa lui Iustus Valentinus. Vor sta cu Metella şi 
Alliana. De acolo nu va îndrăzni nimeni să le ia — şi nici n-ar putea — 
garda procuratorului stă de veghe zi şi noapte. 

Surillius oftă, clătinînd capul a nehotărire. 

— Alliana este greu încercată, murmură el, una, urmărirea lui 
Sargetius de către legionari, cealaltă, pierderea lui Lucullus! 

— Tocmai de aceea, reluă Metrobius. Va avea cine s-o ajute să-şi 
înfringă durerea. După ce ducem fetele acolo, plecăm cu toții la Sargetius. 
Pînă atunci, tu, Surillius, trebuie să ne ţii ascunşi pe aici pe lingă tabernă. 
Bineînţeles, cu mincare din destul şi vin din cel mai bun! rise el. 

Surillius se săltă în picioare, amenințindu-i cu mina pe toţi trei, cu o 
mină ce arăta, sub aerul de glumă, hotărîrea lui: 

— Mă uit la voi!... Să nu cumva să vă îndemne vreun zeu sau duh rău 
la trădare, că nu veţi găsi scăpare nici în gaura de şarpe! Asta n-o spun 
pentru Offas, în el mă încred ca în mine. Şi cum nu e vreme de pierdut, să 
trecem acum la treabă! 


3 


CW argetius stătea ascuns în partea dinspre apus a Porolissumului, 

Sp intr-o peşteră din munţii de dincolo de Marodava, mai sus de 

AD poiana unde străjuise altădată cetatea tarabostilor din neamul 
Burio. Mergind cu pas întins, se putea ajunge acolo în răstimpul dintre 
două cîntări ale cocoşilor, însă urcuşul şi gura intrării constituiau piedici 
deosebit de grele, pentru cine nu cunoştea semnele potecii. Înăuntru, la 
lumina făcliilor, se întindea un gol cît un templu, cu boltă ce răsuna la 
fiecare călcătură. Împreună cu el erau Diurpanneus şi Pollio, cu cetele lor. 
Toţi cei căutaţi de gărzi. 

Cum la oamenii cu sufletul curat recunoştinţa nu are limite, cel care 
alerga neobosit zi şi noapte, aducînd veşti şi cele trebuincioase, era Servius, 
libertul. Devenit om liber, muncise cu sirguință, făcuse economii pînă la 
sacrificiu, fusese ajutat de Colegiul săracilor şi de Sargetius, reuşind să-şi 
răscumpere soţia de la Synethus. Din sclavul fricos şi chinuit nu se mai 
recunoştea nimic, se dovedea un om stăpîn pe sine, cu trupul învirtoşat, cu 
sufletul întărit, gata în orice clipă să îndeplinească orice i-ar fi cerut 
Sargetius şi Offas. 

A doua zi după întîlnirea din taberna lui Surillius, Sargetius privea de 
la înălțime, ferit vederii de tufele de brazi, cum Servius urca grăbit printre 
stincile prăvălite pe firul văii. Era însoțit de trei bărbaţi. Negura dimineţii de 
început de toamnă se ridica, stringîndu-se în suluri ce se rostogoleau peste 
creste. Soarele, ca un glob mare roşu, îmbrăca zările într-o nuanţă palidă 
rozalie. Urmărea liniştit apropierea lor. Ştia că nu se ivise nici un pericol 

prin apropiere, privind semnul purtat de Servius: o ramură de brad cu o 
şuviță de pînză albă legată la vîrf. Dealtfel flăcăul de strajă, ascuns pe după 
colțuri de stinci, vestise prin lovituri scurte, ca o toacă de schit, sosirea 
omului de legătură. Cum nu se aştepta ca fostul sclav să aducă pe cineva, 
Sargetius nu-şi putu învinge nerăbdarea, cobori printre tufele de brazi 
cățărați pe povirnişul de piatră, întimpinîndu-i. Din gura peşterii, îl 
urmăreau cu privirea Diurpanneus şi Pollio. Arăta de nerecunoscut, barba 
şi mustăţile, bogate, blonde, lăsate să crească în voie, îi dădeau o înfăţişare 
cu totul schimbată, asemenea dacilor de pe Columna Traiană. Recunoscu 
de departe pe cei ce veneau. Avu o stringere de inimă, bănui că la 
Porolissum se petrecea ceva. Offas putea să fie urmărit de gărzi — luase 
parte la lupta dată cu legionarii la Tirgul nevestelor — dar ce era cu 
Metrobius şi Grimhild? se întrebă el. 

Pînă urcară la peşteră, Offas şi Metrobius povestiră ce ştiau despre 
îngrijorarea procuratorului, provocată de înaintarea gepizilor, şi despre 
uneltirile preoților pe lingă tribun, pentru a-l face să-i întemnițeze pe ei doi. 
Ascultindu-i, Sargetius întrezărea ce va urma: o încleştare de forțe pornite 
să se nimicească. Mai întîi legionarii cu gepizii, apoi o mare învălmăşeală în 
care intrau, de o parte gepizii şi legionarii, iar de cealaltă cei ce nu voiau să 
părăsească Dacia. 

Ajunşi sus, s-au strîns cu toţii pe micul platou din apropierea peşterii, 
închis pe o parte de peretele abrupt de piatră, ferit vederii de tufişuri de 
brazi stufoşi ce-l înconjurau. Numai vulturul ce se rotea la mare înălțime cu 
unduiri uşoare din aripi putea să-i vadă, scrutînd crestele şi văile. S-au 
aşezat pe blocuri netede, desprinse din peretele de stincă, formînd un 
semicerc ca într-un mic amfiteatru. Alături de ei, tînărul gepid se bucura că 
venise. 

— Aşadar, ne putem bizui pe Surillius, iar cu fetele ați făcut bine, cel 
puţin nu mai avem grija lor, începu Sargetius, căutînd un făgaş pe care să 
pornească discuţia. 

— Acum ne bizuim şi pe Grimhild, adăugă Metrobius. 

Asta numai Offas poate s-o ştie, rise Pollio, altfel nu-l aducea 
încoace. 

Offas înţelese aluzia. Rîse şi el. Îl plăcea pe tînărul gepid. 

— Îmi vine să cred că zeii ne-au purtat prin atîtea frămîntări şi au 
aranjat astfel lucrurile, ca noi să ne adunăm laolaltă. O vorbă din bătrîni 
spune: Cine se aseamănă, se-adună! Ne aflăm în pragul unor încercări 

grele. La Porolissum, aşa cum stau lucrurile, nu e bine. Moartea lui 
Lucullus l-a zguduit atît de puternic pe procurator, încît l-a făcut 
neputincios. Cred că Iustus Valentinus doreşte să se întoarcă la Roma. El 
nu are străbunici şi strămoşi înmormintați aici, ca mine, Surillius, Dassius 
şi Diurpanneus, nu caută libertatea ca Pollio, Artemidorus şi Timacus, nu 
se gîndeşte să lupte pentru binele oamenilor, ca Metrobius şi ca Offas. Dacă 
zeii ne-au legat printr-o prietenie puternică, mă întreb: să fie oare tot voia 
lor ca noi, uniți, să pornim la luptă? 

— De ce să fie voia zeilor? sări Pollio. Crezi că ei ne-au făcut pe noi, 
sclavii de la Ampelum, să ne ridicăm împotriva legulului Aelius Marius? 
Dorul de libertate ne-a adus aici! 

— Pollio ţi-a dat răspuns la întrebarea ce te frămintă, interveni 
Metrobius. Da, înclin şi eu să cred ca tine: ne vom vedea puşi în fața unor 
încercări grele, pentru asta se cade să ştim de la ce pornim şi ce vom avea 
de făcut. Un filozof sau un geometru, cînd are de rezolvat o problemă, caută 
mai întîi să stabilească ce cunoaşte în legătură cu ea, apoi, sprijinit pe cele 
ştiute, încearcă să-i găsească dezlegarea. Aşa trebuie să facem şi noi. Să le 
luăm pe rînd: ştim că guvernatorul Daciei a dat ordin să se pregătească 
plecarea — cei bogaţi sînt gata să pornească o dată cu armata şi cu 
funcţionarii oficiilor publice, iar preoţii se zbat să îndemne pe săraci să-i 
urmeze — şi, de asemenea, ştim că Gerthorund vrea să năvălească din nou 
încoace. Din aceste două ştiute, noi putem... 

— Mai ştim că sclavii nu vor să-şi urmeze stăpiînii, adăugă Artemidorus 
cu înflăcărare stăpînită. 

— Aşa este, reluă Metrobius. Nu mai vorbesc de cei mulți, oamenii care 
trăiesc prin vicurile împrăştiate pe întregul cuprins al Daciei, nici ei nu se 
gindesc să pribegească departe de locurile în care s-au născut. Aşadar, din 
toate cele cunoscute, pe care am putea să le împiedicăm să nu se 
înfăptuiască şi pe care trebuie să ajutăm să se împlinească după dorința 
noastră? E bine să oprim cohorta, centuriile şi oficiile publice să nu plece? 
Nu! Se cade să-i reținem pe cei bogaţi? La ce ar folosi? Dar trebuie să ne 
opunem cu îndirjire ca cei ce nu vor să se înstrăineze de Dacia, să fie duşi 
cu sila! Putem să ajutăm sclavii să-şi rupă lanţurile, să-şi părăsească 
stăpinii! Şi se impune să încercăm potolirea gepizilor, să-i facem să renunțe 
la năvălirea care ne-ar provoca multe greutăţi. Pentru asta mă gindesc că 
Sargetius trebuie să stea de vorbă cu Gerthorund. 


Metrobius tăcu. Pe fețele celor din jur plutea o umbră de îngrijorare. 
Fiecare îşi dădea seama că va fi de luptat cu pericole mari, că un timp în 
Dacia se va întinde haosul. În mintea fostului sclav-filozof reflecţiile se 
înlănțuiau în continuare. Văzind că nici unul nu găsea nimic de spus, 
reluă: 


— Dacă ne gîndim la toate cele ştiute, este de presupus că lucrurile se 
vor complica mult, iar acţiunea noastră nu va fi uşor de stăpinit. Vreau să 
spun că nu putem porni nimic fără un conducător. Unul dintre noi trebuie 
să fie căpetenie. În focul luptelor, în toiul greutăților, cînd poate că ne vom 
găsi împrăştiați, va trebui să fie cineva care, cunoscînd situația şi locul 
fiecăruia, să hotărască, să dea ordine, să împletească şi să îndrepte 
loviturile spre aceeaşi ţintă. Pentru răspunderea asta atit de grea, eu 
socotesc că cel mai potrivit dintre noi este Sargetius! Cine crede mai bun pe 
altul, să-şi spună părerea pe față şi să hotarim împreună. 

Propunerea nu surprinse pe nici unul. Momentul nu provocă 
descumpănire şi nici reținere: 

— Ce să ne mai gîndim şi ce să mai alegem, Sargetius e de mult 
căpetenia noastră! Noi aşa l-am socotit şi pînă acum! rosti Pollio, cătind 
spre Artemidorus şi Timacus, care confirmară uşor prin mişcări ale capului. 

— Tot el a fost căpetenie şi atunci cînd am plecat cu săracii şi tinerii, 
alături de centurii, împotriva gepizilor! adăugă Offas. 

— Da, Sargetius este căpetenia noastră! întări Diurpanneus. De el 
trebuie să ascultăm, în orice împrejurare ne-am găsi! 

Sargetius nu se văzuse niciodată într-o astfel de situație, nu se gindise 
şi nu se aşteptase la o astfel de explozie a ataşamentului lor. Îşi simţi trupul 
străbătut de un val de căldură, fața i se îmbujora, iar în ochi îi apăru o 
lucire vie. Emoţia îl copleşea. 

Înţelegînd furtuna din sufletul lui, Metrobius se grăbi să-l ajute să 
treacă mai uşor prin acel moment de puternică încordare. Rosti, săltindu-se 
în picioare: 

— Sargetius, din această clipă ne eşti căpetenie! Noi cei de față ne 
legăm să îndeplinim fără şovăire hotăririle tale! 

— Noi cei care am fugit din sclavie, strigă Pollio, jurăm că vom lupta 
alături de tine cu sacrificiul vieții! 

— Şi eu jur, se ridică Offas, şi o dată cu mine jură toți săracii din 
Colegiul nostru! 

Luptindu-se să-şi înfringă tulburarea, în sufletul lui Sargetius se L 
săvirşeau schimbări profunde, la care nu se aşteptase. Cu o mişcare scurtă, 
se ridică de pe blocul de piatră. O dată cu el sări în picioare şi 
Diurpanneus: 

— Mă leg să pornesc degrabă peste munți. String cete de luptători şi le 
aduc încoace! Cu toată îndelungata stăpinire romană, noi de acolo ştim că 
sintem frați cu cei de aici! 

Sargetius îşi aţinti privirea pe fața fiecăruia, căutînd sa pătrundă în 
suflet, nu pentru că se îndoia de el, ci spre a-i transmite ceva din dragostea 
sa. Pe toţi îi preţuia şi în toți avea încredere. La entuziasmul lor, răspunse 
potolit, dar ferm: 

— Pînă acum, cît am frămîntat împreună aceleaşi ginduri şi am purtat 
aceleaşi griji, fără ca unul dintre noi să fie căpetenie, m-am simțit mai puţin 
împovărat. Nici n-aţi aşteptat ca eu să spun, dacă ma învoiesc să fiu 
conducătorul, şi v-aţi pornit să-mi juraţi credinţă şi supunere. Într-o frîn- 
tură de timp, aţi trecut asupra mea greul ce-l purtam cu toţii. Dar nu asta 
mă îngrijorează, ci întrebarea: Voi putea să fac să se îndeplinească 
năzuințele noastre? La jurămîntul vostru răspund tot cu un jurămînt: Mă 
leg în fața voastră căpeteniilor — căci şi voi sînteți căpetenii — să lupt cu 
prețul vieţii ca pe aceste meleaguri părăsite de Roma să domnească liniştea, 
ordinea şi dreptatea! Tu, Pollio, căpetenie a sclavilor care vor lupta pentru a 
trăi ca oameni liberi, trebuie să alergi, să stringi cît mai mulţi în cetele tale! 
Tu, Offas, căpetenie a săracilor din Porolissum, caută să-i aduni, să ti-i 
apropii, să-i pregăteşti pentru greaua încercare! Să le spui — aşa cum şi 
Pollio să nu uite să spună sclavilor — că cine vrea să fie stăpin de casă, 
ogradă şi țarină, să trăiască liniştit şi îndestulat, să vină mai întîi să lupte! 
Tu, Diurpanneus, să ne aduci cît mai multe cete de dincolo de munți! 
Întilnind privirea pătrunzătoare a. lui Metrobius, Sargetius tăcu. A cui 
căpetenie putea să fie el? 

— Iar tu, Metrobius, să mă sprijini în toate! Să mă opreşti din timp, 
cînd vei vedea că sint în pericolul de a cădea în greşeală! Tu vei fi ajutorul şi 
înlocuitorul meu! Cît despre tine, Grimhild, ştiu că vrei să rămii şi să 
trăieşti printre noi, tu să mă ajuţi să-l întîlnesc pe Gerthorund! 


Gerthorund îşi mutase de curind tabăra în cotul cel mare al rîului 


Samus. Căpetenia gepizilor căutase să se apropie de Porolissum, dar 
şovăise să treacă dincoace de apă. Se temea să nu fie surprins şi încercuit 

de romani. Iscoadele trimise îi aduceau veşti îmbucurătoare: militarii din 
castre se pregăteau să plece, iar prin vicurile înşirate de-a lungul văilor, 
populaţia trăia în nesiguranţă. De mult visase să cucerească o cetate mare, 
cu viile frumoase, cu temple şi for, pe care să şi-o facă scaun de domnie. Se 
oprise în cotul cel mare al Samusului, pentru că locul era mai uşor de 
apărat şi totodată cel mai apropiat de Porolissum. Nutrea gîndul ca în ziua 
cînd iscoadele vor vesti plecarea centuriilor spre miazăzi, să năvălească în 
galopul cailor şi să pună mîna pe bogăţiile rămase în cetate. 

În drum spre Gerthorund, Sargetius şi Grimhild se opriră pe la vremea 
prinzului pe o colină din apropierea rîului, ascunşi într-un desiş din 
pădure. Urcat într-un fag bătrin, ce-şi înălța ramurile deasupra celorlalți 
copaci, tînărul gepid urmărea tot ce se mişca în tabără şi în apropierea ei. 
Zărind un călăreț pe malul celălalt, gîndi că sosise momentul aşteptat. 
Cobori în grabă şi merse ascuns prin tufişuri pînă aproape de el. Se opri şi-l 
privi mai bine. Îl recunoscu, era un prieten din copilărie. Făcea de strajă 
călare de-a lungul rîului. Se arătă vederii lui, schițind un semn să se 
oprească. Acesta nu încercă să-l prindă, îi strigă, arătînd cu teamă spre 
tabără: 

— Fugi, Grimhild! Dacă te prinde Gerthorund, vei fi ucis! 

— Nu mă sperii de asta! îi răspunse. Du-te şi spune-i lui Gerthorund să 
treacă riul neînsoţit de nimeni, să urce pe colina din apropiere, unde îl 
aşteaptă Sargetius! Îl cheamă în numele prieteniei lor, pentru binele lui şi al 
hoardei. 

Cînd straja i-a dus vestea, căpetenia gepidă rămase mult timp pe 
ginduri. Pentru Sargetius nutrea porniri bune, însă o umbră de îndoială 
încerca pentru Grimhild. Se temea, deşi nu-l credea capabil de trădare. Ar fi 
putut să înconjoare fulgerător colina şi să-i prindă pe amindoi. Frămîntind 
astfel de gînduri, îi apăreau în minte chipurile fetelor, al Allianei şi Opilliei. 
Multe nopţi nu-l învinsese somnul, trăise cu imaginile lor. O astfel de soție 
îşi dorea, într-o casă frumoasă ca a romanilor. 

Cînd Grimhild îi spuse, din copac, că Gerthorund trece riul şi porneşte 
în sus, Sargetius începu să coboare dimbul spre a-i ieşi în cale. Cînd se 
văzură suficient de aproape, săltară brațele şi grăbiră paşii unul spre altul: 

— Cu toate că ne tragem din neamuri deosebite, începu Sargetius, 
trebuie că există între noi o asemănare, din moment ce fiecare a avut 
încredere în celălalt. Rog zeii mei şi pe ai tăi să-ți dea sănătate şi 
mulțumire, Gerthorund! 


— Să te cam fereşti de ai mei! Cind suflă ei se preface totul în gheaţă! îi 
spuse, apucîndu-l cu amîndouă mîinile de umeri şi zguduindu-l prieteneşte. 
Dar lui Wodan tot mă rog pentru tine! 


— Cind sufletele sint calde, dezgheaţă şi suflarea rece a zeilor tăi. Mă 
bucur mult că ai venit, Gerthorund! 

Se aşezară sub fagul cel mare, lungiţi pe iarbă. Deasupra lor, frunzele 
se desprindeau, îngălbenite de începutul toamnei, şi cădeau la pămînt 
învirtindu-se. Gerthorund privi în sus şi, printre ramuri, îl zări pe Grimhild. 
Începu să rîdă: 

— Acolo te-ai ascuns? Cînd o să pun mîna pe tine, ştii ce te aşteaptă! îl 
ameninţă cu ton de glumă, apoi cu voce mai scăzută continuă, întorcîndu- 
se spre Sargetius: Mi-a trecut supărarea pe el. Dacă nu scotea fetele din 
tabăra mea, nu plecam după ele, iar noi nu ne-am fi cunoscut. Am avut pe 
vremuri în hoarda mea un bătrîn înțelept, care trăise mulți ani în munții de 
gheaţă, acolo unde noaptea e lungă cît o jumătate de an. El îmi spunea 
adesea: „Cînd simţi că într-un om prinzi încredere de la cea dintii ochire, de 
acela să te legi pentru toată viața!” M-am bizuit pe tine din clipa cînd ţi-am 
văzut fața! 

— Tot aşa m-am încrezut şi eu, Gerthorund. Atunci aş fi putut să te 
omor, dar tu nu arătai a fi omul ce trebuie pierdut, ci cîştigat ca prieten. M- 
am străduit să privesc în calea vremurilor. 

Gerthorund îl cercetă mirat. Îi spuse uşor tulburat: 

— Dacă te-ai simţit atît de legat de mine, bănuiesc de ce ai venit. Poate 
că vrei să-ţi iei rămas bun pentru totdeauna... 

— De la căpetenia care abia aşteaptă să năvălească, să pună stăpinire 
pe tot ce rămîne. 

— Pe tot ce va fi părăsit de voi, romanii! Nu văd de ce v-ar supăra asta? 

Sargetius se săltă într-un cot, privindu-l adînc în ochi, cu o umbră de 
neîncredere. Gepidul de lingă el se giîndise cu adevărat că va năvăli într-un 
ținut pustiu? 

— Nu, Gerthorund! Cei ce rămîn nu se vor socoti părăsiți de Roma, 
pentru că ei nu vor pleca niciodată de pe pămîntul unde sînt înmormîntați 
părinții şi strămoşii lor. Unii se vor opune să fie duşi, alții se vor ascunde. 
Vor fi foarte mulţi cei ce nu se clintesc de aici. Viaţa îşi va găsi un nou făgaş 
pe care să meargă înainte, se va face aici o nouă rinduială. 

— Cu atit mai bine! se însufleți Gerthorund. Cuceresc cu hoarda mea 
numai atit cît îmi trebuie şi mă leg să-i apăr de alți năvălitori! Ce va urma 
vom vedea. Goţii sînt un pericol pentru toți. 


Cu mişcări încete, Sargetius se săltă, aşezindu-se pe o buturugă. Se 
cerea din partea lui mult tact. Era momentul: 

— Am ajuns cu vorba acolo unde doream. Acum pot să-ţi spun pentru 
ce te-am chemat: trebuie să ştii, Gerthorund, că eu şi ceilalți — pe care i-ai 
cunoscut atunci la ferma mea — nu vom părăsi Dacia. Ne stringem cete de 
luptă, ne pregătim să ocrotim pe cei ce vor rămîne. Pentru asta am socotit 
că e bine să cad la înţelegere cu tine. Am venit eu, pentru că m-au ales să le 
fiu căpetenie. 

— Aşadar, vorbim ca între căpetenii? 

— Deocamdată legiunile încă n-au plecat. N-aş vrea să miînii zeii, dar 
trebuie să privesc în față viitorul. 

— Şi ce învoială vrei să facem amindoi? îl întrebă, deşi gîndul îi alerga 
în altă parte, însă îşi reveni repede, continuînd să-l întrebe: Cu tine rămîn 
şi fetele? Pe Alliana ţi-ai făcut-o soție? Opillia e acum a lui Diurpanneus? 

— Cu voia zeilor, în curînd... amîndouă... 

— O astfel de soție mi-aş dori şi eu! murmură Gerthorund. Dar spune- 
mi, schimbă el vorba, la ce înţelegere te gîndeşti? 

Sargetius răspunse, fără să-l privească. Se uita undeva departe, printre 
virfurile copacilor, pe deasupra văii. 

— Poate că zeii ne-au hărăzit să ne trăim restul zilelor împreună. Îţi voi 
găsi o fată de-a noastră, dacă nutreşti această dorință. Acum îţi cer numai 
atit, Gerthorund: să rămii pe loc cu tabăra, aici pe Samus. Să aştepţi liniştit 
plecarea legiunilor. Nu porni năvala şi nu prăpădi munca oamenilor. Dacă 
ținteşti cu adevărat să rămii pentru totdeauna alături de noi, pentru ce să 
arzi vicurile sau să distrugi Porolissumul? Tu, cu hoarda ta, n-ai putea să 
înalți noi ville din cărămidă şi piatră, ci ai continua să trăieşti tot ca acum. 
După ce Roma va părăsi Dacia, ne întîlnim la Porolissum şi ne înțelegem. 
Dacă vei dori să tăim împreună ca vecini, îţi vom da o parte din pamînt, atit 
cit îți va trebui. Acolo vei avea cetăţile, vicurile, fermele şi villele tale. Asta e 
tot ce am vrut să spun, Gerthorund! 

Aşteptă răspunsul, dar el întîrzie. Gerthorund nu se grăbi. Se ridică în 
picioare, scuturîndu-se de frunzele prinse de îmbrăcămintea lui din blănuri. 
Pe fața lui se contura un zîmbet plin de înţelesuri. 

— Zeii ne vor îndemna ce să facem, atunci cînd va sosi momentul. Dacă 
în adevăr ne leagă încrederea şi prietenia, trebuie să-mi dovedeşti acest 
lucru. Astă-seară vreau să te am ca oaspete în cortul meu. Îl iei şi pe 
Grimhild. Mergi cu mine? 

— Primesc să fiu invitatul tău, Gerthorund! răspunse Sargetius, hotărit 
ca şi pe această cale să pună la încercare sinceritatea căpeteniei hoardei 
gepide. 


4 


iața în Porolissum îşi pierduse cursul obişnuit. Militarii, oficiile 

publice şi negustorii, în continuă fierbere, se pregăteau de plecare. 

Lipsurile începură să se resimtă, iar prețurile să crească. 
Amfiteatrul luă aspectul unei construcţii părăsite, deveni locul de joacă al 
copiilor, ca şi forul, din care statuile au fost scoase de pe socluri. Cei care 
plecau, căutau să ia cît mai multe lucruri din gospodării. Costul vitelor şi 
carelor depăşiră repede posibilitățile celor mai puţin înstăriți, iar numeroase 
lucruri de casă, nemaiputind fi luate, se vindeau pe sume neînsemnate sau 
erau părăsite prin curți. 

Calendele lui octombrie era ziua sorocită de Synethus pentru părăsirea 
Porolissumului. Încă de la cîntatul de ziuă al cocoşilor, în jurul prăvăliei şi 
magaziilor se înteți forfota ultimelor pregătiri. Tot aşa de cu noapte aşteptau 
prin apropiere oameni din sărăcime, strinşi în grupuri mici, în locuri 
dosnice, ferindu-se unii de alții. Nu lipseau nici cei patru inşi din taberna 
lui Surillius, puşi de tabularul Bellinus să pîndească pregătirile şi plecarea 
lui Synethus. Pe după ziduri şi pe lingă garduri, sărăcimea tremura de frig 
şi asculta zvonurile. Cînd se iviră zorile, prin porţile larg deschise ieşiră 
carele greu încărcate, însoţite de strigătele sclavilor surugii, legați cu lanţuri 
de loitre, care îndemnau vitele. Cînd ultimul car părăsi curtea, mulțimea 
năvăli înăuntru. Se dezlănţui o răbufnire şi o întrecere la care nimeni nu se 
aşteptase. În cîteva clipe un şuvoi de oameni se scurse prin porţi, 
destrămîndu-se în toate părţile. În lăcomia şi graba lor nu ştiau pe ce 
anume să pună mina. Luau un lucru, mergeau cu el în braţe, căutînd mai 
departe, iar cînd găseau altul, pe care îl socoteau mai bun, îl aruncau pe 
celălalt. Cei mai mulți au dat buzna în prăvălie, în beciuri şi magaziile 
înşirate pe o parte a curţii, pîna spre villa. În beciul de sub prăvălie 

descoperiră amforele cu vin şi untdelemn, la care bărbaţii se repeziră 
lacomi. Ceea ce era de aşteptat, nu întirzie să se producă: întoarse şi 
ciocnite între ele, vasele se vărsară şi se sparseră, vinul şi uleiul s-au 
amestecat şi oamenii au ajuns să umble printr-un lichid gras, îngroşat 
deasupra. Se ajunse repede la îmbrinceală, ceartă şi bătaie. 

Numai sus, la villa rămasă goală, lucrurile s-au petrecut altfel. Cei 
patru oameni tocmiţi de tabularul Bellinus nu s-au oprit din fugă, au luat-o 
înaintea tuturor, şi s-au aşezat între coloanele de marmură din fața uşii 
mari de la intrare. Ciţiva încercară să treacă printre ei, însă sclipirea 
cuțitelor din mîinile lor îi făcură să se retragă îngroziți. Toţi patru se 
socoteau ca şi stăpini ai villei. 

— Daţi-vă la o parte, puturoşilor! strigă o bătrină sosită în urmă, cu 
răsuflarea tăiată de fugă. Ce, v-a îndemnat zeii cei răi să puneţi mîna pe 
villa şi s-o vindeti pe vin? 

Mulţi din gloată izbucniră în ris. 

— Şterge-o de acolo, Spurius, că dacă mă reped la tine te fac praf! 
amenință unul voinic, cu tunică ruptă, prin crăpăturile căreia se vedea 
pieptul păros, învirtind pe deasupra capului un par noduros. Jur pe 
Proserpina că te pălesc de-ţi zboară creierii! 

Cel numit Spurius stătea rezemat de coloana din apropierea uşii şi se 
juca aruncînd în sus cuțitul. 

— Mai bine v-aţi duce la magazii, încă mai aveţi timp să găsiți cîte ceva, 
îi îndemnă el. Nu ştiţi ce s-a vorbit prin lume, cînd s-a aflat că cei bogaţi se 
pregătesc de plecare? Cine ajunge cel dintii la o casă părăsită, devine 
stăpinul ei. Noi am sosit înaintea voastră, aşa că villa e a noastră! 

Prin mulțimea îngrămădită îşi făcu loc, dînd cu coatele, unul mărunt şi 
slab, cu ochi ca de veveriță. Ţinea în mînă o piatră cît pumnul. Se întoarse 
şi îndemnă: 

— Pe Hercule! strigă el. Vă speriați de cuțţitele lor? Dacă aruncăm cu 
pietre, intrăm în villa în cîteva clipe. Puneţi mîna pe ce nimeriţi şi azvirliți o 
dată cu mine! 

O ploaie de pietre, cioburi şi lemne se revărsă asupra celor de la intrare, 
o dată cu înteţirea strigătelor şi îndemnurilor. Amenințind cu cuțţitele, cei 
patru o rupseră la fugă, apucînd-o pe după villa. Ciîţiva din gloată se 
pregăteau să pătrundă înăuntru, cînd în mulțime răsunară strigăte de 
spaimă: 

— Fugiţi, vin legionarii! 

— Vin gărzile! 
— Să ne ascundem în pădure! 


Femeile şi o parte din bărbați se îndepărtară, intrați în panică. 
Legionarii, urmînd un decurion, urcară pe treptele dintre coloane. Cei 
intrați în atriu ieşiră şi se pierdură printre ceilalți. 

— Vreau să ştiu care au sosit primii la villa! strigă decurionul, privind 
pe deasupra mulțimii. 

— Noi! răspunseră cei patru, ieşiţi ca din pămînt. 

Cei din față le aruncară căutături pline de mirare. Înapoierea lor se 
făcuse prea repede. De unde ştiuseră că vine garda? Nu părea să fie 
întîmplare curată. 

— Villa este a lor! hotări decurionul, rotindu-şi privirea peste mulțime, 
apoi continuă rizind: Acum e a lor, că ei au sosit cei dintii, dar cine ştie a 
cui va rămîne pînă la urmă? Cică gepizii stau gata pentru o nouă năvală. 
Barbarii n-or să lase decît ruine arse. 

— Cum ne vor ajuta zeii! vorbi cel numit Spurius. Decurionul începu să 
caute pe cineva prin gloată, uitindu-se în toate părțile. Poate că ştia în ce 
parte stătea se prefăcea că nu-l găseşte: 

— L-a văzut cineva pe tabularul Bellinus? întrebă el. 

— Sînt aici, decurioane! se auzi din spatele unuia voinic. 

— Bellinus, să-i înscrii pe ăştia patru ca stăpîni ai villei! Cine va încerca 
să intre peste ei va fi socotit latron! 

Cu murmure, înjurături şi blesteme mulțimea începu să se împrăștie. 
Unii au pornit în fugă spre magazii, sperînd că vor mai găsi ceva. Pe porțile 
mari ieşeau oameni cu braţele încărcate de pradă. 

Seara, în taberna lui Surillius, tabularul şi decurionul goleau în tihnă 
căni de vin. Alături, la altă masă, cei patru îşi beau şi ei vinul, mulțumiți. 
Bellinus se mingiia cu gîndul că în curînd, o dată cu părăsirea 
Porolissumului de către procurator, armată şi oficiile publice, el nu va mai fi 
sclav, ci om liber, stăpîn al villei care fusese a lui Synethus. 


În toiul pregătirilor de plecare, a spaimei stîrnită de zvonul că năvăleau 
gepizii, a lipsurilor şi scumpetei, se schimbase viața plină de libertate şi 
veselie a tinerilor. Nu se mai vedeau prin for şi pe via Septimia, plimbindu- 
se gălăgioşi în grupuri sau discutind temele filozofice ale prelegerilor lui 
Metrobius, ca altădată. Liniştirea lor era pusă pe seama frămîntărilor şi a 
panicii generale. Prin lume se zvonise că Metrobius fugise. Unii susțineau 

că el şi Offas sint urmăriți de gărzi, alături de Sargetius, învinuiți de 
moartea nepotului lui Synethus. Alţii întăreau zvonul după care filozoful şi 
olarul ar fi intrat într-o ceată de latroni. 


Potolirea tinerilor era însă în legătură cu altceva: puneau la cale o 
lovitură, sfătuiți de Metrobius. Totul pornise de la Pollio. Căpetenia cetei de 
sclavi aflase de la Servius de plecarea lui Synethus, şi-i spusese fostului 
sclav filozof că el va aştepta carele cu ceata lui şi va elibera toți scalvii ne- 
gustorului. 

— Dar convoiul va fi bine păzit! s-a îndoit filozoful, dindu-i de înţeles că 
n-ar încuviința să se piardă vieţile celor care abia gustaseră libertatea. 

Atunci îi venise ideea să cheme în ajutor tinerii. I-a spus lui Pollio că va 
fi ajutat de saltimbancii, măscăricii şi mimii pe care-i va întilni în cale. 

Şirul de care încărcate se mişca încet, urcînd greu povirnişul, la 
jumătatea drumului dintre Porolissum şi Napoca. În carul din mijloc, sub 
coviltir, stătea Synethus cu familia. Pe de lături mergeau oamenii tocmiți 
pentru pază, bine înarmaţi, cu priviri agere şi simțuri ascuțite. Lumea 
bănuia că cei mai mulți dintre ei făceau parte din cetele de latroni, care 
dădeau lovituri în plină zi, la drumul mare. Bine plătiți, erau cei mai siguri 
paznici. Pădurea întorcea într-un ecou prelung scîrțiitul carelor şi cîntecele 
păzitorilor împrăştiaţi de-a lungul convoiului. Soarele urcase către prînz. 
Căldura potolită a zilei de toamnă începea să-i tragă la somn pe cei din 
care. Nimic nu prevestea spargerea monotoniei. 

Deodată pădurea răsună de un chiot, izbucnit înaintea carului din fața 
coloanei. Paznicii ascultară, privind mirați într-acolo. Sclavii surugii s-au 
ridicat în picioare să vadă ce se petrece. Ceea ce se arătă ochilor părea ceva 
de necrezut: pe cele două părți ale drumului, înaintea şirului de care, 
dansau numeroşi saltimbanci, mimi şi măscărici. Ghiduşiile lor provocau 
hohote nestăpinite de ris. Oamenii de pază grăbiră paşii curioşi, căutînd să 
ajungă acolo. Carul din față se opri, iar după el şi celelalte. Synethus 
cobori, îndreptîndu-se în fugă, cu teamă, spre ceata celor ce dansau 
încurcind drumul, îi privi mirat, nereuşind să înțeleagă ce făceau. Luîndu-le 
mai bine seama, izbucni şi el într-un hohot de ris. 

— Cine sîntem noi? strigă un mim, cu ton declamator, a cărui mască 
înfățişa un om neînchipuit de gras, într-un moment de veselie nestăvilită. 
Precum vedeţi, sîntem saltimbanci, mimi şi măscărici. Umblăm să înveselim 
lumea. Îi ajutăm pe zeii cei buni, războindu-ne cu cei răi. Am trecut pe la 
Apulum, Ampelum, Potaissa şi Napoca, iar acum mergem la Porolissum. 


Poate credeți că aşteptăm mila şi ajutorul oamenilor, cîțiva denari? Să nu 
vă gindiți la asta! Dar nici nu refuzăm: cine dă ceva, primim cu bucurie. Noi 
nici nu sîntem oameni! Eu stau mai mult pe lîngă zeul Pan şi rid mereu de 


risul lui... 

— Eu sînt un duh de-al pădurii, lui Silvanus i-aduc bucurii! rosti alt 
mim, cu mască ce înfățişa un cap de mistreţ, al cărui rît şi ochi păreau că 
rid. 

— Eu sînt o nimfă de-a nopții îşi pițigăi altul vocea, subțiind-o ca de 
fată, a cărui mască arăta un cap de femeie strident fardată, cu părul 
răvăşit. 

Alții urmară: 

— Eu vin tocmai din infern... 

— Eu din valurile mării... 

— Eu din taberna lui Bacchus... Şi toți continuară în cor: 

— Nu vă temeti, în batjocură luăm zeii, 
Numai să-i înveselim pe oameni, 

Fără să ne îngrijorăm sau să ne întrebăm, 
Dacă viaţa e prea lungă ori prea scurtă! 

Cînd au început refrenul, mai săltăreţ şi mai vesel, li se alăturară 
saltimbancii şi măscăricii: 

— Să ne lăcomim şi noi ca zeii, 
Pofte şi iubire este viața. 

Noi omorîm supărarea de mîine 
Cu veselia zilei de azi! 

Continuînd să cînte, au început să facă diferite mişcări, fiecare după 
masca purtată. Saltimbancii se întrecură în salturi şi tumbe, trecînd în şir 
neîntrerupt printre paznici, îndepărtindu-i pe unii de alții. Mimii şi 
măscăricii mînuiau cu îndemînare cite o eşarfă uşoară, albastră, mărind şi 
mai mult încîntarea celor din jur, care uitară de ei şi de rostul lor; La un 
moment dat, mişcările se iuțiră, refrenul deveni mai grav, cîntat într-un alt 


tempo: 
— Să ne lăcomim şi noi ca zeii, 
Pofte şi iubire este viaţa... 

Şirul trecu pe dinafară cercului făcut de paznici şi, într-o fulgerare, 
fiecare simți pe git eşarfa încolăcindu-se, strinsă cu putere, şi căzu ca 
trăznit. În aceeaşi clipă, năvăli din pădure Pollio cu ceata sa, aruncîndu-se 
asupra carelor. Izbite de topoare, loitrele începură să sară în țăndări, iar 


lanţurile sclavilor să cadă slobode. Synethus privea împietrit, aşteptind 
îngrozit ca unul să sară să-l sugrume. La un şuierat prelung, toţi se făcură 
nevăzuți în desişul pădurii, însoțiți de sclavii negustorului. 

Au fugit la timp. Din deal, dinspre Napoca, pe după colţul unui dimb, 
se apropiau ropote de cai. La cotitura drumului se ivi un decurion, însoţit 
de mai mulți legionari. Văzură de departe paznicii lui Synethus zăcînd în 
nesimţire. El le ieşi în fugă înainte, începînd să se vaite: 

— Săriţi, tribune! îl imploră, ridicînd braţele spre decurion. Mai mulți 
măscărici, mimi şi saltimbanci mi-au sugrumat paznicii! Apoi din pădure 
au năvălit latronii şi mi-au furat sclavii! Săriți, tribune, prindeți-i! Plătesc 
oricât! 

Decurionul îl privea perplex. 

— Ce spune ăsta? îi întrebă pe legionari. 

— Le-ai dat prea mult să bea, iar vinul a fost prea tare, îl batjocori un 
legionar. 

— El n-a băut atita, de-aceea n-a adormit buştean ca ceilalți, rise un 
altul. A rămas numai cu vedenii, zăreşte doar mimi şi măscărici, amestecați 
cu latroni... 

Legionarii rideau în hohote. 

— Spui că plăteşti oricît? De unde bani, dacă te-au prădat latronii? îl 
întrebă decurionul. 

— Nu, tribune, numai pe sclavi i-au luat! 

— Lasă-l că e beat, decurioane! îndemnă alt legionar. Trebuie să ne 
grăbim, ne aşteaptă procuratorul. 

Decurionul mai privi o dată spre el, continuînd să ridă: 

— Cind o să vă treziți, n-o să mai ştiţi nimic de măscărici şi de latroni. 
Pe toți zeii, după mine, ostaşi! 

Aplecîndu-se în şa, decurionul strînse pintenii şi porni în galop, urmat 
de legionari, lăsînd în urmă un val de praf. 

Unul după altul paznicii îşi reveniră. Spre seară, convoiul de care al lui 
Synethus se puse în mişcare, îndreptindu-se spre Napoca. Ceea ce nu 
înțelegea bogatul negustor era faptul că latronii nu i-au scotocit bagajele şi 
nu l-au întrebat de bani. 


entru a întări prietenia şi înțelegerea cu Gerthorund, Sargetius 

p nu s-a grăbit să părăsească tabăra hoardei. Fusese ospătat şi 

găzduit cu toate onorurile obişnuite la gepizi. Ar fi săvîrşit o mare 

greşeală, dacă nu se supunea felului lor de a se purta cu oaspetii, din 

prieteni i-ar fi făcut duşniani. Timp de cîteva zile, cît stătu în apropierea lui, 

reuşi să-i cunoască mai bine, să-i pătrundă în suflet. El şi întreaga hoardă 

erau dornici de o viață ca a romanilor; să-i imite în toate, să înveţe să scrie 
şi să vorbească frumos. Îl părăsi pe Gerthorund mulțumit şi liniştit. 

Sosit în apropierea Porolissumului, îl trimise pe Grimhild la procurator. 
Recunoştința lui Iustus Valentinus se arătă în hotărârea de a-l primi, 
ordonînd contubernalilor ca nimeni să nu încerce să-l aresteze. Urmărirea 
lui înceta. La un astfel de gest îl îndemnase mai de mult Laetius Vitalis, 
care nutrea ceva în suflet, în frămîntarea lui de a găsi mijlocul de a-l face pe 
Sargetius să părăsească Dacia o dată cu legiunile şi oficiile publice. Găsise 
că cea mai bună momeală era Alliana, de aceea nu-şi află liniştea pînă nu-l 
convinse să ordone încetarea urmăririi lui. 

Sargetius intră în villa procuratorului nutrind gîndul de a face tot ce 
era posibil pentru a o vedea pe Alliana. Se afla acolo şi Opilia. Nu-şi dădea 
seama dacă va fi primit de lustus Valentinus cu reţinere şi răceală sau cu 
prețuirea de altădată. Contubernalul îl introduse în tabliniu şi se retrase 
repede. 

— Haide, rebelule, ce te laşi atît de mult aşteptat?! îl certă procuratorul. 

Sargetius se opri la cîțiva paşi. Pe față nu-i plutea nici o undă de 
zîmbet. Rosti cu durere adîncă, sinceră: 

— [Iustus Valentinus, pentru o clipă să uităm tot ce ne-a făcut să ne 
îndepărtăm unul de altul. Ca omul care te-a iubit şi te-a respectat 
întotdeauna, te rog să primeşti din partea mea cele mai curate simțăminte 
de mingiiere în durerea cu care zeii te-au încercat atit de greu! Pierderea lui 
Lucullus a lăsat şi în sufletul meu un gol ce nu se va umple niciodată! 

Procuratorul se apropie de el şi-l îmbrăţțişă. Sargetius devenise cel de 
altădată: îşi răsese barba şi mustăţile, se îmbrăcase şi se purta cu distincția 
cuvenită rangului său. 

— Îţi mulțumesc, Sargetius! Nu m-am gîndit niciodată că pierderea 
dragului meu Lucullus nu te-a îndurerat, şi n-am privit rău nici o clipă 

fapta ta. Dacă am pus să te urmărească, am făcut-o numai din datorie, 
obligat de răspunderea ce o am în această parte a Daciei. Spune-mi, vor 
mai năvăli gepizii? 

— Acum nu, lustus Valentinus. Gerthorund aşteaptă să plecați! 

Cu o mişcare ce părea înfiorare, procuratorul se retrase un pas. Îl 
auzise limpede: spusese „să plecaţi”, nu „să plecăm”. Aşadar Laetius Vitalis 
avea dreptate, Sargetius se dovedea un duşman al imperiului. O clipă în 
minte îi apăru chipul lui Euphoros. 

— Plecarea asta a început să mă chinuiască! murmură el. Pe tine, nu? 
Nutreşti alte ginduri? 

Pe fața lui Sargetius răsări un zimbet plin de amărăciune. 

— Şi pe mine mă frămîntă! Cu cît se porneşte mai repede, cu atit voi 
scăpa mai curind de starea asta de „urmărit” pentru omor, pentru 
răzvrătire. 

— Dar eu am dat ordin! Voi opri pe oricine să te... 

— Ştiu şi-ţi mulțumesc, Iustus Valentinus! Uiţi însă că locul unde a 
fost pedepsit Euphoros nu se află în ţinutul administrat de tine. Dealtfel, 
guvernatorul de la Ulpia Traiana Sărmizegetusa, magistraţii de la Roma, 
împăratul pot oricînd să ordone prinderea şi spinzurarea mea. Pe ei nu-i 
supără omorul în sine, ci faptul că m-am luptat cu armata, că sînt un 
răsculat. 

— Bine, se va uita şi asta. Dar de ce spui „să plecaţi”, şi nu „să 
plecăm”? 

— Vreau să fiu sincer, lustus Valentinus. Chiar dacă nu era la mijloc 
omorirea lui Euphoros şi ciocnirea cu legionarii, amîndouă cântărind greu 
în învinuirea mea, eu tot nu plecam. Te ştiu un om cu inima deschisă, îţi 
cunosc sufletul. Ceva ce dăinuie în adincul ființei mele mă face să mă simt 
puternic legat de acest pămînt. O chemare de dincolo de înțelegerea 
omenească îmi spune că destinul meu este altul. Cum, în ce fel? Nu-mi dau 
seama! 

— De ar veni mai repede ordinul acela de punere în mişcare! A sosit 
toamna, se apropie iarna, dacă plecarea nu se va face nici în luna asta, e 
semn că se va amina pînă în primăvară. Ar fi îngrozitor! Sint lipsuri peste 
tot, preţurile nu mai pot fi stăvilite, cresc de la o zi la alta, sărăcimea a 
început să dea buzna peste cei ce s-au pregătit de plecare — cum au făcut 
cu villa şi prăvălia lui Synethus — funcționarii de la oficiile publice nu fac 
altceva decît să caute motive pentru a jefui populaţia, iar armata se găseşte 

într-o stare de dezordine cum n-am văzut-o niciodată. Regret mult că n-am 
cerut la timp înlocuirea mea de aici! 

— După cuvintele rostite, parcă n-ai fi bărbatul pe care îl cunosc: 
procuratorul cinstit şi drept, militarul hotărit şi greu încercat, omul care nu 
se pierde în fața greutăților. 

Din uşa larg deschisă a tabliniului, Laetius Vitalis îl întrerupse, înainta 
vorbind, fără să privească spre Sargetius: 

— Ce se petrece cu tine, Iustus Valentinus?! Ai început să te îndoieşti 
de puterea Romei, de măreția imperiului? 

Procuratorul îl privi cu un zimbet ce oglindea descurajare. 

— Puterea Romei!... Măreţia imperiului!... Au devenit mituri. Astfel de 
cuvinte s-au rostit pe timpul lui Traian, după cucerirea Daciei. Acum 
imperiul este ca o villa părăginită, gata să se prăbuşească! Dar ce faci, pe 
Sargetius nu-l saluți? Nu v-aţi văzut de mult, şi mai ales nu v-aţi „înțepat” 
de mult. 

Fermierul se întoarse, înainta cîțiva paşi, izbucnind în ris. 

— Zeii sînt buni cu tine, Sargetius! Ai omorît un om şi nu arăţi deloc 
schimbat! 

— Am lovit mai mulți, Laetius Vitalis! N-ai aflat încă? 

Cu răutatea ascunsă dedesubtul vicleniei, fermierul răspunse: 

— Ia să uităm toate cele ce s-au petrecut. Acel Euphoros — dacă am 
înțeles bine — a fost mai mult decît un trădător, v-a batjocorit. Şi-a meritat 
pedeapsa! Am aflat de la Iustus Valentinus că ai reuşit să-i opreşti pe 
gepizi. Asta e curată minune. Mă întreb: acea căpetenie s-a prostit sau tu 
eşti alesul zeilor?! 

— Mă surprinde că acest lucru te miră, Laetius Vitalis. Ne înțelegem ca 
între doi „barbari”, ca între doi oameni care presupun că s-ar putea să 
trăiască peste câtva timp ca vecini, sau, ştiu eu?! Poate la un loc cu toții... 

— Ei, stăpinii. Voi, sclavii! rise Laetius Vitalis. 

— Crezi că la asta se gîndesc zeii, al căror ales spui că sînt? 

— Haide, gata, să schimbăm vorba! îi întrerupse procuratorul. De-abia 
v-aţi văzut, şi ați început să vă luați la hartă. Să trecem mai bine în 
tricliniu, să ne liniştim cu cîte o cupă de vin. 

Procuratorul îi împinse uşor spre uşă. În tricliniu, masa era pregătită. 
Sorbiră în linişte vin cu aromă îmbietoare. 


— E adevărat că ai stat cîteva zile în tabăra hoardei şi nu ți s-a 
întimplat nimic? îl întrebă Laetius Vitalis, căutind să găsească ceva de 
vorbă. 


— Tot aşa de adevărat precum a fost el prins de mine şi nu i-am făcut 
nici un rău, răspunse Sargetius. Aceste popoare năvălitoare nu par atît de 
barbare, pe cît sîntem noi înclinați să credem. Poate că sînt împinse încoace 
de nevoia de a-şi schimba felul de viață. Întocmai ca fluturii şi gizele de 
noapte, care dau buzna spre flacăra opaițului şi cad cu aripile arse, aceşti 
oameni vor sfirşi prin a-şi fringe sulițele şi rupe arcurile, pierzindu-se 
printre cei subjugaţi. Dar nu te-am întrebat, Laetius Vitalis, te simți mai 
bine de cînd ţi-ai întins stăpînirea şi peste ferma mea? 

Răspunsul îl primi fără întirziere şi fără reţinere: 

— Tot aşa de bine, cum ai să te simți tu cînd vei fi stăpînul fermei mele, 
după ce noi vom părăsi aceste meleaguri. 

— Din nou aţi început?! îi mustră procuratorul. 

— Nu trebuie să te mire, lustus Valentinus, reluă Laetius Vitalis. 
Metrobius spunea deseori că filozofii au reuşit să dovedească prin retorica 
lor că atunci cînd doi se urăsc, de fapt ei se şi iubesc. Dar uite că veni vorba 
de iubire. Nu vrei să stăm noi doi aci, la o cupă de vin, şi să-l lăsăm pe el să 
se ducă la Alliana? Ca oameni mai în vîrstă, trebuie să-i înțelegem pe cei 
tineri. 

Bunăvoinţa arătată de Laetius Vitalis îl miră pe Sargetius. Bănui că se 
petrecea ceva, lucru ce-i spori hotărîrea să revadă fata. 

Villa lui Iustus Valentinus avea mai multe încăperi decît o casă 
obişnuită de om bogat. În exedra din aripa unde locuia Metella cu Alliana — 
iar de cităva vreme şi Opilia — se porni o vie mişcare din clipa cînd bătrina 
sclavă intră buzna şi le anunţă că la procurator intrase Sargetius. Sclava îl 
iubea ca pe propriul ei copil, mai ales de cînd începuse să vadă în el pe 
soțul fecioarei crescută de ea de la naştere. Fetele se însuflețiră dintr-o 
dată, pregătindu-se pentru primirea unui oaspete mult dorit. În sufletul 
Metellei se porni furtuna, ale cărei rafale aveau rădăcini vechi: Sargetius era 
urmărit pentru omor şi răzvrătire, ei se pregăteau să părăsească Dacia, iar 
Alliana se ofilea din zi în zi mai mult. Venirea lui la lustus Valentinus, 
neadus de legionari, a făcut-o să prindă curaj. Ceva se schimbase, îi părea 
un semn bun. Tulburată, ieşi din exedra, îndreptîndu-se spre bucătărie. 
Rămase singure, fetele se porniră pe chicotit, aşa cum făceau adesea cînd 
se găseau împreună. 

— A venit să te ia, Alliana, şopti Opilia, scuturind-o de mînă. Asta 
înseamnă că nu-l mai urmăresc gărzile. 

În ochii Allianei luciră lacrimi. Avea atîta încredere în Sargetius, încît 
niciodată nu o încercase teama că-l va pierde, îngrijorarea ce o năpădea 
venea din alte cauze. 


— Poate ca au început să plece legionarii! murmură ea. Zeilor, oare aţi 
săvirşit minunea? gemu ea, înecînd-o plinsul. 

În pragul exedrei stătea Sargetius. 

— Zeii nu sînt în stare să ne arate astfel de miracole! rise el intrînd, 
semn că auzise ultimele cuvinte rostite de Alliana. Minuni, dacă vor fi de 
făcut, trebuie să pornească numai de la noi. 

Se îndreptă spre Alliana cu brațele deschise. Fără să şovăie, fata se 
aruncă la pieptul lui, suspinind. După ea se repezi şi Opilia. De multe ori o 
chinuise teama că viaţa fratelui era în primejdie. Nu se putu stăpîni să nu-l 
întrebe: 

— Ai venit să ne iei, Sargetius? Noi nu vrem să plecăm cu ei, nu ne lasă 
inima să părăsim Dacia! 

Le strinse cu dragoste la piept, apoi, desfăcîndu-şi braţele, le îndepărtă 
puţin, căutind să le privească mai bine. Stolele lor de doliu îi reaminteau de 
moartea lui Lucullus. 

— Sinteţi neschimbate, le spuse, cercetîndu-le fețele. Vă mai socotiți tot 
dace, ori v-aţi dat de partea romanilor? 

Săltă pe fiecare cu cîte un braţ, rotindu-se cu ele de cîteva ori. Jucîndu- 
se, încerca să le înveselească. 

— Vreţi să rămineți aici? Să trăiţi alături de gepizii barbari, cu hoarda 
lor, în corturi? 

— Latronule, parcă tu nu ştii! îl certă Opilia. Vom fi alături de doi 
rebeli, pe care-i urmăresc gărzile... 

Dragostea lui pentru Alliana, care de cîteva luni mocnea închisă în 
suflet, cum stau cărbunii înroşiți sub spuză, se reaprinse mai puternică 
decît oricînd. O privi cu lăcomie. Parcă nu-i venea să creadă că o are în față. 
Ochii ei inundațţi de lacrimi arătau mai adinci, mai vii, mai limpezi ca nici- 
odată. 

În exedră intră Metella. Împietrită şi îndoliată, se aşeză pe primul scaun 
întîlnit în cale. 

— Numai zeii pot să spună cît de adînc respect port mamei aceleia care 
este stăpina sufletului meu! o salută el înclinîndu-se, mirat de schimbarea 


din înfăţişarea ei: fața brunetă, rotundă, frumoasă, veselă altădată, 
devenise trasă, umbrită, cu ochii adînciţi în orbite, cu părul albit, iar trupul 
împuţinat. 

— Rog zeii să-şi îndrepte mila spre tine şi spre noi! răspunse ea la 
salut. Mi-a spus sclava că te găsesc aici, la fete. Ei, te-ai împăcat cu 
procuratorul? Cu Iustus Valentinus ştiu că n-ai fost în aşa mare 
neînțelegere... 

Alliana şi Opilia urmăreau înmărmurite cum sporea paliditatea pe fața 
lui Sargetius. 

— Da, mulțumesc zeilor, sper că ne-am împăcat! Poate că l-am supărat 
mult, deşi nu mi-a spus-o. Dar fetele, de cînd sînt împreună, n-au miîniat 
pe nimeni? 

Cu un colț al eşarfei, Metella îşi şterse lacrimile. Răspunse fără grabă, 
străduindu-se să-şi stăpinească îngrijorarea: 

— De multe ori m-am bucurat din suflet cînd le-am văzut vesele. E mai 
bine să nu se gindească la necazuri, vor veni ele şi fără să le aştepte. 
Zbuciumul lor îl ştiu, el mă nelinişteşte! 

Metella tăcu. În uşă se oprise bătrîna sclavă. 

— Astăzi vei fi oaspetele nostru la cină, continuă ea, rostind cuvintele 
în aşa fel, încît puteau fi luate drept întrebare, îndemn şi dorință. De mult 
n-ai mai stat împreună cu noi. 

Un val de căldură se împrăştie prin trupul lui. Invitaţia era un semn de 
bunăvoință. Speranţa în găsirea unei înțelegeri din partea ei crescu. 
Paloarea de pe fața lui începu să cedeze. 

— Nu ştiu dacă Iustus Valentinus nu se gîndeşte să mă trimită undeva, 
răspunse cu ton scăzut, arătind astfel că nu este vorba de un refuz, ci de o 
evitare a unei acceptări directe. 

Metella spuse sclavei că rămîne la cină, făcîndu-i semn să iasă. Se 
întoarse apoi spre Sargetius, căutînd să reia firul discuţiei: 

— Da, zbuciumul lor mă frămîntă mult. Zi după zi aştept să aud de la 
Iustus data plecării. Pe tine, urmărit de gărzi, n-am fi ştiut de unde să te 
luăm, cum să te ascundem, să te apărăm... 

Aşezat pe un scaun între Alliana şi Opilia, Sargetius se ridică şi se 
înclină în fața Metellei: 

— Zeii îmi sînt martori, veneam, dacă mă chema Iustus Valentinus, 
oricît de mare ar fi fost pericolul! Veneam, dar nu pentru a vă însoți... În 
numele Cibelei, o implor pe mama Allianei să ne dea dezlegarea 


părintească, pe care de mult o aşteptăm, ca eu şi ea să devenim soți! 
Sufletul îmi spune că aceasta este voia zeilor! 

Ca şi cum dinainte se pregătise pentru o astfel de clipă grea, Metella 
rămase nemişcată, fixindu-l cu o privire pătrunzătoare. Alliana aştepta 
împietrită răspunsul ei, ca pe o sentinţă. 

— De multă vreme nutrim dorinţa, eu şi Iustus, ca fata să-ţi fie soție. 
Însă nici eu şi nici el nu ne vom învoi la aceasta, dacă nu te legi în fața 
noastră şi a zeilor că ne vei însoți acolo unde va trebui să pornim, dincolo 
de Danuvius! 

— Mamă! gemu Alliana, fringîndu-se pe scaun, cu fața îngropată între 
palme. Mamă, ai fost întotdeauna bună cu noi... 

Sargetius era pregătit, privise ca probabil un astfel de răspuns. De 
aceea nu se înfiora, auzindu-l. Vorbi cu ton potolit: 

— Merg cu gîndul că Alliana ar fi avut un frate, care s-ar fi găsit într-o 
situație asemănătoare cu a mea. Ca mamă, ce răspuns l-ai fi îndemnat să 
dea? 

— Acelaşi, pe care îl aştept de la tine! îi răspunse cu voce tăioasă, 
încercînd să se ţină tare, pentru că era convinsă că de acea clipă depindea 
soarta singurului ei copil. Dacă o iubeşti cu adevărat, trebuie să mergi cu 
noi! Nu văd de ce ai ramine să te lupţi cu hoardele năvălitoare?! Paloarea 
acoperi din nou faţa lui Sargetius. 

— Ca preţ al ființei pe care o iubesc din toată inima, mi se cere să 
părăsesc Dacia! murmură el adînc îndurerat. 

Tăcu un moment, privind îndirjit cînd spre Metella, cînd spre Alliana. 
Rosti apoi cu o durere lăuntrică, grea ca o tortură: 

— Îmi este cu neputinţă să plătesc un asemenea preţ! Nu voi părăsi 
Dacia niciodată! 

Fata se săltă în picioare, cu privirea rătăcită. 

— Sargetius, de ce rosteşti astfel de vorbe?! strigă cuprinsă de 
disperare. 

Fața împietrită a Metellei se crispă, de miînie deveni pămîntie. Ca 
mamă, se simțea profund jignită. Se aşteptase la insistenţe şi implorări din 
partea lui, nu la un răspuns atît de categoric. Hotărirea ei de a nu ceda se 
întări. 

— Şi de ce eşti atit de decis să nu părăseşti Dacia? îl întrebă cu voce în 
care răsuna deziluzia şi durerea. De mult am văzut asta la voi — la tine şi la 
ele — v-aţi băgat în cap ideea că ați fi mai mult daci, decît romani. Adevărul 


este că ştiu numai zeii cit sînge dac o mai fi în voi! Nu văd pentru ce ţii să 
rămii aici? Te-ai gîndit bine la viitorul tău? 

— Nu pot să părăsesc pămîntul pe care au trăit strămoşii mei! 

Răspunsul Metellei veni tot atît de tăios: 

— lar eu nu-ți voi da de soție pe fiica mea! 

Sargetius o privi îndelung. Fusese întotdeauna bună cu el şi cu Opilia. 
Acum părea de nerecunoscut. Se strădui să nu o înfrunte. Găsi destulă 
putere să se stăpînească. Îi vorbi cu ton la fel de potolit în care vibra însă 
hotărîrea: 

— Dacă zeii ne-au predestinat ca noi să nu trăim viaţa alături unul de 
altul, Alliana va fi soția mea, în ciuda oricăror piedici se vor ivi în calea 
noastră! Nimeni nu poate să prevadă ce ne vor aduce timpul, oamenii, zeii, 
destinul... 

În liniştea din exedra se auzeau numai suspinele Allianei. Alături de ea, 
Opilia îşi ştergea lacrimile, fericită că va putea urma pe Diurpanneus, fără 
să întilnească opunerea nimănui. 

— Opilia, să te pregăteşti să mergi acasă! continuă Sargetius după o 
lungă pauză. Vă cer iertare pentru supărarea pricinuită. Vă las în grija 
zeilor, deşi nutresc convingerea că ceea ce va fi de făcut nu trebuie aşteptat 
de la ei, ci de la oameni! 

După ce închise uşa exedrei, în urma lui răsunară hohotele de plins ale 
Allianei. În tricliniu, procuratorul şi Laetius Vitalis îl primiră cu priviri pline 
de nedumerire, văzindu-i fața atit de împietrită şi de palidă. Nu se mai 
aşeză pe scaun. 

— Pot să plec, Iustus Valentinus? 

În ochii lui Laetius Vitalis lucea satisfacția. Aşadar, înţelegea, sau 
ştiuse dinainte deznodămîntul? 

— Te preţuiesc mult, Sargetius! îl asigură procuratorul. Bănuiesc ce s-a 
întîmplat. Eşti un bărbat demn de admirat. Nu trebuie să te laşi copleşit de 
o neizbindă, care se va dovedi poate trecătoare. Dacă Roma nu va părăsi 
Dacia, multe din cele ce ni se par astăzi cu neputinţă de îndeplinit, mîine se 
vor destrăma ca fumul în vînt! 


Cele spuse de procurator întăriră convingerea lui Sargetius că Laetius 
Vitalis nu era străin de cele petrecute. Îl neliniştea numai faptul că Iustus 
Valentinus avea în vedere şi o eventuală revenire asupra plecării, ceea ce ar 
fi complicat pentru el lucrurile. 


Vine urmărea mai atent modul cum se desfăşura viața în 
Porolissum, nu se putea să nu observe că populaţia se împărțise 
în două: de o parte cei care rămineau, iar de cealaltă cei ce 

aşteptau de la o zi la alta vestea plecării. Se pregătiseră de plecare militarii, 
funcționarii oficiilor publice, negustorii şi fermierii, ba şi cîte un mic 
meşteşugar sau negustor scăpătat se gîndeau să plece, atraşi de mirajul 
unei îmbogățiri. 


Cele petrecute la procurator i-au adus lui Sargetius oarecare linişte. Nu 
se mai ştia urmărit. Offas şi Metrobius se fereau însă de preoți, şi luptau cu 
ei, pentru că îndemnau pe cît mai mulți săraci să-i urmeze. De aceea 
magisterul şi comagisterul au ascultat sfatul lui Sargetius, rămîinînd în 
atelierul de olărie. Offas şi-a adus acolo întreaga familie. 

Ceilalți — Pollio, Diurpanneus şi cetele lor, mărite cu sclavii eliberaţi de 
la Synethus — părăsiră ascunzătoarea din munți şi se înapoiară la ferma şi 
stina de lingă Samus. Cît despre Grimhild, tînărul gepid nu putea fi decît 
lingă Metrobius, iar faptul că acolo se găsea şi familia lui Offas, era alături 
de Iunilla, lucru ce-l privea ca pe un semn bun din partea zeilor. În noile 
condiții create, toți aşteptau cu nerăbdare ziua plecării, dornici să-şi 
croiască o nouă viaţă. 

Plutea în aer o stare de încordare şi de nesiguranță. Sargetius stătea în 
tricliniu, abătut, sorbind din cînd în cînd din cupă. Îi trimisese Surillius o 
amforă cu vin de prin părțile Apulumului. Era singur. Bătrinul Degidus nu 
putea să mai umble, îşi trăia zilele mai mult în exedra, rămasă liberă după 
plecarea Opiliei. Sargetius se învoise — după cele întimplate la procurator 
între el şi Metella — ca Opillia şi Diurpanneus să devină soț şi soție. 
Sărbătoriseră în grabă nunta la fermă, apoi noua familie rămăsese acolo. 

Sorbind din cupă, ar fi vrut să aibă lîngă el pe Offas şi Metrobius. 
Amiîndoi lucrau în atelier. Filozoful se străduia cu îndirjire să înveţe aceea 
ce el numea „arta minunată a modelării lutului”. Nu avea poftă de vin. De 
fapt nu avea plăcere de nimic. Dorul de Alliana îl chinuia. Metrobius dusese 
fetei mai multe papirusuri şi de acolo adusese altele. Aflase că Metella 
regreta purtarea de atunci, pornită din nevoia de „a-şi salva copila, de a nu 
o lăsa printre barbari”, cum repeta adesea. Mai ştia totodată că Alliana se 
pregătea să fugă la Surillius, înainte de ziua plecării procuratorului, unde el 

aranjase să se ascundă. În liniştea din tricliniu, auzi uşa scîrțiind la exedra, 
apoi zgomot de paşi tirşiți pe pardoseală. Sări de pe scaun. Poate că 
bătrinul nu se simțea bine, îl împovărau prea tare anii. Se repezi să iasă. 

— Nu te simţi bine, bunicule? îl întrebă îngrijorat din prag, pregătit să-l 
prindă în brațe. 

— Ba mă simt, nepoate, atit cît mă mai ține bătrineţțea! Tu ce faci? Aş fi 
vrut... 

Capul bătrinului arăta ca acoperit cu omăt. Ochii, vii încă, păreau că 
ridicau greu genele şi sprincenele bogate, albe ca pletele. 

— Poate că ai poftă de o cupă de vin? Intră, bunicule! îl îndemnă cu 
dragoste şi respect. 

— Zeii nu te-au făcut degeaba aşa cum eşti, murmura bătrinul, 
înaintind cu paşi mărunți. Mi-ai pătruns în suflet, ai înțeles dorința. 

Sargetius îl luă de braț şi-l ajută să se aşeze pe un scaun. Umplu două 
cupe, îi întinse una şi-l îndemnă să bea. Bătrinul săltă încet mîna 
tremurîndă şi sorbi de cîteva ori. 

— Mă îndemni ca şi cum mi-ar fi de lipsă vinul, şopti el, ştergindu-şi 
mustăţile şi barba. 

Îl privi îndelung. Prin mulţimea anilor ce-i număra bătrînul, Sargetius 
zărea cu mintea departe, dincolo de umbra de viață din fața sa, pe cei ce au 
luptat şi au suferit apăsaţi de cotropitorii Daciei. 

— A venit vremea, Sargetius! continuă bătrinul, suflind greu. Ai umeri 
puternici, brațe vinjoase şi cap luminat. Poate că asta a fost voia zeilor, şi 
tot voia lor va fi pentru ceea ce o să vină... 

Sargetius se mişcă neliniştit, mutîndu-se cu scaunul mai aproape de el. 
Oare bătrinul îşi simțea apropiindu-se ultima clipă a vieții? gîndi cu 
îngrijorare sporită. 

— Bunicule, eşti bolnav... 

— Stai potolit, reluă bătrînul, încă îmi mai pot duce anii. Nu de asta e 
vorba, ci de altceva: a sosit clipa să trec asupra ta jurămîntul lăsat de marii 
noştri înaintaşi. Legămiîntul s-a păstrat din tată-n fiu de cei din neamul 
Dicomesilor. Cînd tatăl tău a plecat la zei, tu erai prea mic. Dar chiar de ai 
fi fost mai copt, el n-a apucat să cunoască taina neamului din care te tragi. 
Să nu te poarte mintea tocmai la neamul dacilor, la întregul popor, ci la 
înaintaşii noştri mai apropiaţi, la cei ce sint urmaşi ai lui Dicomes 
Gemellinus Felix. Am ştiut de atunci, de cînd ai rămas orfan, că apăsa 


asupra mea grija de a-ţi trece jurămintul încă nedezvăluit tatălui tău. Nu 
mă aşteptasem la moartea lui atît de timpurie şi de năpraznică. 

Bătrinul făcu o pauză, pentru a mai prinde putere. Săltă cupa şi mai 
sorbi de cîteva ori la răstimpuri. 

— Să mă asculti liniştit, continuă, punînd cupa pe masă. Vei afla fapte, 
unele poate auzite, însă marea taină o vei cunoaşte abia acum, din 
destăinuirile pe care ți le voi face. Ascultă! După ce vajnicul Decebal şi-a 
luat viața, spre a nu cădea viu în miîinile lui Traian, duşmanul lui de 
moarte, s-au făcut încercări puternice pentru alungarea romanilor din 
Dacia. Cel dintii a fost Diegis, fratele lui Decebal, care a purtat prin munți 
lupta cu cotropitorii. A urmat apoi răscoala, a cărei căpetenie o ştii, Sarmis, 
străbunicul tău, al nostru. El a adunat sub acelaşi steag pilcurile de daci, 
rămase fără căpetenie după căderea vijelioasă a lui Diegis, şi le-a unit cu 
cetele de sclavi ridicați la lupta pentru libertate. Sarmis a fost ales rege 
deopotrivă de dacii luptători şi de sclavii răsculați. A fost o vorbă din 
bătrîni, am auzit-o cînd eram tînăr: cică Marele Decebal lăsase pergament 
ca el, Sarmis, să fie rege. În toiul răscoalei aceleia, Sarmis luase ca ajutor 
şi-l sortise ca urmaş — dacă el cădea în luptă, iar Roma părăsea Dacia — 
pe un taraboste numit Burio. 

— E vorba de acel Burio, stăpinul cetății Marodava, care după răscoală 
a trăit sub numele de Butes? îl întrebă uimit. 

— Da, de el, de Burio, de Butes al nostru. Văd că te-ai schimbat la față, 
de ce te-a tulburat vestea asta? 

— Atunci, pe pergamentul scris de Sarmis, adus de ticălosul Euphoros, 
despre Burio a fost vorba?! 

— Nu ştiu de care pergament vorbeşti. Mie nu mi-ai spus nimic de el, 
nu mi l-ai arătat niciodată. 

Sargetius se repezi în tabliniu şi aduse pergamentul pe care îl păstra ca 
pe ceva sfint. Îl desfăşură şi-l arătă bă-trînului: 

— Uite, bunicule, cum îşi începe Sarmis mesajul: „Sarmis către Bur..., 
hotărire şi speranţă...” O parte din numele acelui taraboste este şters. Să fie 
oare acest Bur... Începutul numelui lui Burio? 

Bătrinul luă pergamentul, se duse la fereastră, îl săltă aproape de ochi 
şi-l cercetă cu atenţie. Se întoarse clătinînd capul. 

— Nu mai văd aşa bine. Semnele scrise se mişcă, printre ele parcă ar 
alerga furnici. Dar sînt mai multe vorbe lipsă pe el. Ai putut să-i prinzi 
înțelesul? Aş vrea să aud ce spune! 

Ascultindu-l cum citea rar, oprindu-se acolo unde scrisul era spălat de 
scurgerea anilor, bătrinul încuviința din cap cele auzite. Nu avu răbdare ca 
Sargetius să sfirşească: 

— Nu mai încape îndoială, de el este vorba, de acel minunat taraboste 
devenit Butes, despre care şi astăzi se mai povesteşte. De ce nu mi-ai arătat 
pînă acum pergamentul? strigă bătrinul cu amărăciune. De multe ori m-ai 
supărat şi te-am certat, cînd te vedeam cum te arătai supus în fața acelui 
nemernic Euphoros, ca şi cum îl vedeai rege! Dacă aş fi ştiut mai de mult... 

— Dar tu mi-ai spus, bunicule, că regele era pentru înaintaşii noştri 
mai presus de oameni, privit şi respectat ca un trimis al... 

— Poate că asta a fost voia zeilor, ca tu să suferi. Prin omorirea acelui 
pierde-vară, ai ajuns să fii urmărit de gărzi. 

— Acum s-au potolit, procuratorul i-a oprit. 

— Eşti încă tinăr, nepoate! Nu ştii cît de întortocheate sînt legile 
imperiului. Oricînd urmărirea ta poate să reinceapă. Pentru omor poți fi 
căutat timp îndelungat, şi toată viața. Dar să nu te mai tulbur cu ce s-a 
petrecut, acum să vedem de cele ce ar putea să vină. lată, aşadar, şi dovada 
că acel Burio sau Butes fusese lăsat de Sarmis să-i urmeze. Sarmis a avut 
însă un fiu, pe Dicomes, acel copil minunat de care se vorbeşte în poveşti, 
cel ce i-a aruncat tatălui cuțitul în arenă, numai să nu se lase sfirtecat de 
lei în amfiteatrul de la Ulpia Traiana Sarmisegetusa. 

— Dar toate astea le-am ştiut, bunicule! Dicomes a fost dat ca sclav, a 
ajuns aici la Marodava, a luptat şi i-a alungat pe astingii vandalici, apoi, 
redevenit om liber, a trăit sub numele roman de Dicomes Gemellinus Felix. 

— Da, aşa a fost cu acel bărbat brav, din care ne tragem. Eu l-am mai 
apucat. Eram copil, poate de zece ani, cînd el a plecat la zei regretat de 
toată lumea de aici. Acum pot să-ţi spun taina şi jurămîntul. Te voi pune să 
juri pe pergamentul care atestă dorința viteazului nostru înaintaş, cu toate 
că legămîntul n-a pornit de la el, ci de la Dicomes. Ca fiu al lui Sarmis, era 
singurul îndreptăţit să fie rege, după alungarea legiunilor. În înțelepciunea 
lui, şi-a dat seama că atît cît va trăi, Dacia nu va scăpa de stăpînirea 
romană. Tatăl meu a fost cel mai mic dintre copiii săi, lui i-a lăsat taina 
neamului nostru şi legămiîntul pe care trebuie să-l respectăm ca pe ceva 
sfint. Taina sună aşa: Bărbatul cel mai tînăr în viață, care se trage din 
neamul lui Dicomes Gemellinus Felix, este de drept rege al Daciei, atunci 
cînd legiunile o vor părăsi. Această taină trebuie să treacă de la cel mai 


bătrîn la cel mai tînăr, atita timp cît neamul nostru nu se va stinge. Dar cu f 
ea nu s-ar putea face nimic, dacă nu s-ar îndeplini jurămîntul... 

Bătrinul se săltă greu în picioare şi-i făcu semn lui Sargetius să se 
ridice. Era tulburat, imiinile îi tremurau şi mai puternic. 

— Pune mîna pe pergamentul lui Sarmis şi repetă după mine: „Jur în 
faţa zeilor... că în ziua cînd legiunile vor fi retrase... mă voi răzbate să string 
oaste... voi lupta... şi nu voi lăsa ca neamul meu să fie dus de aici!” Ai jurat, 
nepoate, să te ţie zeii viață lungă! Acum înţelegi de ce l-am urit pe acel 
Rundacitulp? Dar iată că urmează şi încercarea istețimii, şi ea rămasă tot 
de la Dicomes: De ce pe lingă taină mai este nevoie şi de jurămînt? 

Faţa lui Sargetius se lumină de un zîmbet. 

— E limpede, bunicule. Nu spunînd mulțimii taina, acel urmaş ar avea 
dreptul să fie rege, ci pornind în clipele grele să stringă luptători, să apere 
neamul, să-l ducă la izbindă, să-i redea libertatea şi, dacă va face toate 
astea, poporul îl va alege cu însuflețire căpetenie, pentru că este singurul 
îndreptăţit. 

Parcă întinerit, bătrinul îl cuprinse cu brațele şi-l îmbrățişă. 

— Da, asta e dezlegarea lăsată de el şi, aşa cum ai spus-o, caută s-o 
porți în suflet, s-o îndeplineşti! 

Se îndepărtă cu paşi mărunți şi se aşeză pe scaun. Obosise. Clipa 
fusese prea înălțătoare, iar inima lui slăbită de ani nu-l mai ajuta să treacă 
uşor prin astfel de încordări. 

— Acum să mă asculți mai departe, Sargetius, mai am ceva de spus. 
Aşa cum sînt, sub povara bătrineţii, poate ai crezut că nu mai gindesc la 
cele ce se petrec în jurul meu. Anii pe care îi port în spate m-au învăţat să 
privesc altfel lucrurile, le simt, aşa cum o vietate de-a pădurii presimte 
primejdia ce se apropie. Aici în Porolissum mulți sînt pregătiți şi aşteaptă ca 
procuratorul să ordone plecarea — cînd şi el va primi dezlegare de la Ulpia 
Traiana Sarmizegetusa. Dar s-ar putea ca acel ordin nici să nu se dea. De 
mai bine de douăzeci de ani — tu erai mic, n-ai de unde să ştii — au mai 
umblat de vreo patru sau cinci ori zvonuri, ba chiar şi ordine de părăsire a 
Daciei, însă pînă la urmă nu s-au îndeplinit. De ce nu s-ar repeta şi de data 
asta acelaşi lucru? Să nu uiţi de el în prevederile tale. 

— Dar mulți stau gata de plecare, şi-au vîndut ce au avut... 

Bătrinul îi făcu semn să tacă. 

— Cei care conduc popoarele nu se împiedică în astfel de nimicuri. Cînd 
la hotare s-a ivit pericolul, nu iau în seamă greutăţile şi suferințele, ba, 

dacă ar face-o, n-ar putea să vadă prea departe. Crezi că de vei ajunge rege 
al Daciei, iar ţara în primejdie, te vei opri de a porni la luptă ? Te vei abține 
de a nu trimite femeile, copiii şi bătrinii la adăpost în munți, de a nu le lua 
bucatele strînse, vitele, carele şi tot ce trebuie pentru purtarea unui război? 
Vei sta să asculți necazul fiecăruia? O căpetenie nu se poate încurca în 
lucruri mărunte. El trebuie să vadă neamul şi țara ca pe un tot, ca pe o 
ființă uriaşă de al cărei bine e dator să se îngrijească. Tu eşti un Dicomes! 
Să ştii că neamul nostru poartă acest nume nu de la cel care s-a numit 
Dicomes Gemellinus Felix — şi Sarmis a fost tot un Dicomes — ci se pierde 
în negura timpului. Dicomesii se trag din aceeaşi rădăcină cu Marele 
Decebal, iar cetatea şi moşia ler — Carsidava — a fost pe-acolo prin 
apropiere de Ulpia Traiana Sarmizegetusa. Aşadar, cu toate pregătirile 
făcute, s-ar putea ca nici de data asta legiunile să nu părăsească Dacia. 
Însă de acum înainte tu rămii legat prin jurămîntul făcut. Ştii care-ţi este 
chemarea. 

Bătrinul tăcu, lăsînd loc unui suris ce se pierdea în barbă. 

— La ce te gindeşti? îl întrebă, dindu-şi seama că zimbetul era pricinuit 
de ceva pe care şovăia să-l spună. 

— Ştii că legămiîntul trebuie dus mai departe. Tu ai datoria să-l treci 
altui Dicomes... 

Faţa lui Sargetius se întunecă. Gîndul îi alergă la Alliana. 

— Te-am înţeles, bunicule! Trebuie să am urmaşi... 

— A sosit vremea, nepoate, acum eşti destul de copt. Villa asta are 
nevoie de o stăpină. Neamul nostru nu trebuie să se sfirşească o dată cu 
tine. În puţinele zile pe care le mai am de trăit, mă voi ruga zeilor să te 
călăuzească aşa cum vor socoti mai bine. Am văzut că ei te-au ajutat, l-au 
adus la Tirgul nevestelor pe acel Dassius, te-au făcut să-ți dai seama de 
ticăloşia pusă la cale de acela care luase numele de Rundacitulp. 

Cu mişcări încete, bătrinul se săltă de pe scaun şi se apropie de 
Sargetius. Îl bătu uşor pe umăr: 

— Acum sînt liniştit, pot să plec la zei! De mult am tot aşteptat să prind 
momentul potrivit pentru destăinuiri. Să nu uiţi nici o clipă: legămîntul este 
numai pentru urmaşii neamului Dicomes şi nimeni altcineva nu trebuie să 
afle, iar trecerea lui asupra urmaşului s-o faci numai cînd vei simți că ţi se 
apropie sfîrşitul. Mai am numai un sfat, un îndemn pentru tine, Sargetius. 
Ai jurat că nu vei lăsa ca neamul nostru să fie dus de aici, şi poate te-ai 
gîndit numai la daci, aşa cred că a socotit atunci Dicomes Gemellinus Felix, 

căci pe vremea aceea încă se mai putea vorbi de daci curați. Cu timpul, 
multe s-au schimbat. Daci adevărați mai găseşti numai prin vicurile 
răzlețite prin funduri de văi, pe creste de dealuri şi povîrnişuri de munte. 
Ceilalți sînt ca tine, ca Opilia şi ca Alliana. Singe dac mai găseşti numai pe 
jumătate în trupurile voastre. Uite îndemnul meu: în zbaterea ta pentru 
acest popor trebuie să aperi, să nu fie dus de aici cu sila nici unul din cei ce 
s-au legat de acest pămînt, care simt că Dacia este pentru totdeauna țara 
lor. Rog zeii să te ajute, Sargetius! Plec de aci cu inima împăcată! 

Bătrinul ieşi din tricliniu cu paşi mărunți şi mişcări nesigure, în urma 
lui uşa se închise fără zgomot. 

estăinuirile lui Degidus, în legătură cu taina şi legămîntul 

neamului Dicomes, zguduiră adînc sufletul lui Sargetius. Cele 

spuse de bătrîn îi reveneau într-o repetare nesfirşită. Gîndul său 
se oprea deseori asupra acelei părți din jurămînt prin care se lega să lupte, 
ca poporul Daciei să nu fie înstrăinat. De atunci nu-şi mai regăsise liniştea. 
Stătea îndelung de vorbă cu Offas şi Metrobius, alerga la fermă şi la stină, 
se sfătuia cu Diurpanneus şi Pollio, însă cînd revenea acasă era chinuit de 
aceeaşi frămîntare. Nu vedea ce ar trebui să facă, nu ştia cum să înceapă. 
Zilele se scurgeau, toamna înainta, începuse să se lase frigul, se apropia 
iarna. 

Într-o zi, pentru a-şi mai potoli zbuciumul, ieşi din villa şi se îndreptă 
spre atelierul de olărie. Offas şi Metrobius munceau alături de ceilalți olari. 
Cînd se ivi în uşă, Metrobius opri roata, apăsînd tare picioarele, desprinse 
lutul de pe ea şi începu să-l frămînte cu mîinile. 

— Să ştii, Sargetius, se porni el înveselit, cel mai bun leac pentru 
potolirea stării ce nu-ţi dă pace, e să te aşezi colea lingă noi, să te apuci să 
dai viață lutului. Cînd gindurile iau formă, le împietreşti, le scoţi din 
sufletul tău să le priveşti. Astfel modelate, ele nu te mai tulbură liniştesc, te 
înalță. 

Sargetius se opri lingă ei. 

— Ce te faci, Offas? Ţi-a luat-o ucenicul înainte! Parcă-l văd pe 
Metrobius cum, după plecarea procuratorului şi cohortei, îşi deschide un 
atelier de olărie lingă for şi-ţi ia muşteriii. 


— Le-aş ţine cele mai frumoase prelegeri, modelind la roată vase şi 
statuete minunate! 

Offas nu se lăsă aşteptat: 

— Cea mai mare mulțumire a unui meşter este cînd vede că i-a luat-o 
înainte ucenicul! Ceea ce crede măiestrit frumos, poate să devină şi mai 
frumos. 

— Uite că ştii să şi filozofezi, Offas! reluă Metrobius. Ai spus un mare 
adevăr. Numai aşa în artă s-au putut face paşi înainte. Mă uimeşti! Cu 
adevărat, în lut, lemn, piatră, marmură se pot ciopli cu dalta sau modela cu 
mîinile cugetări profunde, se pot exprima tulburătoarele stări sufleteşti şi 
face nepieritoare minunate frumuseți. Sargetius, vino să-ți arăt ceva 
filozofie modelată de mine. 

Îl apucă de braţ şi-l împinse spre o poliţă pe care erau aşezate mai 
multe statuete, vase şi figurine de curînd scoase din cuptor. Luă o statuetă 
pusă deoparte, într-un colț al raftului. 

— Ce zici de asta? La ce te face să te gîndeşti, privind-o? Sargetius o 
luă, o întoarse pe toate părțile, apropiind-o şi îndepărtind-o, clătinînd uşor 
capul. 

— Precum vezi, am modelat-o numai cu degetele, lămuri Metrobius, 
văziîndu-l că tace. 

— Dacă ar fi să-i dau un nume, i-aş spune „Ginditorul”, murmură 
Sargetius, privind-o de departe în profil. Acest bărbat, care fără îndoială n-a 
putut să fie în mintea ta decît un filozof, un profet, un binefăcător al 
oamenilor, pare că suferă. Pe fața şi-n înfăţişarea lui se oglindeşte o 
profundă frămintare, o retragere în sine pentru a cugeta mai adînc, fără să 
arate îngrijorare sau descurajare, ci speranţă şi încredere în mai bine. 

Metrobius confirmă cu capul, adăugind cu înflăcărare: 

— Prin această modelare am încercat să apropii filozofia de artă. Zac în 
sufletul nostru forțe nebănuite... 

În acel moment, uşa se izbi puternic de perete. La început au crezut că 
furtuna a deschis-o. Afară vremea se schimbase, vintul se înteţise, nori 
plumburii alergau în valuri spre apus. Cînd s-au întors, au văzut-o pe 
lunilla întrînd în fugă, urmată de Grimhild. Pieptul fetei sălta năvalnic. 
Sargetius o trimisese la Alliana. 

— Ce s-a întîmplat, lunilla? o întrebă nerăbdător, cu o undă de 
îngrijorare. 


— E bine! răspunse fata. Nu mai pleacă nimeni! Ce e pe acolo, prin for, 


spre amfiteatru, te minunezi! E mare sărbătoare! 

Oprit lingă ei, tînărul gepid întări spusele fetei: 

— A sosit vestea zdrobirii goților! Procuratorul a ordonat ca un decurion 
să stea în for şi, la răstimpuri, să anunţe lumea de marea victorie. Legiunile 
şi oficiile publice nu vor mai părăsi Dacia. 

Înmărmuriți, se priviră unul pe altul, parcă nevenindu-le să creadă. Pe 
Sargetius vestea îl descumpănise, pentru el viitorul se arăta şi mai tulbure. 

— Am venit în fugă, trimisă de Alliana, rupse lunilla tăcerea. Mi-a spus 
că acum poţi să te duci la ea. Crede că te vei împăca şi cu Metella. Nici nu 
mi-a mai dat papirus pentru tine. 

— Pornesc spre for! murmură Sargetius. Mergeţi şi voi într-acolo? Din 
nou ne găsim la o răscruce... 

Vestea înfringerii goților căzuse ca un trăsnet. Ştirea tulbura atît pe cei 
pregătiți de plecare, ale căror rosturi în gospodării erau de mult 
zdruncinate, cît şi pe cei hotăriți să rămînă, pentru că se vedeau lipsiți de 
şansa de a lua în stăpinire casă, ogradă, țarină mai mari, mai bogate. Din 
toate părţile lumea se îngrămădea spre for agitată. Urcat pe piedestalul de 
marmură, de pe care de obicei se vorbea mulțimii cînd erau dezbateri 
publice, decurionul desfăşura sulul de pergament, pregătindu-se să repete 
mesajul. Sargetius, Metrobius şi Offas ascultară cu înfrigurare: 

— „Către populaţia din întreaga Dacie — începu el să citească, tipat, 
fără modulări în voce — din partea guvernatorului Septimius Tertius de la 
Ulpia Traiana Saormizegetusa: Salut şi sănătate! Anul Romei 102318 a fost 
hărăzit de zei să se numească anul salvării Daciei. Împăratul Claudius al 
doilea, care de acum înainte se va numi Claudius Goticul, a zdrobit 
hoardele de goți în marea bătălie de la Naissus, în Moesia. Din cele trei sute 
de mii de barbari, cîți au năvălit, au fost ucişi peste cincizeci de mii, iar alte 
zeci de mii luaţi captivi. Resturile lor decimate au părăsit îngrozite Moesia şi 
Tracia, alungate de legiunile imperiului, pierind în ţinuturile sciților, de 
unde nu vor mai îndrăzni niciodată să năvălească. Populaţia Daciei să stea 
liniştită, toți să se întoarcă la casele lor. Împăratul cu cohortele sale va 
zdrobi pe oricine va mai încerca să calce hotarele imperiului!” 

Satisfăcut de sine, decurionul sări sprinten de pe piedestal şi se pierdu 
în mulțimea ce forfotea prin for. 

— Ce spune dascălul nostru despre această uimitoare victorie? 

Metrobius se întoarse mirat. Văzu lingă el patru tineri, dintre cei care îi 
ascultau prelegerile. 

— Victoriile răsunătoare nu duc întotdeauna la rezultate răsunătoare. 
Adesea ele sînt un bun prilej de învățătură pentru învinsul care se gîndeşte 
la revanşă, răspunse el, clătinînd sceptic capul. Vor mai fi multe năvăliri 
de-ale goților, gepizilor, vandalilor şi altor neamuri, ce se vor izbi de hotarele 
imperiului. Eu v-am mai spus: lumea se găseşte într-o continuă prefacere... 

Nerăbdător, Sargetius îl trase deoparte, altfel ştia că nu se oprea aşa de 
curînd. Îl văzuse prin mulțime pe Grimhild, îi căuta. 

— N-am putut răbda, m-am luat după voi, zise tînărul gepid. Am crezut 
că vă găsesc pe lîngă villa procuratorului... 

— De ce pe-acolo? îl întrebă Sargetius. 

— Am văzut pe Alliana. Se plimbă cu mama ei prin mulțime şi am 
bănuit că trebuie să fii şi tu prin apropiere. 

Sargetius nu se mai putu stăpini: 

— Mă duc pînă la ele. Voi aşteptați-mă la taberna „La bogăţia lui 
Cressus”. De acolo vom merge la Surillius. 

Surillius nu mai avea astîmpăr. leşea întruna din taberna, stătea în 
prag, privind în lungul drumului, dornic să-i vadă venind. Un fel de 
amărăciune, amestecată cu dezamăgire, îi tulburau sufletul. Ca mulți alții, 
trăise zile de speranţă, aşteptase cu negrăită nerăbdare mult dorita 
sărbătoare, cînd Dacia va fi din nou liberă. Vestea se întinsese ca fulgerul — 
un tabernagiu afla zvonurile întotdeauna printre cei dintii — aducea linişte 
şi pace, însă îndepărta în negura viitorului şansele eliberării. În taberna mai 
rămăseseră numai cîțiva oameni, mulți fugiseră spre for. După ce bău o 
cupă de vin — de obicei nu bea niciodată de unul singur — Surillius ieşi din 
nou afară şi privi de-a lungul drumului în partea ce ducea spre for. Văzu un 
tînăr apropiindu-se. 

— Ce veşti noi se mai vîntură prin for, flăcăule? îl întrebă. 

Tînărul se arătă sfios şi grăbit: 

— Nu ştiu, nu vin dintr-acolo, ci dinspre Napoca. De la răspîntie am 
apucat-o încoace. 

— Şi unde te duci? Parcă n-ai fi de pe-aici. 

— Nici nu sînt! Caut taberna lui Surillius. Mai e mult pînă acolo? Cică 
se lasă spre Marodava. 


Tabernagiul îl măsură cu bănuială. Se gîndi la fostul său vecin, la 
Synethus, poate venea din partea lui. Apoi la Dazia, la Ampelum, poate că-l 
trimisese după Pollio, iar în cele din urmă la Dassius, de la Sarrnizegetusa. 

— Pentru ce-l cauţi pe Surillius? Dă-l încolo! E un tabernagiu mai hoț 
decît mine! Vino înăuntru, goleşti o cană de vin, şi-ţi spun unde-l găseşti, îl 
îndemnă rizînd. 

Tînărul dădea semne de nerăbdare şi grabă: 

— Dacă e-încoace Marodava, spuse, întinzîind brațul în lungul 
drumului, dau eu de taberna lui! 

Surillius îl apucă de mînă şi-l strînse cu putere: 

— S-a-ntimplat ceva? îl cauţi oare pe Sargetius? 

Noul venit se dădu un pas înapoi, privindu-l cu neîncredere. Auzise că 
printre tabernagii rar se găseau oameni buni. 

— Haide înăuntru! Eu sînt Surillius! 

Îl duse de-a dreptul în bucătărie, închise uşa şi spuse sclavului că nu 
trebuie să intre acolo. 

— Stai şi te odihneşte niţel. Ţi-o fi foame, ţi-o fi sete! De unde vii? 

Neîncrederea tinărului nu se topi. Se hotărise să nu vorbească pînă nu 
se convingea să în adevăr se află în tabernă căutată. 

— Aş vrea să beau puţină apă. 

Surillius izbucni în ris: 1 

— Ştii că-mi placi? Nu trebuie să te încrezi atît de uşor într-un 
tabernagiu. Au fost pierduţi mulţi oameni căutaţi de gărzi. Îţi dau apă, dacă 
vrei. O să bei tu şi vin, numai să vie Sargetius. Adineauri a trecut în jos, 
spre for. 

Tînărul sări în picioare. Surillius îl săgeta cu privirea. 

— Trimite după el, caută-l peste tot! Poate că legionarii de aici n-au 
aflat... 

Înfiorat şi îngrijorat, nu se mai putu stăpîni, îl apucă de umeri şi-l 
zgudui cu putere: 

— Ce pericol ne încearcă?! Pe toţi zeii, te trintesc de pămînt, dacă tot nu 
crezi că eu sînt Surillius! 


Nu mai aşteptă răspunsul. Auzi în prăvălie răsunind glasul lui 
Sargetius. Îl slobozi pe tînăr şi ieşi grăbit din bucătărie, în tabernă nu mai 
era nici un client, sclavul stătea în drum şi-l alungă, spunînd că stăpinul 
plecase spre for. 

— Ce e cu tine aici, Dassius?! se grăbi Sargetius, văzindu-l. 


— Tu eşti, Dassius?! se miră Surillius. Pentru neîncrederea pe care mi- 
ai arătat-o, ai să mi-o plăteşti, flăcăule! 

Dassius începu să povestească, fără să mai aştepte îndemnul lui 
Sargetius: 

— Poate că zeii vor să ne ajute, de aceea l-a îndemnat pe Synethus să 
cumpere de la legiune villa rămasă pustie după plecarea negustorului de 
sclavi care o furase pe Diegia. Ca vecin, meşterul Timocles a căutat să lege 
prietenie cu el. De atunci, de cînd era să-l omor pe Castinus, meşterul pare 
cu totul alt om. Aşa că, îndată ce a văzut că are alături tot un negustor 
bogat, a început să se ocupe de el. Poate că şi cele petrecute la Tirgul 
nevestelor, despre care îi povestesc mereu, l-au făcut să se schimbe, de 
aceea sare cu atita suflet, mă ajută să lucrez cît mai multe topoare, barzi, 
cuțite, virfuri de săgeți şi de sulițe cerute de voi. O mai fi bănuind şi altceva 
despre Synethus? Nu ştiu! Meşterul mergea des la villa negustorului, iar el 
venea în atelierul nostru. Se duceau împreună în for, stăteau mult de vorbă 
la tabernă, golind cupe cu vin, ca şi cum ar fi fost cei mai buni prieteni. Aşa 
au mers lucrurile pină acum cîteva zile. Venisem mai de dimineaţă la 
atelier, aşa mă înțelesesem cu cealaltă calfă. Am aprins focul şi ne 
pregăteam de treabă, cînd îl vedem pe meşter intrind. De obicei el sosea mai 
tirziu. S-a oprit în fața mea, m-a măsurat din ochi de sus pînă jos, apoi mi- 
a spus: „Dassius, să te văd dacă eşti cu adevărat luptător, altfel degeaba te- 
au ținut pe lîngă ei cei cu care te-ai întîlnit la Tirgul nevestelor!” L-am privit 
mirat, am vrut să-l întreb ceva, dar el nu mi-a dat răgaz: „Ai să pleci numai 
decît la Porolissum! Să nu ai odihnă pînă nu-l găseşti pe Sargetius. Trebuie 
să se ascundă neîntirziat!” Mi-a spus pe urmă că Synethus a plătit cu bani 
mulți pe primul contubernal al guvernatorului, iar acesta a aranjat ca un 
magistrat să se ocupe de pedepsirea celor care l-au ucis pe Euphoros. Au 
trimis gărzi să te caute şi să te întemnițeze pentru omor. Meşterul mi-a 
făcut rost de un cal bun şi am plecat degrabă. Pe drum, nişte legionari mi- 
au luat calul, însă la Apulum am cumpărat altul. Aproape de Napoca m-au 
jefuit latronii, n-am mai rămas cu nimic. Am venit încoace alături de o 
ceată de oameni cu carele, care aduceau ceva la Porolissum pentru cohortă. 
M-am despărțit de ei la răspiîntie. 

Sargetius îl asculta, însă gindul lui alerga la Alliana. Abia se despărțise 
de ea. Metella îi făgăduise că în curînd va încuviința căsătoria. Acum din 
nou zeii se arătau potrivnici. Ceea ce-l îngrijora mai mult era faptul că 


„ deocamdată nu vedea cît timp va dura urmărirea şi cum va putea sa scape 
= de magistrați. E: 
Trecuse de miezul nopţii cînd, însoțit de Servius şi de Offas, Sargetius 
urcă din nou spre peştera din munte, ascunzătoarea lui tainică. 


CAPITOLUL VI 


A~ 


IMPOTRIVIREA CELOR MULTI 


1 


/oamna se arăta blindă. Vremea călduță se prelungi pină spre 

iarnă. Vestea înfringerii zdrobitoare a goților şi renunțarea Romei 

la intenţia de a părăsi Dacia, au adus un nou val de creştere a 
prețurilor, mai ales la cele necesare pentru hrană. În situaţia grea creată, 
cei de la conducerea provinciei n-au scăpat din vedere că se cerea făcut 
ceva, spre a grăbi potolirea spiritelor, ca populaţia să uite de necazuri. De 
aceea, la Porolissum, la Apulum şi la Ulpia Traiana Sarmizegetusa se 
ordonă laniştilor să organizeze cît mai multe spectacole. Întotdeauna 
împărații Romei  stăpiniseră popoarele folosind deviza: „Panem et 
circenses”1, pe care guvernatorii ştiau să o aplice cu deosebită iscusinţă. 

După sosirea lui Dassius şi plecarea lui Sargetius la peştera din munte, 
la procurator se prezentă decurionul trimis de la Ulpia Traiana 
Sarmisegetusa. Iustus Valentinus, omul legii şi al disciplinei, la vederea 
ordinului dat de guvernator, nu căută să-i dea de ştire sau să-l scape într- 
un fel pe urmărit, ci se mulțumi numai să murmure, oftînd: 

— Să facă zeii cum le va fi voia! 

Nu-şi ascunse îngrijorarea față de Laetius Vitalis, de Metella şi Alliana. 
Ferma trecuse în stăpînirea Opiliei după căsătorie, altfel ar fi fost luată din 
nou de lacomul vecin. Din umbră, Laetius Vitalis ținea legătură cu tribunul 
Decius Sabinus şi cu decurionul trimis să-l prindă pe Sargetius. Puse 
oameni de-ai săi să-l caute prin împrejurimile fermei şi stinii, să-l pindească 
în apropierea villei, să ajute gărzile, numai să dea de urmele lui. 

Cît au ţinut toamna şi iarna, n-au aflat nici un semn despre locul 
ascunzătorii. Căutarea era dealtfel zadarnică, înainte de căderea zăpezii, 
Sargetius trecuse peste munții de la răsărit, împreună cu Diurpanneus, 

Opilia, Dassius şi Diegia, cu copilul. Bătrina mamă îndurerată se văzuse 
dintr o dată cu cinci copii: două fete şi trei flăcăi. Pe Diegia de mult o 
socotise pierdută pentru totdeauna. Acolo, lipsiţi de griji, şi în afară de orice 
pericol, au avut o iarnă tihnită. 

În tot acest timp, pe Laetius Vitalis îl mira liniştea şi nepăsarea cu care 
îşi trăiau viața Metrobius şi Offas, ca şi cum pentru ei Sargetius nu mai 
exista. Două întîmplări deosebite l-au pus pe gînduri pe bogatul fermier: 
prima a fost răpirea şi torturarea de către Pollio cu ceata lui, a decurionului 
venit să-l prindă pe Sargetius. Cea de a doua, tăblița de lemn găsită într-o 
dimineață agățată de uşa villei sale, pe care era scris: „Dacă Laetius Vitalis 
nu înțelege să se astimpere, îi va lua foc ferma şi tot avutul îi va fi 
împrăştiat în vînt!” De atunci el căpătase convingerea că fugarul îşi aflase 
scăparea la gepizi. Temerea sa i-a spus-o procuratorului. Cum lustus 
Valentinus se ferea să-l înfurie pe Gerthorund, îl amenințase pe fermier, 
cerindu-i să evite orice provocare. 

După înverzirea codrului, revenirea la fermă a lui Diurpanneus cu 
Opilia trezi din nou bănuiala că Sergetius s-ar găsi prin apropiere. Într- 
adevăr, el se retrăsese în ascunzătoarea din peşteră, unde era vizitat deseori 
de către Offas, Metrobius, Pollio şi chiar Diurpanneus. O dată stătuse la el 
două zile şi Surillius, tabernagiul. 

Pe la sfîrşitul primăverii, sosi vestea morții împăratului Claudius 
Goticul şi a proclamării ca împărat a lui Aurelian. Bărbat energic şi hotărit, 
noul împărat porni lupta pentru întărirea autorității imperiale, slăbită mult 
din timpul revoltelor generalilor sau a celor treizeci de tirani, şi pentru recu- 
cerirea unor provincii pierdute de imperiu. Lui Aurelian avea să-i crească 
atit de mult puterea şi prestigiul, încît în scurtă vreme ajunse să se 
proclame dominus et deus?0. Vestea alungării alamanilor, prima lui victorie 
răsunătoare, ajunse repede în Dacia, întărind liniştea militarilor şi 
funcționarilor. 

Venise vara. Soarele se apropia de vremea prînzului. În gura peşterii, 
Sargetius îşi purta privirea pe deasupra înălțimilor, urmărind cercurile largi 
descrise de doi vulturi în zbor lin, într-o planare cu aripile întinse, fără nici 
o altă mişcare. Aşa cum se roteau, în acelaşi cerc, nu puteau fi decît 
pereche, cu puii şi cuibul prin apropiere. Urmărindu-i, îşi aminti cuvintele 
bătrinului Degidus, despre datoria de a lăsa urmaşi. Era voia zeilor ca el şi 
Alliana să sufere, să nu-şi poată trăi viața împreună? gîndi revoltat. De 

alături, din peşteră, auzea vorbind pe cei doi flăcăi din ceata lui 
Diurpanneus, ajutoare şi străji. Meditarea în care era cufundat zbură cînd 
dinspre stincile din apropiere se porniră pietrele devale. Se trase repede 
după un tufiş de brazi. Îl zări pe Servius coborînd. Se întimplase oare ceva 
cu Metrobius? se întrebă. Primi însă răspunsul în aceeaşi clipă. De după 
stincă apăru Metrobius, iar după el, Grimhild. Toţi trei cu feţele îmbujorate 
de urcuş, lucind de sudoare. 


— Ţi i-am adus! şuieră Servius, răsuflind uşurat, dînd jos desaga de pe 
umăr. Astăzi a trebuit să ne lungim niţel drumul. Cînd să urcăm, am văzut 
doi legionari stînd de vorbă în poiana unde a fost cetatea tarabostilor pe 
vremuri. Ne-am zis că poate mai erau şi alții — de unde ştii ce pun la cale 
zeii cei răi? — aşa că am făcut un ocol, ne-am apropiat de peşteră dinspre 
apus. 

Băură apă limpede din izvorul ce susura prin peşteră. Sargetius şi 
Metrobius se retraseră pe micul platou ascuns între stincă şi tufele de 
brazi, Grimhild se întinse pe un pat de iarbă, iar Servius începu să se 
pregătească de plecare înapoi. 

— Acum poţi să-mi spui, filozofule, ce ai mai făcut şi ce se mai mişcă 
prin Porolissum! îl îndemnă Sergetius, în timp ce se aşezau pe două lespezi 
netede de piatră. M-au frămîntat mult gîndurile. Am să ţi le spun după ce 
aflu de la tine veştile. 

Metrobius trăgea de o ramură a bradului din apropiere, urmărind jocul 
şerpuitor al virfului ei. Zimbea. 

— Ştii că zeii vor să se înveselească pe seama mea? începu el, fără să 
privească spre Sargetius. 

— Nu cumva ţi-ai pus de gînd să faci vreo trăznaie?! 

Metrobius se întoarse, clătinînd din cap afirmativ: 

— Da! Deşi ceea ce vreau să fac nu e de fapt o năzbitie. Află că m-am 
hotărit să-mi leg viața de o femeie! Va fi o faptă care va uimi lumea din 
Porolissum! 

Sargetius nu-l credea. Îl ştia puţin statornic în relaţiile cu femeile. Nu 
vedea cum ar reuşi să se îngrijească de nevoile unei căsnicii. Şi apoi, cine 
putea să fie aceea din Porolissum care reuşise să-l subjuge atit de puternic? 

— Unii oameni — bărbați şi femei — poartă în suflete adevărate comori 
de bunătate şi duioşie, continuă Metrobius, vorbind rar, potolit. Dar ei nu le 
arată, le ţin ascunse. De multe ori, văzînd în jurul lor răutate, lăcomie, 
batjocură, stricăciune, nu-şi dau pe față sufletul, caută să se arate la fel cu 

anturajul în mijlocul căruia trăiesc. Dacă la o astfel de stare se adaugă £ 
unele întîmplări care provoacă adevărate prăbuşiri sufleteşti, oamenii devin 
de nerecunoscut, alunecă spre nepăsare şi destrăbălare, caută să se salveze 

de nebunie, căci nu mai au de ales. 

— Nu cumva, Marciana?! murmură Sargetius, mirat, tulburat. 

Zimbetul zbură de pe fața lui Metrobius. Nu se aşteptase ca Sargetius 
să meargă cu gîndul acolo unde trebuia. 

— Da, ea este! răspunse năpădit de duioşie. Vreau să culeg această 
mlădiță, să le arăt oamenilor că e o floare frumoasă, cu parfum suav. Pe 
timpul iernii, cînd tu erai plecat dincolo de munți, la Diurpanneus, ne-am 
întîlnit deseori, am stat de vorbă, ne-am pătruns în suflete. Am înţeles cît 
de mult suferă, cît este de revoltată. Îşi dă seama că oricum s-ar schimba, 
lumea tot n-ar vedea în ea decit o femeie periculoasă, de care soțiile trebuie 
să-şi ferească bărbaţii. Voi arăta tuturor că în inima Marcianei se ascunde o 
comoară! 

— Asta tot din setea ta de a cunoaşte ce e în firea lucrurilor, de a 
pătrunde unele taine ale vieţii. Aşa-mi închipui, nu? 

— Se poate să fie şi asta! Eu am mai spus-o: oamenii sînt buni sau răi 
după locul unde i-au aruncat valurile destinului. Un negustor prea cinstit 
n-ai să întilneşti niciodată, deşi poate ca ar dori sa fie. Un tabular care să 
nu ia ceva din ceea ce este al imperiului, n-ai să găseşti, mai ales cînd e 
convins că şefii lui fură fără teamă. Toţi se poartă după cum i-a aruncat 
valul vieţii. Marciana a fost nevoită să trăiască printre oameni cu purtări 
dubioase: beţivi, lacomi, mincinoşi, hoţi. Într-o astfel de lume, nu putea să- 
şi arate adevăratul ei suflet, iar dacă ar fi încercat s-o facă, fii sigur că ar fi 
fost luată în batjocură. Aşa sînt oamenii, şi poate că aşa vor fi întotdeauna! 

Aşezindu-se mai bine pe lespede, Sargetius zise cu ton scăzut: 

— Mă voi ruga zeilor pentru fericirea voastră! Cît despre mine, ce să mai 
spun?! Trec prin clipe cînd mă revolt împotriva lor. 

— A Cut? 

— A zeilor, a destinului, a oamenilor! Trăiesc momente cînd îi blestem 
pe goți, nu fiindcă au năvălit în imperiu, ci pentru că au fost înfrinți. Dacă 
ei nu erau bătuţi, legiunile, oficiile publice şi cei ce se pregătiseră să le 
urmeze poate că ar fi plecat din toamna trecută, iar Alliana ar fi fost acum... 

— Alături de tine, îi luă vorba Metrobius, dar nu aici în peşteră. Te 
înțeleg, însă nu sînt în totul de acord cu tine. Să nu dorim niciodată graba 
evenimentelor. Acum e momentul să-mi spui ce ginduri te-au frămîntat. 

Numai aşa voi putea să-mi dau seama mai bine ce ar fi de făcut, să pătrund 
în firea lucrurilor. 


Sargetius se ridică în picioare, se mişcă tulburat, nehotărit, şi în cele 
din urmă se rezemă de un colț al stîncii. 

— Cu lustus Valentinus ai mai vorbit? El ar putea să ceară 
guvernatorului încetarea urmăririi mele. 

— Zicea că ar fi făcut-o de mult, dacă n-ai fi dat lupta cu legionarii. De 
cînd la Roma e un împărat nou, de a cărui severitate tremură toți, pînă şi 
guvernatorii, Iustus Valentinus socoteşte că o încercare n-ar fi în folosul tău 
şi nici în al lui. Asta mi-a spus-o chiar ieri. M-a chemat să mă întrebe dacă 
ar fi cu putinţă să schimbăm academia într-un athenaeum, adică în loc să- 
mi țin prelegerile plimbiîndu-mă cu tinerii prin jurul amfiteatrului, să pun 
bazele unei şcoli mari, într-o clădire cu încăperi numeroase, să am ca 
ajutoare mai mulți grammaticus?!, iar eu să fiu retor22. Vrea să facă asta în 
amintirea lui Lucullus. Începutul aş putea să-l pornesc în villa părăsită de 
Synethus, pînă se va construi o şcoală, asemenea celor de la Roma. Dar să 
revin la cele ce te frămîntă pe tine: Iustus Valentinus nu mai este omul care 
să contribuie plin de curaj la lămurirea unei situații. Ce alte gînduri nu ți- 
au dat pace? 

— Multe. Pe fiecare îl socotesc bun. O idee a fost să iau pe Alliana şi să 
trec dincolo munții, la mama lui Diurpanneus. Ar fi ca un schimb: el aici, 
eu acolo. Altă cale ar fi să mă duc în tabăra lui Gerthorund, rămînînd astfel 
aproape de fermă şi de Porolissum, gata să pornesc alături de ceilalți în 
orice clipă. 

— Înclin să cred că ar fi primejdios să te bazezi atît de mult pe 
căpetenia gepizilor. Mai ales să duci pe Alliana în apropierea lui. Şi altceva 
ce te-a mai neliniştit? 

Tulburat, Sargetius se îndepărtă de colțul stincii şi începu să măsoare 
cu paşi rari micul platou în care se sfirşea bîrna. 

— Parcă ai venit anume astăzi, să mă faci să cred că nu pot găsi nici o 
cale de ieşire din situaţia în care am ajuns. Dar nu este aşa, o voi lua pe 
Alliana şi mă voi duce la mama lui Diurpanneus! 

Metrobius se săltă şi el în picioare. 

— Da, ai spus bine, nu te înşeli. Am urcat pînă aici să-ți arăt că 
lucrurile nu par să se schimbe, de aceea trebuie să chibzuim bine. Poate că 


21 Profesor pentru învăţămînt de nivel mediu, cu grad mai mare decit un litterator (învăţător, educator). 
22 Profesor pentru învăţămînt de grad superior. 

Alliana va mai sta cîtva timp alături de mama ei şi, cum dragostea ce-ţi 
poartă este destul de puternică, va fi şi hotărită să aştepte. După cît văd, ai 
ajuns să nu te mai gîndeşti că Dacia ar putea să fie părăsită de Roma, că 
aici va fi de luptat. Noi te-am ales căpetenie şi te mai socotim încă. leri mă 
găseam la procurator cînd a venit tribunul Decius Sabinus. Au vorbit fără 
să se ferească de mine. La Roma, noul împărat se dovedeşte mînă de fier. 
Cere tuturor să-i execute fără şovăire ordinele. Ştiu că pe vremuri circula o 
glumă prin capitala imperiului: „Cînd împăratul este leu, guvernatorii devin 
tigri!” De teama lui Aurelian, guvernatorul Daciei s-a schimbat cu totul, s-a 
făcut fiară. Pînă acum Iustus Valentinus a fost lăsat să conducă aşa cum a 
socotit el mai bine. Ceea ce am aflat mai important de la ei, a fost vestea 
adusă de un curier de la Ulpia Traiana Sarmizegetusa: cică au început să 
sosească în Dacia alte centurii. Nu vin multe dintr-o dată, ci cîte una, la 
răstimpuri, pe căi diferite: prin Drobeta, prin Dierna sau pe la Lederata. Se 
întrebau şi ei — procuratorul şi tribunul — lucru la care trebuie să ne 
gîndim şi noi: pentru ce se umple provincia asta cu militari? Procuratorul 
bănuieşte că la Roma s-ar fi aflat de pregătirea vreunei răscoale, iar Au- 
relian se arată hotărit s-o zdrobească de la început. Pentru asta centuriile 
sosite sînt îndrumate mai ales spre castrele din părțile de miazănoapte. Eu 
cred altceva. Împăratul se teme de o năvălire năprasnică a goților şi 
gepizilor. 

— Pentru asta ar trebui legiuni întregi, nu centurii. 

Nu ştiu ce să zic, parcă pluteşte în aer o piclă. Presimt că se 
pregăteşte ceva. 

Pe măsură ce îl ascultase, Sargetius uitase de tot ce-l chinuise pînă 
atunci. În ochii lui limpezi şi adinci se oglindi acea lucire care îi apărea în 
clipele de mare îngrijorare, de grea cumpănă, cînd trebuia să ia o hotărire. 

— La Porolissum a sosit vreuna din acele centurii? îl întrebă, oprindu- 
se în faţa lui şi pătrunzindu-l cu privirea, ca şi cum ar fi căutat să-i afle 
gîndurile. 

— Pînă acum, nu. Poate că au ajuns abia la Ulpia Traiana. 

— Te-ai gindit cam ce ar trebui să facem? 

Metrobius redeveni filozoful: 

— Atunci cînd o problemă grea mă frămîntă, încerc să pătrund în firea 
lucrurilor, căci numai acolo pot descoperi adevărul şi găsi dezlegarea. Ca să 
prindem firul faptelor, socotesc că e momentul să aşteptăm desfăşurarea 
lor, să le urmărim cu atenție încordată şi să tragem învățăminte din fiecare. 

Unii filozofi spun că întotdeauna un eveniment îl pregăteşte pe altul, că 
nimic nu se naşte din senin, există o înlănțuire în tot ce se întîmplă în jurul 
nostru. Acum ştim că se aduc centurii, însă miine sau poimiine se vor 
produce fapte noi, care ne vor ajuta să întrevedem ceva, să ne pregătim 
într-un fel. 


Pe fața lui Sargetius se contura un zîmbet slab. Îndoiala îi umbrea 
sufletul. Se aplecă, rupse un fir de iarbă şi începu să-l toace între dinţi, 
continuînd să măsoare cu paşi rari micul platou. 

— Ai spus că mă mai socotiți căpetenie. Dacă este aşa, eu te mai 
consider ajutorul meu, Metrobius! Vreau ca peste două zile să ne întîlnim 
aici: eu, tu, Diurpanneus, Offas şi Pollio! Dacă împăratul este leu, iar 
guvernatorul tigru, noi va trebui să fim cînd lupi, cînd vulpi! 

estea căzuse ca un trăsnet şi se întinsese fulgerător în toată 

Dacia. Disperarea şi revolta se întilneau pretutindeni, mai ales 

prin vicurile împrăştiate de-a lungul drumurilor din văile ascunse 
prin munți. După ce se iîmpinzise provincia cu centurii proaspăt sosite, 
guvernatorul adusese la cunoştinţă populaţiei hotărîrea împăratului 
Aurelian de a părăsi Dacia. Prin mesajul imperial, care se citi în cetăți, 
vicuri, castre, şantiere, Roma ordona ca fiecare familie să pregătească tot ce 
putea duce şi să pornească spre Danuvius în ziua cînd gărzile vor vesti 
plecarea. Mesajul preciza că cei ce vor căuta să fugă sau să se ascundă vor 
fi prinşi şi duşi legați în lanțuri, iar dacă se vor opune, spinzurați. Se mai 
arăta că acolo unde va fi strămutată, populaţia va fi bine apărată şi va primi 
păşuni şi pămînt bun de muncă. Totul se făcea, încheia mesajul, pentru a 
se scurta hotarele imperiului şi întări paza lor împotriva hoardelor barbare 
ce năvăleau dinspre răsărit şi miazănoapte. 

Ordinul provocă o viltoare ca un uragan. Sosise într-un moment cînd, 
după zdrobirea goților, se potoliseră zvonurile despre retragerea legiunilor şi 
a oficiilor publice. Gărzi de legionari se iviră prin vicuri şi pe drumurile 
principale. În scurt timp militarii trecură la silnicii ce îngrozeau populaţia. 
Prin vicurile mai răzlețe, n-au aşteptat să treacă termenul înlăuntrul căruia 
oamenii trebuiau să se pregătească de plecare, ci au început să stringă 
familiile în țarcuri împrejmuite cu garduri de mărăcini, bine păzite de străji. 

Efectul nu întîrzie să se arate: îndată ce au prins de veste, mulți şi-au luat L 
femeile, copiii şi vitele şi au pierit în păduri şi munți. Pe unii au reuşit să-i : 
prindă, i-au legat cu lanțuri de pari bătuți adînc în pămînt şi le-au luat 
vitele. În unele părţi s-au încins lupte, transformând totul în haos şi 
nesiguranţă. 

Sargetius urmărise cu atenție mişcările centuriilor, căutînd să 
folosească bine timpul de aşteptare. Se pregătise. La aflarea ordinului de 
părăsire a Daciei, el şi ajutoarele sale ştiau dinainte ce au de făcut: el, să 
stringă luptători de prin vicuri, Offas şi Metrobius să pregătească pe cei din 
Colegiul săracilor, să-i organizeze pentru luptă; Diurpanneus să treacă 
munții, să adune cetele pregătite încă din toamnă, iar Pollio, Artemidorus şi 
Timacus, să dea lovituri pe la ferme şi şantiere, să elibereze cît mai mulți 
sclavi şi să le dea cele trebuincioase pentru luptă. Fiecare păstra o strinsă 
legătură cu Sargetius prin oameni de încredere. 

Între timp însă, la Porolissum se porni o altă panică: năvălirea gepizilor. 
Gerthorund înaintase cu hoarda sa, aşa cum se înțelesese cu Sargetius, 
urmărind să atragă într-acolo centuriile cohortei tribunului Decius 
Sabinus, în aşa fel încît centuriile de curînd sosite în acea parte a provinciei 
să rămînă fără ajutor. Şi totuşi, intenţiile guvernatorului nu se desluşeau 
limpede. 


De cîteva zile, Sargetius urmărea de la marginea pădurii de pe deal 
mişcările din ţarcul de lingă un vie de pe valea Aureusului, pe drumul se 
ducea spre Potaissa. Număra legionarii care intrau sau ieşeau, încercînd 
să-şi dea seama de numărul celor lăsaţi pentru pază. Nu putea să înțeleagă 
de ce oamenii de pe acea vale erau împărțiți: unii închişi în țarcuri 
împrejmuite cu gard puternic de mărăcini, iar alții lăsaţi liberi pe la casele 
lor. Spre seară, cobori dealul şi se apropie de o curte răzleţită, ce se lăsa 
spre pădure. În ogradă un bărbat meşterea domol. Îl urmărise mult timp de 
sus în tot ce făcuse. Nu părea să lucreze ceva în legătură cu plecarea, ci mai 
degrabă cu răminerea pe loc. Sări peste gardul împletit din nuiele, 
îndreptindu-se spre el cu grijă. Cei rămaşi pe deal îi supravegheau pe 
amindoi, gata să sară în ajutor, iar la nevoie să lupte. Cînd ajunse la cîțiva 
paşi, omul îl zări. 

Se opri din lucru şi-l privi mirat. Cine era, şi de ce venea dinspre 
pădure? 

— Toţi zeii cu tine, bunule om! salută Sargetius, oprindu-se lîngă el. M- 
am rătăcit prin părțile astea. Sint de dincolo de muntele pe care se ţine 
Tîrgul nevestelor. Poţi să mă găzduieşti măcar o noapte? Dacă n-ai loc, pot 
dormi afară... 

Omul puse o mînă în şold, iar cu cealaltă începu să-şi treacă degetele 
prin barbă, cercetindu-l de jos pînă sus. 

— Cum de te-ai rătăcit?! Drumul e aci devale şi, de o apuci pe el în sus, 
te duce înapoi spre casă. Spune mai bine ca eşti unul din cei fugiţi, care se 
feresc să nu-i prindă gărzile! 

— M-ar pedepsi zeii, bunule om, dacă n-aş recunoaşte cinstit că ai spus 
bine! Da, aşa este, am făcut prostia să fug, şi am ajuns să-mi dau seama de 
greşeală. 

Omul se schimbă la față. Un zîmbet se închega între mustățţi şi barbă. 
Îşi dădea seama că glasul celui ce vorbea îl mai auzise cîndva. Prin mintea 
lui treceau felurite presupuneri. 

— Zici că ai făcut prostia şi greşeala?! murmură el, mai mult să nu 
tacă, străduindu-se să-şi amintească unde şi cînd îl întilnise. 

Bănuind că se înşelase, Sargetius se grăbi să schimbe vorba: 

— Sau poate că nici tu n-ai de gînd să pleci! Să nu te superi, dacă ştii 
ceva, învață-mă cum ar fi mai bine! 

Auzindu-i din nou vocea, omul săltă capul şi-l scutură cu putere. 
Deodată izbucni în ris. În ochii lui se oglindea uşurarea ce se săvirşea în 
suflet, spulberîndu-se bănuiala. 

— Te-ai schimbat mult! spuse, pradă unei tulburări nestăpinite. Te 
îmbătrineşte barba, însă urechea nu mă înşală. Nu eşti Sargetius? Te-am 
ascultat anul trecut la Tirgul nevestelor. Mi-a părut rău că anul ăsta n-am 
fost acolo. Am auzit că te-ai dus. Mai apoi, am vrut să te caut, dar n-am 
avut cum să-ți dau de urmă. 

Sargetius îl asculta nemişcat. La asta nu se aşteptase. Ar fi vrut să-l 
îmbrățişeze pe omul din fața sa. O undă de prevedere îl făcea însă să se 
rețină. Aşteptă să mai spună ceva. 

— Ai strîns ceva luptători? Viu şi eu, mai aduc şi pe alții, numai să-mi 
spui unde-ţi găsesc cetele! Aici ne ştim ăi care nu plecăm. Ne-am vorbit să 
ne ajutăm, după ce răminem singuri. Au mai fost şi alții, dar i-au prins şi 
închis legionarii în ocolul cu gard de mărăcini de la marginea vicului. Noi, 
ceştilalți, am dat tabularului şi decurionului denarii ceruți şi ne-au lăsat în 
pace. Cînd o fi să plece, ne ascundem în pădure! 

Omul tăcu. Îl cerceta cu îndoială. De ce nu-i spunea nimic? Pentru ce 
se uita la el atît de pătrunzător? 

— Haide, spune, unde putem să te găsim? 

Cît timp îl privise şi ascultase, Sargetius se gindise ce cale să aleagă, 
cum să pună la încercare buna-credință a bărbatului în fața căruia se 
găsea. 

— Pentru cele ce mi-ai spus, ar trebui să te îmbrățişez ca pe un frate de 
luptă. Dar las să fac asta sus, în pădure, în văzul celor care mă urmează! 
La cel dintii cîntat de după miezul nopţii al cocoşilor, îmi găseşti ceata la 
fagul cel gros de la marginea poienii de pe deal, acolo unde este o colibă 
dărăpănată. Toţi zeii cu tine, bunule om, dacă eşti în adevăr aşa cum arăţi! 

Sargetius se îndepărtă în grabă, sări peste gard şi pieri în pădure. Omul 
stătu un timp pe gînduri, apoi porni în fugă spre casă. 

După miezul nopţii, la lumina lunii, doi bărbați s-au strîns în braţe cu 
dragoste şi încredere, hotăriți să meargă împreună la luptă, fără să 
bănuiască defel că din acea clipă aveau să rămînă aproape nedespărțiți. 

— Mă numesc Burillius! rosti cu însuflețire cel îmbrăţțişat, dindu-se 
cîțiva paşi înapoi. Jurăm că te vom urma şi vom lupta alături de cetele tale 
fără odihnă, să eliberăm pe cei prinşi de gărzi! 

— Burillius, vei fi căpetenia cetei pe care ai adus-o şi a celor pe care îi 
vom mai stringe! întări Sargetius cu recunoştinţă. Acum să vă adunaţi cu 
toţii în jurul meu şi să mă ascultați... 

În zori, cînd străjile din jurul ţarcului au văzut apropiindu-se un mare 
număr de oameni pregătiți de luptă, n-au încercat să se opună. S-au 
îndepărtat în fugă pe drumul spre Potaissa. 

Sargetius începuse să împlinească legămiîntul luat în fața bătrinului 
Degidus. Toţi cei închişi în ţarc se văzură eliberați. 

a Ampelum, în taberna „Bucuria lui Bacchus”, se răriseră 
muşteriii. Tabernagiul Tenax, tracul cel spătos, cu un ochi lipsă, 

AAse pregătise de plecare în văzul lumii, dar nu dădea semne de 
grabă. Aranjase în aşa fel lucrurile, încît să părăsească locul printre cei din 
urmă, lacom să pună mîna pe cît mai mult aur. Venise în Dacia să stringă 


ceva bani, apoi să se întoarcă acasă, să cumpere pămînt şi să trăiască 


liniştit, cultivînd zarzavaturi şi flori. La Ampelum, în măsura mai mare decit 
în alte părți, se plăteau în taină, de către cei ce nu voiau să plece, sume 
ispititoare tabularilor şi centurionilor, de aceea tabernagiul dădea denari în 
schimbul aurului. 


Era seară cînd Tenax se aşeză pe un scaun lingă tejghea şi începu să 
moțăie. În tabernă nu mai rămăsese nimeni. Din susul văii ajungeau pînă 
la el zgomote surde de la ciocanele şi morile care sfărimau pietrele. În 
lăcomia lor, legulii îşi chinuiau sclavii, ţinîndu-i în galerii pînă noaptea 
tirziu. Cînd auzi uşa scîrțiind, tabernagiul zimbi, mai înainte de a deschide 
ochii, convins că intrase unul care aducea cîțiva grăunţi de aur, dar cînd 
văzu pe cine are în față, surisul i se topi pe buze. Era tatăl Daziei. 

— Care duh rău nu-ţi dă pace, bătrine, să stai liniştit acasă? îl întrebă, 
mai mult ca să-l îndemne să vorbească. 

— Toate-s bune, mulțumesc zeilor! murmură bătrinul, aşezindu-se pe 
un scaun din apropierea lui. 

— A venit Pollio de şi-a luat nevasta”? Peste cîtva timp n-o să mai aveți 
teamă de nimic, bănuiesc că o să răminețţi cu toții aici. 

— D-apăi unde să plecăm? întări bătrinul, făcindu-i semn să se tragă 
mai aproape. Da, a sosit Pollio, dar nu s-o ia pe Dazia! D-asta am fost trimis 
încoace. 

Tabernagiul făcu ochii mari. 

— Vrea ceva bani? îl întrebă, cu gîndul că sclavul poate încerca să se 
răscumpere de la legulul Aelius Marius. 

Bătrinul făcu semn că nu pentru asta venise. Se aplecă şi mai mult 
spre el, aproape de ureche, deşi taberna era goală: 

— Tu mai vrei să-i ajuţi pe sclavi, Tenax, aşa cum o făceai înainte? 
Pollio îşi pune multă nădejde în tine. 

— Cum să-i ajut?! Ce să fac? 

— Îţi spun numaidecît, dar mai întîi să ştii despre ce e vorba: Pollio e 
acum căpetenia sclavilor fugiți de la stăpînii lor. Pe lingă cei cu care a plecat 
de-aici, a mai adunat alții, de prin părțile Porolissumului, şi de pe la ferme. 
Are trei cete mari, fiecare cu căpetenia ei, dar toți ascultă de Pollio. 

— De ce nu-şi vede de treabă! Vrea să ajungă să se lupte cu centuriile? 
Poate că n-a sosit încă momentul... 

După ce privi spre uşă, încredințindu-se că nu-i ascultă nimeni, 
bătrinul se aplecă din nou, bătindu-l uşor pe umăr. 

— Tu n-ai de unde să ştii. Pollio are legături cu alte căpetenii, dar nu de 
sclavi, ci de oameni liberi, mai ales din cei care se mai ştiu cu singe dac, 
care nu vor să părăsească pămîntul strămoşesc. Poate că se vor da lupte, 
cînd legiunile vor porni spre Danuvius. 

— Bine. Şi ce vrea de la mine? 

Cu mişcări domoale, bătrinul începu să-şi frămînte barba, vorbind rar, 
apăsat, şoptit: 

— De cîteva zile, Pollio şi celelalte căpetenii ale cetelor sale dau roată 
locului în care lucrează mai mulți sclavi: la galeriile lui Aelius Marius. Se 
vorbeşte că iarăşi s-au mai găsit nişte şuvițe de aur care se înfundă adînc 
în stincă. Legulul a adus mulți sclavi să lucreze acolo. I-a împrumutat de la 
alții, munca nu se opreşte zi şi noapte. Ştii ce a pus de gînd Pollio? Să 
elibereze sclavii care lucrează noaptea, să-i ia cu el. 

— Să lupte cu gărzile? 

— Să se şi bată, dacă asta e voia zeilor! Pollio zice că tu ai putea să faci 
ceva. Ti-ar sta în putință? 

Tabernagiul se frămintă pe scaun, făcîndu-l să scirțiie sub greutatea 
trupului său masiv. 

— Ştii cumva cînd are de gînd să dea lovitura? 

— Peste două zile, adică în noaptea de poimiîine. Se teme să nu se 
sfirşească şuvița aceea de aur, să nu fie luaţi înapoi sclavii de stăpînii lor. 
Şi eu aş vrea să-l ajut, e acum ca şi copilul meu. 

— Bine, să facă aşa cum s-a gîndit, să se pregătească. Spune-i că de 
legionari am eu grijă! rise el. Îi trimit eu pe toţi la Proserpina! Bătrîne, îţi 
dau să goleşti o ulcică! 

A doua zi, se porni zvon ca la taberna „Bucuria lui Bacchus”, tracul 
Tenax, plecînd peste Danuvius, va da de băut oricui, fără plată. Căută să 
întindă vorba mai mult printre militarii din gărzi şi supraveghetorii de 
sclavi. La căderea serii taberna se umplu de oameni: aurari, legionari şi 
supraveghetori, toți porniţi pe băutură cu lăcomie. 

Ampelumul se pierdea în liniştea şi întunericul nopții cînd cetele lui 
Pollio se infiltrară printre sclavii ce munceau la lumina opaiţelor şi făcliilor. 
Cei cîțiva legionari de pază se văzură încercuiți, prinşi şi legaţi, iar 
supraveghetorii se făcură nevăzuți. Totul reintră în linişte cînd eliberatorii şi 
eliberaţii pieriră în pădurea ce urca pe coasta muntelui. Cînd unul din 
oamenii legulului ajunse la taberna tracului, o văzu plină de militari şi 
aurari prinşi bine de tăria vinului. 

assius îi spusese de multe ori lui Sargetius, în nopţile lungi de 

iarnă petrecute la mama lui Diurpanneus, că nu va avea odihnă 

pînă nu-l va face pe Synethus să plece din Ulpia Traiana 
Sarmizegetusa. În primăvară, la înapoiere, îl găsise pe meşterul făurar 
pregătindu-se pentru acelaşi lucru. O izbire fățişă n-ar fi fost cu putinţă, 
negustorul îşi cumpărase alți sclavi, pe doi dintre ei îi făcuse vilici, iar paza 
villei o întărise. 


După vreo două luni, Dassius se gîndi să încerce curajul vecinului. 
Împreună cu Cletus, fără ştirea meşterului, au chemat pe un cunoscut 
dintr-un vic din apropiere şi l-au trimis cu un papirus la sclavul de pază la 
poarta lui Synethus, să-l dea stăpinului. Papirusul era scris ca din partea 
unui binevoitor din Porolissum, care îl anunţa că aflase de la un prieten, 
despre pregătirile ce se făceau pentru omorirea lui, de către oamenii lui 
Sargetius, drept răzbunare, fiindcă trimisese pe acel decurion să-l prindă. 
Şi, ca să-l îngrozească şi mai mult, binevoitorul îl sfătuia să ia bine seama, 
căci s-ar putea ca în două săptămîni să fie mort. Ce se petrecuse în sufletul 
lui Synethus, nimeni nu bănuia. După o săptămînă, plecase în grabă spre 
Viminacium, la Roma. 

Rizind, în aceeaşi zi, meşterul Timocles a spus calfelor: 

— Îndată ce am văzut papirusul, mi-am zis că asta e fapta lui Dassius 
şi, cum negustorul mă credea cel mai bun prieten al său, m-a întrebat ce să 
facă, iar eu i-am răspuns că nu are altă scăpare, decit să fugă neîntirziat 
dincolo de Danuwvius. 

După citirea în for, mai multe zile în şir, a mesajului guvernatorului, 
prin care se anunţa ordinul împăratului de părăsire a Daciei, s-au pornit 
frămîntări şi la Ulpia Traiana Sarmizegetusa. În curînd se zvoni că nimeni 
nu poate ieşi din colonia-municipiu, decît cu o învoire specială de la 
legiune. Pe toate ulițele ce duceau în afară se postară gărzi. Populaţia de 
citeva zeci de mii de suflete ştia că acum va fi silită să părăsească Dacia. 
Încercuirea nu-i jena pe militari, pe funcționarii oficiilor publice — deşi unii 
nu se gindeau să plece — şi pe bogătaşi. Teama i-a cuprins mai mult pe 
meşteşusgari, pe negustorii nevoiaşi, pe cei care trăiau muncind. 

Dassius şi Cletus n-au înțeles decît tirziu de ce meşterul se ducea tot 
mai des la Colegiul făurarilor. În Ulpia Traiana Sarmizegetusa se punea la 

cale ceva, în cea mai mare taină, de către toate colegiile. Se convenise ca 
meşteşugarii şi săracii să acționeze în strinsă legătură. Guvernatorul nu 
bănuia că Sarmizegetusa devenise un vulcan, gata să arunce flăcări şi 
cenuşă spre cer. El urmărea cele ce se petreceau în partea de miazănoapte 
a provinciei, de unde veştile cu fiecare zi erau mai rele. 

Atacul se dădu cu hotărire. Întunericul făcu să crească panica. 
Legionarii se grăbiră să aprindă făclii, devenind astfel ținte bune pentru cei 
din cetele de meşteşugari şi săraci. Abia în acea noapte Dassius şi Cletus 
şi-au dat seama că meşterul lor era căpetenia cea mare, că nimic nu se 
făcea fără încuviințarea lui. Cind se lumina de ziuă, cei ce reuşiseră să iasă 
din Ulpia Traiana Sarmizegetusa se odihneau departe, în munţii ce 
străjuiau valea rîului Marisus. Dimineața guvernatorul se văzu pus în fața 
unei situații greu de împăcat: dacă trimitea centuriile după fugari, lăsa 
Sarmizegetusa fără pază, şi ar fi putut s-o părăsească şi alții. 

Aşezaţi pe o buturugă, Timocles şi Dassius îşi vorbeau în şoaptă. În 
jurul lor poiana era plină de bărbaţi, femei şi copii. Toţi se odihneau, după o 
noapte grea, plină de pericole. 

— Ne-au prins bine cuțitele, spăngile, virfurile de sulițe şi topoarele 
făcute de mine şi de Cletus! murmură Dassius satisfăcut. 

— Ai crezut că le pregăteşti pentru cetele lui Sargetius, de aceea ai 
lucrat cu atita suflet şi atita spor. Eu însă am ştiut că ne vor trebui mai 
întîi nouă, la Sarmizegetusa... 

— Adică tot pentru Sargetius! întări Dassius cu însuflețire. 

— Cum aşa? Nu pricep ce vrei să spui! 

— Meştere, mulți dintre cei care, ca şi noi, au fugit de gărzi, se string 
laolaltă şi luptă. Căpetenia tuturor cetelor este Sargetius. Sau, ştiu eu?! Ai 
putea, ori ai vrea să fii tu, meştere, conducător în locul lui! Şi tu eşti o 
căpetenie... 

Meşterul Timocles îl învălui într-o privire plină de mulțumire. 

— Cind îl întilnesc pe acel Sargetius, îți spun dacă are înfăţişare de 
bărbat ce trebuie urmat şi ascultat fără şovăire! 


a Porolissum, procuratorul îşi pierduse calmul, dîndu-şi seama că 
nu mai poate stăpîni situaţia. Ar fi vrut să pornească populaţia 
AAspre miazăzi, însă nu se încumeta să dezlănțuie stringerea 
oamenilor de prin vicuri. Aştepta întăriri. Erau prea mulți fugiți prin păduri. 
Pericolul gepizilor creştea. Lipsurile şi urcarea prețurilor nu mai erau luate 
în seamă. Disciplina militarilor scăzuse sub orice limită. lustus Valentinus 
urmărea atent desfăşurarea evenimentelor, evitind să dezlănțuie vreo 
provocare. Iscoadele raportau că se observa multă mişcare la Colegiul 
săracilor, unde un număr tot mai mare de oameni cereau să fie primiţi, 
plătind contribuţia dinainte pe un an întreg. Printre aceştia mulți erau 
sclavi. 

În curtea şi villa colegiului era liniştea obişnuită dintr-o zi de lucru. 
Umbrele înserării se întindeau peste cartierul Marodava. În încăperea în 
care se ţineau scriptele şi evidenţele, unde rezolvau treburile comunității, se 
aflau numai ei doi, Offas şi Metrobius. Pe fețele lor plutea un val de în- 
grijorare şi oboseală: îi bucurase vestea părăsirii Daciei, dar nu bănuiseră 
că Roma va ordona să fie retrasă întreaga populație. 

— Zici să mai aşteptăm, să nu pornim nimic? răsună în încăpere vocea 
groasă a lui Offas. 

— S-avem răbdare. Am pregătit ce trebuia, restul mai tirziu. 

— Dar Sargetius ne aşteaptă! Ne-a trimis vorbă că a strîns oameni, a 
alungat gărzile din vicurile de la apus de Potaissa şi Napoca şi apără 
populaţia cu cetele sale. 

— Şi bine face! întări Metrobius cu fața luminată de un zimbet ce-l 
întărită pe Offas. 

— Crezi că e vreme de ris, cînd atitea suflete de aici şi din împrejurimi 
şi-au pus toată nădejdea în noi? 

Zimbetul crescu pe fața lui Metrobius. 

— Tu eşti un bărbat de nădejde, Offas! Am multă încredere în tine, dar 
te cam pripeşti. Da, tot ce face Sargetius e bine, iar ceea ce urmărim noi nu 
este rău. Lucrurile sînt atit de încilcite, încît nu-mi dau seama cum se vor 
descurca centurionii, tribunii şi procuratorii. Văd că te supără zimbetul 
meu. N-ar avea rost să-ți ascund ce gindesc în aceste clipe. Să ştii, Offas, în 


fiecare om există şi o parte de nebunie. În unii mai multă, în alţii mai 
puţină. Eu am mai multă decit tine, altfel n-aş fi filozof. Pentru mine e o 


mare şansă că mă găsesc aici, acum, cînd oamenii trec prin atit de grele 
zguduiri. Pot să pătrund mai adînc în firea lucrurilor. Populaţia Daciei este 
împărţită în două: o parte vrea să plece, alții să rămînă. Cei ce s-au hotărît 
să plece închid în ei regretul despărțirii de locurile copilăriei şi sînt torturați 
de teama necunoscutului. Ceilalţi, sînt îngrijorați de altceva: rămaşi pe loc, 
se tem, nu ştiu ce se va întîmpla aici, care le va fi soarta. Şi unii şi alții, 
chinuiți de întrebări, au devenit atit de îndirjiți, încît au porniri împinse 
pînă la ură. Da, Offas, mulți săraci care rămîn îi duşmănesc pe cei care 
pleacă şi tot aşa putem să spunem şi invers. Dar în Dacia au fost aduşi sau 
au venit militari, coloni şi sclavi, meşteşugari şi negustori, s-au înjghebat 
numeroase familii noi. În cei peste o sută cincizeci de ani de stăpînire 
romană totul s-a amestecat, a ieşit un aluat nou, frămîntat cu sîngele 
dacilor şi al celorlalți. De aceea, bunule Offas, privind adînc în firea 
lucrurilor, poţi să înţelegi de ce se simt nefericiți: sînt îngrijoraţi, atît cei 
care părăsesc acest pămînt, cît şi cei ce rămîn. Cele ce se petrec în Dacia 
sint fapte preţioase. Eu am nemiîngiierea că nu sînt şi istoric. Aş aşterne pe 
pergamente întimplările care se petrec sub ochii noştri, spre a fi cunoscute 
de urmaşii de pe aceste meleaguri peste secole şi milenii. Asta e o parte din 
nefericirea mea... 

— Să ştii că ai ceva în tine de nebun! îl întrerupse Offas. Eu mă 
zbucium să pornesc lupta cu gărzile şi tu-mi vorbeşti de cei care vor trăi 
aici peste mii de ani! 

— Ce ţi-am spus, nu trebuie să te supere şi nici să te facă nerăbdător. 
Cînd un luptător, care mai e şi căpetenie, nu-şi stăpineşte pornirile, riscă 
să piardă bătălia. Sargetius, pe acolo pe unde umblă cu cetele lui, nu se 
grăbeşte. Aşteaptă să vadă ce se petrece, apoi dă lovitura. Tot mai mult 
înclin să cred că nu m-am înşelat, are în el ceva de om cu însuşiri bune 
pentru a conduce pe alții, numai... 

— lar te-ai pornit, opreşte-te! Mai bine să mergem la Surillius, ne 
aşteaptă. Poate că a mai primit ceva veşti noi. 

Cînd să iasă, în uşă îi opri Servius, speriat: 

— Vă aşteaptă în curte un decurion, cu doi legionari, le şopti cu teamă. 
Fugiți pe uşa din spatele villei, ascunde-ţi-vă în pădure! 

Fără să ezite, Metrobius îl împinse la o parte, trecu prin atriu şi ieşi 
afară. 

— Zeii dorm sau nu dorm, decurioane? strigă el în glumă. Cu ce am 
putea să te-ajutăm? Ai simţit pe cineva pe aci prin apropiere? 

— Sint decurionul Sextus, se prezentă militarul, lovind cu sulița în 
lespezile de piatră ce pavau curtea, apoi lipind-o de frunte. Procuratorul 
Iustus Valentinus doreşte să vorbească chiar astă-seară cu magisterul şi 
comagisterul Colegiului săracilor! 

— Şi ţi-a dat ordin să ne duci acolo? 

— Da! răspunse decurionul, repetînd salutul, semn că primise 
instrucțiuni să se poarte cu respect. 

— Să mergem, Offas! Bănuiesc că zeii nu dorm! rise Metrobius. 

Cînd intrară, procuratorul vorbea cu tribunul Decius Sabinus. 
Văzindu-i, Metrobius gîndi că va fi pus în situaţia de a răspunde la amîndoi 
şi se pregăti să-i înfrunte. Alături de el, Offas nu se temea de nimic: unul 
era mintea, istețimea; celălalt — trupul, puterea. Cînd procuratorul spuse 
tribunului că putea să plece la cazarma cohortei, Metrobius răsuflă uşurat, 
convins că pe lustus Valentinus îl potolea uşor, lucru pe care îl făcuse de 
multe ori. 

— V-am chemat să stăm de vorbă, începu procuratorul, fâcîndu-le 
semn să se aşeze pe scaune. Vreau să aud ce ştiţi, iar voi să aflați ce veşti 
noi mi-au sosit. Se petrec fapte ce nu mai pot fi trecute cu vederea. Sînteţi 
prinşi şi voi în acest joc infernal, pus la cale de zeii cei rai. Haideţi, staţi, am 
multe să vă spun! 

— Mai aştepţi pe cineva, Iustus Valentinus? îl întrebă Metrobius, 
apropiindu-se cu scaunul de masa lui. 

Procuratorul clătină de citeva ori capul: 

— Nu, nu mai intră nimeni la mine, cît timp veţi sta voi aci. Aşa, acum 
să mă ascultați în linişte. Pe Sargetius l-am prețuit şi îl preţuiesc mult. A 
ştiut să se înconjoare de oameni care, în aceste momente grele, se dovedesc 
aprige căpetenii: Pollio, Diurpanneus, Offas şi... Metrobius. Acel sclav fugar, 
Pollio, umblă peste tot şi eliberează pe alţii. Cetele lui de... să le spun foşti 
sclavi, au acum aproape tăria unei cohorte. Diurpanneus, pe care multă 
vreme l-am crezut cioban la stina lui Sargetius, a pătruns încoace cu mai 
multe cete de daci liberi. Vestea am primit-o astăzi. Cît priveşte pe 
Sargetius, ce să mai spun de el?! Voi ştiţi mai bine decît mine! 

Metrobius nu se putu stăpini: 

— Noi, filozofii, Iustus Valentinus, ştim că adversarul poate fi înfrînt, 
dacă este derutat. Bineînţeles, asta într-o discuţie filozofică. Cred însă că se 

potriveşte şi în luptă. Cu sinceritate îți mărturisesc că, arătindu-te de 
partea noastră, nu vei reuşi să obţii de la noi ceea ce urmăreşti! 

Pe procurator nu-l supărară cele spuse de Metrobius. Îl cunoştea bine 
pe fostul sclav. Reluă, fără să-şi piardă firul. 

— Ştiu că ați organizat bine colegiul condus de voi: cete de săraci, cete 
de sclavi şi chiar cete din cei care nu sînt atit de săraci, dar vor să rămină 


în Dacia. Mai ştiu că prin vicurile din împrejurimile Porolissumului umblă 
oameni trimişi de voi şi-i pun pe fugă pe legionarii din gărzi. Am fost 
informat că procuratorul de la Apulum a dat ordin să-i stringă în țarcuri pe 
cei care încearcă să fugă, să se ascundă în păduri. Eu cred că n-a făcut 
bine. E greu să-i împingi pe oameni cu de-a sila de la spate. Cine poate să 
ştie unde va fi mai bine! Aici, acolo?! 

— Pînă acum ai procedat bine, Iustus Valentinus! interveni Metrobius, 
încă nedumerit ce urmărea procuratorul. 

— Aş vrea să faceţi şi voi la fel de acum înainte! 

— Ce vrei să spui? cuteză fostul sclav. 

— Să opriţi cetele voastre să-mi atace centuriile, atunci cînd vor porni 
populaţia spre miazăzi! 

Offas, care tăcuse tot timpul, nu se putu stăpîni: 

— Să lăsăm familiile să fie duse cu sila? 

— Să zicem că ăe cei din Colegiul săracilor i-am „scăpa”, adică i-aţi 
duce din timp prin păduri. 

Mirat de o astfel de propunere, Offas privi spre Metrobius. Aştepta ca 
acesta să spună ceva, dar nu văzu la el nici o reacție. 

— N-aş vrea să se verse singe fără rost! continuă procuratorul cu voce 
potolită, abţinindu-se să amenințe. 

— lar noi nu vrem să fie duşi, ca nişte captivi, cei ce vor să rămînă! 
rosti Offas. 

— Tu ce spui, Metrobius? 

— Ca şi militarii, fac ce-mi ordonă comandantul! La colegiu Offas este 
magister... 

Faţa lui Iustus Valentinus deveni stacojie. Ridică tonul: 

— Cum, nici la tine nu mai găsesc înțelegere? Voi da ordin să vă lege, 
să vă arunce în carcerile de sub amfiteatru! 

Metrobius îl înfruntă: 


— Ai în mînă puterea, dar trebuie să te giîndeşti şi la urmări. Tu singur 
ai spus-o: ne-am organizat bine cetele de săraci şi de sclavi. În clipa cînd 


vor afla că am fost întemnițați, va izbucni răscoala în Porolissum. După 
aceea, va mai urma ceva, lustus Valentinus: vor năvăli gepizii. Nu se vor 
opri pînă aici! Poţi să alegi acum: ori una, ori alta... 

Împietrit, procuratorul murmură întristat: 

— Tocmai tu mă ameninţi, Metrobius? Dacă ar fi trăit scumpul meu 
Lucullus... 

Îi răspunse, fără să-l menajeze: 

— Ţi-ar fi spus-o el, Iustus Valentinus! 

iurpanneus trecuse în grabă dincolo de munți. Ajuns acasă, 

dăduse de veste să se adune cetele. Şederea lui Sargetius acolo, 

peste iarnă, fusese un bun prilej pentru căpeteniile dacilor liberi 
să afle ce se petrecea în Dacia romană şi să-i ofere ajutorul lor. O adevărată 
armată, ce se putea măsura cu o cohortă, s-a strîns în grabă şi a trecut 
munții peste hotarele încă nepărăsite ale imperiului Romei. Diurpanneus s- 
a oprit în partea de răsărit a provinciei şi a aşezat tabăra pe un virf 
împădurit, într-o poziție uşor de apărat. A pus străji în jur şi a trimis 
iscoade pînă departe, către Potaissa şi Napoca. Oameni de legătură au 
pornit să dea de urma lui Sargetius, trecînd mai întîi pe la Porolissum. 
Offas şi Metrobius erau singurii care cunoşteau mişcările micii armate ce 
începuse să se înjghebeze. Sargetius conducea acțiunea prin partea de 
mijloc a Daciei, făcea mişcări cînd cu cetele lui Burillius, cînd cu ale lui 
Pollio sau ale lui Timocles, dînd lovituri fulgerătoare la mari depărtări unele 
de altele, producînd derută militarilor. Încordarea creştea pretutindeni. 
Populaţia aştepta nerăbdătoare plecarea legiunilor. 

Venise toamna. Într-una din zile, Diurpanneus privea departe în vale, 
urcat pe un colț de stîncă. Îl neliniştea întârzierea oamenilor de legătură 
trimişi. Ar fi vrut ca totul să se sfirşească repede. Dorul de Opilia începea 
să-l chinuie. Prin picla ce acoperea valea, zări în depărtare doi oameni. 
Țineau poteca, urcînd domol spre tabără. Sînt trimişii lui Sargetius, gîndi 
el, altfel străjile i-ar fi oprit şi ar fi dat semnalul. Nu mai putu răbda să 
aştepte. Porni să le iasă în cale. Cînd se apropiară, văzu că era un bătrin 
care însoțea o iscoadă de-a sa, plecată spre vicurile din lungul văii. 


— Marele zeu să te țină sănătos, frate viteaz, venit de dincolo de munți 
să ne ajuţi! salută bătrinul. Poate că numai el, Zamolxis, ţi-a îndreptat 
drumul încoace! Mari silnicii se petrec prin vicurile ce se răsfiră în valea 
noastră! 

Diurpanneus îl privi mai bine. Bătrînul părea obosit şi descurajat. Ochii 
secați de povara anilor îi lăcrimau. 


— Silnicie întilneşti în toată Dacia romană! răspunse Diurpanneus, 
învăluindu-l cu o privire plină de prețuire şi respect. Să mergem sus să te 
odihneşti. Acolo vom chibzui mai pe îndelete. 

Ajunşi la tabără, s-au aşezat pe un buştean fățuit, şi bătrinul începu să 
povestească: 

— S-a abătut urgia zeilor peste capetele noastre. Cică vor să ne ia pe 
toți cu de-a sila, să ne părăsim vetrele moştenite de la strămoşi, să ne 
treacă dincolo de Danuvius. E curată nebunie! Cine crezi că vrea să se 
ducă? Din vicul unde trăiesc eu, nici unul nu se gîndeşte să plece. D-asta 
gărzile au pornit să prindă lumea şi s-o ţină legată în ocoale, în aşteptarea 
plecării. Dar nu e numai atit, am simțit că se petrece şi altceva: au început 
să se piardă urmele unor fete, din cele tinere şi frumoase. Au pornit să 
umble zvonuri că decurionii — cei cu gărzile — şi tabularul le vind unor 
negustori de sclavi. Le e greu numai pînă le prind. 

— Cum?! Este cu putință o asemenea ticăloşie?! strigă Diurpanneus, 
avînd în minte cele întimplate cu Diegia. 

— Eu, aşa bătrin cum sînt, reluă bătrinul, am rătăcit printre legionari 
fără grijă, că ei nu se uită la neputincioşi, nu cată să-i ia, şi am prins firul. 
Am şi eu o nepoţică de şaisprezece ani, tare frumugşică, îi port mult grija, o 
țin ascunsă zi şi noapte. Ieri am aflat din gura unui legionar că doi 
negustori de sclavi au trecut în susul văii cu două carrige, acoperite cu 
coviltire. Ar putea să ducă uşor în ele cîteva fete legate bine, cu gurile 
înfundate. Am ieşit în drum nebun de disperare. Cum să las ticăloşia? Nici 
nu ştiu cînd am apucat-o pe poteca de pe coastă, unde am întîlnit pe 
flăcăul ăsta. l-am spus durerea ce-mi chinuie sufletul şi am plins în fața 
lui, rugîndu-l să vie cu ceata, să ne dea ajutor. Se vorbeşte pe aci de unul, 
Sargetius — zeii să-i dea sănătate! — cică alungă toate gărzile din vicurile 
pe unde trece. 

— Şi noi sîntem tot de-ai lui, moşule! îl linişti Diurpanneus. 

— Cum de-ai lui? Flăcăul mi-a spus că veniți de dincolo de munţi, de la 
frații daci liberi. 

— Da, sîntem de acolo, însă luptăm alături de Sargetius. Dar să lăsăm 
asta. Cînd crezi că vor trece înapoi acei negustori de sclavi? Sau se pot 
întoarce pe altă parte? 


— Poate miine, ori poimiîine, poţi să ştii?! N-au pe unde să se ducă, tot 
pe-aici se întorc. 

— Spune, moşule, cîte vicuri sînt pe vale în sus, şi cam cîți legionari să 
fie în gărzile din ele? 

— Vicuri sînt cinci, iar militari poate ori fi ca la o duzină. 

— Stai şi te odihneşte, pînă pregătesc ce trebuie! Săltindu-se de pe 
buştean, Diurpanneus porni spre bordeiele cetelor, urmat de iscoada care-l 
adusese pe bătrin. 

A doua zi, însoţit de două cete de flăcăi, pîndi şi prinse pe cei doi 
negustori, care coborau păziți de patru legionari. Bănuiala bătrinului se 
adeveri: sub coviltirele carelor erau legate patru fete, sortite să ajungă 
sclave. 

Neomenoşii răpitori — negustori şi legionari — au plătit pe loc 
nelegiuirea: doi au căzut luptind, iar ceilalți au fost spînzurați de crengile 
unui copac de la marginea drumului. 

Diurpanneus porni apoi în căutarea tabularului care făcuse actul de 
vînzare a fetelor, şi-l dădu morţii. Închise valea, rîndui străji pentru pază şi 
apărare, împărți cetele pe la gospodăriile din apropierea gurii văii şi slobozi 
oamenii strînşi în ocoalele din vicuri. 

Era o măsură de prevedere. larna se lăsa devreme prin acele locuri. 


7 


Traiana Sarmizegetusa procuratorii de la Apulum şi Porolissum, 
legații comandanți ai celor două legiuni: a XIII-a Gemina, de la 
Apulum, şi a V-a Macedonica, de la Potaissa, precum şi comandantul 
cohortelor trimise de împărat în Dacia, să ajute la retragerea populaţiei. 


e  uvernatorul Septimius Tertius ordonase să vină degrabă la Ulpia 


Rapoartele primite de la funcționarii însărcinați să urmărească întreaga 
acțiune îl îngrijorau peste măsură. Noul împărat l-ar fi socotit un slab 
guvernator, dacă i-ar fi arătat adevărata stare de lucruri din Dacia. 
Septimius Tertius, general greu încercat în multe războaie, nu-şi pierdea 
uşor cumpătul. Se gindise să procedeze cu energie pentru obținerea 


concomitentă a două rezultate: să curme neliniştea Romei în legătură cu 
pericolul unei revolte în întreaga provincie şi să potolească tulburarea şi 
panica ce se întindeau în populaţie. Pentru el era limpede: dacă nu reuşea 
să oprească la timp abuzurile la care se dedau scribii, tabularii şi militarii, 
risca să izbucnească o răscoală generală, care nu putea fi stinsă fără 
ajutorul Romei, iar împăratul ar fi aflat totul. 

Bărbat în vîrstă, brunet, cu ochi mari şi privire vie, guvernatorul avea 
ceva din înfăţişarea lui Traian, cuceritorul Daciei. Privindu-l, Iustus 
Valentinus se aplecă şi-i şopti legatului comandant al legiunii de la 
Potaissa, lingă care se aşezase: 

— De multe ori soarta îşi are ironiile ei. Aşa îmi spunea odată acel 
sclav-filozof, despre care ţi-am vorbit, iar astăzi gîndul mă poartă tot la el. I- 
am luat bine seama lui Septimius Tertius, l-am privit cu o insistență 
inexplicabilă şi am descoperit marea lui asemănare cu Traian, a cărui 
statuie am admirat-o de multe ori în forul de la Roma şi aici, la Casa 
augustalilor. Ironia soartei este că aceşti doi bărbați sînt ursiți să rămînă 
pentru totdeauna legați de Dacia: primul, prin cucerire; al doilea, prin 
părăsirea ei. 

Legatul clătină uşor capul, confirmînd astfel spusele procuratorului. 
Urmărea cum guvernatorul se pregătea să vorbească. După încordarea ce 
se oglindea pe fața lui, se aştepta să-l audă rostind cuvinte de o gravitate 
excepţională. Şi nu se înşela. 

— Ştiu, Iustus Valentinus! Am aflat că acolo la Porolissum te vezi prins 
ca între două focuri! izbucni Septimius Tertius de-a dreptul cu atacul, fără 
nici o introducere. Te temi în egală măsură de gepizi şi de cei din Colegiul 
săracilor! 

Mulţi din sală întoarseră capetele spre procuratorul de la Porolissum, a 
cărui faţă se albi de ciudă, ruşine şi teamă. 

— Dar şi legiunea Macedonica a dat dovadă de slăbiciune, continuă 
guvernatorul. De ce n-a trimis centurii împotriva cetelor de daci liberi, care 
au năvălit dinspre răsărit? Aceeaşi întrebare o pun şi legatului comandant 
al legiunii Gemina, precum şi procuratorului de la Apulum! Ce aveţi de 
spus? 

Pentru că pe el îl vizase primul, lustus Valentinus se grăbi să 
răspundă. Vorbi cu voce fermă: 

— Sint de mult convins că eşti un om încercat în războaie, Septimius 
Tertius. Nu porneşti niciodată ceva, fără să chibzuieşti în ce parte trage 

balanța şanselor. Dacă mă arătam un om cu porniri nestăpiînite, față de 
gepizi şi de cei din Colegiul săracilor — la care de curînd s-au alăturat şi 
celelalte colegii de-ale meşteşugarilor — se dezlănțuia în acelaşi timp 
năvălirea hoardei şi începerea răscoalei de nesupunere în Dacia. Vrei o 
astfel de revoltă, Septimius Tertius? Dacă o doreşti, mă retrag îndată, 
pentru ca cel trimis în locul meu să facă întocmai cum spui. Îmi păstrez 
convingerea că, aşa cum am procedat, n-am greşit. Asta ţinînd seama de 
situația în care mă găsesc acolo. Dar, Septimius Tertius, ai început să 
vorbeşti folosind cuvinte ce constituie o dovadă că ştii ce se petrece în 
această provincie a imperiului. Socoteşti oare că poate fi înăbuşită o 
răscoală, fără să se afle la Roma? Mă întreb: cui i-ar folosi provocarea unor 
ciocniri sîngeroase cu nişte oameni pe care, neputindu-i supune, îi pără- 
seşti? 

— Le-ar prinde bine celorlalte hoarde năvălitoare, care nu aşteaptă 
decît ca populaţia să se ridice împotriva legiunilor! dădu răspunsul legatul 
comandant al legiunii de la Potaissa, supărat şi el de cuvintele aspre ale 
guvernatorului. 

Militar pătruns de disciplină, Septimius Tertius nu putea îngădui o 
astfel de poziţie din partea subalternilor, chiar dacă aveau într-o oarecare 
măsură dreptate. 

— Cine ar asculta prin zidurile acestei încăperi, ar crede că aici e o 
adunare de bătrîni neputincioşi, ori de femei, rămase fără apărare! se porni 
guvernatorul. Încercaţi inutil să vă justificaţi greşelile, lipsa de curaj şi 
spiritul slab de prevedere. Tu trebuia să încarcerezi de mult, Iustus 
Valentinus, pe cei doi care conduc Colegiul săracilor din Pololissum. Aveai 
datoria să-l prinzi pe răzvrătitul acela, Sargetius, vinovat de omor şi de 
împotrivire față de armată! Puteai să pui gărzile pe urmele sclavilor fugari! 

Iustus Valentinus nu se mai stăpini: 

— Da, se cădea să lovesc! La Ulpia Traiana Sarmizegetusa puteau fi 
loviți şi prinşi cei care au reuşit să fugă de acolo, unde se afla însuşi 
guvernatorul... 

— Eu am urmărit cu cohortele mele mişcările gepizilor, pregătit să-i țin 
în loc pină retragem populaţia. Am lăsat restul pe seama centuriilor sosite 
din imperiu, interveni legatul comandant al legiunii de la Potaissa. 

— Tot aşa şi comandantul cohortelor trimise să ne dea ajutor, reluă 
guvernatorul, cînd a venit la Sarmizegetusa, mi-a spus că trebuie să mă 
îngrijesc numai de plecarea unităţilor militare şi de retragerea oficiilor 

publice, iar populaţia civilă s-o las în grija sa. Acum se plinge neputincios, 
ordinea şi autoritatea au slăbit peste tot. Legionarii din gărzi se dedau la 
cele mai josnice silnicii, jafuri şi cruzimi. Ce are de spus comandantul 
acelor cohorte? 

Legatul Marcius Antonius, de statură herculeană, îşi săltă sprincenele 
stufoase şi privi pătrunzător spre guvernator. Arăta ca un gladiator 
îmbrăcat în uniformă de legat al imperiului. Cine îl vedea, şi nu făcea 
legătură cu gradul lui în armată, bănuia că fusese folosit să tortureze pe cei 
închişi în carcerele de sub tribunele circurilor de la Roma. Vocea lui 
profundă, greu modulată, răsună în sală, deşi căuta să vorbească potolit: 

— Este mult adevăr, Septimius Tertius, în tot ce ai rostit. Eu nu voi face 
ca ceilalți, să nu-mi recunosc greşelile! Situaţia este grea, şi socotesc că 
trebuie cunoscută de toţi cei de față. Avem de înfruntat o armată înjghebată 
din multe pilcuri şi cete, cu căpetenii ce dovedesc bune însuşiri militare. 
Comandant al acelei armate este cel de care ai vorbit — Sargetius — un 
tînăr bine copt, despre care se spune că ar fi jumătate roman şi jumătate 
dac. El are cinci părți de armată: pilcul celor fugiți din vicuri, cu Burillius 
căpetenie, a pus stăpinire pe aşezările ce se întind în lungul văii riului 
Aureus, de la Potaissa pînă în munți; pilcul sclavilor fugari, conduşi de 
sclavul Pollio, care atacă fermele dintre Ampelum şi Apulum, eliberînd 
sclavii şi luîndu-i cu el; cetele celor ce au părăsit Ulpia Traiana 
Sarmizegetusa, urmindu-l pe meşterul făurar Timocles, dau lovituri de-a 
lungul văii rîului Marisus, pină spre Germisara. lar pe săracii din 
Porolissum cum să-i socotim? În fruntea lor e olarul Offas. Eu socotesc că 
fac parte tot din armata de nesupuşi a lui Sargetius, ca şi cetele de daci 
liberi, cu căpetenia lor, Diurpanneus, care se dovedesc că n-au trecut 
munții după prăzi. Cîntărind bine lucrurile, înclin să cred că cele ce se 
petrec în Dacia pare o răscoală pornită de cei ce se trag din daci, la care s- 
au alăturat şi ceilalți! 

Guvernatorul nu se arătă de aceeaşi părere: 

— Ce daci, Marcius Antonius, cînd aici nu mai găseşti decît oameni 
ieşiţi din contopirea cu romanii? 

— Dar, Septimius Tertius, nu se poate ca tu să nu ştii, reluă legatul 
Marcius Antonius, că în multe vicuri de prin văi, dealuri şi munţi sînt încă 
destui daci curați, ca singe şi înfăţişare. Acum însă nu e vreme să ne 
întrebăm dacă cei ce s-au răsculat sînt daci sau altceva. Eu zic, Septimius 


Tia i 2 a 9 > e 2 
sal CEI Ia (27 Cat x. 


a ETA 
4 A ES > S zi A k 
e Smi A. é - ÎL r na 7 = i l Er 


e e . T a i £ ad A UO 
Tertius, să ne spui ce trebuie făcut, iar noi vom îndeplini ordinul fără 
şovăire! 


În sala largă se întinse pentru câtva timp o linişte grea, însoţită de o 
aşteptare plină de încordare. Privirile tuturor urmăreau mişcările 
guvernatorului. Acesta se ridică în picioare şi începu să vorbească hotărît, 
cu acelaşi ton de reproş: 

— Voi da ordin, Marcius Antonius! Şi asta o fac nu socotindu-te un 
trimis al Romei, ci un legat în subordinea mea, ca şi comandanții legiunilor, 
procuratorii şi ceilalți! Ordinul meu este acesta: Îţi vei retrage de peste tot 
centuriile şi le vei stringe în castre! Pentru un timp, trebuie să-i facem pe 
toți să creadă că nimeni nu va fi silit să părăsească Dacia, dacă nu-i este 
voia. larna se apropie, cei intrați în cetele de răsculați se vor întoarce la 
casele lor, se vor linişti. Prin tabulari şi pe orice altă cale, trebuie să îndem- 
năm pe cei ce pleacă de bunăvoie să se îndrepte spre Danuvius încă din 
iarnă. Pînă la primăvară vom strămuta încoace scribii din oficiile publice. 
Cînd vremea se va încălzi şi gărzile se vor putea mişca uşor pe tot cuprinsul 
Daciei, veți primi un nou ordin, pe care va trebui să-l îndepliniți nu numai 
fără şovăire, ci şi fulgerător! 


8 


upă un ocol cu opriri de-a lungul celor două rîuri: Aureus şi 

Marisus, Sargetius sosise la Diurpanneus, în valea celor cinci 

vicuri. Vestise prin oameni de legătură pe celelalte căpetenii să 
vină acolo în cea de a cincea zi după idele lui noiembrie. Vremea frumoasă 
şi călduţă de pînă atunci se schimbă dintr-o dată. După o ploaie măruntă şi 
deasă, se porni vînt rece dinspre răsărit, iar spre seară începu să ningă. 
Venirea iernii nu-i îngrijora. 

Diurpanneus alesese ca loc de conducere a cetelor sale casa rămasă 
pustie, încăpătoare şi arătoasă, părăsită de un tabernagiu plecat încă din 
timpul verii, o villa rustica frumoasă, cu pereți din bîrne groase. 

În timpul zilei căpeteniile începură să sosească. Spre seară se strinseră 
în încăperea cea mai mare a villei, folosită de Diurpanneus ca sală de sfat. 
Stăteau în jurul mesei lungi de brad şi sorbeau vin cald din ulcele de lut. Îi 
aşteptau pe Burillius şi Timocles. Focul din vatră îi învăluia într-o căldură 
plăcută, moleşitoare. De afară se auzea vintul suflind în rafale, zgilțiind 
ferestrele. 

Sargetius îl privi îndelung pe Metrobius, apoi îl întrebă: 
— Spui că n-ai reuşit să vorbeşti cu Alliana? 
— Nu, deşi am încercat de cîteva ori. Parcă s-ar feri de mine. 


— De ce n-ai trimis-o pe lunilla? 

Răspunsul veni de la Offas: 

— Fata s-a dus, s-a zbătut cît a putut, dar de fiecare dată a primit-o 
Metella. Nici n-a lăsat-o s-o vadă pe Alliana. Pe urma nu s-a mai încumetat 
să meargă acolo. 

Întrebarea lui Sargetius îl răscolise pe Metrobius. Se simţi dator să 
spună ce gindea, să găsească unele explicații: 

— Tu eşti un om întreg la minte, Sargetius. Nu trebuie să-ți faci 
închipuiri deşarte. Sint acolo în apropierea fetei trei persoane, care nu-ți 
mai sînt binevoitoare: Metella, Iustus Valentinus şi Laetius Vitalis. Acesta 
din urmă, o ştii, întotdeauna ţi-a purtat duşmănie. Dacă toți trei — fiecare 
în felul său — i-au vorbit de tine zi de zi, descurajind-o puţin cîte puţin, 
dragostea ei s-a răcit, sufletul nu-i mai tresaltă gîndind la tine. Fericirea, 
care altădată îi încălzea inima, acum poate că e secată. Nu-ţi spun asta, 
țintind să te tulbur, ci spre a te ajuta să te obişnuieşti cu gîndul că s-ar 
putea s-o pierzi pentru totdeauna. Dacă şi cea mai tare stincă e scobită de 
picătura de apă ce cade clipă de clipă, zile şi ani în şir, cum să nu fie 
zdrobit, cu vorbe meşteşugit aruncate, sufletul unei copile nevinovate? Tu 
nu trebuie să uiţi, Sargetius, că durerea Allianei e mai adincă decit a ta, 
ştiindu-ți viața în pericol. 

Ascultindu-l, Sargetius începu să zimbească, iar în cele din urmă 
izbucni în ris: 

— Şi acum încerci tu să mă faci s-o uit, folosind tot cuvinte 
meşteşugite! Nu cumva, Metrobius, te-ai legat față de lustius Valentinus şi 
de Metella că mă vei face să nu mă mai gîndesc la Alliana? 

— Eu privesc în firea lucrurilor, mă străduiesc să pătrund în tainele lor! 
murmură Metrobius. Alege numai ce crezi că e bun, din tot ce ţi-am spus. 
Să nu cazi însă în greşeală. Pe o ființă omenească trebuie s-o judeci tot 
omeneşte, să n-o aşezi în rîndul zeilor. Dealtfel nici la zei — spun poveş- 
tile— dragostea nu este nemuritoare. 

Veselia lui Sargetius nu se spulberă. Încrederea lui în Alliana nu avea 


limite. 
— Voi ce ziceţi? Sinteţi de partea lui? îi întrebă pe Offas şi pe 
Diurpanneus. 


— Eu nu-mi dau seama ce se întîmplă! şopti Offas, clătinînd capul, 
îngrijorat de cele ce s-ar putea petrece cu legătura dintre Grimhild şi 
lunilla. 

— Haideţi, mai bine să vorbim şi despre altceva, îi îndemnă 
Diurpanneus, fără să se arate tulburat. Opilia mi-a povestit multe despre 
Alliana, iar tu bine faci, Sargetius, că-ți păstrezi neştirbită încrederea în ea. 
Asta nu înseamnă că nu s-ar putea ca Metrobius să aibă totuşi dreptate. 

În încăperea vecină răsună tropăit scurt. Uşa se deschise şi în cadrul ei 
se ivi Burillius. 

— Unde sînteți voi, acolo stau şi zeii cei buni! rosti el, drept salut, 
intrînd greu, înfăşurat în cojocul mițos, încărcat de zăpadă, aducînd un aer 
rece, proaspăt. 

— Ai sosit, frate Burillius? îl primi Sargetius cu multă căldură, făcindu- 
i semn să se aşeze pe scaun. 

— Am venit. Astă-seară v-aş fi lăsat în pace, dacă nu m-ar fi împins 
încoace vestea bună aflată. Eu zic că e bună, dar să vedem ce zici tu, 
Sargetius, că tu eşti căpetenia noastră. Am adus cu mine un decurion şi 
patru legionari. 

Sargetius se arătă nerăbdător: 

— Sînt trimişi ca solie la noi? 

— Da de unde! răspunse Burillius. Sînt şi ei un fel de fugari. l-am 
întîlnit pe drum. M-au întrebat unde ar putea să dea de cetele tale. Cică n- 
ar vrea să plece din Dacia. M-am încrezut în ei şi i-am luat cu mine. 

— Unde i-ai lăsat? 

— La locul de pază de la gura văii. Tu trebuie să hotărăşti: îi primeşti, îi 
socoteşti prinşi?! 

— Ai făcut bine, Burillius. Poate că de la decurion aflăm ce se mai 
pregăteşte. O să trimit să-l aducă. Pînă atunci stai şi te odihneşte, 
potoleşte-ţi foamea, soarbe o ulcică de vin. 

Ninsoarea conteni spre ziuă, iar cerul începu să se însenineze. De-a 
lungul văii, peste vicuri şi coline pluteau valuri de negură ce se destrămau 
în înălțimi. Din zori, Sargetius puse să se întețească focul pe vatra din 
încăperea pregătita ca sală de sfat. Toată noaptea meditase îndelung, 
chibzuind asupra hotăririlor ce urma să le ia. Simţea trăind zile de mare 


răscruce. Pornise pe un drum fără oprire şi fără întoarcere, căruia nu-i 
întrezărea sfirşitul. Şi totuşi în sufletul său nu-şi făcuse loc descurajarea. 


În sala de sfat, aşezaţi în jurul mesei lungi, pe bănci grele din scînduri 
groase, lucrate în grabă de dulgherul vicului, erau prezenţi toți cei socotiți 
căpetenii: Diurpanneus, Pollio, Metrobius, Offas, Timocles şi Burillius. 
Alături de ei stăteau cîțiva, aduşi ca ajutoare, sau ca înlocuitori, la nevoie: 
Pollio îl avea pe Artemidorus, Timocles venise cu Dassius, iar Burillius cu 
un bărbat falnic, Densarius, iscusit lemnar şi rotar. Gerthorund îl trimisese 
pe Grimhild. Căpetenia gepizilor nu înțelegea să se socotească sub 
conducerea lui Sargetius, dar nici sa strice bunele legături cu el. 

Sargetius, în capul mesei, îşi trecea privirea dogoritoare pe fața 
fiecăruia, căutînd cuvintele cu care să înceapă: 

— lată-ne adunaţi laolaltă noi cei ce ne găsim în fruntea unor oameni 
care, pe drept cuvint, se pot numi răsculați. Acum nu mai sîntem: 
quattorvir, olar, retor, făurar, meşter, sclav sau mai ştiu eu ce, ci căpetenii 
de luptători. Pilcurile şi cetele noastre alcătuiesc o armată de bărbați aprigi, 
hotăriți să se împotrivească legiunilor Romei. Odată, cînd ne găseam în 
peştera noastră, ascunzătoarea de lîngă Porolissum, o parte dintre voi m-aţi 
vrut căpetenie şi mi-aţi jurat supunere. Şi aşa am ţinut-o pînă acum, însă 
mai departe nu mai merge. Avem alături de noi pe fratele Timocles, pe 
fratele Burillius şi pe cei veniți cu ei. Aceştia nu m-au ales, iar eu nu i-am 
întrebat dacă mă recunosc drept conducător, deşi pină acum au dus la 
îndeplinire tot ce le-am cerut. Căpetenie a oastei noastre ar putea să fie 
Timocles, Burillius, Pollio şi oricare altul, dacă ne punem încrederea în el. 
Nu trebuie să uităm că în luptă cheia izbînzii stă mult în însuflețirea cu 
care fiecare duce la bun sfirşit însărcinările ce le primeşte, cum îşi 
îndeamnă luptătorii să-l urmeze. 

— Dar eu nu vreau pe altul căpetenie! strigă Burillius. 

— De cînd am pornit lupta, am făcut numai aşa cum mi-ai cerut! se 
alătură Timocles. 

Metrobius nu-şi mai putu stăpîni nerăbdarea: 

— Ceea ce-aţi spus voi e frumos, dar şi cuvintele lui Sargetius sînt 
cinstite, pline de adevăr. Un general pierde războiul, dacă subalternii nu 
sint trup şi suflet alături de el, dacă nu văd în el pe conducătorul demn de 
această cinste. Sargetius are dreptate. A sosit momentul să privim lucrurile 
în față, să ne alegem căpetenia, ca astfel să devenim şi mai strîns uniți. Ce 
să mai lungesc vorba, vă întreb pe fiecare: Pe cine vrei căpetenie, frate 
Burillius? 

— Pe Sargetius! în el văd pe vitejii noştri înaintaşi! 


— Dar tu, frate Timocles? 

Răspunsul veni de la toți ceilalți deodată. Nu mai avură răbdare să 
aştepte şi toţi în cor jurară credinţă şi supunere. 

— Acum, frate Sargetius, te-am scos din încurcătură, reluă Metrobius. 
Ai fost, eşti şi vei fi căpetenia noastră pînă la izbînda deplină! Îți urez multă 
sănătate şi numai gînduri bune! 

Tulburarea şi paloarea creşteau pe fața lui Sargetius, în aceeaşi măsură 
în care îi sporea dirzenia. Sufletul său era plin de îngrijorare şi 
recunoştinţă. Se săltă de pe scaun şi începu să vorbească potolit, cu 
însuflețire şi emoție stăpinite: 

— La jurămîntul vostru, răspund cu legămintul meu de credinţă, de 
neşovăire în fața oricăror greutăţi şi încercări prin care voi trece! Vă cer, aşa 
cum aţi jurat, să arătaţi ascultare, cinste şi hotărîre! Înapoiaţi la cetele 
voastre, să repetaţi jurămîntul, ca toți să se ştie prinşi pe viaţă în lupta 
noastră. Şi, pentru că în curînd ne vom găsi într-o încleştare grea cu 
legiunile, cohortele şi centuriile, trebuie să luaţi seama că va fi pedepsit fără 
cruțare cel ce nu va aduce la îndeplinire însărcinările. Vor fi spînzurați fără 
milă cei ce ne vor trăda sau vor silnici populaţia rămasă fără apărare! Zeii 
îmi sînt martori, din această clipă mi-am legat pentru totdeauna viața de 
lupta pentru apărarea celor care se simt legaţi de aceste meleaguri! Nu voi 
avea odihnă pînă nu voi face să revină viața plină de îndestulare şi linişte 
de altădată. Ruptă de Roma, Dacia va fi o ţară nouă, cu un popor nou. 
Diurpanneus să nu creadă că ne gîndim să ne înstrăinăm de frații noştri 
daci liberi, ci vrem să trăim în unire şi înțelegere! 

Pe măsură ce vorbea, revenea pe fața lui stăpînirea de sine, încrederea 
şi siguranța. Ar fi vrut să se găsească în fața cetelor adunate, să le 
întărească speranța şi curajul, să-i oțelească pentru luptă. 

— Să vorbeşti cetelor tale, frate Pollio, reluă el după un moment de 
gindire, să le spui că în țara noastră nouă, cei care au fost sclavi vor deveni 
oameni liberi, cu case şi pămînt de muncă. Cît priveşte pe prietenii şi vecinii 
noştri gepizi, urmează să ne înțelegem după ce legiunile vor părăsi Dacia. Şi 
acum să vedem ce avem de făcut. Vom trece printr-o iarnă grea, cetele 
noastre vor avea de suferit. Avem însă multumirea că mulți din cei rămaşi 
la casele lor primesc şi găzduiesc cu inimă largă pe oamenii bravi ce merg 
alături de noi. Va trebui să ne străduim să mărim numărul cetelor noastre, 
pentru ca în primăvară să răspundem neomeniei cu lovituri puternice. 
Decurionul adus de fratele Burillius ne-a dovedit că ştie multe, însă cînd 


eşti în luptă nu te poți încrede uşor în oricine. Fratele Pollio să-şi tragă 
cetele spre fermele părăsite, aşa cum a făcut fratele Timocles. Diurpanneus 
stă bine aici între munți, iar pe fratele Burillius nu-l poate lovi nimeni în 


valea lui. Cu voia zeilor, ne vom ţine tari, vom trece cu dirzenie prin toate 
încercările! 

Tăcu. Îşi plimbă privirea pe feţele lor, ce păreau cioplite în piatră, 
oprind-o asupra lui Metrobius: 

— Tu rămii ajutorul meu, Metrobius! Ştiu că întotdeauna ai ceva de 
adăugat, un sfat de dat, aştept să vorbeşti... 

— Nu, n-am nimic! Ai spus tot ce trebuia. Restul? Asta depinde de 
fiecare dintre noi. Te vom urma fără şovăire, Sargetius! 

nul 102523 de la întemeierea Romei nu se arătase de la început 

A: mare răscruce pentru Dacia. După o iarnă lungă, primăvara 

venise călduroasă şi frumoasă. Prin vicuri viața se reluase în 

linişte şi tihnă, ca în vremurile de înflorire şi pace de altădată. Cine 

urmărea însă cu atenție mişcările cohortelor şi centuriilor, îşi dădeau 

seama că se apropia dezlănțuirea marelui uragan. Din nici o parte — 

dinspre valea Alutusului, de la trecătoarea rîului Rabo, de pe drumul spre 

Viminacium — iscoadele trimise nu aduceau vestea trecerii legiunilor către 
Danuvius. La Porolissum era un calm plin de încordare. 

Spre sfîrşitul primăverii, pe Sargetius îl puse pe gînduri vestea că 
militarii nu vor mai pleca, iar funcționarii oficiilor publice se vor înapoia. 
Zvonul era împrăştiat pretutindeni de curieri, decurioni şi tabulari. În 
acelaşi timp, o mişcare domoală a cohortelor se porni dinspre miazăzi spre 
miazănoapte, către Napoca şi Porolissum. Spre a nu se lăsa surprins, puse 
oameni la pindă prin pădurile din apropierea drumului cel mare. Nici un 
decurion, centurion sau tribun nu bănui că acea scurgere înceată de 
centurii, depărtate la mai mult de o zi de mers unele de altele, deplasindu- 
se mai mult noaptea, era urmărită îndeaproape. Cînd numărul lor trecu de 
puterea a două legiuni, în mintea lui Sargetius începu să se facă lumină: 
cohortele aduse din toamnă în Dacia se alăturaseră legiunilor de la Apulum 
şi Potaissa. 

Pe măsură ce ele înaintau spre miazănoapte, se răspîndi un alt zvon: se 
pregătea lovirea şi alungarea gepizilor de la hotarul imperiului. Acest al 
doilea zvon, legat de primul, întărea speranța şi încrederea populației că 
totul se va linişti în Dacia. 

Cînd socoti scurgerea centuriilor către părțile Porolissumului sfirşită, 
Sargetius trimise ştire căpeteniilor oastei sale să stringă cetele şi să le 
aducă în locurile stabilite dinainte, de-a lungul şirurilor de înălțimi şi prin 
pădurile din apropierea drumului dintre Napoca şi Porolissum, țintind ca la 
nevoie să taie retragerea unităților militare spre miazăzi. Nu se îndoia că 
odată cu armata va pleca şi procuratorul lustus Valentinus. Toate se 
stringeau în jurul Porolissumului, întărindu-i bănuiala: de acolo va porni 
lovitura pe care o aştepta cu înfrigurare. Spre a fi mai aproape de locul 
unde începea dezlănțuirea acțiunii ordonată de guvernator, reveni din timp 
la adăpostul său, în peştera din apropiere de Marodava, însoţit de o gardă 
de buni luptători şi de oameni de legătură iscusiți. Acolo, Servius şi 
Surillius îi duceau veşti de la Metrobius şi Offas. Spre a se convinge de 
adevăratele intenţii ale guvernatorului şi comandanților de legiuni, rugă pe 
Gerthorund să se retragă neîntirziat departe de hotar. Se aştepta ca, în fața 
acestei situații, centuriile să pornească înapoi spre miazăzi, dar acest lucru 
nu se petrecu. 

Se apropia sfirşitul lui mai. Cerul părea ca un cristal albastru. De 
îngrijorare, Sargetius nu putea să se odihnească. După citeva frinturi de 
somn neliniştit, în zori se săltă de pe patul de gradele, acoperit cu iarbă 
uscată. Auzind afară şoapte, ieşi din adăpost, bănuind că se petrece ceva. 
Pe două pietre stăteau Grimhild şi Metrobius. 

— De ce ai întirziat atît de mult, Grimhild? îl întrebă pe gepid, căruia 
îmbrăcămintea îi dădea înfăţişarea unui roman. Ce a făcut Gerthorund, s-a 
îndepărtat de hotarul imperiului? 

— De mult a pierit în pădurile nesfirşite, dar nu s-a dus prea departe, 
răspunse tinărul. Gerthorund mi-a spus că n-a simţit la romani nici un fel 
de pregătiri pentru un atac. Iscoadele lui i-au urmărit, au văzut cum 
legionarii se împrăştiau prin vicuri. 

— Zici că s-a îndepărtat de hotar... Pot să mă încred în tine, Grimhild? 
Altfel, nu ştiu ce aş face... 

Tînărul gepid îl privi mirat. Niciodată nu-i arătase neîncredere. Avusese 
ocazie să se convingă. 

— Altfel, am putea săvirşi greşeli mari, se corectă Sargetius după o 
lungă pauză. Centuriile se împrăştie prin vicuri! murmură el parcă 
dezorientat. Poate că te-ai întors de mult la Porolissum? Nu te-ai oprit oare 
la lunilla? îl întrebă cu ton de glumă. 

— Aseară am sosit! Ştiu asta Surillius şi Offas. Gerthorund m-a ţinut 
acolo. Iscoadele lui prinseseră un decurion şi cîțiva legionari şi căta să afle 
cît mai multe veşti de la ei. Au spus că centuria lor va aduna populaţia de 
prin vicuri şi-o va împinge către miazăzi. 

— Şi Gerthorund i-a crezut? 

— Nu ştiu. Poate că da. Altfel nu mă îndemna să ajung cît mai repede la 
tine. 

Sargetius se învioră. De mult dorea să se sfirşească starea de aşteptare 
şi încordare în care îşi ținea cetele şi pilcurile sale. 

— După ce romanii au vorbit, Gerthorund i-a spiînzurat? 

— Le-a spus că, dacă se vor adeveri cele spuse de ei, îi lasă în viaţă şi-i 
va folosi drept călăuze. 

Metrobius continua să stea pe piatra pe care îl găsise Sargetius, fără să 
dea dovadă de prea multă nelinişte. Murmură destul de tare, căutînd să fie 
înțeles: 

— Vestea adusă este prețioasă. Se leagă bine cu aceea pe care ţi-o aduc 
eu. 

Sargetius se întoarse spre el: 

— Spune! Văd că nu prea te pripeşti. 

— De ieri s-a întins în tot Porolissumul zvonul că guvernatorul a dat 
ordin ca tu să fii prins şi întemnițat. A pus şi o sumă pe capul tău, drept 
răsplată celui care va ajuta să fii găsit. 

— Şi la cît a socotit prețul? îl întrebă rizînd. 

— După cum se vorbea, la vreo zece mii de denari. 

Sargetius privi departe peste creste. Soarele se ivise de după un virf de 
munte, îimbracînd văile şi povirnişurile într-o lumină veselă. Vorbi fără să-şi 
întoarcă privirea: 

— Da, mă preţuieşte cît zece sclavi! Şi altceva, ce veşti mai aduci? De 
Alliana nu ştii nimic? 

— E încă la Porolissum. Am aflat asta de la Laetius Vitalis. Fermierul se 
pregăteşte în grabă de plecare. L-am luat pe departe, i-am pus întrebări 
meşteşugite pînă l-am încurcat. Am înţeles de la el că şi procuratorul se 
zoreşte să-şi pornească familia spre Ulpia Traiana Sarmizegetusa. 


Faţa lui Sargetius se îmbujora. 

— Tu ce crezi? La ce bănuieşti că ne putem aştepta? 

Primi un răspuns pe care nu-l bănuise. 

— Eşti căpetenia noastră, Sargetius, tu trebuie să hotărăşti! Eu, la fel 
ca ceilalți, sint gata să îndeplinesc tot ce-mi vei cere, să lupt din toate 
puterile, de va fi nevoie! 

Îl cercetă îndelung cu privirea. Nu vedea pe faţa lui Metrobius zimbetul 
obişnuit, ci împietrirea luptătorului supus şi hotărît. 

— Bine. Intraţi în adăpost şi odihniţi-vă. Eu urc alături între tufele de 
brazi. De acolo îmi place să privesc cum se ridică soarele pe cer şi cum se 
împrăştie negura din văi. Poate va trebui ca tu, Metrobius, să te întorci 
repede la Porolissum. 

Porni în sus pe potecă, ocoli colțul de stincă şi se opri pe micul platou 
înconjurat de tufişuri de brazi stufoşi. Pe acest podiş agăţat de munte 
obişnuia să se retragă, să-şi adune gindurile. Se aşeză pe o lespede de 
piatră acoperită cu un strat de iarbă uscată, plimbîndu-şi privirea de-a 
lungul văii, pînă departe spre Porolissum. Simţea în toată ființa lui o stare 
de nerăbdare, de tensiune interioară. Ar fi vrut să plece undeva, să 
pornească în vreun fel. De la o vreme începuse să vadă lumea cu alți ochi. 
Situaţia din Dacia o găsea cu totul în alt fel decit o socotise cu cîțiva ani în 
urmă. Atunci visase că, după plecarea legiunilor, Dacia rămasă liberă va 
avea un rege bun şi viteaz, ca Decebal, şi-l văzuse cu mintea pe 
Rundacitulp, ovaţionat şi iubit de popor. Multe le găsea schimbate de 
atunci, poporul nu era numai cei care aveau ceva sînge dac, iar în țară se 
întindea dezorientarea şi haosul. În acest an toate se învîrteau într-un cerc 
vicios, parcă se opriseră în loc. Dacă plecau legiunile, pentru ce 
guvernatorul mai găsea necesară lupta cu gepizii? De ce unii, mai ales cei 
bogaţi şi parte din funcționari, continuau să părăsească Dacia? De ce 
procuratorii şi guvernatorul nu ordonau urmărirea şi prinderea sclavilor 
fugari, al căror număr era în continuă creştere? 

Astfel de întrebări, şi încă altele, îl îngrijorau şi-l descumpăneau. Dacă 
s-ar fi aflat într-o luptă fățişa, cu un adversar ale cărui intenţii le cunoştea, 
hotărîrea lui ar fi fost mai puternică şi mai limpede, iar sufletul mai liniştit. 
Avea momente cînd toate îi păreau atît de încilcite, încît se simțea ca un om 
rătăcit într-o pădure nesfirşită. Simţea apropiindu-se furtuna, dar nu-şi 
dădea seama cum va începe şi cum se va desfăşura după dezlănțuire. 

Se înfioră auzind sunete de corn dinspre vale. Ascultă plin de încordare. 
Cei de strajă dădeau semnale. Le desluşi bine. Se vestea pericol. Cobori 
grăbit spre intrarea în peşteră. 

— Metrobius, Grimhild, veniți după mine! le strigă, pornind în jos pe 
potecă. 

Oamenii de legătură alergară în peşteră, fiecare căutînd să-şi 
pregătească desaga, şaua şi calul, pentru drum lung. Sargetius îl văzu pe 
Offas urcînd în fugă. Grăbi paşii. Olarul se aşeză pe o buturugă, încercînd 
să-şi potolească răsuflarea. 

— Năvălesc gepizii! strigă el, cînd socoti că Sargetius se apropiase 
destul şi-l putea auzi. 

Zimbi, continuînd să coboare. Cum să năvălească hoarda, cînd 
Grimhild îi spusese că Gerthorund se retrăsese departe de hotar? 

— Stai, Offas, linişțeşte-te! Zici că năvălesc gepizii? Lasă-i să vină! Ştii 
că sînt prietenii noştri! 

Offas îl săgetă cu ciudă. Găsea liniştea lui fără rost. 

— la spune, Offas, ce se întîmplă la Porolissum? îl întrebă Metrobius, 
aşezindu-se şi el pe o buturugă. 

— Aseară, după ce tu şi Grimhild aţi plecat de la tabernă, eu am rămas 
să mai ascult ce vorbeşte lumea despre urmărirea lui Sargetius şi despre 
prețul pus pe capul lui. Se făcuse tirziu, eram gata să pornesc spre casă, 
cînd Surillius s-a apropiat de mine şi mi-a şoptit: „Să nu pleci. Se vîntură şi 
alte zvonuri. Poate că va trebui să pleci degrabă la Sargetius!” N-a trecut 
mult şi un decurion însoțit de doi legionari a deschis uşa tabernei, trintind- 
o cu putere de perete, s-a oprit în prag şi-a început să strige: „Dau năvală 
hoardele de gepizi! Au înfrînt o parte din centuriile noastre, iar celelalte 
luptă din răsputeri să le oprească. Cine vrea să scape, să fugă spre Napoca. 
Pe unde trec ei nu rămîne decît sînge şi scrum!” Au intrat apoi înăuntru. 
Lumea s-a strîns în jurul lor. Ne-a spus că de sus, de pe virful unde se află 
castrul din apropierea amfiteatrului, se vede departe cerul înroşit de 
flăcările vicurilor care ard. Cică năvălesc gepizi mulți ca frunza şi ca iarba. 
Împreună cu alții, am dat fuga spre for. Am văzut trecînd care încărcate, o 
învălmăşeală de oameni îngroziți, ţipete, plinsete, blesteme, lume într-un şir 
nesfirşit se scurgea întruna pe drumul spre Napoca. 

Cei trei ascultau înmărmuriți, fiecare frămintat de alte ginduri: 
Grimhild se socotea bănuit de ceilalți că le ascunsese adevărul. Pe 
Metrobius îl purta mintea spre o înțelegere tainică între gepizi şi romani, 

pentru a face populația să se retragă spre miazăzi, iar Sargetius era 
împărțit între încrederea în căpetenia hoardei şi bănuiala că totul se făcea 
cu un anumit scop: simularea unui atac din afară, spre a provoca spaima şi 
panica. 

Sargetius se întoarse şi privi soarele. Cu cai buni puteau să-i ajungă pe 
cei ce fugeau speriați spre Napoca. 

— Fiecare clipă începe să fie prețioasă! Offas, după ce ai văzut ce se 
petrece cu mulțimea, ai plecat încoace, nu ţi-ai strîns cetele? Va fi o 
întrecere între noi şi ei. Trebuie să le-o luăm înainte, altfel se pierde multă 
lume! 

— M-am dus la Surillius şi, prin oameni de legătură, am dat de ştire să 
se adune la locul stabilit, în pădure. Şi am mai făcut ceva, continuă Offas 
după o scurtă şovăire, am spus că în timp ce ai noştri se string — nu ştiu 
dacă prin asta am făcut bine — să ducă zvon peste tot, să nu dea crezare la 
ce se aude, ci să aştepte veşti de la tine. 

— Zeii te-au sfătuit aşa cum trebuie, Offas! întări în grabă Sargetius. 
Mai întîi să oprim retragerea populaţiei. Poate vom fi nevoiţi să ne opunem 
centuriilor şi, ştiu eu?! să luptăm cu gepizii. Tu îmi mai dai vreun sfat, 
filozofule? continuă, întorcîndu-se spre Metrobius. Cred că de acum se 
porneşte adevărata luptă! 

— Nu înţeleg ce se petrece. Ti-am spus că tu ordoni ce trebuie să facem. 
Sint gata, ca şi Offas, să îndeplinesc ce-mi vei cere. Dacă ai vrea să-mi 
dezvălui ce gîndeşti în clipa asta, poate că aş găsi să-ţi dau un răspuns la 
întrebare. 

— Îţi spun repede şi scurt. De mult mă chinuie bănuiala că 
guvernatorul pune la cale ceva şi iată că se adevereşte. Acum mă gindesc că 
nu e bine să lăsăm centuriile să stringă prea multă lume la un loc. 
Îngrozită, mulţimea ar da crezare zvonurilor, s-ar lăsa împinsă oriunde, iar 
gărzile ar lovi fără milă pe oricine s-ar împotrivi. Altfel totul se va sfirşi în 
Dacia! 


— De mult am văzut în tine omul sorocit să conducă mulțimile! Te 
urmăm cu prețul vieții noastre, Sargetius! izbucni Metrobius,îmbrăţişindu-l. 

irul nesfirşit al celor plecaţi în pribegie se scurgea fără încetare 

spre valea largă, unde se oprea împrăştiindu-se prin păduri, 

aşteptind vestea de înapoiere la casele lor. Se zvonise prin 
învălmăşeală că undeva înainte cete de luptători linişteau lumea îngrozită, 
încredințind-o că gepizii n-au pornit nici o năvală, totul fiind pus la cale de 
către militari, pentru ca populaţia să părăsească Dacia. Pînă să prindă de 
veste despre cele petrecute în vale, mulți legionari căzură în mîinile cetelor 
lui Diurpanneus, pornite să stringă un număr cît mai mare de arme. 

A doua zi, pe la vremea prînzului, Sargetius primi de la Offas vestea 
trecerii coloanei de care a procuratorului Iustus Valentinus. Începu în mare 
grabă să-şi pregătească cetele, hotărît să-l oprească, iar de se va opune, să-i 
zdrobească garda. Era pentru el ultimul prilej cînd putea să obţină din 
partea Mettelei lămurirea definitivă a legăturii dintre el şi Alliana. Căută cea 
mai potrivită poziţie. Alese un loc unde drumul trecea prin pădure într-o 
vale cu povirnişuri repezi. După-amiază se ivi coloana mult așteptată, 
înainte mergea o formație de călăreți de mărimea unei centurii, apoi 
procuratorul, cu prietenii şi contubernalii săi, înconjurat de gardă, urmaţi 
de carele cu familiile, iar ca încheiere a coloanei, o altă formație de călăreți. 

Iustus Valentinus vorbea cu Laetius Vitalis, cînd dintr-un lăstăriş 
răsări Metrobius, călare pe un cal mărunt, sprinten. Fostul sclav îi vorbi din 
mers: 

— Iustus Valentinus, nu ştiu ce părere ţi-ai format despre mine. Toată 
viața m-am străduit să cunosc adevărul. Am căutat să stau cu fața la 
pericol, din oricare parte a venit el, şi am ştiut să-mi înfring suferința şi 
revolta. M-ai crezut numai filozof, dar să ştii ca sînt şi luptător. Sînt trimis 
de Sargetius. Vrea să-ți vorbească. 

Procuratorul îl privi şi rise. 

— Îndrăzneşte să dea lupta cu aproape trei centurii de-ale mele? 

— Se poate măsura şi cu o legiune! Să ştii, Iustus Valentinus, ceea ce 
ați pus la cale voi — guvernator, procuratori şi comandanți de legiuni — nu 
se va îndeplini! Abia de acum înainte veţi înțelege cît de puternică este 
mulțimea, cînd are în fruntea ei căpetenii care ştiu să o conducă! 

Laetius Vitalis se apropie de el. De multe ori se mindrise cu fostul său 
sclav. 


Tia i 2 a 9 > e 2 
sal Ea a EENT Cat x. 


i € - : a 
-i A N ESS > S zi a a 
e Sni A. é - J 5 E, i i ai 


— Eşti un om învăţat, Metrobius, nu are nici un rost să rătăceşti prin 
păduri şi munți alături de latroni! Mă leg față de Iustus Valentinus că, dacă 
mergi eu noi, îți voi da banii necesari să înființezi un athenaeum, îţi vei 
înălța o villa, vei trăi o viață plină de mulțumire. 

— Cei care rămîn în Dacia vor avea nevoie de mulți grammaticus şi de 
retori! Ce hotărire iei, Iustus Valentinus? 


Metrobius nu avu timp să primească răspunsul. Prinse la timp 
mişcările a doi contubernali ce căutau să-i taie drumul. Dădu pinteni 
calului, sări alături cu drumul şi pieri în galop pe sub crengile copacilor. În 
urma lui, Laetius Vitalis izbucni într-un hohot de ris. 

— Mai bine că v-a scăpat! îi linişti procuratorul. Ştii, n-am poftă, 
Laetius Vitalis, să văd centuriile bătindu-se cu latronii. 

Chemă primul contubernal şi ordonă ca cei trei centurioni să 
pregătească centuriile şi garda pentru apărare. Dar nu avu timp. Dinspre 
pădure, pe cele două laturi ale drumului, cete de luptători cu sulițele şi 
topoarele ridicate înaintau gata de luptă. Centuria dinainte se văzu 
încercuită de dacii lui Diurpanneus, iar aceea care încheia convoiul, de 
sclavii lui Pollio. Dintr-o ochire, procuratorul cîntări situația centuriilor 
sale. Se trezi în el militarul încercat de altădată. Încleştarea trebuia oprită 
cu orice chip. Dădu pinteni calului, se săltă în şa şi strigă de răsună 
pădurea: 

— Nu atacă nimeni! Centurionii să vină la mine! Garda se strînse zid în 
jurul său. Dinspre centuria din față, galopind pe la marginea pădurii, se 
apropia Sargetius. Iustus Valentinus şi Laetius Vitalis îl priviră mirati, fără 
să-l recunoască. După barba deasă şi pletele lungi ce-i fluturau în suflarea 
slabă a vîntului, vedeau în el un luptător ce se asemăna aidoma cu sutele 
de daci ciopliți în marmură pe Columna Traiana de la Roma. 

— Mă bucur că te văd, lustus Valentinus! Mă rog zeilor pentru 
sănătatea ta! salută Sargetius, înclinîndu-se în şa, arătind respectul 
cuvenit. Pentru ce te grăbeşti atita? 

Procuratorul continua să-l privească. Uimirea se schimbă în admirație. 
Avea în față un brav luptător şi un bărbat frumos, îmbrăcat ca dacii liberi ai 
lui Diurpanneus. Văzind că nu-i răspunde, Sargetius continuă, accentuînd: 

— Nu înțeleg pentru ce atita grabă?! Ştii bine că nu s-a pornit nici o 
năvală de-a gepizilor. Poţi să-mi spui, Iustus Valentinus, de ce s-a pus foc 
vicurilor, de ce populaţia este chinuită şi batjocorită? Te-ai făcut părtaş 
neomeniei? 


Tia i 2 a 9 > e 2 
A IE PI 70 LE 


3 + JOS ra) 
4 n ED > S zi A k 
e Sni A. é - J r a 7 SE, bl aa 


Procuratorul nu răspunse. Şi pe el îl revolta ordinul dat de guvernator 
şi modul cum comandanții legiunilor şi cohortelor au înțeles să înşele 
poporul pentru părăsirea Daciei. Descurajat şi supărat, săltă privirea spre 
virfurile copacilor, slobozind un oftat adînc, dar în aceeaşi clipă răsuflarea 
se opri în piept, ca şi cum cineva îl sugrumase: prin frunziş se ascundeau 
luptători, pregătiți să repeadă asupra celor de pe drum săgețile, bărzile şi 
sulițele lor. 

— Oamenii de sus sînt din cetele tale, Sargetius? întrebă, uitind de 
răspunsul ce trebuia să-l dea. 

— Sint din cei ce nu vor să părăsească Dacia, Iustus Valentinus. S-au 
urcat în copaci, continuă rizînd, dornici să-l vadă pe procuratorul de la 
Porolissum cum fuge de teama gepizilor. 

— Au fost momente cînd puteam să te prind, să te trimit legat 
guvernatorului, dar n-am făcut-o. Te-am prețuit mult, Sargetius, însă acum 
totul s-a schimbat. Spune-mi, ce vrei de la mine? 

Răspunsul ce trebuia dat era tocmai ceea ce Sargetius urmărea să-l 
întrebe pe procurator. 

— Vreau să-mi lămureşti două lucruri, Iustus Valentinus, apoi vei fi 
liber să-ți urmezi drumul. Noi nu oprim cu sila pe nimeni, dacă nu doreşte 
să rămînă în Dacia. lată despre ce este vorba: în primul rînd, vreau să ştiu 
ce urmăreşte guvernatorul, iar în al doilea, dacă Alliana este cu tine, voi 
putea s-o iau? 

Ceva mai liniştit, pe fața procuratorului se contura un zîmbet. 

— Ca procurator şi militar, nu pot să dau pe față secrete de stat. Dacă 
tu ai avut vreodată un simțămiînt bun pentru mine, nu-mi cere acest lucru. 
Cît priveşte cea de-a doua întrebare, Alliana e cu noi, împreună cu Metella. 
De vei căuta s-o smulgi, fără voia ei, onoarea de bărbat, de unchi şi de 
militar nu m-ar lăsa să privesc nepăsător la o astfel de silnicie. 

Sargetius strînse între pinteni calul, apropiindu-se mai mult de 
procurator. Vorbi cu voce stăpinită, în care vibra speranța şi dragostea: 

— Cuvintele tale au reînviat în sufletul meu respectul şi admiraţia 
nutrite totdeauna pentru tine. Îţi voi menaja onoarea ta de om şi de 
procurator, lustus Valentinus! Nu te voi sili să-mi spui ce urmăreşte 
guvernatorul. Cît despre Alliana, mă voi supune în totul hotăririi ei. Vrei să 
mă însoțeşti pînă la carul în care călătoresc ele? 

Cînd convoiul se oprise, Alliana întrebase luptători din cetele lui 
Burillius, puşi să străjuiască drumul, dacă Sargetius venise cu ei. 


m “e” 


Pi sa PAOA 


Kez RRR IN Ee z 


Răspunsul primit o tulburase cu totul, ceva din suflet îi spunea că el o 
caută. Auzind tropote de cai apropiindu-se, inima începu să-i bată cu 
putere. Ascultă încordată: 

— Depun respectele mele cele mai curate la picioarele tale, Metella! 
recunoscu vocea dragă, pe care de mult n-o mai auzise. Zeii au fost buni cu 
mine, m-au ajutat să vă întîlnesc. Doresc să aduc salutul meu şi Allianei, 
dacă nu ai nimic împotrivă. Ce ştim noi, Metella, care-i voia zeilor? 

Alliana făcu un salt, ieşi de sub coviltir, mai înainte ca Metella s-o 
poată opri. Ceea ce văzu, nu-i venea să creadă. Era el, ori un zeu îi ieşise în 
cale s-o chinuiască? Dragostea pe care toți trei — Metella, Laetius Vitalis şi 
Iustus Valentinus — încercaseră să i-o stingă, se reaprinse ca o văpaie. Nu- 
şi imaginase un Sargetius cu barbă şi plete, frumos ca un zeu. 

— Alliana, iubirea şi sufletul meu! izbucni el, privind-o cu o pornire 
arzătoare. 

Plinsul o îneca, pieptul îi sălta năvalnic, ochii înotau în lacrimi. Nu se 
mai putu stăpiîni: 

— Sargetius! Sargetius! se frământă, întinzind spre el brațele, pradă 
disperării. 

Dragostea nu înfrinse puterea lui de a-şi înfrina pornirea, bărbatul şi 
luptătorul se dovediră tari, aşa cum trebuiau să fie în clipele grele. 
Zbuciumul Allianei era dovada tăriei legăturii lor. Puse întrebarea, al cărei 
răspuns hotăra viitorul: 

— În faţa zeilor şi a oamenilor, Metella, te rog să încuviinţezi ca Alliana 
să-mi devină soție! 

Metella privi disperată spre fată, apoi se întoarse către lustus 
Valentinus şi Laetius Vitalis. 

— Zeii ştiu că fiica mea nu-ţi mai poartă dragoste! Pentru ce ne 
chinuieşti? se tingui ea. 

— Alliana vrea să trăiască alături de oamenii care au îndrăgit acest 
pămînt! adăugă Sargetius, sigur de simțămintele fetei. 

Laetius Vitalis aruncă o glumă, spusă cu răutate: 

— Se trăieşte bine lîngă barbari, cu timpul devii ca ei... 

— Nu, nu pot să-mi las fata! gemu disperată Metella, îndreptindu-şi 
privirea spre lustus Valentinus. Tu, fratele meu, nu spui nimic? Nu vrei să 
mă ajuţi să trec prin această clipă grea? 

Procuratorul răspunse pe un ton de om împăcat cu soarta: 


— Chiar de ne-am lupta, n-am putea învinge. Totul rămîne la voia 
Allianei, ea are de ales! 

— Mamă, să mă ierți pentru durerea ce-ţi pricinuiesc! o imploră fata 
printre suspine. Mă voi ruga zeilor toată viața pentru tine, buna şi nefericita 
mea mamă! 

Îi luă mîinile şi începu să le sărute, udindu-le cu lacrimi. Apoi deodată 
săltă capul, cătă cu ardoare în jur şi, mai înainte ca Metella s-o poată 
împiedica, sări fulgerător din car. 

— Să mă ierți, scumpa mea mamă! Eu rămîn cu el în Dacia! 

În aceeaşi clipă, sări şi Sargetius de pe cal, se repezi la ea şi-o 
îmbrățişa. 

— Jur pe toţi zeii, Alliana! Nu voi avea linişte pînă nu te voi face soția 
cea mai fericită din Dacia! rosti apoi, stringînd-o cu dragoste la piept. 

Nu mai era nimic de făcut, iubirea lor ieşise învingătoare. Procuratorul 
deveni omul cu sînge rece, se întoarse spre primul contubernal şi cei trei 
centurioni, ordonindu-le să pregătească plecarea, fără să ia în seamă 
plinsul sfişietor al Metellei. 

— Te las în voia zeilor! Soarta pe care o vei avea, tu ţi-ai ales-o, 
Sargetius! strigă Iustus Valentinus în loc de salut. Din această clipă, ne 
despărțim poate pentru totdeauna! 

Ultimele cuvinte rostite de el căzură ca un trăsnet, o îngroziră pe 
Metella. Şi tot ca un trăsnet răsună plinsul sfişietor al ei: 

— Nu-mi părăsesc copilul! Rămiîn alături de tine, fata mea! Facă zeii ce 
vor cu noi! 

Era tot ce dorise cu putere Sargetius. Făcu un semn şi sunetele de corn 
ale gărzii sale vestiră cetele să se retragă spre pădure. 


Umbrele înserării se întindeau peste crestele munţilor. Într-o poiană din 
mijlocul pădurii, departe de drumul ce vuia de mulțimea îngrămădită, în 
scurgerea neîncetată spre valea unde se oprea, Sargetius se retrăsese cu 
Alliana şi Metella. Cele petrecute peste zi, desfăşurate atît de fulgerător, le 
istovise. Stăteau tăcuți pe iarba moale, sub frunzişul bogat al unui fag. Cu 
învolburare în suflete, Sargetius şi Alliana se învăluiau unul pe altul în 
unde de dragoste fierbinte. În apropiere, garda se grăbea să înjghebeze un 
adăpost din frunzare. Deodată răsunară departe sunete de corn. Sargetius 
sări în picioare. Ascultă atent. Străjile vesteau pe cineva, apropiindu-se de 
poiană. Nu era pericol. O auzi pe Alliana, murmurînd speriată: 

— Laetius Vitalis! îl aduc pe Laetius Vitalis!... Printre copaci, însoțiți de 
patru oameni, Offas şi Pollio împingeau pe Laetius Vitalis legat de miini. 
Porni grăbit şi mirat în calea lor. Alliana îl urmă. 

— Ce s-a întimplat? îi întrebă el nerăbdător. Ce a făcut? 

— Astăzi n-a făcut nimic, răspunse Offas, dar a făcut destule înainte. 
Cei din Colegiul săracilor n-au vrut să le scape din mînă. 

— Eu am sărit numai să-i eliberez sclavii, lămuri Pollio. 


— Aţi dat lupte cu centuriile lui Iustus Valentinus? continuă îngrijorat 
Sargetius, bănuind că încălcaseră ordinul său. 

— Da de unde! răspunse Pollio. Spre seară, ne-am prefăcut că trecem 
oamenii noştri dintr-o parte în alta a drumului. Ne pregătisem. S-a 
dezlănţuit o scurtă învălmăşeală, greu de descurcat, între noi şi ei, l-am dat 
jos de pe cal pe Laetius Vitalis şi i-am înfundat bine gura. Cînd 
procuratorul a băgat de seamă, pierisem în pădure. L-am adus să-l 
judecăm! 

— Tu să-i ceri socoteală, Sargetius! Pe tine te-a duşmănit mai mult 
omul ăsta cu suflet negru! se grăbi Offas. 

— Poate că ar trebui dus în fața celor cărora le-a făcut un rău mai 
mare: săracii din colegiu, sclavii lui, alții... murmură Sargetius, privind spre 
Alliana. Tu ce zici, nu ei au dreptul să-l pedepsească? 

În ochii fetei scînteiau lacrimi. Amintirile multor zile de copilărie fericită 
în casa lui Iustus Valentinus erau legate şi de prezenţa bogatului fermier. Îl 
ştia rău la suflet, însă o îngrozea gîndul că ar putea să fie împinsă 
răzbunarea pînă la a-l ucide. 

— Nu voi putea îndura toată viața amintirea ca el, omul care a fost 
nelipsit din casa noastră, să-şi piardă viața într-o astfel de împrejurare. 
Pentru fericirea noastră, Sargetius, te rog să-l ierți! îl imploră înecată de 
suspine. 

— Ajută-mă, Alliana! Mă voi ruga zeilor în fiecare clipă pentru tine! 
gemu Laetius Vitalis, îngrozit de moarte. 

Sargetius trecea printr-un moment greu. Nu voia să-şi întristeze 
proaspăta soţie din prima zi a unirii lor, dar nici să se arate o căpetenie 
şovăitoare. Îl privise întotdeauna cu scîrbă pe Laetius Vitalis, nu se temuse 
de încercările lui de a-l lovi şi nu nutrise pornirea spre o răfuială cruntă. 
Considera că un nemernic ca el nici nu merita o astfel de răzbunare. 


rd - EEN E > S Za] EF < 
G a i 7 De pa 


— Sînt gata să-l iert. Însă acest om, a cărui răutate a cunoscut-o întreg 
Porolissumul, trebuie să fie judecat de săracii lui Offas şi de sclavii lui 
Pollio! 

Alliana îndreptă spre cei doi o privire rugătoare: 

— Offas e bun, el n-o să-mi umbrească fericirea. O are pe lunilla şi se 
gîndeşte la soarta ei. Dar lui Pollio, ce să-i spun, pe el cum să-l implor?! 

Ce rost mai avea răzbunarea, din moment ce Laetius Vitalis părăsea 
Dacia? îl fulgeră un fior pe fostul sclav. Prin omorirea lui nu s-ar îndrepta 
nimic din răul făcut. Sclavii rămaşi în Dacia vor şti să-şi făurească altă 
viață, ei vor fi oameni liberi. Ticăloşi ca cel din fața lui n-au să mai poată 
lovi şi chinui. Se hotări: 

— Pentru tine, Alliana, sînt gata să-i dau drumul acestui om cu sufletul 
plin de răutate! 

— Nici săracilor nu le-ar folosi la nimic judecarea lui, spuse Offas. 
Atunci cînd mi-a venit gîndul să-l prind, m-am gîndit la tine, Sargetius. Zic 
şi eu ca Pollio, să-l lăsăm să plece pe acest nemernic! 

Privirea lui Laetius Vitalis se aţinti asupra lui Sargetius. Tot ce fusese 
demnitate de om în el pierise. Aştepta ultimul cuvînt al aceluia pe care îl 
privise ca pe un urmaş al barbarilor. 

— Dezlegaţi-l! Îl scoateţi la marginea pădurii şi-l lăsaţi să se ducă după 
ceilalți! zise Sargetius, fără să-l mai învrednicească în vreun fel cu privirea. 

O luă pe Alliana de mînă şi se îndreptă spre copacul sub care îi aştepta 
Metella. Peste pădure se întindeau umbrele înserării. Flăcările focului din 
mijlocul poienii aruncau în jur o lumină ce îmbrăca totul în forme şi culori 
mereu schimbătoare. 


Era trecut de miezul nopţii. Liniştea se tulbura la răstimpuri de 
strigătele vietăților pădurii. Sub adăpostul de frunzare, Sargetius stătea cu 
mîinile sub cap, privind prin golul de la intrare licăreala neîntreruptă a 
stelelor. Alături de el dormea Alliana. Se întoarse, se aplecă şi o sărută 
uşor. Ea se mişcă, zimbi în vis şi îşi continuă somnul. În noianul gîndurilor 
şi îngrijorării ce-l năpădeau, desluşi şoapte dinspre focul ce pilpiia în 
poiană. Ascultă cu răsuflarea reținută. Reuşi să prindă ceva: 

— Pirjolul se întinde! Sargetius trebuie să ştie! 

Se ridică încet, cu grijă să nu tulbure somnul Allianei, şi porni călcînd 
uşor spre cei ce vorbeau. Erau Grimhild şi şeful gărzii. Tînărul gepid nu-i 
lăsă timp să întrebe, se porni năvalnic: 

— De ieri Porolissumul e în flăcări! Aseară am sosit acolo. Lumea îl 
părăsea îngrozită, blestemîndu-i pe gepizi. Aşa s-a întins zvonul, că hoarda 
noastră a ajuns acolo şi a pus foc! 

— Gerthorund unde se găseşte acum? 

— Acolo unde s-a retras, aşteaptă veşti de la tine. Focul a cuprins mai 
mult de jumătate din ulite, s-a întins dinspre amfiteatru spre for. Cînd am 
plecat ajunsese în cartierul Serdos. Poate că acum a pătruns şi în 
Marodava. 

Sargetius se întoarse spre şeful gărzii: 

— Să-mi aduci repede calul! Pregăteşte patru oameni să mă însoțească! 
Tu aştepţi aici, Grimhild. Despre Gerthorund vorbim cînd mă întorc. Pînă se 
vor ivi zorile sînt înapoi. Altceva, ce s-a mai petrecut la Porolissum? 

— Fumul era prea gros, n-am putut să văd prea multe. Casele au 
rămas pustii. Peste tot mişunau numai militari, răspunse tînărul, apoi 
adăugă sfios, după o scurtă pauză: Ştiam unde îşi ascunsese Offas familia, 
am luat-o şi am adus-o încoace... 

Un fior străbătu trupul lui Sargetius. Sări pe cal şi se pierdu în noapte, 
urmat de cei patru din gardă. Cînd ajunse în poiana unde altădată se înălța 
cetatea lui Burio, văzu Porolissumul arzind. Simţi inima stringîndu-i-se de 
revoltă şi neputinţă. Pirjolul nu mai putea fi stăvilit, iar pedepsirea celor 
care săvirşiseră ticăloşia nu trebuia să întîrzie. Gîndi că Iustus Valentinus 
de aceea se grăbise, pentru a nu fi socotit părtaş la o astfel de faptă. 

Cobori în galopul calului pe vechiul drum al tarabostilor, pătrunse în 
ogradă şi alergă spre villa. Flăcările răbufneau prin acoperiş şi ferestre. 
Unde era bătrinul? Trebuia să-l găsească! Ajuns în fața intrării, se repezi în 
atriu, pierind în valurile de fum. Cei din gardă se opriră afară îngroziți, 
aşteptind să-l vadă ieşind, dar el nu se arătă. La lumina pirjolului se 
priveau chinuiți de remuşcări. Sargetius o ţinu drept spre exedra, unde ştia 
că bătrinul stătea mai tot timpul. Pătrunse în mica încăpere învăluit de 
fum. Se opri o clipă şi ascultă. Auzind un geamăt pe pardoseala de mozaic, 
în colțul din apropierea ferestrei, se repezi într-acolo, îl găsi, îl ridică şi se 
năpusti cu el spre atriu. Dar nu reuşi să ajungă: drumul era închis. Se 
prăbuşise plafonul. Flăcările îl dogoreau din toate părțile. Simţea că se 
înăbuşe. Se lăsă jos, pe pardoseală fumul era mai rar, dogoarea mai slabă, 
înainta pe brinci pe coridorul ce ducea spre ieşirea din spatele villei, găsi 
uşa încuiată, se propti în zidul opus şi împinse cu toată puterea, tăbliile 
cedară, sări afară, se îndepărtă şi-l puse pe bătrin pe iarbă. Aruncă din 

spate tunica din care ieşeau flăcări. Simţea pe miîini usturimile arsurilor. 
Cind îi scoase bătrinului cămaşa, văzu că acesta ține ceva în sin: 
pergamentul scris de Sarmis către Burio! 

— Ai venit, Sargetius? îl auzi murmurînd printre gemete. Zeii şi-au 
adus aminte să mă ia la ei! 

— Să te ţii tare! Ai să vezi Dacia liberă, bunicule! 

— Am avut grijă de pergament. Să-l păstrezi ca pe ceva sfint! Să nu uiţi 
legămiîntul lăsat de înaintaşii noştri! 

— Îmi ţin jurământul! Am pornit lupta. Toţi cei ce au îndrăgit pămîntul 
Daciei mă urmează! 

La lumina flăcărilor, desluşi un zîmbet răsărit pe fața bătrinului. Se 
lupta din răsputeri să-şi înfrîngă durerile. 

— Să porţi tuturor de grijă, pămîntul Daciei i-a înfrățit pe toți. Şi nu 
uita, să nu laşi să se stingă neamul Dicomesilor! 

Nu ştia ce să facă, ce ajutor să-i dea. Tot corpul îl avea plin de arsuri. 
Bătrinul tăcea, continuiînd să scoată gemete într-o răsuflare slabă, ca 
pilpîitul unei lumînări ce se stinge. Se aşeză lîngă el. Încercă să-i vorbească, 
dar nu-i mai răspunse, îl privi mult timp în tăcere. Ştia că se sfirşise. 

Deasupra Porolissumului, cerul părea o cupolă uriaşă, înroşită de 
flăcări, ce se sprijinea pe crestele munților din jur. Dincolo de villa, atelierul 
de olărie era şi el în flăcări. 

riaşa manevră de înşelare, stringere şi împingere spre miazăzi a 

populației din Dacia era condusă de Septimius Tertius, ajutat de 

legatul Marcius Antonius. Celelalte operaţii militare de apărare 
cădeau în grija comandanților celor două legiuni: Gemina şi Macedonica. 
Guvernatorul venise în părțile de sus ale provinciei, de unde plănuise să 
declanşeze colosala mişcare de părăsire a Daciei, dirijind întreaga acțiune 
instalat în castrul de pe virful dealului de la marginea Porolissumului. La 
început, prevederile sale s-au dovedit bune. Simularea atacului gepizilor şi 
arderea vicurilor din acea parte au provocat derută în populaţie care, 
îngrozită de zvonurile ce se schimbau de la o zi la alta, căuta scăpare spre 
miazăzi. Septimius Tertius era convins că, pe măsură ce mulțimea se va 
îngrămădi pe drumul spre Napoca, gărzile o vor putea stăpini cu mai multă 


uşurinţă. Urmase apoi arderea Porolissumului. Ordinul se executase în 
grabă şi, de sus din castru, guvernatorul privise cum se mistuia în furia 
flăcărilor o aşezare ce cunoscuse prosperitatea în timpul stăpinirii romane. 
A doua zi ajunse la el vestea opririi lui lustus Valentinus de către răsculații 
care nu voiau să părăsească Dacia. Ruinele Porolissumului încă mai 
fumegau cînd ordonase legaţilor comandanți ai celor două legiuni să adune 
cohortele şi să se pregătească de luptă. Aşa cum raportaseră iscoadele 
trimise, ciocnirea avea să se dezlănțuie undeva între Porolissum şi Napoca. 
Pentru a-i reuşi o manevră de amăgire, apoi de învăluire, dispuse ca 
înaintea coloanei militare să fie împinsă mulțimea — bărbați, femei şi copii 
— prinsă de-a lungul drumului. După cîteva zile, ciocnirea dintre cele două 
tabere era aşteptată să izbucnească dintr-un moment în altul. 

Sargetius nu cunoştea în toate amănuntele intenţiile guvernatorului, se 
baza mai mult pe presupuneri, rezultate din desfăşurarea întregii acţiuni. 
Înţelesese că se apropia ziua hotăritoare. Odată cu arderea Porolissumului, 
se aştepta să înceapă retragerea grosului legiunilor, lăsînd în urma lor 
ruine şi cenuşă. După înhumarea bătrinului Degidus şi după ducerea 
Allianei cu Metella la un adăpost sigur, se simțea mai liber în mişcări, cu 
sufletul uşurat şi cu hotărîrea sporită. Toată puterea. minții sale şi-o 
concentra numai asupra grelei încleştări cu cohortele. O noapte întreagă 
somnul nu se prinse de el, chinuit de întrebarea ce-şi punea: era bine să se 
măsoare fățiş, să primească o luptă hotăritoare, ori să se lanseze în scurte 
şi dese atacuri de hărțuială pe tot parcursul drumului? Era spre ziuă cînd 
în mintea lui răsări scînteia: să facă tot ce e cu putință pentru a amina 
ciocnirea, pînă obținea ajutorul gepizilor. Simți un val de căldură, de 
încredere şi speranţă, prin tot trupul. Înfiorat, sări în picioare şi chemă la 
sine pe celelalte căpetenii. 


Într-o poiană din apropierea cîmpului provizoriu al legiunii Gemina, 
guvernatorul Septimius Tertius stătea în fața cortului, bucurindu-se de 
frumusețea zilei şi a priveliştilor. Către apus, pădurile urcau în depărtări pe 
crestele munţilor, în valuri ce-şi schimbau formele şi culorile, pierzindu-se 
în picla albăstruie a după-amiezii de vară. Era mulțumit de tot ce pregătise, 
gindea că în cel mult două sau trei săptămîni va putea să raporteze 
împăratului retragerea populației şi părăsirea Daciei. Plimbiîndu-şi privirea 
peste atita frumuseţe, văzu venind dinspre intrarea principală pe primul 
său contubernal. Nerăbdător, se ridica şi-i ieşi în cale: 


— A sosit vreun curier de la Ulpia Traiana? îl întrebă, gîndindu-se la un 
mesaj trimis de Roma. 

— Nu. A venit un sol din partea răsculaților, răspunse contubernalul 
şovăind. 

Septimius Tertius îl măsură cu o privire mustrătoare: 

— Ce răsculați?! În Dacia nu s-a revoltat nimeni! Contubernalul luă 
poziția militarului în fața comandantului: 

— Septimius Tertius, eu sînt contubernal, nu caut să pătrund taine ce 
privesc pe guvernator. Totuşi, a venit un trimis din partea lor, a cetelor ce 
opresc populaţia. Vrea să-ți vorbească. 

— Să-l aduci repede încoace! Mă găseşti în cort. 

Cel trimis de Sargetius era Dassius. El se arătase gata să facă 
încercarea, oricare ar fi fost primejdia. 

Cînd guvernatorul îl văzu pe tînăr intrînd, avu o stringere de inimă. O 
clipă îl fulgeră gindul la o răscoală pornită de cei care se socoteau urmaşi ai 
dacilor. Făcu semn contubernalului să iasă, iar lui Dassius să se apropie, 
continuînd să-l cerceteze cu privirea. 

— Mă rog zeilor pentru... 

— Lasă zeii! îl opri guvernatorul. Spune-mi, cine te-a trimis şi pentru 
ce-ai venit? 

— Îţi aduc salutul lui Sargetius, Septimius Tertius! Eu sînt din Ulpia 
Traiana Sarmizegetusa. Te-am văzut de multe ori în for. Sint făurar, calfă 
de-a meşterului Timocles. 

— Eşti dintre cei care au fugit în acea noapte de acolo? Şi ce vrea 
căpetenia cetelor de latroni? 

— Sint dintre aceia care nu se îndură să părăsească Dacia, Septimius 
Tertius! Dacă îl socoteşti pe Sargetius căpetenie de latroni, e ca şi cum ai 
vrea să spui că, atunci cînd legiunile Romei au cucerit Dacia, n-au găsit aici 
un popor viteaz, care s-a împotrivit cu înverşunare. Dar îți va spune el ce fel 
de căpetenie este. Eu sînt trimis numai ca să te anunț că vrea să-ți 
vorbească. Are numai gînduri bune pentru tine, Septimius Tertius! 

— De ce n-a avut curaj să vină? strigă guvernatorul cu ciudă. 

— Nu mă îndoiesc că ştii, nu numai de ce n-a venit, ci şi că nici nu 
trebuia să încerce... 

— Ce vrei să spui?! 

— Tu ai îndrăzni să vii în tabăra noastră, Septimius Tertius? Eu mi-aş 
pune viața în joc, aş rămîne aici zălog, dacă ai face asta! Sargetius a dat 


dovadă că este o adevărată căpetenie. L-a avut prins pe procuratorul Iustus 
Valentinus, dar l-a lăsat să plece. Tu ai fi făcut asta? 

Guvernatorul începu să zîimbească. Îndrăzneala tînărului îi plăcea. Aşa 
şi-i închipuise pe daci, oameni care nu puneau ascunzişuri în vorbe. 

— Să zicem că aş vrea să-l ascult. Dar unde? Acolo unde se găseşte el, 
la tabăra lui? 


— Nu! Va veni în apropiere, unde te roagă să mergi şi tu. Să ştii că nu 
s-a pus la cale nici un vicleşug pentru a te prinde. Îţi vei lua o gardă cît vrei 
de tare, căci şi el, din prevedere, vine însoțit de gardă. 

Mult timp, guvernatorul rămase tăcut, pe gînduri. Străbătu cu mintea 
drumul pînă la Ulpia Traiana Sarmizegetusa, apoi mai departe, pînă dincolo 
de Danuvius. Avea cale lungă de mers. Trebuia să încerce ceva. Mulțimea 
nu va fi uşor de împins pînă acolo. 

— Voi merge! rupse el tăcerea, ridicîndu-se în picioare. Şi, făcîndu-i 
semn să-l urmeze, ieşi din cort. 

Cele două gărzi au fost oprite la o depărtare de o sută de paşi de 
copacul cu coroană bogată sub care Sargetius se întilni cu guvernatorul. 
Numai ei doi. Puteau să vorbească orice, fără teamă că vor fi auziți de 
cineva. Se găseau față în față doi bărbaţi ale căror chipuri se asemănau cu 
cei doi mari înaintaşi: Septimius Tertius aducea cu Traian — cuceritorul, 
iar Sargetius, cu Sarmis — sufletul răscoalei celei mari din acea vreme. 

— Salut pe guvernatorul Daciei! începu Sargetius. Rog zeii ca numele 
său să nu fie blestemat de cei ce vor rămîne aici! 

— Şi eu te salut, Sargetius! Dacă zeii vor fi sortit ca numele meu să fie 
hulit, al tău va fi preamărit! Trebuie să recunosc, ştiu aproape tot despre 
tine şi despre faptele tale. Ti-a intrat în cap că vei reînvia Dacia lui Decebal? 

Inima lui Sargetius se strînse. Singele îi pieri din obraz. Nu uită că se 
hotărise să se stăpinească. Avea nevoie să cîştige timp. 

— Cuvintele tale nu mă supără. Mă gindesc numai că, dacă voi părăsiți 
Dacia, ce vă mai pasă de cele ce se vor petrece aici? Spui că vreau să 
reînviez Dacia lui Decebal. Din nefericire, acest lucru nu mai e cu putinţă. 
Vom face numai o Dacie liberă, cu un popor nou, ieşit dintr-un aluat 
frămintat cu sînge roman şi dac. Am venit să găsim o cale. Nu înțeleg ce 
urmăreşti, Septimius Tertius! 

Guvernatorul zimbea. Nu se temea de lupta cu cetele lui Sargetius. Nu-i 
credea atît de temerari. 

— Să zicem că nutresc ginduri bune! Ce înțelegere vrei? 

În sufletul lui Sargetius licări o rază de speranţă. 

— Aş vrea să nu se piardă oameni, nici din pilcurile mele şi nici din 
legiunile tale. Ceea ce ţintesc să-ți cer, e uşor de îndeplinit: să lăsăm pe 
fiecare om să hotărască aşa cum îi este voia. Cine vrea să plece, noi nu-l 
oprim, iar cine vrea să rămînă, voi să nu-l duceti cu sila! 

— De ce spui că nu vrei să moară nimeni? 

Sargetius începu să ridă fără reţinere: 

— Ai spus că mă cunoşti, Septimius Tertius! Mulțimea pe care o 
împingi din urmă cu gărzile n-o vei putea duce prea departe. Pilcurile mele, 
cu căpeteniile lor, sînt hotărite să se opună, iar la nevoie să dea lupta cu 
cohortele şi centuriile tale. Ar fi o încleştare fără rost, s-ar pierde vieți 
nevinovate de o parte şi de alta! 

— Eşti aşa cum mi te-am închipuit! murmură guvernatorul încruntat. 
Trebuia să mă gîndesc că cel ce-şi trage rădăcinile din acel Sarmis, nu 
putea să se arate altfel... 

— Un latron, cum îţi place să ne numeşti. 

— Dacă străbunicul tău alunga legiunile, Dacia ajungea departe. Poate 
că trecea în fruntea popoarelor. De aceea tot ce s-a notat despre el de către 
scribi şi istorici, a fost ars din ordinul împăratului Hadrian. Nici în tine nu 
văd un latron, dar ce pot să fac? Împăratul Aurelian a hotărit să fie retrasă 
populaţia din Dacia, iar eu nu fac altceva, decît să îndeplinesc ce mi s-a 
cerut. Altfel, aş porni legiunile peste Danuvius, aş lăsa să ne urmeze numai 
cine vrea. 

— În ciuda ordinului primit, Septimius Tertius, îți stă în putere să-i faci 
pe mulți scăpați! 

— lar ţie, îți stă în putere să eviţi o ciocnire sîngeroasă cu legiunile, din 
care ai ieşi zdrobit! 

Sargetius se arătă împăciuitor. Îşi atinsese în bună măsură scopul 
urmărit: 

— Voi stringe căpeteniile de cete şi vom chibzui. Miine, pe seară, îți voi 
trimite răspunsul. Poate că zeii ne vor arăta calea cea bună! Pînă atunci, 
opreşte orice silnicie! 

Se despărțiră. Sargetius ciştigase răgazul necesar. 


După două zile, pilcurile de cete cu căpeteniile lor aşteptau ascunse în 
pădurile de pe coline, urmărind mişcările din câmpurile înjghebate în grabă 
de legiuni la căderea serii. Cind se lumină de ziuă, pe povirnişul domol al 


dealului cu plaiul punctat de copaci rari, cohortele începură să se 
desfăşoare în linii de luptă. În partea opusă a văii, Sargetius aşeză cetele 
conduse de Pollio şi Timocles la fel în linie, ca astfel adversarul să creadă că 
îi stăteau forțe slabe în faţă şi să pornească la atac. Între cele două tabere, 
în partea de jos a văii, era îngrămădită mulțimea de care, vite şi oameni 
împinsă de gărzi. 


De pe o înălțime, guvernatorul privea încrezător cum înaintau centuriile 
sale. 

Marea încleştare se dezlănțui în momentul cînd pe creasta pe care 
stătea Sargetius începură să se ridice valuri de fum. Septimius Tertius 
bănui că răsculații puseseră foc pădurii. Ordonă ca trompetiştii să sune 
începerea atacului, fără să ţină seama de vestea adusă de iscoade. Din 
urmă se auzeau strigăte şi chiote însoţite de ropote de cai. 

Cînd liniile se ciocniră, din spate năvăli hoarda gepizilor în iureş 
nestăvilit. Lovitura lor căzu ca un trăsnet. O parte din centurii se întoarseră 
şi primiră lupta. Din cele două părți ale văii se aruncară în bătălie cetele lui 
Diurpanneus şi ale lui Offas. 

Cînd văzu că din mulțimea ce se împrăştiase, bărbaţii se întorceau să 
lupte, guvernatorul ordonă să sune retragerea şi regruparea. Nu-şi dădu 
seama decit tîrziu că săvirşise o greşeală tactică. O parte din legionari avură 
timp să se retragă, alţii, încercuiți, continuară să se apere. În mijlocul 
cetelor, căpeteniile luptau cu vitejie. Ca o nălucă, Sargetius trecea dintr-o 
parte în alta, îndemnînd şi lovind. 


Văzind că bătălia se putea sfirşi cu un dezastru pentru legiunile sale, 
Septimius Tertius aruncă în luptă centuriile de rezervă. Sargetius făcu la fel 
cu cetele lui Burillius. În toiul încleştării, legaţii comandanţi ai celor două 
legiuni se dovediră militari încercaţi, prinseră momentul potrivit şi rupseră 
lupta. 

Sargetius ciştigase bătălia, dar o plătise scump. Pierduse mulți oameni, 
printre care doi dintre cei mai bravi: Offas şi Pollio. 

ltimele centurii s-au scurs împrăştiate către Danuvius, unele prin 

valea Alutusului şi prin trecătoarea riului Rabo — spre Drobeta, 

altele prin Tibiscu — spre Viminacium. Cei rămaşi pentru 
totdeauna pe aceste meleaguri răsuflau uşurați, ca după un prăpăd care îi 
îngrozise. Pe deasupra Daciei pluteau valuri de piclă groasă cu miros de 
fum şi scrum. Pe unde se retraseseră, cohortele şi gărzile lăsaseră în urma 
lor numai ruine. În afară de Porolissum, arseseră părți din Napoca, 
Potaissa, Apulum şi Ulpia Traiana Sarmizegetusa. 

Stăpinirea romană luase sfirşit, după o sută şaizeci şi cinci de ani de 
ocupație. Din Dacia lui Decebal n-au mai rămas decît muntii, văile, riîurile 
şi cîmpiile. Erau altele aşezările şi casele. Erau alții oamenii: se născuse un 
popor nou. Populaţia se simțea descătuşată, dar suferea, privind îngrijorată 
viitorul. Se vedea neprotejată înăuntru şi neapărată la hotare. 

Printre oameni s-au dezlănțuit duşmănii şi patimi. Aceia pe care soarta 
îi încercase mai greu, cu tot avutul mistuit de flăcări, duşmăneau pe cei ce 
scăpaseră fără pierderi. Cei mai curajoşi, mai repezi în hotăriri au luat în 
stăpînire case şi pămiînturi bune. Cine să-l apere pe cel firav la trup, de cel 
vinjos şi lacom? Cine sărea în ajutorul aceluia prădat în plină zi, cînd 
pretutindeni domneau încordarea şi haosul? Cine să se opună cetelor de 
latroni, care nu se sfiau să înconjoare vicurile şi să le jefuiască? 

La toate acestea s-au adăugat două nenorociri mari, adevărate flagele: 
foametea şi molima. Erau înfometați cei rămaşi pe ulițele nearse ale 
aşezărilor, de la Porolissum pînă la Sarmizegetusa. Se simțeau pretutindeni 
lipsurile. De mai mult de un an, cei ce nu voiau să părăsească Dacia n-au 
putut să muncească în linişte pămîntul şi să îngrijească vitele, au trăit 
ascunşi de teama gărzilor. Erau zile de vară, o vreme mai călduroasă şi mai 
secetoasă decit în alți ani. Foametea şi ciuma se întinseră ca pirjolul, 
aducînd durere şi moarte. Molima pornise dinspre Sarmizegetusa, unde 
înainte de plecarea legiunilor se îngrămădise multă lume, întinzindu-se cu 
repeziciune de-a lungul drumului cel mare, pînă la Porolissum. 

Cîmpia mănoasă a Samusului, pe o mare întindere în jurul cotului cel 
mare, trecuse în stăpînirea gepizilor. Gerthorund nu încuviințase nimănui 
să pătrundă în ferma lui Sargetius, îl aşteptase. El se instalase în ferma 

vecină, cu villa mare şi frumoasă, părăsită de Laetius Vitalis. Cînd Sar- 
getius sosise acolo cu Alliana, căpetenia gepidă dăduse drumul unei 
petreceri ce se lungise mai multe zile. Repetase de mai multe ori dorința de 
a avea o soție ca Alliana sau ca Opilia. Diurpanneus, mistuit de dorul soției, 
lăsase o parte din cete lingă muntele din care izvora Alutusul, iar cu restul 
trecuse dincolo, la moşie, o luase pe Opilia şi se înapoiase la fermă, unde 


era Sargetius. 

După căderea în luptă a lui Pollio, Artemidorus devenise căpetenie a 
cetelor foştilor sclavi. Sargetius îşi punea multă nădejde în el. Ca şi ceilalți 
— săraci, liberți, veterani, meşteşugari — foştii sclavi căutau să pună 
stăpinire pe cîte o casă părăsită şi o bucată de pămînt bun de muncă. Nu se 
îndepărtau prea mult de tabără, singurul sprijin pentru apărare. Printre cei 
rămaşi se găseau destui din aceia care vedeau în sclavi tot sclavi. Încercau 
să-i prindă, să-i lege şi să-i pună la muncă. 

Metrobius devenise un alt om. Nu mai era filozoful care se străduia să 
pătrundă adînc în sufletele oamenilor, să înțeleagă sensul vieții şi rostul 
lumii, ci luptătorul pentru ajutorarea celor săraci aflați în suferință. După 
moartea lui Offas, rămăsese la conducerea cetelor pornite de la Porolissum, 
a celor din Colegiul săracilor. Se înapoiase cu ele acasă, acolo unde ulițele 
erau pline de ruine şi cenuşă, unde molima începuse să facă ravagii. 

Burillius se retrăsese cu cetele sale în vicurile împrăştiate de-a lungul 
riului Aureus, între Potaissa şi Alburnus Maior. Pe valea lui era mai multă 
linişte, molima nu pătrunsese într-acolo. Tot din cauza molimei, Timocles 
nu se înapoiase cu cetele la Sarmizegetusa, se oprise în munții ce străjuiau 
valea rîului Marisus. 

Sargetius pornise spre Porolissum însoţit de gardă puternică şi de 
numeroşi oameni de legătură, pentru ca în fiecare zi să cunoască ce se 


petrecea în Dacia rămasă fără apărare şi fără legi. 


CAPITOLUL VII 


ÎN NEGURA DESTINULUI 


1 


rod, Sargetius se opri în partea de sus, la marginea pădurii, pe 

unde venea drumul dinspre Porolissum. Soarele învăluia 
împrejurimile în lumina potolită a unei după-amiezi de început de toamnă. 
Se simţea fericit alături de Alliana, dar nu împăcat cu sine. Se cădea să 
plece neîntirziat, în multe locuri era aşteptat sa întărească ordinea şi 
apărarea. Poporul se vedea părăsit, fără conducător, lăsat pradă celor 
lacomi şi cetelor de latroni. Zvonurile îi umpleau sufletul de îngrijorare. 
Oamenii de legătură aduceau vestea că pretutindeni numele lui se rostea cu 
căldură şi nădejde. 

Îl apăsa pe conştiinţă o grea răspundere: calea de a fi condusă ţara 
străbunilor, redevenită liberă. Era el îndreptăţit să fie rege? Nu se vor ivi 
oare duşmănii şi lupte pentru putere? Şi apoi, ce organizare se potrivea mai 
bine pentru țară: după legile romane sau după vechile datini dace, pe care 
unii bătrîni şi le mai aminteau? Era bine să ţină ruptă orice legătură cu 
Roma? 

Astfel de întrebări îl tulburau, îi umbreau fericirea şi îi sporeau 
nerăbdarea de a pleca. Nu luptase el cu prețul vieţii ca populaţia să nu fie 
dusă dincolo de Danuvius? Nu uita nici legămintul făcut față de înaintaşii 
săi. Ştia că va trece multă vreme pînă va fi din nou alături de proaspăta lui 
soţie. 

Negăsind o dezlegare situației în care se zbătea, se înverşuna şi pe 
Metrobius. Nu el l-a făcut să înțeleagă că trăieşte într-o Dacie cu un popor 
nou, spulberindu-i speranța renaşterii țării lui Decebal? 

— Este o lege a istoriei, îi spusese fostul sclav filozof, după evenimente 
zguduitoare, niciodată viața unui popor nu mai revine la ceea ce a fost 
înainte! 


k Vălcînd cu paşi rari, gînditor, prin ograda cu pomii încărcați de 


În liniştea ce-l înconjura, auzi voci apropiindu-se dinspre Porolissum, 
din susul drumului. Îl văzu pe Metrobius, însoţit de Grimhild şi lunilla. Îl 
aştepta, pregătit să-l întiîmpine cu vorbe bune. Dar inima lui se strînse, 
privirea îi rămase aţintită pe îmbrăcămintea lor sărăcăcioasă şi ruptă. 

— Am primit vestea şi ţi-am ieşit înainte. Ai făcut bine că i-ai adus şi pe 
ei, zise, făcîndu-le semn cu mîna să se oprească. 

Pe fața adînc crestată de suferință a lui Metrobius răsări un zîmbet. 
Vorbi clătinînd capul: 

— Le cam încurci! Cred că uitaseşi de ei. Înţeleg mirarea ce se 
oglindeşte pe fața ta: nu te aşteptai să ne vezi cu o astfel de înfăţişare. Să 
ştii că de cînd m-am întors la Porolissum am început să redevin filozoful de 
altădată. Întristarea noastră nu trebuie să treacă şi asupra ta, e bine să-ți 
păstrezi limpezimea sufletească dinainte. De multe ori omul luptă întărit de 
nădejdea că la sfirşitul strădaniilor sale va gusta liniştea şi fericirea, însă 
uneori ceea ce a sperat să dobîndească piere sub un nou val de durere. În 
Porolissumul căzut pradă flăcărilor, cei ce trăiesc în puținele case rămase 
nearse şi în bordeiele săpate prin împrejurimi se zbat înfruntînd molima şi 
foametea. 

— Şi toate astea nu trebuie să mă întristeze? 

Metrobius clătină iarăşi din cap şi porni înainte, continuind să 
vorbească. 

— Să mergem! Se lasă seara. Dacă ai stringe în sufletul tău, Sargetius, 
toată durerea celor rămaşi în Dacia, n-ai mai putea să săvirşeşti ceea ce toți 
aşteaptă de la tine. Pentru asta nu te judec rău. Ai făcut bine că te-ai retras 
citeva zile aici. Ai dat, pentru scurt timp, uitării grijile. Aveai nevoie de 
reculegere, de întărire. Cîţi generali, satisfăcuţi de victorii, n-au privit peste 
miile de trupuri ale celor căzuţi în lupte, fără să audă gemetele şi strigătele 
răniților? 

— Crezi că nu mă doare sufletul? 

— E mai bine să nu vorbeşti, ci numai să asculti! 

Apoi, întorcîndu-se spre Grimhild şi lunilla, continuă rizînd: 

— Priveşte o nouă familie a Daciei libere! Întocmai ca sămînța care 
încolțeşte şi răsare după ce fructul a putrezit, aşa se va înmulți populaţia 
de aici. Cînd am venit dinspre Sarmizegetusa spre Porolissum, am văzut în 
lungul drumului mulți tineri printre cei rămaşi. Ei, aceştia care abia încep 
viața, se dovedesc curajoşi şi hotărîți, privesc viitorul cu încredere. 

În ochii lui Sargetius luci o flacără: 

— Au rămas şi destui bătrîni, murmură el. 
Metrobius urmă: 


— Da, n-au plecat mulți. Bănuiesc şi unde te poartă gindul. Au stat pe 
loc mai ales cei ce ştiau ca prin trupul lor mai curge ceva sînge dac. Ei, 
tinerii, nu s-au întrebat ce sînge au, care le e obirşia, nu s-au îndurat să 
părăsească locurile copilăriei... 

— Iunilla şi Grimhild vor trăi alături de mine şi de Alliana, îl întrerupse 
întristat Sargetius, avînd în minte chipul lui Offas. În toiul luptelor şi în 
timpul urmăririi cohortelor, Grimhild ne-a fost de mare ajutor. Şi-a cîştigat 
cu prisosinţă dreptul de a se socoti cetățean al Daciei. Dar mi-ai spus să tac 
şi să te ascult. Asta e tot ce-ai vrut să-mi vorbeşti? 

Metrobius îl apucă de braț, încetinindu-şi mersul, lăsînd tinăra pereche 
să meargă înainte. Reluă cu ton potolit şi nestăvilită convingere: 

— A sosit vremea să porneşti lupta de curmare a răului. Trebuie să ai 
grijă de popor... 

Sargetius se opri, măsuriîndu-l mirat cu privirea. 

— Nu-mi vorbi nimic, continuă Metrobius, îndemnîndu-l la mers. Lasă- 
mă să mă descarc de tot ce vreau să-ți spun. Da, e momentul să porneşti. 
Pretutindeni întilneşti teamă şi nesiguranţă. Cete de latroni jefuiesc ziua în 
amiaza mare. Ticăloşia îşi arată fața în atitea forme, cum nici nu-ți poți 
închipui. Poporul Daciei are nevoie de un conducător energic. Acel 
conducător eşti tu, Sargetius! Țara te aşteaptă! 

— Bine, dar eu... 

— Ai răbdare, încă n-am spus tot. Poate că te apasă greutatea grijilor, 
poate că nu ştii cum şi cu ce să începi, dar nu ăsta este esențţialul. Din 
scrierile unor istorici de la Atena şi de la Roma, mi-am putut întruchipa în 
minte pe Decebal, de care poporul a ascultat cu supunere, urmîndu-l fără 
şovăire în lupte. Crezi tu, Sargetius, că pe timpul lui n-au existat în această 
țară oameni ticăloşi, lacomi şi răi? Eu îţi spun că da! Să nu crezi că Decebal 
trebuia să fie prezent peste tot, pentru ca cei mizerabili să-şi stăpinească 
pornirile. Nu, Sargetius! A fost destul să ştie toți că acolo, la Sarmizegetusa, 
se găsea un rege blind şi bun cu cei ce se supuneau cuvîntului său, dar 
necruţător şi crud cu cei ce încălcau legea, obiceiul, omenia. Asta lipseşte 
acum Daciei: o căpetenie de care toți să asculte, să aibă temere, să-l 
respecte şi să-l iubească. La asta îți dă dreptul şi obirşia ta, de urmaş al 
aceluia pe care puterile cerului nu l-au ajutat să elibereze atunci țara, al vi- 

teazului şi luminatului Sarmis. Şi-ţi mai dă dreptul lupta ta, de a nu lăsa 
legiunile să ducă de aici cu sila populaţia! 
Adînc tulburat, Sargetius murmură clătinînd capul: 


— Cine poate bănui care va fi acela pe care poporul îl va alege să-i fie 
conducător?! 

— Numele tău e rostit cu respect, încredere şi speranţă pretutindeni. 
Prin toate aşezările, mari şi mici, oamenii pe tine te socotesc căpetenie, de 
la tine aşteaptă curmarea suferințelor, întărirea încrederii în viitor. 

— Dacă ai fi solul unui duşman, aş spune că acesta a ales pe cel mai 
potrivit. Tu nu eşti trimisul celor care ar putea să vorbească în numele 
poporului Daciei. 

— Tocmai pentru că nu sint trimis, îţi vorbesc în numele lor! 

— De aceea nu aduci deloc vorba despre tine? 

Metrobius nu răspunse. Nu înțelegea unde îi alerga gîndul. 

— Dacă poporul mă socoteşte conducător, trebuie că şi pe tine te 
priveşte la fel. Cine a fost ajutorul meu în lupte? Cine mi-ar fi luat locul 
dacă eu cădeam? Nu tu? Acum pot să-ţi spun ce-mi încarcă sufletul. Am 
avut clipe de şovăire, au fost momente cînd mi-am dorit o viață tihnită, 
alături de Alliana, dar nu m-am gîndit niciodată ca atunci cînd poporul ar fi 
în primejdie, să nu fiu gata de luptă. Cele spuse de tine mi-au întărit 
hotărîrea! Dealtfel sorocisem ca peste cîteva zile să pornesc spre Apulum, 
spre Sarmizegetusa şi oriunde ar fi nevoie. 

Sargetius tăcu, privind în jos. Parcă îl frămînta ceva. Reluă: 

— Vrei să spui că nu-i greu să fii conducătorul unui popor? îl întrebă, 
călcînd rar. 

Părerea lui Metrobius veni plină de convingere: 

— Nu este greu, atunci cînd cel ales ştie să se înconjoare de oameni de 
nădejde, cu sufletul pentru binele mulțimii. Pe tine te urmez, Sargetius, 
oriunde, numai să liniştim poporul, să-i redăm tihna de altădată. După 
aceea, vreau să-mi văd visul împlinit: să pun bazele unui athenaeum în 
care tinerii mai bine înzestrați ai Daciei să capete cunoştinţe de geometrie, 
retorică, istorie şi filozofie, aşa cum se învață la Roma, Atena şi la 
Alexandria Egiptului. 


— Aşa vom face, Metrobius! Să mergem la villa. Se lasă seara şi trebuie 
să ne pregătim de plecare! 

Ca readus la realitate, Metrobius se înfiora. Clătină capul cuprins de 
tristeţe: 

-— Acum pleci singur, Sargetius. Eu te voi urma mai tîrziu. Trebuie s-o L 
săsesc pe Marciana. În Porolissumul în ruină, încă n-am reuşit să aflu unde 
se adăposteşte. Poate are nevoie de ajutorul meu. 


Seara tirziu, era luminăţie mare în tricliniu. Îl aveau ca oaspete pe 
Gerthorund. Metella se simţea ca la ea acasă, luase conducerea pregătirilor 
pentru ospăț. Mai erau veniți Dassius şi Diegia, cu micul Diurpanneus, care 
aduseseră cu ei pe Dazia, greu îndurerată după pierderea lui Pollio. Între ei, 
Metrobius căuta să întreţină o atmosferă de veselie. Începuse să 
povestească o glumă, cînd actorele Velleius intră însuflețit şi anunţă sosirea 
lui Diurpanneus cu Opilia. leşiră cu toţii. În faţa villei, la lumina făcliilor îi 
văzură înconjurați de o duzină de tineri. 

— Să te ţină zeii, mărite rege! strigară toți într-un glas, cînd în fața lor 
apăru Sargetius. 

El se opri pe treapta de sus, între coloanele de marmură ale villei. De 
cite ori se auzea strigat din mulțime cu „mărite rege”, simțea o apăsare în 
piept. De la străbunicul său Sarmis nu mai răsunaseră acele vorbe, rostite 
de popor. Privi în jur, ca şi cum se aştepta să vadă pe altcineva salutat de 
cei din josul scării. Urmări curios pe Diurpanneus cum se apropie cu 
supunere şi respect. 

— Să trăieşti, mărite rege! strigă el cu fața împietrită de fiorul 
momentului. Eu şi alte căpetenii de daci liberi, însoțiți de cei ce trăiau pe 
moşiile noastre, ne-am părăsit casele din bogata vale a Hierasusului, am 
trecut încoace, şi aici vrem să răminem! Dincolo de munți, pînă la Pyrethus 
şi Tyras au pătruns goții: Fac jafuri, schingiuie, omoară, pun foc caselor şi 
duc în robie pe cei prinşi. Noi am socotit că n-are rost să ne măsurăm, fără 
sorți de izbindă, cu hoarde de care s-a speriat Roma, ci să venim aici, unde, 
la adăpostul munţilor, vom putea să ținem piept năvălitorilor! 

Metrobius prinse tulburarea lui Sargetius, se grăbi: 

— Sinteți bineveniți cu toții pe aceste meleaguri! Ca să ne dăm seama 
dacă cele rostite de voi au fost o glumă sau un adînc adevăr, intrați în 
tricliniu, golim cîteva cupe şi stăm de vorbă. 

Fără să se mai poată stăpini, Diegia sări de gitul lui Diurpanneus, 
sărutindu-l cu dragoste de soră, cu ochii înecați în lacrimi. Alături, Alliana 
o îmbrăţişa pe Opilia. Venirea lor pentru totdeauna îi bucura. Singură, 
tristă, retrasă într-un colț al tricliniului, stătea Dazia. Îi privea pe rînd şi se 
gîndea la Pollio. Îl iubise mult pe căpetenia foştilor sclavi, pe care nu-l va 

mai vedea niciodată. La lumina lămpii de argint agățată de plafon şi a 
flăcărilor jucătoare ale celor patru făclii de la colțurile încăperii, ochii ei 
mari, limpezi şi umezi luceau ca două diamante. În veselia şi mişcarea de 
acolo, nimeni nu lua în seamă stăruința cu care Gerthorund îi cerceta 
fiecare trăsătură a chipului. 


Miîncară şi băură cu voie bună. La sfirşit, Sargetius făcu semn tuturor 
să-l asculte: 

— Astă-seară trebuie să lămurim lucrurile. Dacă ar fi şi ceilalți trei 
bărbaţi bravi: Burillius, Artemidorus şi Timocles, ne-am găsi strinşi toți cei 
care am luptat şi am fost căpetenii de cete. Ştim că avem mult de trudit şi 
de alergat. Ne aşteaptă încercări şi supărări mari, pînă vom face ca țara să 
ajungă din nou aşa cum a fost altădată: Dacia Felix. 

— Să-ţi dea zeii sănătate, mărite rege! strigă unul din flăcăii veniți cu 
Diurpanneus. 

Sargetius îl privi îndelung, cu un zîmbet ce arăta neîmpăcare. 

— Din nou mi se spune „mărite rege”, reluă el, cu aceeaşi voce potolită. 
Tocmai despre asta vreau să vă vorbesc. Îl rog pe fratele Metrobius să mă 
asculte cu atenţie. Astăzi spre seară el mi-a spus cuvinte care mi-au dat de 
gîndit, m-au tulburat. Acum ţara este liberă, stăpînirea Romei a luat sfirşit, 
dar poporul se luptă din răsputeri cu foametea, cu molima, cu latronii şi cu 
alți oameni ticăloşi. În atîtea lipsuri, neorînduială şi suferință, credeţi că 
asta îi trebuie poporului, un rege? Eu gîndesc că nu! 

În liniştea din tricliniu, mulţi se mişcară, căutînd să-şi potolească 
tulburarea. 

— Sint gata să lupt! continuă el, rotindu-şi privirea pe fețele lor. Sint 
pregătit sufleteşte să alerg şi să trudesc, numai să văd pe aceste pămînturi 
din Dacia îndestulare şi fericire! M-aş ruşina față de mine însumi, aş umili- 
o pe scumpa mea Alliana, dacă m-aş lăsa furat de dorința seacă a măririi, 
într-o ţară care nu este încă ţară, cînd peste tot se întilneşte deznădejde şi 
durere. Metrobius spune că poporul ascultă şi se supune mai uşor unui 
rege. Eu zic că mulțimea urmează cu devotament pe acela care iubeşte 
dreptatea, care e hotărit s-o ajute, pedepsind fără şovăială pe cei ce fac rău! 

— Dar trebuie să fie unul de care să asculte toţi! interveni Metrobius. 
Nu poate exista o țară, fără un conducător mai mare peste celelalte 
căpetenii... 

— Dar care nu are nevoie să i se spună „rege”! întregi Sargetius. Ei, ce 
zici, Diurpanneus? Ce spuneți voi, cei veniţi cu el? 

— Dacă nu vrei să fii rege, rămii căpetenia care ai fost pînă acum! întări 
Metrobius. Toţi te vom asculta şi vom îndeplini poruncile tale. 

Cuvintele lui se pierdură în strigătele pline de însuflețire ce făcură să 
răsune încăperea. 

Sargetius ştia să se stăpinească. Rosti cu voce potolită: 

— Peste două zile vom porni! Nu vom cunoaşte liniştea şi odihna pînă 
cînd în ţară nu va fi ordine şi belşug! 


A trecut de mult miezul nopţii. În tricliniu au rămas numai ei doi: 
Sargetius şi Gerthorund. Se privesc unul pe altul, sorbind rar din cupe. Pe 
fețele lor se oglindesc frămintări lăuntrice: în sufletul lui Sargetius bintuie 
îngrijorarea, iar în cel al lui Gerthorund, tulburarea. Gîndul lui Sargetius 
alerga departe. Goţii se apropiaseră de hotarele neapărate ale țării. Vedea 
cu mintea hoardele lor pătrunzind prin văile munţilor de la răsărit şi 
miazăzi, pornite să ia în stăpînire pămîntul lăsat fără apărare de legiunile 
Romei. Se aştepta să audă de la căpetenia gepizilor cuvinte de ameninţare, 
condiţii grele de stăpinire a unei părți din Dacia, în schimbul legămîntului 
de a nu se alătura acelor hoarde, ci de a lupta împotriva lor. 

Tulburarea lui Gerthorund izvora însă dintr-o cauză pe care Sargetius 
n-o bănuia. 

Aşa cum stăteau şi se priveau, păreau hotăriți să se înfrunte, fiecare 
împins de ceea ce îi ardea sufletul. Sargetius simți o stringere de inimă cînd 
îi văzu zimbetul rece, răsărit între mustăţile lungi şi barba deasă. 

— Mă mai crezi prietenul tău, Sargetius? curmă el tăcerea. 

— Pînă acum aşa te-am socotit. Nu înţeleg la ce te giîndeşti. 

— Te întreb asta, fiindcă prietenia noastră ar putea să se strice. A sosit 
momentul... 

Sargetius nu-şi putu ascunde îngrijorarea: 

— Vrei să treci alături de goți? 

— S-ar putea şi asta, deşi cu ei întotdeauna ne-am duşmănit! 

— Atunci, de ce să stricăm prietenia, de unde-ar fi să vină supărarea? 
S-a petrecut ceva de care eu nu ştiu? 

Gerthorund săltă cupa, sorbi, apoi izbucni în ris: 

— Pentru asta am vrut să stau de vorbă cu tine, pentru ceea ce ar fi să 
ne despartă, să ne împingă la duşmănie: vreau ca Dazia să fie soția mea! Şi 
va fi, chiar dacă tu te vei împotrivi! 

— Alte gînduri nu mai nutreşti, Gerthorund? 

— Să m-alătur goților? Nu, n-am să fac asta! Altceva vreau. Să mă duc 
mai spre apus, prin părțile de dincolo de munţi, unde se întinde o cîmpie 
netedă şi mănoasă, de-a lungul rîului Pathissis. Cu toate că sîntem de 
acelaşi neam şi am pornit din aceleaşi ţinuturi din îngheţatul miazănoapte, 
noi gepizii ne deosebim mult de goți, ne ferim de ei. Ce zici, Sargetius, mi-o 
dai pe Dazia? Ori va trebui sa ne batem... 

Privindu-l îndelung, Sargetius clătina uşor capul, făcîndu-l să-i 
înțeleagă dezamăgirea: 

— Mulţumirea mea ar fi mare, dacă Dazia va primi să-ţi fie soţie, iar 
prietenia noastră s-ar întări. Dar să mă învoiesc să ţi-o dau, împotriva 
dorinței ei, asta nu se va întîmpla niciodată! Tu l-ai cunoscut bine pe Pollio. 
Dragostea lor a fost fierbinte şi curată. Ea, fiica unui om liber, se în- 
drăgostise de el încă de cînd trăia ca sclav, scobind stincile în căutarea 
aurului. Aş putea să fac o astfel de faptă eu, omul lîngă care Pollio a luptat, 
în care s-a încrezut, față de care s-a arătat supus, gata în orice clipă să-şi 
sacrifice viața pentru izbiînda noastră? Dacă aş fi căzut în luptă, iar Pollio ar 
fi fost în viaţă, şi tu i-ai fi cerut să-ți dea pe Alliana de soție, ar fi putut el să 
se facă părtaşul unei atit de ticăloase siluiri, s-o arunce în brațele tale, 
stilcindu-i sufletul? Tu eşti un bărbat frumos şi tînăr, Gerthorund! Trebuie 
să te porți în aşa fel, încît să-i cucereşti sufletul, s-o faci să dorească să-şi 
trăiască viața alături de tine. Aş vrea să mă înţelegi, Gerthorund! 

— Crezi că am ajuns să cer dragoste unei femei prin rugăminți? Am 
atitea! Nici una n-a îndrăznit să mi se împotrivească. Tu să mi-o dai, pe 
urmă o îmbunez eu. N-ai băgat de seamă? De cînd m-am aşezat cu tabăra 
în hotarul Daciei, în cîmpia de dincolo de Samus, şi trăiesc în apropierea ta, 
mi-am schimbat îmbrăcămintea şi înfăţişarea, am învățat mai bine limba 
voastră, caut să iau din obiceiurile voastre. Astă-seară am privit-o îndelung, 
am văzut cât este de frumoasă. Îmi place Dazia... 

Sargetius slobozi cu putere aerul din piept, murmurînd: 

— Fără voia ci, nu ţi-o pot da, Gerthorund! O astfel de faptă, pentru 
care aş fi chinuit de remuşcări toată viaţa, nu pot să fac! 

— Dacă nu mi-o dai tu, o voi lua eu! lar de te vei împotrivi, ne vom bate! 
Acum în Dacia nu mai sînt legiunile romane, aşa că nu mă tem prea mult. 

— Cei care au rămas îşi vor apăra pămîntul cu mai multă străşnicie de 
cit o făceau legionarii aduşi de Roma din toate colțurile lumii! Dar tu nici n- 
ai încercat s-o cucereşti pe Dazia... 


Tăcu un timp privind în ochii lui Gerthorund. Vedea pe fața lui 
hotărire. Avea de luptat cu foametea, molima şi neorînduiala din țară, goții 


erau aproape de hotare, iar pe gepizi îi ştia aprigi şi cruzi cînd porneau la 
luptă. Reluă cu un ton în care vibra dorința caldă de împăcare: 

— Tin mult să rămînem prieteni, Gerthorund! Să nu împingem oamenii 
la moarte, fără folos. Miine, înainte să pleci spre tabăra ta, vei primi 
răspunsul. Acum este tirziu. E timpul să mergem să ne odihnim. Se spune 
că noaptea şi somnul sînt buni povăţuitori. 

A doua zi, dimineața, Sargetius căută să se arate mai vesel decît în 
seara trecută. Prinse momentul prielnic, deşi se găsea în toiul pregătirilor 
de plecare, o luă pe Dazia şi porni cu ea printre pomii din ogradă, în sus pe 
coastă. Începu să-i vorbească îndată ce se îndepărtară destul de villa: 

— Spune-mi, Dazia, dacă eu rosteam aseară în fața tuturor că mă 
socotesc rege al Daciei, tu ai da ascultare cuvîntului meu? 

Fata îl privi mirată. O undă de teamă şi de întristare îi cuprinse 
sufletul. Ce voia Sargetius de la ea? O legătură ascunsă, ruşinoasă, cînd 
avea o soție atit de tînără şi de frumoasă? Regele în mintea ei era un bărbat 
viteaz şi puternic, căruia nu te puteai împotrivi, pentru care poporul nutrea 
o dragoste aprinsă, amestecată cu teamă puternică. Tremura, însă nu de 
frică, ci de prăpastia ce o simţea deschizindu-se în sufletul ei. Murmură, 
doborită de îngrijorare, plecindu-şi privirea spre pămînt: 

— Pentru mine eşti de mult „regele”, aşa mi-a spus-o el, bunul meu 
Pollio! Ce ascultare trebuie să dau cuvîntului regelui? 

Sargetius îi luă mîna şi i-o strînse cu căldură, mărindu-i şi mai mult 
tulburarea. Gestul lui îi întări bănuiala şi teama. Rămase descumpănită, 
auzindu-l rostind cuvinte la care nu se aşteptase: 

— Dazia, am pornit lupta cu legiunile împins de un legămînt pe care l- 
am făcut față de înaintaşii mei şi de faptul că simt în vinele mele curgînd 
singe dac. Cînd te privesc, văd în tine o fiică a comaţilor lui Decebal. Tu ai 
singele mai curat decit al meu, Dazia! Ştiu că l-ai iubit mult pe bravul 
Pollio, iar dragostea lui a fost tot aşa de fierbinte ca a ta. Îţi va fi greu să-ţi 
înfrîngi durerea, dar trebuie să faci ceea ce-ţi cer! Acum Dacia nu mai este 
subjugată, însă noi avem de luptat, pentru a o păstra liberă, pentru a o face 
puternică şi bogată. Tu şi eu avem rădăcini mai adinci în acest pămînt decît 
mulți alții. Dacă îți voi cere, Dazia, să-ți frîngi inima, să-ți calci pe suflet, să 


sacrifici frumuseţea vieţii pentru a ajuta țara şi poporul ei, vei avea curajul 
s-o faci? În această clipă, tu eşti preţul cel mai scump ce mi se cere, în 


schimbul căruia voi putea împiedica dezlănțuirea unor lupte grele. 
Sacrificiul tău va însemna salvarea a mii de vieți, acum cînd ţara are mare 
nevoie de luptători. 


Pe măsură ce îl asculta, fața ei îmbujorată începea să pălească. Îşi lăsă 
capul pe umărul lui şi, stăpînindu-şi greu suspinele, îl întrebă: 

— Spune-mi, ce trebuie să fac? 

Sargetius o cuprinse peste mijloc şi o strînse la piept. 

— Să primeşti să devii soţia lui Gerthorund! 

Cu o mişcare repezită, fata se smulse din brațele lui, săgetindu-l cu o 
căutătură tăioasă. 

— Să fiu femeia barbarului? Să trăiesc în cortul unei tabere 
rătăcitoare? 

Pieptul începu să-i salte năvalnic, paloarea să se schimbe în vinețiul 
disperării, iar din ochi se porniră lacrimile. Îşi acoperi fața cu mîinile şi 
începu să plingă cu suspine puternice: 

— De ce zeii au fost atît de răi cu mine! Nici de dragostea unui sclav n- 
am avut parte! Aş vrea să mor, să mă duc la el, să-l caut acolo în lumea 
zeilor şi a duhurilor! 

— Potoleşte-te, Dazia! Acum nu este timp de plins! Gerthorund mi-a 
spus că, dacă nu te dau, va năvăli şi te va lua. Aş putea eu să-l las să facă o 
asemenea faptă? Cine ştie cîte vieți se vor pierde, cîtă durere se va abate 
asupra noastră! l-am spus că nu te voi împinge spre el împotriva voinței 
tale, că te voi apăra cu tot ce-mi stă în putere! 

În mintea fetei se oglindea mare, limpede, chipul lui Gerthorund, aşa 
cum o privise cu stăruinţă în seara ce trecuse. 

— Dacă ar fi lingă noi Metrobius, continuă Sargetius, ți-ar spune că de 
multe ori soarta unui popor s-a găsit în cumpănă grea, a stat în puterea 
unei femei să-l salveze. Tu eşti o adevărată dacă, Dazia. Aceia care au căzut 
alături de marele Decebal îți cer prin mine să-ţi ajuţi neamul, să te jertfeşti 
pentru cei ce n-au vrut să părăsească acest pămînt îndrăgit al lor! 

Dazia săltă capul dintre palme. Lacrimi în şiroaie îi izvorau din ochi. 
Era toată numai încordare. 

— Nu pot! Nu pot să fac asta! gemu ea, pradă deznădejdei. De acolo din 
cer de la zei, Pollio m-ar vedea!... 

— Dacă într-adevăr el ar putea să te vadă, Dazia, nu mă îndoiesc nici o 
clipă, te-ar îndemna să faci pasul pe care ţi-l cer. Alături de el au mers la 
luptă mulţi sclavi, acum oameni liberi în Dacia, care au apucat să simtă 


aerul libertăţii. Dacă pentru salvarea ta va trebui să ne batem cu gepizii, vor 
merge la luptă şi cetele lor, mulți dintre cei iubiți de Pollio îşi vor pierde 
viața. Crezi tu, Dazia, că o astfel de nenorocire n-ar îndurera sufletul lui? 
Primeşte să fii soția lui Gerthorund, Dazia! Ţi-o cere asta acela în care tu 
vezi pe regele Daciei! Căile vieții sint mult întortocheate, durerea şi fericirea 
ies la iveală tocmai de acolo de unde nimeni nu se aşteaptă. Poate că 
dragostea lui Gerthorund va reuşi să-ți încălzească inima, să te simți 
fericită. Te las să te gîndeşti, Dazia, acum ţi-e sufletul prea zbuciumat. 
Răspunsul tău îl voi avea fără vorbe, în timpul priînzului: dacă te aşezi la 
masă alături de el, voi înțelege că ai satisfăcut rugămintea mea. lar de nu... 

Cînd tricliniul s-a umplut de cei care se aşezau la masă, fața lui 
Sargetius se destinse într-un zîmbet plin de uşurare. Cu ochii înecați în 
lacrimi, Dazia îşi făcu loc alături de Gerthorund. 

e sus, de pe dealul ce străjuia Porolissumul în partea de 

miazănoapte, unde era castrul, cobora încet o femeie. Avea 

îmbrăcămintea zdrenţuită, fața şi trupul plin de bube, palidă, cu 
călcătură nesigură. Ajunsă în vale, ocoli amfiteatrul — o ruină — şi o apucă 
spre for, ținînd-o drept către ceea ce fusese înainte cartierul Magnus. Din 
cele trei căi principale de circulație ale Porolissumului — via Hadriana, via 
Septimia şi via Ulpia Traiana Sarmizegetusa — nu mai rămăsese decit 
pavajul desfundat, acoperit de ziduri prăbuşite: cărămidă, moloz şi cenuşă. 
Se sfirşise frumosul Porolissum şi, odată cu el, viața plină de voie bună de 
acolo. 

Femeia zări de departe apropiindu-se o bătrină. Trebuia să se 
întilnească pe poteca îngustă cu ea. Privi speriată în jur, cercetind ruinele 
ce străjuiau drumul, cătă un loc să se strecoare în dosul unui zid, nu-l găsi, 
dădu s-o ocolească, dar bătrîna îi tăie calea, bătind ameninţător cu toiagul 
în pavaj: 

— Tot n-ai plecat la zeii cei răi, ticăloaso? îi strigă stropşind printre 
ştirbiturile dinților. 

Adunîndu-şi puterile, chinuindu-se, femeia încercă să calce mai repede, 


să se îndepărteze, fără să reuşească. 


— Curvo, adusă aici de duhurile rele şi de Proserpina! Putoare, ai 
stirnit mînia zeilor, d-aia ne-au trimis molima şi foametea! continuă să tipe 


după ea bătrina. 

Din partea opusă se apropiau mai mulți bărbați şi femei. Călcau încet 
printre dărimături, înşirați unii după alții. Bătrina îi zări, se întoarse din 
drum, şi glasul ei pițigăiat răsună din nou printre zidurile rămase fără 
acoperişuri: 

— Prindeţi-o, puneţi mîna pe ea! S-o omorim cu pietre, că numai aşa 
aducem îndurarea zeilor! 

Femeia se opri îngrozită. Se vedea prinsă din două părți. Căută cu 
privirea un loc de retragere. În jurul ei, numai ruine, cărămidă, moloz. 
Crezu că se salvează fugind înapoi, dar picioarele fără vlagă n-au ascultat-o. 
Bătrina îi tăie calea şi începu s-o lovească la întîmplare cu toiagul. Alături 
de ea, una din femeile din şir o apucă de păr, iar un bărbat ridică pumnul 
şi o izbi în față. 

— Se bucură zeii! Uite ce mulțumiți sînt! Trimiteţi-o la Proserpina! 
şuiera printre ştirbituri bătrina, lovind neputincioasă unde nimerea cu 
toiagul în femeia prăbuşită în praf şi moloz. 

În acel moment, dinspre for apăru un bărbat în plină putere. Grăbi 
paşii şi ajunse la ei. 

— Opriţi-vă, oameni răi şi fără milă! La o parte, că vă sfărim! strigă el 
îmbrîncindu-i. 

Bătrina se trase cîțiva paşi înapoi speriată, dar îşi reveni repede, 
privindu-l pe noul venit. 

— He, he, ia te uită! molfăi ea, rizînd printre ştirbituri. N-am ştiut că 
Metrobius mai trăieşte! De unde-ai mai ieşit şi tu, trimis al duhurilor rele? 
De mult tu îndemnai lumea să nu se mai roage la zei, d-asta ne-a căzut pe 
cap atita nenorocire! 

Metrobius se grăbi să ridice femeia, fără să ia în seamă vorbele bătrinei. 
Cînd cei din jur îl auziră murmurînd înfundat şi îndurerat, se traseră înapoi 


ruşinați. 

— Marciana, dragostea mea, de mult te caut! Unde-ai stat ascunsă pînă 
acuma? 

O privi mai bine. Înfăţişarea ei îl îngrozi. Înţelese că fata zăcuse de 
ciumă. Căută să se îndepărteze cît mai repede. O luă în braţe şi porni spre 
cartierul Serdos, fără ţintă, urmărit o vreme de blestemele celor rămaşi în 
drum, privind după el. Ajuns în piaţa largă, pustie, în care se înălțau 


ruinele tabernei lui Surillius şi prăvăliei lui Synethus, o lăsă pe o lespede de 
piatră, fosta treaptă de jos a scării de la intrarea în tabernă. Se aşeză 
alături şi răsuflă adînc, învins de oboseală. Cercetă îndelung fața fetei. De 
slăbiciune şi zbucium, ea adormise. 

Stătu astfel mult timp, adunîndu-şi gîndurile. Gasind-o, se liniştise. 
Tresări, auzind paşi. Dinspre ruinele templului lui Mithras se apropia un 
bărbat pornit către bătrinețe, lung şi slab, sărăcăcios îmbrăcat. Privindu-l 
mai bine, îl recunoscu: Suriacus, preotul. 

— Domine24! Ce s-a întîmplat? murmură el, repezindu-se spre 
Marciana. Ai venit, Metrobius! De mult te aşteaptă... 

Metrobius se văzu în încurcătură. Preotul rostise domine. Un astfel de 
cuvint era folosit numai de cei trecuţi la credința în învățătura galileanului. 
Întinse mîna şi-l opri, prinzîndu-l de tunica zdrenţuită: 

— Stai, Suriacus! S-o lăsăm să se odihnească! Am găsit-o căzută în 
drum, lovită fără milă de nişte oameni răi. Spune-mi, ce se petrece cu tine? 
Ai părăsit pe zeul Mithras şi ai trecut la noua credință? 

Răspunsul îl primi pe cale ocolită: 

— Acum doi ani tu ţineai o prelegere în poiana din pădurea de lingă 
amfiteatru. Erai înconjurat de tineri. Plin de curiozitate, m-am apropiat şi 
te-am ascultat. Poate că tu nici nu m-ai văzut. Cuvintele tale m-au tulburat 
mult atunci. Spuneai că omul se găseşte într-o veşnică şi nestăpinită 
căutare, în dorința lui de a cunoaşte ce se petrece în jurul său, de a înțelege 
ce sînt norii, fulgerul, tunetul, ce e cerul şi ce se găseşte dincolo de el, ce 
sînt zeii, dacă ei există sau nu... 

— Poate că nu m-ai înţeles tu, Suriacus. Despre zei nu puteam să spun 
altceva, decît că nu există. Port în mine această convingere încă de cînd mă 
aflam în Alexandria Egiptului. 

— Am ascultat multe atunci, nu mi le mai amintesc bine. Ştiu numai că 
din ziua aceea a început să se clatine credinţa mea în zei. În templul tăcut, 
stind singur, priveam statuia de marmură, o pipăiam, mă înfioram de 
răceala ei şi, aşa cum spuneai tu, vedeam în ea numai o piatră frumos 
cioplită de miini meştere şi nimic mai mult. Cu cîțiva ani înainte, am însoțit 
un mare preot la atelierul de olărie al bătrinului Degidus, unde lucra Offas. 
Acolo am auzit pe unul din ei spunînd — nu ştiu care, Sargetius sau Offas 
— că în momentele cînd modelau lutul, încercau să pătrundă tainele vieții, 
ale morții, a tot ce ne înconjoară. 


24 Dumnezeule! 

— Şi nu spuneau bine? 

— Toate astea au făcut să se zdruncine credinţa mea în zei. În acea 
vreme nu m-am destăinuit nimănui. Eram preot, îmi trăiam zilele din 
venitul templului. Au urmat nenorocirile: legiunile au părăsit Dacia, apoi au 
venit foametea şi molima. Doborit de boală, am fost luat de un om bun şi 
dus în bordeiul lui, scobit în coasta muntelui, dincolo de Marodava, aproa- 
pe de ruinele villei în care aveațţi voi Colegiul săracilor. Acolo s-au strîns cei 
trecuți la noua credință, acolo s-a înfiripat un vic nou numai din bordeie. 
Dincolo de Magnus, în virful dealului, nu departe de drumul spre Napoca, 
s-au strins cei ce mai cred în zei, şi ei tot în bordeie. Cînd am învins boala, 
trecusem la noua credință, şi acum o urmez din tot sufletul. M-am 
însănătoşit cu ajutorul ei, al Marcianei, m-a îngrijit cu un devotament de 
soră. 

— A trecut şi Marciana la credinţa în învățătura galileanului? 

— Cu mult înaintea mea! O bună parte dintre cei care s-au făcut 
sănătoşi au fost oblăduiți de ea. Unii au văzut în faptele ei adevărate 
minuni. Şi ea a fost greu bolnavă, abia de curînd s-a însănătoşit. Dar aşa 
slăbită, se duce des dincolo de amfiteatru, unde îngrijeşte cîțiva doboriți de 
boală. De acolo venea cînd au întilnit-o acei oameni răi. Pe aici au murit de 
ciumă mulți oameni, şi Surillius. 

Preotul tăcu, văzind-o mişcîndu-se. Marciana gemu uşor şi oftă, apoi 
deschise ochii. Îşi aminti cu greu de cele petrecute. Pe Metrobius nu-l 
vedea, acoperit de trupul preotului. Giîndi că numai el, Suriacus, o scăpase 
şi o dusese pe lespedea de piatră. 

— Vieţile noastre sînt legate! murmură Metrobius privind departe spre 
Marodava. 

— Ale cui? îl întrebă mirat preotul. 

— A mea şi a Marcianei. 

Abia acum ea îi recunoscu vocea. Încercă să se ridice, însă puterea n-o 
ajută. 

— Metrobius! şopti înecată de suspine. Dragul meu Metrobius! 

Auzind-o, se întoarse spre ea, şoptindu-i: 

— Stai liniştită, Marciana! Te-am găsit, scumpa mea, de acum înainte 
nu ne vom mai despărți! 

— Ai venit, Metrobius! M-am rugat mult Celui Atotputernic pentru tine. 
Au fost clipe cînd am crezut că nu mai eşti în viață. Eu m-am schimbat 


mult, nu mai sînt aceea pe care ai lăsat-o cînd ai plecat la luptă, mi-e 
sufletul plin de noua credinţă. 

— Dar nici eu nu m-am întors acelaşi, Marciana! Mă stăpinesc alte 
simțăminte, văd altfel oamenii, lumea... 

Fata reuşi să se salte într-un cot: 

— Să pleci repede, Metrobius! Molima mai bîntuie încă şi... 

— Nu îndrăzneşte ea să dea lupta cu mine, scumpa mea! 

— Mă voi ruga Lui pentru sănătatea ta!... 

Era spre seară, cînd toţi trei trecură pe lingă ruinele villei lui Sargetius 
şi ale atelierului de olărie, din care se vedea numai cuptorul întreg, bun 
pentru ars vasele, şi ajunseră la bordeie. 

După două zile, Metrobius plecă pe urmele lui Sargetius. Filozofia lui 
era acum alta, sufletul îi era plin de o pornire nouă, de o altă înțelegere 
pentru oameni. 

CV argetius a ales Apulumul ca loc mai potrivit, de unde să conducă 
treburile noii Dacii. Hotarele se restrîngeau la un teritoriu mai mic 
AD jecit Dacia romană, căci ținutul ce se întindea în partea de 
miazăzi între munţi şi Danuvius, de la Drobeta pînă dincolo de Alutus, 
căzuse sub stăpînirea goților, după ce şi ultimele centurii trecuseră fluviul 
în Moesia. Pina se linişteau vecinii şi întărea ordinea înăuntru, se gîndise 
să-şi stabilească granița pe crestele munţilor de la miazăzi şi dinspre 
răsărit, spre a le putea apăra mai uşor de hoardele barbare năvălitoare. 
Apulumul era situat în mijlocul ţării. Îşi stabilise reşedinţa, cu oficiile de 
conducere a treburilor țării, în clădirile înconjurate de ziduri groase de 
piatră, unde fusese cazarma legiunii. 

Adunase toate căpeteniile în sala cea mare a pretoriului. A dat 
dezlegare ca fiecare să aducă şi alți bărbați de încredere, buni luptători, 
bune ajutoare. Totodată, a făcut chemare să se prezinte la sfatul țării toți 
scribii rămaşi în Dacia, care lucraseră pe şantiere, la ferme şi în oficiile 
publice. Începutul de organizare pe întreg teritoriul nu se putea face fără să 
se consfințească prin acte scrise drepturile şi bunurile fiecărui cetățean. 
Legile aveau să rămînă tot cele folosite pe timpul stăpinirii romane. 


Înconjurat de cîteva căpetenii, Sargetius intră urmat de mica gardă care 
îl însoțea pretutindeni. La vederea lui, un fior de îmbărbătare cuprinse ca 
un val întreaga sală. Dintr-un colț, trompetiştii vestiră sosirea 
conducătorului. Totul fusese pregătit să se desfăşoare într-o anumită 
ordine, dar, cînd nimeni nu se aştepta, un bătrîn răsări dintr-o dată în fața 
lui. Îşi luă căciula în mînă şi rosti cu înfiorare, din adîncul sufletului: 

— La vederea ta, zeii mi-au făcut îndemnul să-ţi ies în cale, să-ți urez 
bun venit! Dacă ar fi să ascult de pornirea ce-mi arde inima, aş striga cu 
toată puterea: Să trăieşti, mărite rege! Să ştii că am ani mulți, iar bunicul 
meu a avut şi mai mulți. Mi-a spus că era copil cînd a murit viteazul 
Decebal şi a fost cotropită ţara. Bătrinul îşi mai aducea aminte de revolta 
dacilor, uniți cu sclavii, împotriva stăpînirii romane, a căror căpetenie a fost 
acel bărbat înțelept şi plin de curaj numit Sarmis. Eu nu mă feresc, ţi-o 
spun în față: s-a zvonit din multe părți că tu te-ai trage chiar din el. Şi- 
atunci mă întreb: de ce să nu fii regele nostru, dacă eşti vlăstar de rege? Nu 
te-ai ridicat tu ca poporul să nu fie dus cu sila pe meleaguri străine? Zeii 
îmi sînt martori — asta s-a petrecut cînd ai fost sus, la Tirgul nevestelor — 
în clipa cînd te-am văzut acolo, mi-am zis că, dacă Dacia va ajunge liberă, 
tu şi nimeni altul îi va fi rege. De atunci port în suflet aceasta credinţă. 
Dacă vorbele mele te supără, să-l ierți pe un bătrîn care nu şi-a mai putut 
domoli focul din inimă! Poate că în clipa asta cei care şi-au vărsat sîngele 
alături de Decebal şi de Sarmis ne privesc din lumea zeilor, cu ochii înecați 
în lacrimi. De ar putea să dea glas sufletelor, vorbele grăite de mine le-ar fi 
rostit ei ca un cîntec venit din cer. Şi-acum, ascultă îndemnul unui bătrin: 
să fii bun şi iertător cu țara, dar aprig şi neînduplecat cu duşmanii ei! Şi 
chiar dacă te superi, eu tot strig: Să trăieşti, mărite rege! Toţi zeii să-ți dea 
sănătate, să te ajute să conduci cu înțelepciune şi blindețe poporul Daciei 
noi! 

— Trăiască regele! răsună sala de strigătele pornite din toate părţile, 
amestecate cu urale. 


Aşa cum nu prevăzuse întiîmpinarea bătrinului, Sargetius nu se aştepta 
nici la izbucnirea lui Metrobius. Îl văzu repezindu-se şi îmbrăţişîndu-l pe 
bătrîn, apoi, trăgîndu-se însuflețit la o parte, cu un zîmbet ce-i lumina fața, 
începu să vorbească limpede, curgător: 

— Bătrîne, cuvintele tale pline de înțelepciune şi de dragoste de țară au 
adus poporului un rege, iar nouă, celor mai tineri, o bună mustrare! Faptele 
mari aşa se fac: cu mult curaj, cu sufletul deschis, pornite la momentul 


potrivit! Să stăm şi să ne întrebăm toți din această sală: ce am aşteptat? S- 
ar fi cuvenit ca el, cel pe care îl urmăm şi-i ascultăm poruncile, să fi venit în 
fața noastră, să spună că se socoteşte rege al Daciei, iar noi trebuie să i ne 
supunem? Dacă ar fi făcut asta, ne-ar fi dezamăgit şi scîrbit! Ar fi fost 
primul semn că cel care ia în mîinile sale destinele țării e un om mindru, 
plin de el, lacom de mărire, cu porniri aspre de stăpîn. Noi nu avem nevoie 
de un astfel de rege, ci de un conducător bun, cu dragoste de popor şi de 
țară. Bătrinul a spus o vorbă: cică a aflat că Sargetius se trage din Sarmis, 
adică ne-a dat de înțeles că ar fi urmaş de rege. Eu zic altfel: Sargetius se 
trage din neam de rege, dar noi nu pentru asta îl vrem, ci pentru că a fost 
cel dintii care s-a ridicat la luptă! Soarta noastră depinde acum numai de 
noi. Avem un rege. Trebuie să-l urmăm, să-i dăm ascultare, să ne supunem 
lui! Să strigăm cu toții: Trăiască regele Sargetius şi Dacia noastră nouă! 

Uralele şi strigătele celor din sală s-au prelungit multă vreme. 
Trompetiştii începură să sune, ca şi cum anunțau sosirea regelui, iar mulți 
să aplaude, ca la un spectacol în amfiteatru. 

Sargetius ascultase împietrit pe cei doi vorbitori spontani, copleşit de 
cuvintele lor rostite din inimă, cu căldură, pline de îndemn sănătos. La 
izbucnirea uralelor îl străbătu o săgetare: se simți puternic, ascultat şi 
respectat. Parcă plutea pe umerii întregului popor. Păşi tulburat şi hotărît 
spre locul de unde vorbiseră ceilalți, urmărit de priviri. Rosti cu emoție şi 
înflăcărare: 

— Recunoştința nu se va topi niciodată în sufletul meu, pentru iubirea, 
însuflețirea şi încrederea voastră. Cine a luptat alături de mine, ştie ce fel 
de om sînt. Unii îşi mai amintesc de pedepsirea lui Euphoros, care ne-a 
înşelat sub numele de Rundacitulp. Judecata noastră de atunci a fost 
aspră, nu pentru că acel ticălos urmărise să fie rege, ci pentru că pornise pe 
calea vînzării. Ca rege, în grija mea neabătută față de popor şi de ţară, voi 
pedepsi fără cruţare trădarea! Pe vremuri, în Dacia regele primea întărirea 
din partea marelui preot. Acum, în lipsa lui, se cade să ne legăm prin 
jurămînt unii în fața altora. Eu, Sargetius, rege al Daciei noi, jur că voi sluji 
cu devotament, neodihnă şi hotărire ţara şi poporul! 

— Trăiască regele! strigă cineva, şi sala se umplu de urale. 

— lar vouă, celor care vă găsiți aici, şi prin voi întreaga ţară, vă cer la 
rindul meu să-mi jurați credinţă, ascultare şi supunere! 

Ca un tunet jurămîntul izbucni din toate piepturile, apoi se porniră din 
nou uralele. 


— Şi acum să trecem la fapte, reluă Sargetius. De la început e bine să 
se ştie că în Dacia nouă sclavia a pierit! Scribii țării vor aduce la cunoştinţă 
tuturora că am dat cuvint ca sclavii să fie deîndată eliberați oriunde s-ar 
găsi. Cei ce se vor dovedi că fac altfel, vor primi pedeapsă aspră. Pentru 
munci în țarini şi pe ogoare, pentru treburi în gospodării se pot folosi 
oameni cu plată, tocmiți pe unul sau mai mulți ani, ori numai cu ziua, 
după înţelegere. În ţara noastră nu vor fi patricieni, plebei, liberţi, veterani, 
ci numai cetățeni ai Daciei noi, toți cu aceleaşi drepturi şi cu aceleaşi 
îndatoriri. Ştiu că greutăţile ce ne stau în față sînt mari, dar şi hotărîrea 
noastră de a le învinge este puternică. Ca să pot conduce țara, am nevoie de 
ajutoare bune, împrăştiate pe tot cuprinsul ţării. Dacia noastră nouă va fi 
împărțită în mai multe ținuturi, fiecare cu căpetenia lui, un fel de taraboste 
sau procurator. 

În ţinutul Sarmizegetusa — căruia noi nu-i vom mai spune şi Ulpia 
Traiana — căpetenie va fi iscusitul Timocles. În ţinutul Apulum, va fi bravul 
Artemidorus, iar de la Ampelum pînă la Potaissa îi punem pe straşnicul 
Burillius, care cunoaşte bine acele locuri. Pentru ţinutul unde au izvoarele 
Maris şi Alutus ce se lasă pină la munţii dinspre răsărit îl avem pe 
Diurpanneus, acolo el s-a aşezat cu dacii aduşi de pe valea rîului Hierasus. 
În sfîrşit, pentru partea de ţară ce se întinde de la Napoca pînă la hotarul de 
dincolo de Porolissum căpetenie să fie înțeleptul Metrobius. Acolo se află şi 
gepizii, cu ei va trebui să trăim în bună înțelegere. Fiecare căpetenie să-şi 
aleagă scribii, din cei ce se găsesc aici în sală, să înceapă să stringă oaste, 
să întărească paza şi ordinea în ţinutul său. Eu nu voi pregeta să trec pe la 
fiecare, să colind ţara, să ascult păsurile poporului, ca împreună să ne 
străduim să îndreptăm relele care s-au abătut asupra Daciei. Căpeteniile 
gărzii mele vor fi Dassius şi Timacus. Toamna a sosit, iarna se apropie, 
trebuie să ne găsească pregătiți. Astăzi țara e săracă, nu are visterie, dar 
vom face una şi o vom umple, căci bogății avem destule, numai să ştim să 
le folosim. Aurul este acum al nostru, trebuie să-l scoatem din sînul 
munților. Vom trimite sare pină departe spre miazăzi şi vom aduce 
mărfurile trebuincioase. Vom munci pămîntul şi vom creşte turme de vite. 
Toate astea să le facem fără să uităm o clipă că avem nevoie de o armată 
bună, pregătită cu multe arme, ca în momentele de primejdie să ne apărăm 
hotarele. Voi, căpetenii de ţinuturi, să alegeţi pe cei mai curajoşi şi isteți 
tineri, să-i faceți buni militari, iar pentru conducere să vă înconjurați de 


oameni cinstiți, porniţi să facă numai bine. Cînd în Dacia va curge belşugul, f 
vom fi cu toții bogați, vom avea un trai şi o viață fericită!... . 

Sargetius tăcu. Îl vedea pe bătrînul care vorbise mişcîndu-se neliniștit, 
ca şi cum căuta prilejul să mai spună ceva. Îl învălui cu o privire plină de 
prețuire. 

— Vrei să ne mai dai un îndemn, bătrîne? îl întrebă, făcînd un semn 
spre cei din apropiere, spre a-i afla numele. 

— Decibalus, mărite rege! şopti cineva. 

— Te ascultăm, bunule Decibalus! Ce nume frumos ai! Cum tu ai 
început astăzi să vorbeşti cel dintîi, poate că numele tău ne este de bun 
augur. Poate că prin tine ne vorbesc înaintaşii. 

— Mărite rege, ne-ai spus lucruri cum nu se poate mai bune, dar 
despre credința noastră, despre zei şi temple, n-ai grăit nimic. Dacia nouă 
şi liberă va fi o ţară fără credinţă, fără preoți? 

Prins în iureşul atitor greutăți, Sargetius nu se giîndise la credința pe 
care o va urma poporul, de aceea nici nu găsi răspunsul potrivit. Grijile lui 
se îndreptau spre ocrotirea populaţiei şi apărarea ţării. Îl scoase din impas 
Metrobius: 

— Mărite rege, îmi îngădui să răspund eu la întrebarea bătrinului? Sper 
că-l va linişti lămurirea mea. 

Sargetius încuviință bucuros, curios totodată. 

— Eu nu ştiu, bătrine Decibalus, ce ţi-ar fi răspuns regele, căci durerile 
țării nu i-au lăsat vreme să se gindeasca la toate, aşa că îţi spun cum văd 
eu lucrurile. Bănuiesc că ai trăit mult prin părțile de munte. Ştii că, dacă te 
prinde o negură deasă printre steiuri, cea mai înțeleaptă treabă e să te 
opreşti locului pînă ce ea se împrăştie, altfel te poți rătăci sau să te afli în 
primejdia de a cădea în vreo prăpastie. Tot cam aşa este şi cu credința 
acum în Dacia, am risca să pornim pe o cale greşită. Unii se roagă zeilor 
aduşi de cei veniți din altă parte, alţii au trecut la învățătura nouă. Mulți 
dintre cei ce trăiesc prin văi retrase printre dealuri şi munţi, pe care 
stăpînirea romană nu i-a schimbat prea adînc la înfăţişare şi în suflete, se 
mai roagă Marelui zeu, lui Zamolxis. Acum nu ştim care din aceste credinţe 
are mai mulți adepți şi nu ne stinghereşte cu nimic acest lucru în treaba 
noastră. Eu zic să lăsăm, bătrine, să se mai limpezească negura în care ne 
găsim cu credința, că nu e nici o grabă. Mai tirziu vom vedea ce avem de 
făcut. 

Bătrinului îi plăcu răspunsul, Metrobius parcă îi privise în suflet. Şi el 
era unul dintre aceia care se ruga Marelui zeu. 


— De ai fi feciorul meu, m-aş mîndri cu tine, că multă înțelepciune mai 
porți în cap! rosti el cu un suris pierdut în barbă, apoi se întoarse spre rege: 
A spus bine tînărul, să aşteptăm să se mai însenineze viața noastră, mărite 
rege, dup-aia vom vedea!... 

Faţa lui Sargetius se luminase, încălzită de privirile pline de căldura ale 
căpeteniilor din sală. Reluă şirul celor ce voia să mai spună, liniştindu-l mai 
întîi pe bătrin: 

— Da, bunule Decibalus, e drept ce ai spus, să mai aşteptăm, pentru că 
nu ştim ce poate să ne aducă ziua de miine. În apropierea granițelor noastre 
stau gata de atac goți, vandali, gepizi şi alte hoarde năvălitoare. Avem de 
închegat o țară mare, care să cuprindă între hotarele ei tot neamul dacilor. 
Ne străduim să înfăptuim liniştirea populației rămasă aici, care a dovedit 
dragoste de acest pămînt, să întărim paza avutului tuturor, să-i facem să se 
simtă apăraţi de loviturile cetelor rătăcitoare ale latronilor şi de lăcomia 
celor ce caută să pună stăpiînire pe bunurile altora, iar mai presus de toate, 
să luptăm pentru neatîrnarea țării pe care o întemeiem, să nu fim subjugațţi 
de vreunul din vecinii ce ne înconjoară. Acum nu ne stă în putere să 
stringem laolaltă toate ţinuturile în care trăiesc frați de-ai noştri, ne vom 
mărgini numai la partea aceasta înconjurată de munţi, mai uşor de apărat, 
care a fost întotdeauna inima Daciei, unde sînt împrăştiate cetățile pe care 
vajnicul Decebal le mărise şi înflorise, dornic să arate ca nişte urbe romane: 
Sarmizegetusa, Apulum, Potaissa, Napoca, Porolissum. Mai tîrziu, după ce 
vom înjgheba oaste multă, cu căpetenii viteze, înzestrată cu armele de tre- 
buință, ne vom strămuta hotarele pînă prin părţile care au format altădată 
— cu aproape două sute de ani înaintea lui Decebal — Dacia Mare a 
dirzului şi înțeleptului rege Burebista, de a cărui putere începuse să se 
teamă chiar şi Roma. Îmi povestea deseori bunicul, bunul Degidus, pe care 
unii dintre voi l-aţi cunoscut, cele auzite de la bunelul său, Dicomes, iar de 
acesta aflate de la alți bătrîni, că ţara Marelui Burebista se întindea spre 
răsărit pînă dincolo de apa Tyrasului şi mult de-a lungul țărmului Pontului 
Euxin, la apus trecea de cîmpia Panonică, ce se află peste apa şerpuitoare a 
riului Pathissus, spre miazăzi ajungea la munţii ce se înalță de partea 


cealaltă a Danuviusului, în Tracia, iar la miazănoapte se pierdea în pădurile 
pe atunci neumblate, mult departe de Porolissum, de unde în vremea 
noastră au început să năvălească hoarde de-ale gepizilor, goților şi altor 


neamuri barbare, care nu-şi mai găsesc locul, nu se mai potolesc. Poate că 
vreunul dintre voi ar vrea să spună că aici s-a născut un popor nou, iar eu 
îi răspund că este adevărat, însă nu trebuie să uităm că sîntem altoiți cu 
singe dac, că talpa ţării o formează aceia care umplu vicurile, văile şi 
munții, ce se ştiu de aici, ai căror strămoşi aici au fost şi aici au rămas din 
timpuri ce se pierd în bezna trecutului de mii de ani. lată dară, bunelor şi 
vitezelor mele ajutoare, ce fapte măreţe ne stau în față, ce viitor frumos ne 
aşteaptă şi ne cere să ne arătăm demni de el, iar — revenind la gîndurile de 
la care am pornit — pînă atunci vom găsi pe ce cale să pornim cu credința, 
cu zeii, cu templele... 

— Cu vorbele pe care le rostişi, mărite rege, m-ai copleşit de tot! răsuflă 
pătrînul, clătinînd capul. Poate că-mi este dat să trăiesc o minune, prin tine 
se va uni tot neamul nostru! Să trăieşti, mărite rege! Zeii să-ți dea sănătate, 
viață lungă şi înțelepciune! 

Sala se umplu de urale ce nu mai conteneau. Înveselit şi înflăcărat, 
Sargetius săltă mîinile, cerînd linişte. 

— Pentru astăzi ne-am sfătuit destul, putem spune că am întemeiat 
țara. Să sărbătorim această zi printr-un ospăț, care nu va fi îmbelşugat, dar 
se va arăta bogat în speranţe, însufleţire şi voie bună! 

estea că țara avea un rege, că au fost puse căpetenii de ţinuturi, 

care vor deschide oficii publice pentru intabularea casei şi 

pămîntului fiecăruia şi pentru curmarea silniciilor s-a întins ca un 
vint proaspăt de primăvară, însuflețind populaţia. Speranţa alina durerile, 
spulbera tristețea, întărea sufletele, mistuia deznădejdea. Oamenii se 
simțeau ca descătuşaţi, mai liberi în mişcări, teama de cetele de latroni se 
împuţinase. 

De cînd căpeteniile i-au jurat credință, în sufletul lui Sargetius s-a 
săvirşit o adincă schimbare. Nu-şi mai aparținea, nu mai cunoştea odihna. 
Era prezent peste tot şi putea fi întilnit oriunde. Se oprea la Sarmizegetusa, 
Apulum, Potaissa, Napoca, umbla prin vicuri, întreba şi asculta necazurile 
oamenilor, se îngrijea de nevoile ţării, străduindu-se totodată să înjghebeze 
o armată. Timp de trei zile, la Napoca, se sfătui îndelung cu Metrobius. 
Înțeleptul filozof şi luptător trăia într-o ambianţă nouă: locuia într-o villa 

frumoasă, scăpată din pirjolul de acolo, avînd alături pe Marciana, cu totul 
însănătoşită. Amiîndoi se străduiau să curme suferințele şi să întărească 
ordinea în ţinut, pînă dincolo de Porolissum. La multe din întrebările la care 
„filozoful” nu se împăca să dea un răspuns scurt, „luptătorul” găsea o 
rezolvare grabnică. Se contopise cu sine şi cu lumea. 

În cea de a patra zi, de dimineaţă, Sargetius părăsi Napoca, luînd-o de- 
a lungul văii Samusului, spre răsărit. Ziua era frumoasă, bruma pierea 
biciuită de razele potolite ale soarelui de toamnă tirzie. Mergea însoțit de 
Diurpanneus, nutrind gindul să înainteze pînă prin părțile unde se aşe- 
zaseră dacii liberi veniţi de dincolo. În urma lor venea garda, în frunte cu 
Dassius. Înaintau în pasul cailor, vorbind despre greutăţile în care se 
zbătea ţara, despre cele ce trebuiau făcute peste iarnă, cînd auziră strigătul 
lui Dassius: 

— Mărite rege, ne prind în galopul cailor mai mulți călăreți! Să ne 
pregătim de luptă? 

Sargetius strînse friul şi întoarse calul. Nu se gindea că vor fi atacați. 
Alta era întrebarea ce-l năpădi: Se întimplase ceva grav, de era căutat cu 
atita grabă? îl recunoscu de departe pe Timocles, iar cînd se apropiară 
distinse cu surprindere alături de fostul meşter făurar pe Decius Sabinus. 
Nu-i venea să creadă. Dar fostul tribun al imperiului Romei îi spulberă 
îndoiala: 

— Salut pe regele Daciei! rosti el înclinîndu-se. Îl rog să nu se mire, îl 
are în față pe tribunul Decius Sabinus! 

Un val de îngrijorare trecu prin inima lui Sargetius. Oare, se înapoiau 
legiunile în Dacia, voiau s-o ia din nou în stăpînirea Romei? Venea ca sol 
din partea împăratului? întrebările îi licăreau ca fulgerul în minte. Căută 
să-şi înfrîngă tulburarea. Îi vorbi cu ton potolit, pornit spre glumă: 

— Încotro, tribune? Ai uitat ceva în Dacia şi te-ai întors să-l cauţi? Ştii 
că drumul spre Porolissum este înapoia noastră, iar acolo nu mai găseşti 
decît ruine! 

Tribunul îndemnă calul, apropiindu-se mai mult. 

— Să nu se mire regele, ostaşii n-au făcut altceva decît să îndeplinească 
ordinele ce le-au primit. Eu, mărite rege, am venit înapoi în Dacia, nu 
pentru a căuta ceva pierdut, ci pentru a nu mai pleca niciodată de aici! Am 
trecut şi am văzut prăpădul de la Porolissum şi din alte părți. Mie nu mi-a 
stat în putere să împiedic răul. Aş vrea să mă priveşti, mărite rege, ca pe 
unul care nici n-a părăsit Dacia! După cum ştii, sînt un militar încercat... 

— În care eu trebuie să mă încred, nu? 

— Zeii îmi sînt martori, am venit dintr-o pornire curata, mă simt 
puternic legat de acest pămînt. Mi-a fost dor de cîmpiile, pădurile, munții 
Daciei, şi m-am înapoiat. Vreau să-mi petrec aici zilele date de zei să le mai 
trăiesc. Am adus cu mine pe cei ce mă însoțesc: sînt doi centurioni şi patru 
decurioni. Ne-am schimbat îmbrăcămintea, altfel nu puteam ieşi din 
imperiu şi pătrunde înapoi peste Danuvius să umblăm prin Dacia. Aproape 
de Sarmizegetusa ne-au întîlnit oameni de-ai lui Timocles şi ne-au luat cu 
ei, socotindu-ne întorşi cu gînduri rele. Fiind dintre cei plecaţi, ne priveau 
ca pe nişte duşmani. 

— Şi încotro mergi prin părţile astea, Decius Sabinus? 

— Te caut, mărite rege! Vreau să mă foloseşti după trebuinţa ta. Acelaşi 
lucru îl vor şi cei ce mă însoțesc. Acum aici e țara noastră! 

Sargetius îl cunoştea bine pe tribun. Era un bun militar, cu însuşirea 
rară de a nu-şi pierde cumpătul în situaţii grele. Procuratorul Iustus 
Valentinus îi vorbise deseori despre el cu multă prețuire. 

— N-ai venit cu alt scop, Decius Sabinus? Dacă nutreşti gîndul de a 
pune la cale vreo ticăloşie? Poate că Roma şi împăratul Aurelian regretă că 
au părăsit acest pămînt. Ca fost tribun, cred că mă înţelegi, nu mă pot juca 
să pun în pericol soarta țării mele! 

Tribunul se îndreptă în şa, tuşi uşor şi căută să dea un răspuns 
potrivit, fără să supere: 

— Cind neîncrederea şi bănuiala au pătruns între doi oameni, ei nu 
trebuie să meargă pe acelaşi drum, nici să poposească sub acelaşi 
acoperămint. Poate că e mai bine, mărite rege, ca un timp noi să stăm 
deoparte, să aşteptăm să-ţi întăreşti încrederea în noi. Pînă atunci, regele 
ne îngăduie să luăm cîte o casă părăsită şi cîte o bucată de pămînt din 
țarinile rămase fără stăpini? Ne socoteşte supuşii săi şi cetățeni ai Daciei 
noi? 

Stringind frîul calului, Sargetius se lupta cu sine însuşi: 

— Nu ştiu dacă poţi să mă înţelegi, Decius Sabinus! Încearcă în minte 
să fii în locul meu şi întreabă-te, ce ai face dacă eu aş fi în locul tău? Cît 
priveşte casele, țarinile... sînt destule. Numai să vă dovediți oameni de bună 
credință ai ţării. Poate că îți mai aminteşti, tribune, de felul cum a fost 
pedepsit Euphoros. Te sfătuiesc să iei bine seama. Noi aşa răsplătim pe 
oricare va fi dovedit că nutreşte gînduri de trădare! Toţi zeii cu voi şi 
sănătate! 

Rămas în mijlocul drumului, tribunul privi după el cu admiraţie 
amestecată cu mîhnire. Alături, Timocles, strunindu-şi calul, îl readuse la 
realitate: 


— Tribune, tu şi ceştilalți cu care ai venit sînteți acum cetățeni ai țării. 
Aşa a spus regele. Cunoşti Dacia. Vă dau de la mine pergament că sînteți 
liberi să vă aşezaţi unde vă este voia. Du-te la Napoca, la Metrobius, şi 
rămii acolo. Rog zeii să-ți dea sănătate şi să te îndemne numai la bine! 

Fără să mai aştepte ca Decius Sabinus să spună ceva, Timocles porni 
în galop după rege. Cînd îl văzu alături, Sargetius potoli goana şi dădu glas 
gindurilor ce le frămînta: 

— M-a tulburat atît de mult vederea lui Decius Sabinus, încît am şi 
uitat de tine, îi spuse, avind în minte coloane nesfirşite de legiuni pornite să 
ia din nou în stăpînire Dacia. Mă tem de pofta şi lăcomia Romei... 

— Regele meu să nu-şi facă astfel de gînduri rele! încercă Timocles să-l 
liniştească. 

Diurpanneus îndemnă calul şi veni lingă ei. 

— Şi pe mine mă îngrijorează întoarcerea acestui tribun. M-aş bucura 
dacă l-ar fi adus înapoi dorul după vreo femeie! 

Şi continuă, schimbiînd tonul spre glumă: 

— Se vede că nu sînt multe Alliane pe lume! Şi nici mulţi Sargetius! 
adăugă apoi. 

Îi răspunse, arătîndu-i că înţelesese aluzia: 

— Văd că te împinge mintea, Diurpanneus! Crezi că dacă Alliana nu 
rămiînea în Dacia, aş fi plecat după ea? 

— Acum cînd o ai lingă tine, poți vorbi aşa! Dacă lucrurile s-ar fi 
petrecut altfel, nu ştiu ce ai fi fost în stare să faci! 

— Te simţi mindru că Opilia te-a urmat fără nici o împotrivire? 

— Cu Opilia e altceva. Ea m-ar fi urmat oriunde, iar eu m-aş fi dus 
după ea s-o caut şi-n infern! 

Sargetius săltă privirea şi cercetă cerul. Dinspre răsărit se ridicau nori, 
prevestind schimbarea vremii. 


— Să lăsăm gluma, să ne întoarcem la grijile noastre. Sosirea 
tribunului mi-a întărit hotărîrea de a închega cît mai repede o armată bine 
organizată, nu aşa ca acum, cu nişte cete strînse de fiecare căpetenie. Tu, 
frate Timocles, aş vrea să te întorci degrabă la Sarmizegetusa, să urmăreşti 
ce se mişcă spre Danuvius. În drum, te abaţi pe la Metrobius, Burillius şi 


Artemidorus, le spui că după idele lunii viitoare vom stringe la Apulum 
armata Daciei noi. Vreau să văd pe fiecare căpetenie cîtă oaste îmi aduce. 

— Pornesc îndată, mărite rege! Acelaşi gînd, spre Danuvius, mă fierbea 
şi pe mine! 

Spre seară, au ajuns într-un sat ce se întindea de-a lungul unei văi 
largi, cu cîmpie mănoasă. Cînd s-au apropiat de prima casă, un bărbat cu 
plete lungi şi barbă bogată sări din tindă cu capul gol, numai în cămaşă şi 
itari, alergă la streaşină, trase tulnicul şi începu să sune. Sargetius opri 
calul în dreptul porţii. Omul lăsă tulnicul, veni în fugă, căzu în genunchi şi 
duse mîinile la piept: 

— Marele zeu şi-a întors fața spre noi, mărite rege! El ţi-a îndreptat 
drumul încoace! Dacă nu veneai, se făcea moarte de om! 

Zîmbetul împietri pe fața lui Sargetius. Întoarse capul spre 
Diurpanneus. Vicul făcea parte din ţinutul a cărui căpetenie era el. 

— Cui vorbeşti tu, omule? îl aşteptai cumva pe rege? Ia ridică-te în 
picioare! 

— Te cunosc, mărite rege! Tu n-ai de unde să mă ştii. Am fost în cetele 
lui Burillius, Marele zeu să-l ţină în fericire, m-am bătut cu legionarii în 
lupta cea mare dintre Napoca şi Porolissum. În toiul încăierării, m-am aflat 
de multe ori în preajma ta, mărite rege. Ştiam că eşti căpetenia cea mare, 
dar n-am bănuit că... 

— O să mă ai ca rege. 

— Atunci nu m-a dus mintea pînă acolo, dar tot trebuia să-ți sar în 
ajutor, dacă te-ai fi găsit în pericol. Altfel, ce ne-am fi făcut noi fără un 
bărbat ca tine?! 

— Pentru vorbele rostite, îți mulțumesc! Acum vreau să aflu de ce zici 
că s-ar fi făcut moarte de om, dacă nu veneam? 

— D-apăi nu făceam numai eu. Aici sintem mulți necăjiţi de ăl de sus... 
ne ia tot... 

— De cine? De Marele zeu? El e ăl de sus? 

— Nu, mărite rege, noi spunem „ăl de sus” ticălosului care a luat în 
stăpinire villa de pe colină şi ferma ei. Au fost ale unui bogătan plecat la 
Roma. În locul lui a venit ăsta, cică are drept, că le-ar fi cumpărat... 

— Poate că aşa o fi. Dar n-ai spus, cu ce v-a supărat aşa tare? 

— Noi, mărite rege, ne-am născut şi trăit pe valea asta din tată-n fiu. Pe 
vremuri, cînd a trăit Decebal, unii au fost tarabosti, alții comaţi, şi au fost şi 


robi. Sub stăpînirea romană, unii au muncit la lemne prin păduri, iar alții 


au robit la stăpinul fermei. După ce legiunile au plecat, cei care am fost în 
cete şi am luptat am ştiut că fiecare e în drept să ia un colț de țarină, să-l 
muncească, să rămînă pe vecie al lui. Aşa am făcut şi noi. Am luat din 
pămîntul fermei, că tot n-avea stăpin. Dar pe la începutul toamnei a venit 
veneticul, a pătruns în villa şi s-a făcut stăpîn pe toate. A pornit apoi să ia, 
de la unul, de la altul, bucăţica de pămînt pe care o apucase. 

— Şi voi aţi stat cu mîinile în sin? îl întrebă prins de minie, întorcînd 
iarăşi capul spre Diurpanneus. 

— Hei, mărite rege! Am intra noi peste el în villa, dacă n-ar avea străji la 
porți, la colțuri de ziduri şi în turn. Dar nu numai străji, are şi robi. l-a 
prins şi legat pe sclavii stăpinului plecat, care apucaseră să fugă atunci, îi 
ține în lanţuri în ergastule. Cică i-a cumpărat şi pe ei. 

— Dar de ce, cînd ne-ai văzut, ai sunat din tulnic? 

Omul săltă privirea spre el, încropind un suris cu multe înțelesuri, 
clătinînd capul: 

— Noi sunăm din multe nevoi, mărite rege! Una e că, de frica latronilor, 
în fiecare casă e un tulnic şi, cînd simte ceva, omul deschide fereastra şi 
începe să sune cu semne numai de noi ştiute. Sare toată lumea cu topoare, 
coase, furci, cu ce are. Alta, că cei de pe marginea vicului, aşa cum stau eu, 
sintem un fel de străji ce trebuie să dea de veste, dacă vine cineva mai 
mare, nu ştiu cum să-i spun: tabular, decurion, vreo căpetenie. Şi mai 
sunăm, mărite rege, cînd se întîmplă vreo nenorocire: ia foc casa cuiva, e 
cineva greu bolnav şi are nevoie de ajutor, sau se petrec alte necazuri. 
Adineauri eu am sunat altfel, ca pentru răscoală, să-i fac să alerge cît mai 
repede. Acu o să-i vezi la cotitura drumului, năvălind în fugă, pregătiți ca 
pentru luptă, şi n-o să fie rău: se cade ca regele să fie întimpinat cu toate 
cele de trebuință unui luptător! Aici la noi mulți au spade scurte, sulițe, 
arcuri şi săgeți, scuturi şi cîte altele. Venirea ta în mijlocul nostru, mărite 
rege, va isca în sufletele tuturora furtuni de speranţă. Aşteptăm să faci 
dreptate, să potoleşti răutăţile! Poate că ai simţit căldura iubirii noastre! 

Sargetius îl asculta, măsurindu-l cu privirea. Era zi răcoroasă de 
toamnă tirzie. Omul din fața lui avea pe trup numai cămaşa lungă şi aspră, 
cu ițarii, iar picioarele goale. 

— Pînă sosesc ceilalți, dă fuga şi te îmbracă, încalță-te cu ceva şi 
întoarce-te repede! Trebuie să mergem sus la fermă. N-ai spus că toți 
aşteaptă să fac dreptate? 

— De atita tulburare, am uitat pînă şi de frig, mărite rege! 

Nu trecu mult şi oamenii au început să se stringă, pregătiți de luptă. 
Mare le-a fost mirarea cînd au aflat că în mijlocul lor se găsea regele. Unii s- 
au tras înapoi cu supunere şi teamă, alții au izbucnit în urale de bun venit. 
Sargetius le mulțumi pentru dragostea arătată şi-i îndemnă să-l urmeze 
spre villa fermierului. 


Văzind mulțimea urcînd, pregătită cu arme ca de luptă, porțile grele se 
închiseră, iar pe ziduri se iviră oamenii de pază. Dar vestea că venea regele 
ajunse repede acolo. În curtea largă izbucni fierbere, şi poarta se deschise 
cu un scârțiit prelung. În cadrul ei, stăpînul fermei — un bărbat voinic, 
negricios, cu părul dat în cărunţire, cu ochi mari, ieşiţi din orbite — se 
prosternă, sforțindu-se să se țină tare, schițind un zîmbet larg: 

— Chem toți zeii alături de mine, să primim cum se cuvine pe bunul şi 
viteazul rege al Daciei, care a avut curajul să se... 

— Lasă-i, nu-i mai chema pe zei! Ar fi mai bine să pofteşti duhurile rele 
din infern! Poate că ele îţi vor veni în ajutor! îl întrerupse cu multă răceală 
Sargetius. 

Fermierul se făcu alb la față. Ochii îi jucau holbaţi în orbite. Dar nu-şi 
pierdu cumpătul: 

— Să mă trăsnească Jupiter, mărite rege, nu ţi-am greşit cu nimic! Mă 
zbat să ajut la făurirea unei Dacii plină de belşug... 

— Luînd pămîntul altora? Punînd oameni în lanţuri, făcîndu-i sclavi? 
strigă regele de răsunară zidurile şi se înfiora mulțimea. 

Sargetius se aştepta ca fermierul să nege totul, ori să susțină cu tărie 
că ceea ce stăpinea obținuse în mod legal — prin cumpărare — dar spre 
surprinderea sa, acesta duse mîinile la piept şi, cu un zîmbet bine potrivit, 
răspunse cu supunere: 

— Zeii îmi sînt martori, mărite rege! Jur că abia ieri a ajuns la urechile 
mele vestea că voința ta este ca în Dacia să nu mai fie sclavie! Astăzi am 
pregătit totul ca sclavii pe care îi strinsesem să-i las liberi, să le dau o 
bucăţică din moşie, pentru muncă, să le vin în ajutor să-şi facă... 

— Te înşală, mărite rege! izbucni omul care îl întîmpinase. 

— Vestea a ajuns la mine aseară, mărite rege! Altfel... 

Regele îşi dădea seama că fermierul ocolea adevărul cu multă iscusință. 
Se giîndise să-l pedepsească exemplar, dar îşi schimbă hotărîrea. Se 
întoarse şi căută cu privirea pe scribul său. 

— Acilius, vei pregăti astăzi cinci mesaje. Vei trimite pergamente că 
ordinul meu este ca toate fermele, ai căror stăpîni au părăsit Dacia, să fie 

împărțite celor ce au muncit pe ele: fie cu plată, fie în dijmă, fie ca sclavi. 
Fiecare căpetenie de ţinut să-l aducă la îndeplinire în luna aceasta. Acum 
ştii ce ai de făcut, Diurpanneus? îl întrebă, gîndind că mai departe îi 
revenea lui sarcina să acţioneze, era doar în ținutul său. 

— Da, mărite rege, răspunse acesta, mîine se va împărți moşia de aici, 
iar sclavii vor fi liberi din seara asta! 

Fermierul căzu în genunchi în fața regelui: 

— Eu rămîn pe drumuri, mărite rege? Nu mi se lasă nimic? 

Sargetius privi mulțumit spre mulțimea ce stătea împietrită. 

— Dacă omul acesta vrea să muncească, să-i dați şi lui tot atît cît se va 
cuveni fiecăruia dintre voi, iar de nu, să-şi caute norocul în altă parte. Avem 
nevoie de antreprenori, de supraveghetori, de leguli în multe părți ale țării. 

În sinea sa, Sargetius se bucura că întîmplarea îi dăduse prilejul să ia o 
măsură cu puternic răsunet în toate ținuturile. Sări de pe cal în mijlocul 
mulțimii, dornic să stea de vorbă cu cît mai mulți, să le afle păsurile, să le 
întărească încrederea în viitor. 


5 


e pe virful ascuţit al stincii, Sargetius privea îngrijorat tabăra 

hoardei de goți care încălcase ţara, revărsindu-se prin valea 

Alutusului în galopul turbat al cailor. Apucase să facă jafuri, să 
ardă case şi să ia în robie pe cîți reuşise să-i prindă. Fuseseră tocmai zilele 
cînd aşteptase să se stringă puţina oaste pe care o aduceau căpeteniile de 
ținuturi, spre a se înjgheba armata Daciei noi, cînd vestea năvălirii goților 
căzuse ca un trăsnet. Trimisese în grabă călăreți prin vicuri, să vină toţi cei 
ce puteau să lupte, pentru izgonirea hoardei şi salvarea țării. Nu se gîndise 
la un ajutor atit de mare din partea lui Decius Sabinus. Tribunul, cu 
centurionii şi decurionii ce-l însoţiseră în Dacia, au venit odată cu oastea 
adusă de Metrobius, punindu-şi spadele în slujba regelui. 

Sprijinit de stincă, Sargetius cătă spre soarele ce se ridica printre 
crestele munţilor. Bruma groasă îmbrăca plaiurile ca o pinză albă, 
sclipitoare. Lîngă el stătea Decius Sabinus. Se sfătuiră îndelung cum să 
pornească lupta. Pierderea bătăliei ar fi însemnat un adevărat dezastru. 
Duşmanul trebuia să afle că în Dacia a rămas un popor care ştie să-şi apere 
cu străşnicie țara. 


În tabăra goților începu mişcarea. Iscoadele şi străjile au simţit că 
pădurile din jurul văii clocoteau de oameni. Sargetius nu aşteptă decit 
timpul trebuincios ca Decius Sabinus să ajungă la centuriile sale, 
organizate după modelul celor romane. Făcu semn corniştilor şi tulnicerilor 
să sune începerea atacului. 


Loviturile se dovediră bine gindite. De la primele ciocniri din două părți, 
hoarda se rupse în două. În toiul încrîncenării, barbarii, urlînd într-un fel 
numai de ei înțeles, stirni o mişcare de stringere. Dar Decius Sabinus 
observă manevra. Aruncă în luptă călăreţii, păstraţi să lovească la 
momentul potrivit în partea de jos a văii. Regrupată, hoarda porni devale în 
galopul cailor. Izbitura se dovedi zdrobitoare, dar iureşul lor nu se potoli. La 
gura văii primiră altă lovitură de la cetele lui Timocles. 

Decimată, hoarda dispăru în goană turbată către trecătoarea 
Alutusului, lăsînd prăzile şi captivii. 

Mica armată a Daciei noi ciştigase cea dintii bătălie cu duşmanul care îi 
încălcase hotarul. După o scurtă odihnă pentru regrupare, Decius Sabinus 
pregăti urmărirea hoardei. Regele nu putea să-şi găsească liniştea pină nu-i 
ştia alungați dincolo de munţii de la miazăzi şi nu întărea apărarea graniței. 

Mergea în pasul calului, înconjurat de căpeteniile de oaste. Metrobius îl 
scoase din gînduri: 

— Eu, mărite rege, de acum înainte nu te mai pot ajuta cu spada, vreau 
să lupt altfel: să îndrept sufletele oamenilor folosind puterea cuvîntului! 

Sargetius începu să ridă: 

— Dar ce, ca filozof ai lucrat cu altceva, nu tot cu vorba? Nu văd de ce 
spui asta! 

Şovăind un moment, răspunse: 

— Mă gîndesc să nu mai fiu căpetenie a ținutului Napoca. Pentru asta e 
mai bun Decius Sabinus. Cade şi bine: toate căpeteniile de ţinuturi vor avea 
grad de legat în armata regelui. 

— Dar tu ce vrei să faci? Nutreşti gînduri să te întorci la Atena? Asta nu 
se poate, Metrobius! Poporul de aici are nevoie de învățătura şi 
înțelepciunea ta. 

El clătină uşor capul. În ochii lui lucea înflăcărarea. 

— Regele să nu creadă că Metrobius dă înapoi în fața strădaniei de a 
face ca țara noastră nouă să se numească iarăşi Dacia Felix. Sînt dornic să 
mă avint într-o muncă nobilă şi grea: m-am gîndit să-ți cer învoirea de a mă 
lăsa să redevin retorul. Dacia trebuie să prindă din urmă Roma. Tu, mărite 

rege, ai nevoie de arhitecți, geometri, medici, poeţi, de şcoli, amfiteatre, 
terme, de legi... 

Îndemnînd calul la mers, Sargetius îl întrerupse, izbucnind în rîs, plin 
de voie bună: 


— Te-ai pornit, filozofule! Tu întotdeauna trebuie să ai dreptate. Fie, fac 
cum doreşti! Vei avea un athenaeum, o academia, îți dau dezlegare să faci 
tineretul Daciei noi să-l întreacă pe cel de la Roma! Şi aş mai vrea ca tu să 
laşi scrisă toată filozofia ta despre viaţă şi despre lume. 

— Atunci, Decius Sabinus va merge căpetenie la Napoca şi... 

— Asta nu se va întîmpla, se grăbi regele, întrerupîndu-l. Decius 
Sabinus rămîne ajutorul meu la conducerea armatei. El va fi primul general 
al Daciei noi. Ai auzit, Decius Sabinus? 

Fostul tribun al Romei murmură: 

— Acum regele pune prea multă încredere în mine! 

Metrobius se porni să spună altceva, dar vorbele lui se pierdură în 
ropotele de cai ce se apropiau în galop. Alături de un călăreț, venea 
Dassius. 

— Mărite rege, au năvălit goții! strigă călăreţul, suflînd tare ca şi calul. 

— Da, au năvălit, dar i-am alungat! 

— Nu cei de aici, mărite rege, lămuri Dassius. Altă hoardă a trecut 
munții de la răsărit şi a năvălit în țară! 

Faţa lui Sargetius se întunecă. Îl fulgeră gîndul că nu era uşor să fii 
rege. O ţară mică cu greu se putea apăra de duşmanii ce o împresurau, toți 
năvălitorii, porniţi pe jafuri, plini de cruzime. 

— Pornesc cu cetele mele, mărite rege! se grăbi Diurpanneus, ştiindu-se 
căpetenie a ținutului ce se lăsa în acea parte. 

— Ce spui, Decius Sabinus, e bine să rup armata în două? Tu vei fi 
generalul meu, cu tine o să împart de acum încolo grijile hotarelor şi ale 
luptelor. 

— După legile războiului, ar trebui să sfirşim lupta începută. Să vedem 
alungată hoarda de aici, apoi pornim cu toată oastea într-acolo. Dar cum 
hoarda pe care am bătut-o nu se va opri decît dincolo de munţi, grosul 
armatei ar putea să pornească înainte, iar ceilalți îi vor prinde din urmă. 

— Rămii tu, Decius Sabinus, împreună cu Burillius şi Timocles. Eu cu 
Metrobius, Diurpanneus şi Artemidorus ne vom îndrepta în partea unde s- 
au ivit alți năvălitori. 


Pe măsură ce se apropia de locul în care se aştepta să întilnească 
hoarda ce năvălise dinspre răsărit, tot mai mult se îndeseau zvonurile: că 
goții înaintează, că gepizii i-au bătut pe goți, că năvălitorii s-au retras în 
grabă. Zvonul cu gepizii îi părea de necrezut lui Sargetius. Două popoare de 
acelaşi neam să se bată între ele? Dacă Gerthorund s-a unit cu goții, şi au 


pus la cale subjugarea întregii țări? Veştile îl nelinişteau. 

Era spre seară. Se oprise cu oastea pentru odihnă. Pusese să se 
înjghebeze tabăra, cînd se auziră în depărtare strigăte: 

— Gepizii! Năvălesc gepizii! 

Sargetius sări să se pregătească de luptă, dar se potoli repede. Îi văzură 
pe Gerthorund şi Grimhild apropiindu-se în galopul cailor, urmaţi de garda 
căpeteniei gepide. Tot nu-i venea să creadă că o hoardă de gepizi izgonise 
alta de goți. 

Gerthorund sări de pe cal şi-l îmbrăţişa pe Sargetius. Prietenia lor era 
puternică. Nu se văzuseră de mult. Porniră amindoi încet pe poteca ce 
şerpuia pe la marginea pădurii. 

— Spune-mi, Gerthorund, ce te-a făcut să loveşti şi să alungi pe goții 
care au năvălit? 

Căpetenia gepidă îi răspunse rizind: 

— Dazia! 

— Lasă gluma, Gerthorund! 

— Da, ăsta este adevărul: Dazia nu mi-a dat pace pînă nu m-a făcut să 
pornesc împotriva lor. Ai ştiut tu ce soție mi-ai dat! 

Sargetius îl cercetă mirat. 

— Eu ştiu că tu mi-ai cerut-o. Ai uitat că m-ai şi ameninţat? 

— Atunci nu mi-am dat seama ce comoară e Dazia. Cînd a auzit de 
năvălirea goților m-a amenințat că, dacă nu ies în calea lor, stringe ea 
oameni şi dă lupta. Eu am ris în clipele acelea. Ştii că nu s-a încrezut că mă 
voi bate cu ei? A mers la luptă alături de mine! 

— Mi-ai spus în acea noapte că nici o femeie n-a îndrăznit să-ţi 


respingă dragostea. Constat că ai învins-o şi pe Dazia! 

— Nu, cu ea n-a mers aşa. Acum iubirea noastră e atit de fierbinte, 
cum numai la un zeu şi o zeiță găseşti! 

Ascultindu-l, ochii lui Sargetius luceau umezi. Era prea înălțătoare 
fapta Daziei. Se sacrificase pentru neamul ei şi continua să-l ajute din toată 
puterea. 


Mergînd, la un colț al pădurii văzură un bătrin. Moşneagul stătea pe 4 
iarbă, rezemat de trunchiul unui fag cu coroană bogată. Cioplea liniştit 


ceva. 

— Ce faci, moşule, n-ai auzit că vin goții? îl întrebă Sargetius. Ce stai, 
nu fugi să-ți cauţi un adăpost? 

Bătrinul avu o uşoară tresărire. Se grăbi să se salte în picioare; îl 
recunoscuse. 

— Toţi zeii să te țină, mărite rege! Te-am văzut cînd ai venit cu oastea. 
Nu fug de goți, că cică i-au bătut gepizii! răspunse oftînd, clătinînd capul. 

— Şi nu te bucuri? Nu înţeleg, de ce oftezi? 

— D-apăi, nişte străini au fost înfrînţi şi alungaţi de alţi străini! Încep 
să se încurce şi să se amestece rău noroadele! Se aude că dincolo de munții 
cei mari de la răsărit, în ţinutul prin care şerpuiesc riurile Hierasus, 
Pyrethus şi Tyras, trec mereu hoarde de ale altor neamuri. De unde or fi 
venind şi un-s-or fi ducînd, numai zeii pot să ştie!... 

Lui Sargetius îi plăcea felul cum vorbea moşneagul. 

— Şi nu te temi, bătrine? Nu crezi că acele hoarde vor năvăli încoace, se 
vor aşeza aici, peste noi? continuă să-l întrebe. 

Bătrinul îl privi îndelung, încropind în barbă un suris plin de 
resemnare. Răspunse cu voce potolită, fără grabă: 

— Eu, mărite rege, nu mă îngrijorez de asta! Şi romanii ne-au cotropit, 
dar pînă la urmă au plecat. Vor mai veni alţii, însă s-or duce! Căci să ştii, 
regele meu: ei sînt ca apa, iar noi ca pietrele... 


Bucureşti, septembrie 1967 — Sinaia, mai 1968 

Această carte în format electronic, face parte dintr-o serie de 
romane grupate sub genericul 

